
Mes vadinome jį Ikaru. 

Žinoma, tai nebuvo tikrasis jo vardas. Vaikystė fermoje išmokė 
mane niekada neduoti vardo gyvuliui, kurį kada nors teks skersti. 
Reikia vadinti jį Pirmąja Kiaulė ar Antrąja Kiaulė ir vengti žiūrėti 
jam į akis, kad netyčia nepamatytum sąmoningo, asmeniško ar švelnaus 
žvilgsnio. Kai gyvulys pasitiki tavimi, prireikia daugiau ryžto perpjauti 
jam gerklę. 

Dėl Ikaro, kuris nei pasitikėjo mumis, nei nutuokė, kas mes tokie, 
tokių problemų nekilo. Tačiau mes žinojome apie jį daug. Žinojome, 
kad jis gyvena Romos priemiestyje, už aukštų sienų pasislėpusioje viloje 
ant kalvos. Kad jiedu su žmona Liučija turi du sūnus, aštuonerių ir 
dešimties. Kad, nepaisant savo milžiniškų turtų, jis mėgsta paprastą 
maistą ir beveik kiekvieną ketvirtadienį vakarieniauja savo mėgstamame 
vietiniame restorane La Nonna. 

Ir kad jis yra monstras. Dėl tos priežasties mes ir atvykome į Italiją 
14 VASATĄ. 

Monstrų medžioklė skirta ne silpnadvasiams. Ir ne tiems, kurie jau- 
čiasi suvaržyti tokių nereikšmingų doktrinų kaip įstatymas ar valstybinės 
sienos. Juk monstrai nežaidžia pagal taisykles, todėl mes irgi negalime. 


Negalime, jei tikimės juos nugalėti. 


Bet kai atsisakai civilizuoto elgesio taisyklių, rizikuoji pats tapti 
monstru. Būtent tai nutiko tą vasarą Romoje. Tuo metu aš to nesupratau; 
nė Vienas Iš mūsų nesupratome. 


O paskui jau buvo per vėlu. 


Tą vakarą, kai trylikametė Klerė Vord turėjo mirti, ji stovėjo ant 
miegamojo lango atbrailos trečiame aukšte Itakoje, bandydama 
apsispręsti, ar šokti. Dvidešimčia pėdų žemiau juodavo reti, seniai 
nužydėję forsitijų krūmai. Jie sušvelnintų jos krytį, tačiau ji vis tiek gali 
susilaužyti kokį kaulą. Klerė nužvelgė klevą ir įvertino tvirtą šaką vos 
už kelių pėdų nuo jos. Jai dar niekada neteko taip šokti, nes niekada 
nebuvo reikalo. Iki šio vakaro jai pavykdavo išsmukti pro priekines 
duris nepastebėtai. Tačiau tie lengvo pabėgimo vakarai pasibaigė, 
nes Nuoboda Bobas užsisėdo ant jos. Nuo šiol, jaunoji panele, liksi 
namuose! Daugiau nelakstysi po miestą kaip kokia laukinė katė. 

Jei šokdama nusisukčiau sprandą, pamanė ji, Bobas būtų kaltas. 

Taip, tą klevo šaką tikrai įmanoma pasiekti. Jai reikia kai kur 
nueiti, su kai kuo pasimatyti, ir ji negali tūnoti čia amžinai, svarsty- 
dama galimybes. 

Ji pritūpė, pasiruošė šuoliui, tačiau staiga sustingo, pamačiusi 
iš už kampo artėjančias automobilio šviesas. Džipas praslydo it 
juodas ryklys po jos langu ir lėtai nuriedėjo tylia gatve, tarsi ieškotų 
konkretaus namo. Ne mūsų, pamanė Klerė; įdomūs žmonės niekada 
neužsuka į jos globėjų Nuobodos Bobo ir Tokios Pat Nuobodos Bar- 
baros Baklių namus. Netgi jų vardai nuobodūs, ką jau kalbėti apie 


pašnekesius per vakarienę. Kaip praėjo tavo diena, brangusis? O tavo? 
Oras gerėja, ar ne? Gal paduotum man bulves? 

Jų kostiumuotame knyginiame pasaulyje Klerė buvo ateivė, 
laukinis vaikas, kurio jie niekada nesupras, nors ir stengėsi. Iš tikrųjų 
stengėsi. Ji turėtų gyventi su menininkais, aktoriais ar muzikantais, 
žmonėmis, kurie nemiega visą naktį ir moka linksmintis. Jos tipo 
žmonėmis. 

Juodasis automobilis nuvažiavo. Dabar arba niekada. 

Ji įkvėpė ir šoko. Pajuto nakties orą, šniokščiantį savo ilguose 
plaukuose, kai sklendė per tamsą. Ji nusileido grakščiai kaip katė, ir 
šaka sudrebėjo nuo jos svorio. Kaip paprasta. Klerė nusiropštė ant 
žemesnės šakos ir jau ketino nušokti ant žemės, kai tas juodas džipas 
vėl pasirodė. Jis vėl prasliuogė pro šalį tyliai burgzdamas. Ji luktelėjo, 
kol jis dingo už kampo, tada žnektelėjo ant šlapios žolės. 

Atsigręžusi į namą, tikėjosi pamatyti Bobą, išgriūvantį pro duris 
ir rėkiantį: Grįžk į vidų, jaunoji panele! Tačiau prieangyje buvo tamsu. 

Teprasideda naktis. 

Klerė užsitraukė bliuzono užtrauktuką ir pasuko miestelio 
centro link, kur vyko veiksmas — jei taip galima pavadinti. Šią 
vėlyvą valandą gatvė buvo tyli, dauguma langų tamsūs. Tobulų it 
paveiksliukai namų su papuošimais gatvė, kurioje gyvena koledžo 
profesoriai ir maistą be glitimo valgančios veganės mamos; visi pri- 
klausantys kokiam nors knygų klubui. Dešimt kvadratinių mylių, 
apsuptų realybės, kaip meiliai miestelį vadino Bobas, tačiau čia buvo 
jųdviejų su Barbara vieta. 

Klerė nežinojo, kur jos vieta. 

Ji žingsniavo gatve, nudėvėtais batais žarstydama nukritusius 
lapus. Priešaky, gatvės žibinto šviesoje, rūkydami cigaretes stovėjo 
trejetas paauglių, du berniukai ir mergaitė. 

— Sveikučiai, — šūktelėjo ji jiems. 


Aukštesnysis pamojavo. 


— Sveika, Meške Klere. Girdėjau, kad tau vėl paskyrė namų 
areštą. 

— Maždaug trisdešimčiai sekundžių. — Ji paėmė pridegtą ciga- 
retę, kurią jis pasiūlė, giliai įtraukė ir su pasitenkinimu išpūtė. — Tai 
kokie šio vakaro planai? Ką veiksime? 

— Girdėjau, kad prie krioklių vyks vakarėlis. Bet reikia susirasti 
vežėją. 

— O tavo sesuo? Ji galėtų mus nuvežti. 

— Ne, tėtis atėmė iš jos automobilio raktelius. Tiesiog palaukime 
čia ir pažiūrėkime, kas dar pasirodys. — Berniukas nutilo ir paniuręs 
pažvelgė per Klerės petį. — Vaje. Pažiūrėk, kas ką tik pasirodė. 

Ji atsigręžė ir sudejavo, pamačiusi tamsiai mėlyną „Saab“, su- 
stojantį prie šaligatvio krašto. Keleivio langas nusileido, ir Barbara 
Bakli tarė: 

— Klere, lipk į mašiną. 

— Aš tik kalbuosi su draugais. 

— Jau beveik vidurnaktis, o rytoj į mokyklą. 

— Aš juk nieko bloga nedarau. 

— Sėsk į automobilį, jaunoji panele! — nuo vairuotojo sėdynės 
paliepė Bobas Baklis. 

— Jūs man ne tėvai! 

— Bet mes atsakingi už tave. Mūsų pareiga auginti tave tin- 
kamai, tą mes ir stengiamės daryti. Jei dabar nevažiuosi su mumis, 
pamatysi — pamatysi, kas tau bus! 

Jo, man taip baisu, kad net kinkos dreba. Ji jau norėjo nusijuokti, 
tačiau staiga pastebėjo, kad Barbara vilki chalatą, o Bobo plaukai pa- 
sišiaušę vienoje pusėje. Jie taip skubėjo ją vytis, kad nė neapsirengė. 
Abu atrodė senesni ir labiau pavargę, susilamdžiusi vidutinio amžiaus 
porelė, kuri ką tik pakilo iš lovos ir — per ją — prabus išvargę rytoj. 

Barbara sunkiai atsiduso. 


— Žinau, mes ne tavo tėvai, Klere. Zinau, tau nepatinka gyventi 


su mumis, tačiau mes labai stengiamės. Todėl prašau, lipk į automo- 
bilį. Tau čia nesaugu. 

Klerė susierzinusi žvilgtelėjo į draugus, įsiropštė ant užpakalinės 
sabo sėdynės ir užtrenkė dureles. 

— Gerai? — metė ji. — Patenkinti? 

Bobas atsisuko ir pažiūrėjo į ją. 

— Mes rūpinamės ne savimi. O tavimi. Prisiekėme tavo tėvams 
pasirūpinti tavimi. Jei Izabelė būtų gyva, jai širdis plyštų pamačius tave 
tokią. Nesivaldančią, visą laiką piktą. Klere, tau buvo duotas antras 
šansas, o tai dovana. Prašau, neatsisakyk jos. — Jis atsiduso. — O 
dabar prisisek diržą, gerai? 

Jei jis būtų pykęs, jei būtų rėkęs ant jos, ji būtų iškentusi. Tačiau 
jo žvilgsnis buvo toks liūdnas, kad Klerė pasijuto kalta. Kalta, kad 
tokia nepaklusni, kad atsako į jų gerumą maištu. Ne Baklių kaltė, 
kad jos tėvai negyvi. Kad jos gyvenimas suknistas. 

Važiuojant ji sėdėjo sudribusi ant užpakalinės sėdynės graužda- 
masi, tačiau per daug išdidi, kad atsiprašytų. Rytoj būsiu jiems geresnė, 
galvojo ji. Padėsiu Barbarai padengti stalą, galbūt net nuplausiu Bobo 
automobilį. Nes ta sumauta mašina prašyte prašosi to. 

— Bobai, — pasakė Barbara. — Ką tas automobilis daro? 

Suriaumojo variklis. Žibintų šviesos ėmė lėkti į juos. 

— Bobai! — riktelėjo Barbara. 

Nuo smūgio Klerė čiuožtelėjo į priekį, tačiau ją sulaikė diržas, 
o nakties tylą suardė siaubingi garsai. Dūžtančio stiklo. Traiškomo 
plieno. 

Ir kažkieno tylaus verksmo. Atsimerkusi Klerė pamatė, kad 
pasaulis apsivertė aukštyn kojomis, o tas verksmas buvo jos pačios. 

— Barbara? — sušnibždėjo ji. 

Išgirdo duslų pokštelėjimą, paskui kitą. Užuodė benzino kvapą. 
Diržas buvo įsirėžęs taip giliai į šonkaulius, kad ji vos įstengė kvėpuoti. 


Sugraibė atpalaidavimo mechanizmą. Šis spragtelėjo, jos galva kreste- 

lėjo, ir kaklą nudiegė staigus skausmas. Kažkaip jai pavyko apsisukti, 
ir dabar Klerė gulėjo ant pilvo priešais išdužusį langą. Benzino kvapas 
sustiprėjo. Mergaitė pabandė prisislinkti arčiau lango, galvodama apie 
liepsnas, deginantį karštį ir ant jos kaulų svylančią mėsą. Lysk lauk, 
lisk lauk. Kol dar gali spėti išgelbėti Bobą ir Barbarą! Ji nudaužė likusias 
stiklo šukes, ir šios žvangėdamos pažiro ant šaligatvio. 

Priešais jos akis išdygo dvi pėdos ir sustojo. Ji stebeilijosi į vyrą, 
užstojusį jai kelią. Jo veido nesimatė, tik siluetas. Ir ginklas. 

Sucypė padangos, ir prie jų prilėkė kitas automobilis. 

Klerė skubiai atsitraukė nuo lango, kaip vėžlys, ieškantis saugu- 
mo po savo kiautu. Gūždamasi užsidengė rankomis galvą ir pagalvojo, 
ar šį kartą skaudės. Ar pajus kulkos sprogimą kaukolėje. Ji taip stipriai 
susisuko į kamuolį, kad girdėjo tik savo pačios kvėpavimą ir širdies 
tvaksėjimą. 

Vos išgirdo balsą, šaukiantį ją vardu. 

— Klere Vord? — Balsas buvo moters. 

Aš tikriausiai numiriau. Ir su manimi kalbasi angelas. 

— Jo nebėra. Gali išlįsti, — pasakė angelas. — Bet paskubėk. 

Klerė atsimerkė ir pro pirštus pažvelgė į veidą, žiūrintį į ją pro 
išdaužtą langą. Pro skylę kyštelėjo liekna ranka, ir Klerė atšlijo. 

— Jis sugrįš, — pasakė moteris. — Tad paskubėk. 

Klerė įsikibo į ištiestą ranką, ir moteris ištraukė ją iš automobilio. 
Stiklo šukės sutarškėjo tarytum smarkus lietus, kai Klerė išsirito ant 
šaligatvio. Ji skubėdama atsisėdo, ir naktis subangavo aplinkui. Spėjo 
pamatyti apvirtusį sabą ir turėjo vėl nuleisti galvą. 

— Ar gali atsistoti? 

Klerė lėtai pakėlė galvą. Moteris buvo apsirengusi juodais dra- 
bužiais. Jos plaukai buvo surišti į uodegą, ir šviesios gijos spindėjo 
gatvės žibinto šviesoje. 

— Kas jūs? — sušnabždėjo Klerė. 


— Nesvarbu, kuo aš vardu. 

rime juos ištraukti! Padėkite man. — Klerė prišliaužė prie vairuotojo 
pusės ir trūktelėjo dureles. 

Bobas Baklis išgriuvo ant šaligatvio atviromis ir nieko neregin- 
čiomis akimis. Klerė įsistebeilijo į kulkos skylutę jo smilkinyje. 

— Bobai, — suaimanavo ji. — Bobai! 

— Tu nebegali jam padėti. 

— Barbara... o Barbara? 

— Per vėlu. — Moteris sugriebė ją už pečių ir stipriai papur- 
tė. — Jie negyvi, supranti? Jie abu negyvi. 

Klerė papurtė galvą, nenuleisdama akių nuo Bobo. Nuo kraujo 
klano, kuris tarsi tamsi aureolė plėtėsi aplink jo galvą. 

— To negali būti, — sušnabždėjo ji. — Tik ne vėl. 

— Eime, Klere. — Moteris pagriebė ją už rankos ir pastatė ant 


kojų. — Eime su manim. Jei nori gyventi. 


Tą vakarą, kai keturiolikmetis Vilas Jablonskis turėjo mirti, jis stovėjo 
tamsiuose Naujojo Hampšyro laukuose dairydamasis ateivių. 

Tai medžioklei buvo susirinkęs visą reikiamą įrangą. Dešimties 
colių Dobsono teleskopą jis nušlifavo savo rankomis prieš trejus me- 
tus, kai jam buvo tik vienuolika. Užtruko du mėnesius, pradėjęs nuo 
šiurkštaus švitrinio popieriaus, o vėliau perėjęs prie vis smulkesnio ir 
smulkesnio, kol stiklas pasidarė lygus ir spindintis. Padedamas tėčio, 
jis buvo pasigaminęs azimuto stovą. Dvidešimt penkių milimetrų 
objektyvą jam padovanojo dėdė Brajenas, kuris po vakarienės padėda- 
vo Vilui atsitempti visą šią įrangą į lauką, jei dangus būdavo giedras. 
Bet dėdė Brajenas buvo vyturys, ne pelėda, todėl dešimtą vakaro jis 
jau keliaudavo į lovą. 

Todėl Vilas vienas stovėjo lauke už tetos ir dėdės fermos, — kaip 
ir daugumą vakarų, kai dangus būdavo giedras ir mėnulis nešvies- 
davo, — ieškodamas danguje nepažįstamų ir neryškių kamuolių, 
kitaip vadinamų kometomis. Jei kada nors atrastų naują kometą, 
tikrai žinotų, kaip ją pavadinti: Neilo Jablonskio kometa, mirusio tėčio 
garbei. Mėgėjai astronomai nuolatos pastebi naujas kometas; kodėl 
gi kitos negalėtų atrasti keturiolikmetis? Tėtis kartą sakė, kad reikia 


tik pasišventimo, įgudusios akies ir didžiulės sėkmės. Tai tarsi lobių 

medžioklė, Vilai. Visata tarsi paplūdimys, o žvaigždės — smėlio smiltelės, 
slepiančios tai, ko tu ieškai. 

Ši lobių medžioklė Vilui niekada neatsibosdavo. Jis vis dar 
jausdavo tą patį jaudulį, kai jiedu su dėde Brajenu išnešdavo įrangą 
iš namo ir pastatydavo po tamsėjančiu dangumi, tą pačią nuojautą, 
jog šį vakarą jis gali atrasti Neilo Jablonskio kometą. Ir tada pastangos 
atsipirks, atsipirks nesuskaičiuojamos bemiegės naktys, kurstomos 
karštu šokoladu ir saldainiais. Atsipirks netgi įžeidinėjimai, kuriuos 
svaidydavo jo buvę klasės draugai Merilande: Storulis. Zefyriukas. 

Kometų medžioklė — ne tokia veikla, kuri padėtų įdegti ir 
sulieknėti. 

Šįvakar, kaip paprastai, jis pradėjo žvalgytis iškart po sutemų, 
nes kometos ryškiausiai matomos iškart po saulėlydžio arba prieš 
saulėtekį. Tačiau saulė nusileido jau seniai, o jis dar nepamatė nė 
vieno kamuolio. Pastebėjo kelis praslenkančius satelitus, trumpai 
žybtelėjusį meteorą, tačiau nieko nauja, ko nebūtų regėjęs šiame dan- 
gaus plote. Vilas nusuko teleskopą į kitą plotą ir objektyve pasirodė 
Skalikų žvaigždynas. Medžiokliniai šunys. Jis prisiminė vakarą, kai 
jo tėvas pasakė jam to žvaigždyno pavadinimą. Naktis buvo šalta, o 
jiedu sėdėjo iki aušros, gurkšnodami iš termoso ir užkandžiaudami... 

Vilas staiga krūptelėjo ir atsigręžęs apsidairė. Koks čia triukšmas? 
Gyvūnas, o gal tiesiog vėjas medžiuose? Kurį laiką jis stovėjo nejudėda- 
mas ir klausėsi, tačiau naktis keistai nuščiuvo, pasidarė tokia tyli, kad 
net jo kvėpavimas atrodė labai garsus. Dėdė Brajenas užtikrino jį, kad 
šie miškai nepavojingi, tačiau vienas tamsoje Vilas galėjo įsivaizduoti 
įvairiausius padarus su dantimis. Juoduosius lokius. Vilkus. Pumas. 

Apimtas nerimo, jis atsigręžė atgal į savo teleskopą ir pakeitė ste- 
bėjimo lauką. Staiga objektyve šmėstelėjo neryškus ugnies kamuolys. 
Radau! Neilo Jablonskio kometa! 

Ne. Ne, kvailų, tai ne kometa. Jis nusivylęs atsiduso, kai suvokė, 


jog žiūri į M3 kamuolinį spiečių. Bet kuris padorus astronomas 

jį atpažintų. Ačiū Dievui, kad jis nepažadino dėdės Brajeno; būtų 
apsigėdinęs. 

Už jo nugaros trakštelėjo šaka, ir Vilas skubiai atsisuko. Miške 
kažkas judėjo. Kažkas ten tikrai yra. 

Sprogimas parbloškė jį ant pilvo. Vilas krito veidu ant velėnuotos 
žemės ir kurį laiką gulėjo apsvaigęs. Šviesos žiburys sumirgėjo, paryš- 
kėjo, ir pakėlęs galvą jis pamatė, kad medžiai spindi ryškiai geltona 
šviesa. Karštis palietė jo sprandą it monstro kvėpavimas. Vilas atsisuko. 

Ferma skendėjo ugnyje; liepsnos it pirštai tiesėsi į dangų. 

— Dėde Brajenai! — suriko Vilas. — Teta Line! 

Jis puolė pastato link, tačiau kelią jam pastojo ugnis ir karštis, 
toks stiprus karštis, kad degino net gerklę. Jis dusdamas atsitraukė ir 
užuodė savo svylančių plaukų dvoką. 

Pagalbos! Kaimynai! Jis pasuko į kelią, nubėgo du žingsnius ir 
sustojo. 

Jo link ėjo moteris. Moteris, vilkinti juodais drabužiais, liekna 
kaip pantera. Jos šviesūs plaukai buvo surišti į uodegą, o mirguliuo- 
janti ugnis metė šešėlius ant jos veido. 

— Padėkite man! — sušuko jis. — Mano teta ir dėdė — jie 
tame name! 

Ji pažiūrėjo į fermą, dabar visiškai apimtą liepsnų. 

— Man labai gaila. Bet jau per vėlu. 

— Ne per vėlu. Mes turime juos išgelbėti! 

Moteris liūdnai papurtė galvą. 

— Aš negaliu jiems padėti, Vilai. Bet tave, tave aš galiu išgelbė- 


ti. — Ji ištiesė ranką. — Eime su manimi. Jei nori gyventi. 


Kai kurioms merginoms tinka rožiniai apdarai, kai kurios merginos 
gali puoštis kaspinais ir nėriniais, gali šnarėti šilko organzos sijonais 
ir atrodyti žavios bei moteriškos. 

Džeinė Ricoli nebuvo viena iš jų. 

Ji stovėjo motinos miegamajame, stebeilydama į savo atvaizdą 
didžiuliame veidrodyje, ir galvojo: nušaukit mane. Tiesiog nušaukit. 

Varpelio tormos suknelė buvo kramtomosios gumos rausvumo, 
su raukinukais apsiūta iškirpte, plačia kaip klouno apykakle. Sijonas 
pūtėsi nuo daugybės groteskiškų klosčių. Liemenį juosė platus diržas 
su didžiuliu rožiniu kaspinu. Netgi Skarletė O'Hara pasibaisėtų. 

— O, Džeine, tik pažiūrėk į save! — Andžela Ricoli džiaugs- 
mingai suplojo rankomis. — Tu tokia graži, kad visi žiūrės tik į tave. 
Nuostabu, ar ne? 

Džeinė sumirksėjo, negalėdama ištarti nė žodžio. 

— Žinoma, turėsi avėti aukštakulnius, kad atrodytum neprie- 
kaištingai. Manyčiau, atlasinius su tais plonais aukštais kulniukais. 
Dar puokštė raudonų rožių su gubojomis. O gal tai per daug sena- 
madiška? Gal reikėtų rinktis ką nors šiuolaikiškesnio, pavyzdžiui, 
kalijas, kaip manai? 


— Mama... 


16 


— Teks įimti per liemenį. Ar tu sulysai? Gal nevalgai? 

— "Tu rimtai? Man reikės vilkėti $/:2? 

— O kas negerai? 

— Ji... rožinė. 

— Ir labai tau tinka. 

— Ar kada nors matei mane su rožiniais drabužiais? 

— Ašir Reginai siuvu tokią suknutę. Kartu judvi atrodysite taip 
gražiai! Mama ir dukra su vienodomis suknelėmis! 

— Regina — taip. Aš — tikrai ne. 

Andželos lūpa ėmė virpėti. Tai buvo ženklas, subtiliai grėsmingas, 
kaip ir pirmasis atominio reaktoriaus perspėjimas. 

— Aš visą savaitgalį siuvau šią suknelę. Kiekvieną siūlę, kiekvieną 
raukinį dariau savo rankomis. O tu nenori jos vilkėti netgi per mano 
vestuvės? 

Džeinė nurijo seiles. 

— Aš taip nesakiau. Ne visai taip. 

— Matau iš tavo veido. Tu nekenti jos. 

— Ne, mama, suknelė puiki. — Kokiai nors sumautai Barbei. 

Andžela klestelėjo ant lovos ir dramatiškai atsiduso it kokia 
mirštanti herojė. 

— Žinai, galbūt mes su Vinsu turėtume tiesiog pabėgti. Visiems 
būtų tik geriau, ar ne? Tada man nereikėtų pyktis su Frenkiu. Nerei- 
kėtų rūpintis, kas įtrauktas į svečių sąrašą, o kas ne. O tau nereikėtų 
vilkėti nekenčiamos suknelės. 

Džeinė atsisėdo šalia motinos, ir organza išsipūtė ant jos kelių 
it didžiulis saldainis. Ji išlygino sijoną. 

— Mama, tu dar nė neišsiskyrei. Turi marias laiko, kad susi- 
planuotum šias vestuves. Tai juk ir yra smagiausia dalis, ar ne? Tau 
niekur nereikia skubėti. — Ji žvilgtelėjo į duris, kur pasigirdo durų 
skambutis. 


— Vinsas nekantrauja. Žinai, ką jis man pasakė? Jis norįs vadinti 

mane savo žmona, argi tai ne miela? Jaučiuosi kaip toje Madonos 
dainoje. Vėl nekalta. 

Džeinė pašoko. 

— Aš atidarysiu. 

— Mes turėtume susituokti Majamyje, — šaukė Andžela Džei- 
nei. — Būtų kur kas paprasčiau. Ir pigiau, nes nereikėtų šerti visų 
tų giminaičių! 

Džeinė atidarė duris. Prieangyje stovėjo du vyrai, kuriuos ji 
mažiausiai troško matyti šį sekmadienio rytą. 

Jos brolis Frenkis nusijuokė įeidamas į vidų. 

— Iš kur tokia bjauri suknelė? 

Jos tėvas, Frenkas Vyresnysis, pareiškė: 

— Atėjau pasikalbėti su tavo motina. 

— Tėti, dabar netinkamas metas, — pasakė Džeinė. 

— Aš čia. Metas tinkamas. Kur ji? — paklausė jis, žvalgydamasis 
po svetainę. 

— Nemanau, kad ji nori su tavimi kalbėtis. 

— Ji privalo. Turime padaryti galą toms nesąmonėms. 

— Nesąmonėms? — pakartojo Andžela, išeidama iš miegamo- 
jo. — Tik pažiūrėkit, kas čia kalba apie nesąmones. 

— Frenkis sako, kad ketini tai padaryti, — tarė Džeinės tėvas. — 
Tu tikrai ruošiesi tekėti už to vyro? 

— Vinsas man pasipiršo. Aš pasakiau taip. 

— O kaip dėl to, jog mes vis dar susituokę? 

— Liko tik sutvarkyti dokumentus. 

— Aš jų nepasirašysiu. 

— Ką? 

— Pasakiau, kad nepasirašysiu. O tu netekėsi už to tipo. 

Andžela apstulbusi susijuokė. 

— Tų mane palikai. 


— Aš nežinojau, kad tu imsi ir ištekėsi! 

— O ką turėčiau daryti — sėdėti ir verkti, kad palikai mane dėl 
jos? Aš dar jauna moteris, Frenkai! Vyrai nori manęs. Jie nori miegoti 
su manim! 

— Jėzau, mam, — sudejavo Frenkis. 

— Ir žinai ką? — pridūrė Andžela. — Seksas dar niekuomet 
nebuvo toks geras! 

Miegamajame suskambo Džeinės mobilusis. Nekreipdama į jį 
dėmesio, ji sugriebė tėvą už rankos. 

— Manau, tau geriau išeiti, tėti. Eime, aš palydėsiu tave. 

— Aš džiaugiuosi, kad palikai mane, Frenkai, — tarė Andžela. — 
Dabar turiu savo gyvenimą ir žinau, ką reiškia būti branginamai. 

— Tu mano žmona. Tu vis dar priklausai man. 

Džeinės mobilusis, kuris buvo trumpam nutilęs, vėl suskambo, 
įkyriai ir garsiai. 

— Frenki, — suaimanavo Džeinė, — dėl Dievo meilės, padėk 
man! Išvesk jį iš čia. 

— Eime, tėti. — Frenkis paplekšnojo tėvui per nugarą. — Iš- 
gersime alaus. 

— Aš dar nebaigiau. 

— Baigei, — atkirto Andžela. 

Džeinė nuskubėjo į miegamąjį ir išsitraukė iš rankinės skambantį 
mobilųjį. Stengdamasi nekreipti dėmesio į besiginčijančius balsus 
koridoriuje, atsiliepė: 

— Ricoli. 

Pasigirdo detektyvo Krovio balsas: 

— Mums tavęs reikia. Ar greitai gali prisistatyti? — Jokių 
mandagių įžangų, jokių prašau ar gal galėtum; Krovis kaip visuomet 
buvo žavingas. 

Ji atsiliepė taip pat šiurkščiai: 

— Aš šiandien nebudžiu. 

— Marketis kviečia tris komandas. Šiai vadovauju aš. Frostas ką 


tik atvažiavo, bet mums praverstų moteris. 

— Ar aš teisingai išgirdau? Ar tu tikrai pasakei, jog tau reikia 
moters pagalbos? 

— Klausyk, mūsų liudininkas per daug sukrėstas, kad ką nors 
pasakytų. Muras jau bandė kalbinti vaikį, bet jis mano, kad tau pa- 
vyktų geriau. 

Vaikį. Tas žodis privertė Džeinę sustingti. 

— Jūsų liudininkas — vaikas? 

— Maždaug trylikos ar keturiolikos. Jis vienintelis liko gyvas. 

— Kas atsitiko? 

Ragelyje ji išgirdo kitus balsus, įprastą kriminalistų nusikalti- 
mo vietoje dialogą ir daugybės žingsnių ant medinių grindų aidą. 
Ji įsivaizdavo viso to centre išdidžiai stovintį Krovį išpūsta krūtine, 
pakeltais pečiais ir holivudiška šukuosena. 

— (Čia sumauta kraujo vonia, — pasakė jis. — Penkios aukos, 
įskaitant tris vaikus. Jauniausiajai dar nė nėra aštuonerių. 

Aš nenoriu šito matyti, pamanė Džeinė. Ne šiandien. Ir ne kitą 
dieną. Bet prisivertusi paklausė: 

— Kur jūs esate? 

— Name Luisbergo aikštėje. Čia tiek tų prakeiktų reporterių, 
tad tau tikriausiai teks pastatyti automobilį už kvartalo ar dviejų. 

Ji nustebusi sumirksėjo. 

— Tai atsitiko Bikon Hile? 

—- Taip. Žudomi netgi turtuoliai. 

— Kas aukos? 

— Bernardas ir Sesilija Akermanai, penkiasdešimties ir keturias- 
dešimt aštuonerių. Ir trys jų įvaikintos dukterys. 

— O išgyvenusysis? Jis irgi jų vaikas? 

— Ne. Jo vardas Tedis Klokas. Jis gyvena su Akermanais porą 
metų. 

— Gyvena su jais? Jis giminaitis? 


— Ne, — atsiliepė Krovis. — Jis jų globotinis. 

Džeinė įžengė į Luisbergo aikštę, pastebėjo pažįstamą juodą leksusą 
tarp Bostono policijos automobilių ir suprato, kad medicinos ekspertė 
Mora Ailz jau vietoje. Sprendžiant iš TV naujienų furgonų, čia buvo ir 
visos Bostono televizijos stotys, nors ko čia stebėtis: iš visų trokštamų 
miesto kvartalų retas kuris galėjo prilygti šiai aikštei su išblizgintu 
parku ir vešliais medžiais. Klasicistinio stiliaus rūmuose su vaizdu 
į parką gyveno senieji ir naujieji turtuoliai, korporacijų magnatai, 
Bostono brahmanai ir net buvęs JAV senatorius. Tačiau netgi šiam 
rajonui smurtas nebuvo svetimas. Zudomi netgi turtuoliai, pasakė 
detektyvas Krovis, bet kai tai atsitinka jiems, visi atkreipia dėmesį. 
Už policijos juostos būriavosi minia — ji norėjo ką nors pamatyti. 
Bikon Hilas buvo populiari ekskursijų stotelė, ir šiandien turistai 
tikrai bus sumokėję ne veltui. 

— Eli, pažiūrėkite! Ten detektyvė Ricoli. 

Džeinė pastebėjo jos link einančius televizijos reporterę ir ope- 
ratorių, ištiesė ranką ir taip nutraukė bet kokius klausimus. Žinoma, 
jie nepakluso ir nusekė ją per aikštę. 

— Detektyve, girdėjome, kad turite liudininką! 

Džeinė yrėsi per minią murmėdama: 


— Policija. Praleiskite. 


21 


— Ar tiesa, kad signalizacija buvo išjungta? Ir niekas nebuvo 
pavogta? 

Prakeikti reporteriai žino daugiau už ją. Ji pranėrė pro nusikal- 
timo vietą žyminčią juostą ir pasakė budinčiam patruliui savo vardą 
ir būrio numerį. Tai grynas formalumas; jis puikiai žinojo, kas ji, ir 
jau buvo pasižymėjęs jos vardą sąraše. 

— Būtumėt mačiusi, kaip toji moteriškė vijosi detektyvą Fros- 
tą, — nusijuokė patrulis. — Jis atrodė kaip išgąsdintas triušis. 

— Frostas viduje? 

— Leitenantas Marketis irgi. Komisaras pakeliui, ir manau, kad 
gali pasirodyti patsai Jo Prakilnybė. 

Džeinė pažiūrėjo į įspūdingą raudonų plytų keturaukštį ir su- 
murmėjo: 

— Oho. 

— Manyčiau, vertas penkiolikos, o gal dvidešimties milijonų. 

Bet tai buvo prieš įsikraustant vaiduokliams, pamanė ji, žvelg- 
dama į gražius erkerinius langus bei įmantriai išraižytą frontoną virš 
masyvių paradinių durų. Už jų laukė siaubas, kurio ji nenorėjo matyti. 
Trys negyvi vaikai. Tai tėvystės prakeiksmas; kiekvienas negyvas vaikas 
primena tavąjį. Užsitraukusi pirštines ir batų apvalkalus, ji prisidengė 
ir emociniu šydu. Kaip statybininkas, užsidedantis šalmą, ji apsigobė 
savo šarvais ir įžengė vidun. 

Džeinė užvertė galvą į laiptinę, kylančią per keturis aukštus iki 
stiklo kupolo, pro kurį sklido auksinė saulės šviesa. Iš viršutinių aukštų 
laiptais aidėjo daugybė balsų, daugiausia vyriškų. Tačiau kad ir kaip 
ji tiesė kaklą, iš vestibiulio negalėjo matyti nė vieno, tik girdėti tuos 
balsus, tarsi dvasių gausmą name, kuris per savo šimtmetį suteikė 
prieglobstį daugybei sielų. 

— Žvilgsnis į kitokį gyvenimą, — pasigirdo vyriškas balsas. 

Atsisukusi ji pamatė detektyvą Krovį, stovintį tarpduryje. 


— Ir į mirtį, — atsiliepė ji. 

— Berniukas pas kaimynus. Kaimynė maloniai sutiko priglausti 
jį savo namuose. Vaikis ją pažįsta, ir mes pamanėme, kad jis jausis 
jaukiau apklausiamas ten. 

— Pirmiausia noriu sužinoti, kas atsitiko 42322 name. 

— Mes bandome išsiaiškinti. 

— Ką čia veikia vyresnybė? Girdėjau, kad atvažiuoja komisaras. 

— Apsižvalgyk. Pinigai kalba, netgi kai esi miręs. 

— Iš kur šios šeimos pinigai? 

— Bernardas Akermanas — investicijų bankininkas, dabar jau 
pensijoje. Šiame name gyvena jau antra jo šeimos karta. Žinomas 
filantropas. Jį žino tikriausiai visos labdaros organizacijos. 

— Kaip viskas atsitiko? 

— Kodėl tau neapžiūrėjus namo? — Jis mostelėjo į kambarį, iš 
kurio buvo išėjęs. — Pasakysi man, ką ž4 manai. 

Ne todėl, kad Darenui Kroviui būtų svarbi jos nuomonė. Kai 
ji atėjo dirbti į Žmogžudysčių skyrių, jų susirėmimai buvo kandūs, 
o jo panieka pernelyg akivaizdi. Ji vis dar jautė ją Krovio juoke, 
intonacijoje. Pagarba, jei ji užsitarnavo tokią jo akyse, visuomet bus 
abejotina, o dabar ji turi dar vieną galimybę ją prarasti. 

Džeinė nuėjo paskui jį į svetainę, kur dvidešimties pėdų aukščio 
lubos buvo įmantriai ištapytos cherubinais, vynuogienojais ir auk- 
salapėmis rozetėmis. Tačiau ji neturėjo laiko žavėtis tomis lubomis 
ar paveikslais, nes Krovis pasuko tiesiai į biblioteką, ir Džeinė ten 
pamatė leitenantą Marketį ir daktarę Morą Ailz. Šią šiltą birželio 
dieną Mora dėvėjo persikų spalvos palaidinukę, nebūdingą gyvą 
spalvą moteriai, kuri paprastai mėgdavo žiemišką juodą ir pilką. Su 
stilinga geometrine šukuosena ir elegantiškais bruožais Mora atrodė 
kaip moteris, kuriai iš tiesų pritiktų gyventi tokiame dvare, apsuptai 
paveikslų ir persiškų kilimų. 

Jie stovėjo tarp knygų, sukrautų į lubas siekiančias raudonmedžio 


lentynas. Kai kurie tomai buvo nukritę ant grindų, kur veidu žemyn 

tysojo žilaplaukis vyriškis, viena ranka įsirėmęs į lentyną, tarsi net 
mirties akimirką būtų siekęs knygos. Jis buvo su pižama ir šlepetėmis. 
Kulka perskrodė jam ranką ir kaktą, ir odinės knygų nugarėlės virš jo 
kūno buvo aptaškytos krauju. Auka bandė prisidengti nuo kulkos, 


pamanė Džeinė. Jis matė, kas bus. Jis žinojo, kad mirs. 


— Mano vertinimu, mirties laikas sutampa su liudininko parody- 
mais, — pasakė Mora Markečiui. 

— Vadinasi, anksti ryte. Kažkuriuo metu po vidurnakčio. 

— Taip. 

Džeinė pritūpė ir apžiūrėjo žaizdą. 

— Devynių milimetrų? 

— Arba gali būti .357, — tarė Mora. 

— Tu nežinai? Mes neturime gilzių? 

— Nė vienos visame name. 

Džeinė nustebusi pakėlė galvą. 

— Oho, tai bent tvarkingas žudikas. Viską susirinko. 

— Tvarkingas daugeliu atžvilgių, — pasakė Mora, mąsliai nu- 
žvelgdama Bernardo Akermano kūną. — Tai buvo greitas ir efektyvus 
antpuolis. Beveik be pėdsakų. Kaip ir viršuje. 

Viršuje, mintyse pakartojo Džeinė. Vaikai. 

—- Kiti šeimos nariai, — prabilo Džeinė, stengdamasi išlaikyti 
tvirtą balsą. — Ar jie mirė maždaug tuo pat metu kaip ir ponas 
Akermanas? Ne vėliau? 

— Mano vertinimas tik apytikris. Kad gautume tikslesnius 
duomenis, mums reikia informacijos iš liudininko. 

— Tuo ir pasirūpins detektyvė Ricoli, — įsiterpė Krovis. 

— Iš kur žinai, kad man pavyks geriau? — paklausė Džeinė. — 
Aš stebuklų nedarau. 


— Mes pasikliaujame tavimi, nes beveik neturime už ko užsi- 

kabinti. Vos keli pirštų atspaudai ant virtuvės durų rankenos. Jokių 
įsilaužimo žymių. O signalizacija buvo išjungta. 

— Išjungta? — Džeinė pažiūrėjo į kūną. — Ponas Akermanas 
pats įsileido žudiką? 

— O gal tiesiog pamiršo ją įjungti. Tada išgirdo triukšmą ir 
nusileido į apačią pažiūrėti. 

— Apiplėšimas? Ar ko nors trūksta? 

— Ponios Akerman papuošalų dėžutė viršuje atrodo nepalies- 
ta, — pasakė Krovis. — Jų abiejų piniginės tebėra ant miegamojo 
staliuko. 

— Ar žudikas buvo miegamajame? 

— O taip. Jis buvo jų miegamajame. Buvo visuose miegamuo- 
siuose. 

Džeinė nugirdo grėsmingą gaidelę Krovio balse. Ir suprato, jog 
tai, kas laukia viršuje, yra kur kas blogiau nei ši krauju aptaškyta 
biblioteka. 

— Aš palydėsiu tave į viršų, — tyliai ištarė Mora. 

Džeinė nusekė paskui ją į vestibiulį; abi ėjo tylėdamos, tarsi šį 
išmėginimą būtų buvę lengviau iškęsti tyloje. Joms lipant plačiais laip- 
tais, Džeinė visur matė brangius daiktus. Senovinį laikrodį. Paveikslą, 
vaizduojantį moterį raudonais drabužiais. Jos smegenys automatiškai 
registravo šias detales, nors pati kaupėsi tam, kas laukė viršutiniuose 
aukštuose. Miegamuosiuose. 

Laiptų viršuje Mora pasuko į dešinę ir patraukė į kambarį 
koridoriaus gale. Pro atviras duris Džeinė pastebėjo savo partnerį, 
detektyvą Barį Frostą, užsitraukusį ryškiai raudonas latekso pirštines. 
Jis stovėjo prispaudęs prie šonų alkūnes; į tokią padėtį nusikaltimo 
vietoje instinktyviai atsistoja visi policininkai, vengdami užsikrėsti 
blogiu. Jis pamatė Džeinę ir liūdnai papurtė galvą, tarsi sakydamas: 
Tr aš nenoriu čia būti tokią gražią dieną kaip ši. 


Džeinė įžengė į kambarį ir apakinta saulės šviesos, sklindančios 

pro didžiulius langus, akimirką sutriko. Šiam miegamajam nereikėjo 
užuolaidų, nes langai išėjo į uždarą kiemą, kuriame augo japoniškas 
klevas, pasipuošęs nuostabiais tamsiai žaudonos spalvos lapais, ir 
žydėjo plačiai išsiskleidusios rožės. Tačiau Džeinės dėmesį patraukė 
moters kūnas. Sesilija Akerman, vilkinti smėlio spalvos naktinius 
marškinius, gulėjo lovoje ant nugaros, iki pečių užklota antklode. Ji 
atrodė jaunesnė nei keturiasdešimt aštuonerių; jos plaukai buvo stilin- 
gai nudažyti šviesiomis sruogelėmis. Akys užmerktos, o veidas keistai 
romus. Kulka buvo įėjusi iškart virš kairiojo antakio, ir parako žiedas 
ant odos rodė, kad šauta iš arti, šūvio metu vamzdis buvo įremtas jai į 
kaktą. Tu miegojai, kai žudikas paspaudė gaiduką, pagalvojo Džeinė. 
Nerėkei ir nesipriešinai, nekėlei jokios grėsmės. Vis dėlto įsibrovėlis 
įslinko į šį kambarį, prisiartino prie lovos ir iššovė tau į kaktą. 

— Toliau dar blogiau, — tarė Frostas. 

Ji pažiūrėjo į partnerį: ryškioje ryto šviesoje jis atrodė išvargęs. 
Tačiau jo akyse Džeinė įžvelgė daugiau nei nuovargį; tai, ką jis pa- 
matė, sukrėtė jį. 

— Vaikų miegamieji trečiame aukšte, — dalykiškai ištarė Mora, 
tarsi ji būtų nekilnojamojo turto agentė, aprodanti šį didingą namą. 

Džeinė išgirdo girgždesį virš galvos, kriminalistų žingsnius, ju- 
dančius po kambarius virš jų, ir staiga prisiminė, kaip kartą mokykloje 
padėjo įrengti siaubo namus Helovino šventei. Jie visur pritaškė neti- 
kro kraujo ir pristatė siaubingai bjaurių dekoracijų, daug bjauresnių 
nei tai, ką ji matė šiame miegamajame su jame romiai gulinčia auka. 
Tačiau realus gyvenimas šiurpina ir be kruvinų scenų. 

Mora išėjo iš kambario, tuo parodydama, kad jie pamatė viską, 
kas buvo svarbu, ir dabar metas judėti toliau. Džeinė nusekė paskui 
ją atgal prie laiptų. Pro stoglangį švietė auksinė šviesa, tarsi jos būtų 
lipusios laiptais į dangų, tačiau šie laiptai vedė į visai kitokią vietą. Į 
vietą, kur Džeinė nenorėjo eiti. Moros neįprastai vasariška palaidinukė 


rėžė akį šioje aplinkoje, kaip kad ryškiai raudona per laidotuves. Tai 

buvo smulkmena, tačiau ji trikdė Džeinę, netgi erzino ją, kad iš visų 
dienų, kai Mora galėjo rinktis gyvas spalvas, tokią pasirinko šį rytą, 
kai mirė trys vaikai. 

Jos pasiekė trečiąjį aukštą, ir Mora grakščiai perkėlė vieną popie- 
riniu apvalkalu apmautą batelį per kažkokią kliūtį laiptų aikštelėje. Tik 
tuomet Džeinė pastebėjo širdį gniaužiantį mažą pavidalą, uždengrą 
plastikiniu uždangalu. Mora pritūpė ir kilstelėjo uždangalo kampą. 

Mergaitė gulėjo ant šono, susisukusi į embriono pozą, tarsi 
bandytų grįžti į miglotus prisiminimus keliantį gimdos saugumą. Jos 
oda buvo kavos spalvos, juodi plaukai supinti į standžias kaseles ir 
papuošti ryškiais karoliukais. Skirtingai nei baltaodės aukos apačioje, 
šis vaikas buvo afroamerikiečių kilmės. 

— Trečioji auka Kimė Akerman, aštuonerių. 

Moros balsas buvo absoliučiai nešališkas, ir tai vis labiau rėžė 
ausį Džeinei, žiūrinčiai į vaiką laiptų aikštelėje. Visai dar kūdikis. 
Kūdikis su rožine pižama, išmarginta šokančiais poniais. Ant grindų 
šalia kūno buvo plonos basos pėdos įspaudas. Kažkas įmynė į šio vaiko 
kraują ir paliko pėdsaką bėgdamas iš namo. Jis buvo per mažas, kad 
būtų vyro. 7ėdžio. 

— Kulka įsiskverbė į mergaitės pakaušinį kaulą, tačiau neišėjo. 
Šūvio kampas rodo, kad šaulys buvo aukštesnis ir šovė iš nugaros. 

— Ji judėjo, — tyliai ištarė Džeinė. — Bandė pabėgti. 

— Sprendžiant iš jos kūno padėties, veikiausiai bėgo į vieną iš 
miegamųjų trečiame aukšte, kai buvo pašauta. 

— Į pakaušį. 

— Taip. 

— Kas, velniai rautų, taip elgiasi? Žudo vaiką? 

Mora nuleido uždangalo kampą ir atsistojo. 

— Tikriausiai ji kažką pamatė apačioje. Galbūt žudiko veidą. 
Tai būtų motyvas. 

— Nekišk man savo logikos. Tas, kas atėjo į šį namą, buvo 


pasiruošęs nužudyti vaiką. Nušluoti visą šeimą. 

— Aš negaliu kalbėti apie motyvą. 

— Tik apie mirties būdą. 

— Kuris šiuo atveju būtų žmogžudystė. 

— Tu manai? 

Mora paniurusi pažiūrėjo į ją. 

— Ko tu pyksti ant manęs? 

— Kodėl man atrodo, kad tavęs tai nejaudina? 

— Manai, tai manęs nejaudina? Manai, kad galiu žiūrėti į šį 
vaiką ir nejausti to, ką jauti tu? 

Akimirką jos stebeilijo viena į kitą virš tarp jų gulinčio vaiko 
kūno. Tai dar kartą priminė joms apie prarają, atsivėrusią jų drau- 
gystėje nuo tada, kai Morai teko liudyti teisme prieš vieną Bostono 
pareigūną ir jos parodymai pasiuntė tą pareigūną už grotų. Nors 
išdavystė policijos gretose sunkiai pamirštama, Džeinė labai norėjo 
užtaisyti tą proplaišą tarp jų. Tačiau atsiprašyti buvo nelengva, be to, 
buvo praėję daug savaičių, per kurias jų santykiai dar labiau atšalo. 

— Tiesiog... — Džeinė atsiduso. — Nekenčiu, kai tai atsitinka 
vaikams. Tuomet man norisi ką nors pasmaugti. 

— Man irgi. 

Nors žodžiai buvo ištarti tyliai, Džeinė pastebėjo plieninį spin- 
desį Moros akyse. Taip, ji irgi niršo, tačiau geriau slėpė ir valdė savo 
pyktį, kaip ir visa kita savo gyvenime. 

— Ricoli, — šūktelėjo derektyvas Tomas Muras nuo tarpdurio. 
Kaip ir Frostas, jis atrodė išvargęs, tarsi šios dienos kančia būtų pa- 
sendinusi jį dešimtmečiu. — Ar jau kalbėjaisi su berniuku? 

— Dar ne. Pirma norėjau pamatyti, su kuo turime reikalą. 

— Aš praleidau su juo valandą. Jis beveik neištarė nė žodžio. 
Ponia Laiman, kaimynė, sakė, jog kai jis pasirodė prie jos durų apie 
aštuntą šį rytą, buvo beveik ištiktas katatonijos. 

— Regis, jam tikrai reikia psichiatro. 


— Mes paskambinome daktarui Zukeriui, o socialinė darbuotoja 

jau važiuoja. Bet aš pamaniau, kad galbūt Tedis kalbėtųsi su tavim. 
"Nes tu motina. 

— Ką berniukas matė? Ar žinai? 

Muras papurtė galvą. 

— Tik tikiuosi, kad jis nematė to, kas šiame kambaryje. 

Šitokio perspėjimo užteko, kad Džeinės pirštai atšaltų gumi- 
nėse pirštinėse. Muras buvo aukštas vyras, ir jo platūs pečiai užstojo 
kambario vaizdą, tarsi jis bandytų apsaugoti ją nuo būsimo reginio. 
Jis tylėdamas žengė į šoną ir praleido ją. 

Du kriminalistų komandos technikai klūpojo kampe, ir jie 
pakėlė galvas, kai Džeinė įėjo. Abi buvo moterys — dalis naujosios 
moterų kriminalisčių bangos, kuri dabar dominavo šioje srityje. Abi 
atrodė per jaunos, kad turėtų vaikų, kad žinotų, ką reiškia neramiai 
bučiuoti karščiuojantį žanduką ar panikuoti pamačius atvirą langą 
ar tuščią lovelę. Kartu su motinyste ateina galybė košmarų. Šiame 
kambaryje vienas iš tų košmarų tapo realybe. 

— Mes manome, kad šios aukos yra Akermanų dukros, Kasan- 
dra, dešimties, ir Sara, devynerių. Abi įvaikintos, — pasakė Mora. — 
Kadangi jos ne lovose, galime manyti, jog jas kažkas pažadino. 

— Šūviai? — tyliai spėjo Džeinė. 

— Kaimynai negirdėjo šūvių, — tarė Muras. — Veikiausiai 
buvo panaudotas slopintuvas. 

— Ber kažkas išgąsdino šias mergaites, — tarė Mora. — Kažkas 
privertė išlipti jas iš lovų. 

Džeinė nepajudėjo iš savo vietos prie durų. Kurį laiką visi tylėjo, 
ir ji suvokė, kad jie visi laukia, kada ji prieis prie kūnų ir atliks savo 
darbą. Tą ji mažiausiai norėjo daryti. Prisivertė nueiti prie sukniubusių 
kūnelių ir atsiklaupė. Jos mirė apsikabinusios. 

— Sprendžiant iš jų padėčių, — kalbėjo Mora, — atrodytų, jog 
Kasandra bandė apsaugoti jaunesniąją seserį. Dvi kulkos pirmiausia 


perskrodė Kasandros kūną, tada susmigo į Sarą. Pribaigiamieji šūviai 

paleisti abiem į galvas. Jų drabužiai atrodo nepaliesti, todėl aš nema- 
tau akivaizdžių seksualinės prievartos įrodymų, tačiau tai patvirtins 
skrodimas. Jį atliksiu šiandien po pietų, Džeine, jei norėtum stebėti. 

— Ne. Aš nenorėčiau stebėti. Aš netgi neturėčiau būti čia šiandien. 

Ji skubiai apsisuko ir išėjo iš kambario traškindama popieriniais 
batų apvalkalais, pabėgo nuo dviejų mergaičių, susikibusių mirties 
glėbyje, vaizdo. Tačiau pajudėjusi laiptais vėl išvydo jauniausiosios 
mergaitės kūną. Kimė, aštuonerių metų. Kur tik pažiūrėsi, šiame 
name vieni skauduliai. 

— Džeine, ar gerai jautiesi? — pasiteiravo Mora. 

— Jei nekalbėsime, kad noriu nuplėšti tam niekšui galūnę po 
galūnės? 

— Aš jaučiuosi taip pat. 

Tada tu moki geriau slėpti savo jausmus. Džeinė stebeilijo į už- 
dengtą kūną. 

— Žiūriu į šį vaiką, — tyliai ištarė ji, — ir matau savąjį. 

— Tu — mama, todėl tai natūralu. Krovis ir Muras dalyvaus 
skrodime. Tau nėra reikalo ten būti. — Mora žvilgtelėjo į laikrodį. — 
Mangs laukia ilga diena. O aš dar nė nesusidėjau daiktų. 

— Šią savaitę tu lankysies Džiulijano mokykloje? 

— Kad ir kas atsitiktų, rytoj išvykstu į Meiną. Dvi savaitės su 
paaugliu ir jo šunimi. Nė nežinau, ko man tikėtis. 

Mora neturėjo savo vaikų, tai iš kur ji galėjo žinoti? Jos ir še- 
šiolikmečio Džiulijano Perkinso nesiejo niekas, išskyrus jų bendrus 
sunkius išmėginimus, patirtis praeitą žiemą bandant išgyventi Va- 
jomingo kalnuose. Ji skolinga gyvybę tam berniukui, ir dabar buvo 
pasiryžusi būti motina, kurios jis neteko. 

— Pažiūrėkime, ką galiu tau papasakoti apie paauglius berniu- 
kus, — pamėgino pagelbėti Džeinė. — Mano brolių batai dvokdavo. 
Jie miegodavo iki vidurdienio. Ir valgydavo maždaug dvylika kartų 
per dieną. 

— Vyriškas lytinio brendimo metabolizmas. Jie nieko negali 
"padaryti. 

— Oho. Tu Hikrai tapai mama. 

Mora nusišypsojo. 

— Tiesą sakant, jausmas gana malonus. 

Tačiau su motinyste radosi košmarų, priminė sau Džeinė, 
nusisukdama nuo Kimės kūno. Ji džiaugėsi, galėdama pabėgti nuo 
šių laiptų, pabėgti nuo siaubo šiame name. Pagaliau vėl išžengusi į 
lauką, ji giliai įkvėpė, tarsi norėtų išstumti iš plaučių mirties kvapą. 
Reporterių ir žurnalistų minia buvo dar didesnė; TV kameros rikia- 
vosi it taranai aplinkui nusikaltimo vietos perimetrą. Krovis stovėjo 
pačiame centre, detektyvas Holivudas vaidino savo publikai. Niekas 
nepastebėjo Džeinės, kuri praslydo pro juos ir nuėjo į gretimą namą. 

Pagrindinį įėjimą saugojantis patrulis vaipydamasis stebėjo 
Krovio pasirodymą prieš kameras. 

— Kaip manote, kas vaidins jį hilme? — paklausė jis. — Ar 
Bredas Pitas pakankamai gražus? 

— Niekas nėra pakankamai gražus vaidinti Krovį, — prunkšte- 
lėjo ji. — Man reikia pasikalbėti su berniuku. Jis viduje? 

— Su pareigūne Vaskes. 

— Taip pat laukiame psichiatro. Tad jei pasirodys daktaras 
Zukeris, atsiųsk jį. 

— Taip, ponia. 

Staiga Džeinė pamatė, jog tebemūvi pirštines ir batų apvalkalus 
iš nusikaltimo vietos. Ji nusitraukė viską, susikišo į kišenę ir paskam- 
bino į duris. Po minutėlės prie durų pasirodė daili žilaplaukė moteris. 

— Ponia Laiman? — paklausė Džeinė ir prisistatė. — Aš de- 
tektyvė Ricoli. 

Moteris linktelėjo ir pamojo jai įeiti. 

— Paskubėkite. Nenoriu, kad mus pamatytų tos siaubingos TV 


kameros. Jie visiškai negerbia privatumo. 

Džeinė įėjo į vidų, ir moteris skubiai uždarė duris. 

— Jie man sakė, kad jūs ateisite. Nors nesu tikra, kad jums 
pavyks ištraukti iš Tedžio ką nors daugiau. Tas malonus detektyvas 
Muras buvo toks kantrus su juo. 

— Kur Tedis? 

— Jis sodo oranžerijoje. Vargšelis man neištarė beveik nė žodžio. 
Atėjo pas mane vis dar vilkėdamas pižamą. Užteko pažiūrėti į jį, ir aš 
supratau, kad atsitiko kažkas siaubinga. — Ji pasisuko. — Prašom 
čionai. 

Džeinė nusekė paskui ponią Laiman į vestibiulį ir pamatė laiptus, 
visiškai tokius pačius kaip ir Akermanų name. Ir, kaip ir Akermanų, 
šiame name puikavosi išskirtiniai — ir brangūs — meno dirbiniai. 

— Ką jis jums pasakė? — paklausė Džeinė. 

— Jis pasakė: „Jie negyvi. Jie visi negyvi.“ Ir daugiau nieko. Pa- 
mačiau kraują ant jo basų kojų ir iškart paskambinau į policiją. — Ji 
sustojo prie oranžerijos durų. — Sesilija ir Bernardas buvo geri žmo- 
nės. Ir ji taip džiaugėsi, kad pagaliau turi tai, ko norėjo, — pilnus 
namus vaikų. Jie jau tvarkė Tedžio įvaikinimo dokumentus. O dabar 
jis vėl liko visiškai vienas. — Ji parylėjo. — Žinot, aš jį mielai pri- 
glausčiau. Jis mane pažįsta, žino šį namą. Ir Sesilija būtų to norėjusi. 

— Labai kilniaširdis pasiūlymas, ponia Laiman. Tačiau Socialinė 
tarnyba turi globėjų šeimų, specialiai apmokytų auginti traumuotus 
vaikus. 

— O. Na, aš tik pasiūliau. Kadangi jau pažįstu jį. 

— Tuomet galite papasakoti man daugiau apie jį. Kas padėtų 
man užmegzti ryšį su Tedžiu? Kuo jis domisi? 

— Jis labai tylus vaikas. Mėgsta skaityti. Kada tik apsilanky- 
davau pas kaimynus, Tedis visuomet būdavo Bernardo bibliotekoje, 
apsikrovęs knygomis apie romėnų istoriją. Galbūt pavyktų pralaužti 
ledus palietus šią temą. 


Romos istorija. Kurgi ne, mano arkliukas. 

— Kuo dar jis domisi? 

— Sodininkyste. Jam be galo patinka egzotiški augalai mano 
oranžerijoje. 

— O sportas? Ar galėtume pasikalbėti apie „Bruins'? „Patriot? 

— O, tai jam neįdomu. Jis pernelyg rafinuotas. 

Tuomet aš trogloditė. 

Ponia Laiman jau buvo beatidaranti oranžerijos duris, kai Džeinė 
paklausė: 

— O kur jo tikroji šeima? Kaip jis atsidūrė pas Akermanus? 

Ponia Laiman atsisuko į Džeinę. | 

— Jūs nežinote? 

— Man sakė, kad jis našlaitis, neturi jokių giminių. 

— Todėl ši nelaimė tokia skaudi, ypač Tedžiui. Sesilija labai 
troško suteikti jam naują gyvenimą, duoti galimybę pažinti džiaugsmą. 
Nemanau, kad dabar jis kada nors tai patirs. Kai istorija pasikartojo 
dar kartą. 

— Dar kartą? 

— Prieš dvejus metus Tedis su šeima buvo jachtoje prie Šv. Tomo 
salos krantų. Naktį, kai šeima miegojo, kažkas įsigavo į jachtą. Tedžio 
tėvai ir seserys buvo nužudyti. Nušauti. 

Stojusioje tyloje Džeinė staiga suvokė, kaip tylu šiuose namuose. 
Taip tylu, kad kitą klausimą ji ištarė pašnibždomis: 

— O Tedis? Kaip jam pavyko išlikti gyvam? 

— Sesilija man pasakojo, kad jį surado vandenyje plūduriuojantį 
su gelbėjimosi liemene. Ir jis neprisiminė, kaip ten atsidūrė. — Ponia 
Laiman pažiūrėjo į uždarytas oranžerijos duris. — Dabar jūs supran- 
tate, kodėl jis toks sugniuždytas. Yra pakankamai baisu netekti šeimos 
vienąkart. Ber kad tai atsitiktų antrąkart? — Ji papurtė galvą. — Tai 


daugiau, nei vaikas gali pakelti. 


Labiau raminančios vietos nei ponios Laiman sodo oranžerija šoką 
patyrusiam vaikui jie negalėjo išrinkti. Visa padengta stiklu, langai 
išeina į privatų uždarą sodą. Pro langus skverbėsi ryto saulė, maitinanti 
vynuogienojų, paparčių ir medelių vazonuose džiungles. Toje vešlioje 
augmenijoje Džeinė nepastebėjo berniuko, tik pamatė policijos pa- 
reigūnę, kuri skubiai pakilo nuo rotanginės sodo kėdės. 

— Detektyvė Ricoli? Pareigūnė Vaskes, — tarė moteris. 

— Kaip Tedis? — pasiteiravo Džeinė. 

Vaskes žvilgtelėjo į kampą, kur žaliavo tankus vynuogienojų 
krūmas, ir sušnabždėjo: 

— Jis neištarė man nė žodžio. Tik gūžiasi ir verkšlena. 

Tik tuomet Džeinė pamatė išstypusią figūrėlę, susirietusią po 
vynuogienojų lapine. Jis tūnojo pritraukęs prie krūtinės kelius ir 
apsikabinęs juos rankomis. Nors jai buvo pasakyta, kad berniukui 
keturiolika, jis atrodė daug jaunesnis su žydra pižama ir šviesiai rudų 
plaukų garbana, slepiančia jo veidą. 

Džeinė atsiklaupė ir ėmė šliaužti jo link; paskui palenkė galvą 
ir įsliuogė į lapų paunksnę. Berniukas nesujudėjo, kai ji įsitaisė šalia 
jo džiunglių slėptuvėje. 


— Tedi, — tarė ji. — Mano vardas Džeinė. Aš atėjau tau padėti. 

Jis neatsiliepė ir nepažiūrėjo į ją. 

— Tu čia jau ilgokai sėdi, ar ne? Tikriausiai išalkai? 

Ar jis papurtė galvą? O gal sudrebėjo, gal ji matė seisminį drebulį, 
išsiveržusį iš to skausmo surakinto gležno kūno? 

— Ką pasakytum apie šokoladinį pieną? O gal norėtum ledų? 
Kertu lažybų, kad ponia Laiman turi jų savo šaldytuve. 

Berniukas, atrodė, susigūžė dar stipriau, susisuko į tokį stiprų 
mazgą, kad Džeinė išsigando, jog jie niekada nearplėš tų galūnių. Pro 
susivijusius lapus ji pažvelgė į pareigūnę Vaskes, kuri stovėjo įdėmiai 
stebėdama. 

— Gal paliktumėt mus? — paprašė Džeinė. — Mūsų dviejų 
šiuo metu čia šiek tiek per daug. 

Vaskes išėjo iš oranžerijos ir uždarė duris. Dešimt ar penkiolika 
minučių Džeinė neištarė nė žodžio ir nežiūrėjo į berniuką. Jie sėdėjo 
vienas šalia kito draugiškoje tyloje, ir vienintelis garsas buvo vandens 
čiurlenimas marmuriniame fontane. Džeinė atsilošusi spoksojo į šakų 
arką virš galvos. Šiame Edeno sode, apsaugoti nuo šalčio, vešėjo netgi 
bananmedžiai ir apelsinmedžiai, ir ji įsivaizdavo, kaip ateitų čionai 
žiemos dieną, kai už lango krinta sniegas, ir įkvėptų šiltos žemės ir 
žalių augalų kvapo. Štai ką galima nupirkti už pinigus, galvojo ji. 
Amžiną pavasarį. Ir nors jos žvilgsnis buvo įsmeigtas į saulėtą dangų, 
ji jautė, kaip šalia kvėpuoja berniukas. Dabar jo kvėpavimas buvo 
lėtesnis, ramesnis nei prieš kelias akimirkas. Išgirdo sušlamant lapus, 
kai jis atsirėmė į juos, tačiau atsispyrė pagundai pažiūrėti į jį. Prisiminė 
tuos kurtinančius klyksmus, kuriuos praeitą savaitę pademonstra- 
vo jos dvimetė dukra. Mažoji Regina vis klykė — Baikite žiūrėti į 
mane! Nežiūrėkite! — o Džeinė su savo vyru Gabrieliu juokėsi, ir tai 
dar labiau įsiutino Reginą. Netgi dvimečiams nepatinka, kai į juos 
spoksoma, ir jie nemėgsta, kai pažeidžiamos jų privatumo teisės. To- 


dėl stengėsi netrukdyti Tedžiui Klokui, tik tyliai sėdėjo šalia. Netgi 

išgirdusi jį atsidūstant, nenukreipė akių nuo saulės šviesos taškelių, 
prasiskverbiančių pro šakas. 

— Kasjūs? — Žodžiai buvo vos girdimi. Džeinė prisivertė išlikti 
rami ir kurį laiką tylėjo. 

— Aš Džeinė, — taip pat tyliai atsiliepė ji. 

— Bet kas jūs? 

— Draugė. 

Jis atsiduso; atodūsis buvo per sunkus ir per daug beviltiškas 
kaip keturiolikmečio. 

— Ne. Aš netgi nepažįstu jūsų. 

Džeinė apsvarstė jo žodžius ir turėjo pripažinti, kad jis teisus. 
Ji ne draugė. Ji policininkė, kuriai kažko reikia iš jo, o kai tik ji tai 
gaus, perduos berniuką socialinei darbuotojai. 

— Tu teisus, Tedi, — pripažino ji. — Iš tiesų aš ne draugė. Aš 
detektyvė. Bet noriu tau padėti. 

— Niekas negali man padėti. 

— Aš galiu, ir padėsiu. 

— Tuomet jūs irgi mirsite. 

Nuo tokio teiginio, ištarto tokiu ramiu balsu, per Džeinės 
nugarą nubėgo šiurpas. Jūs irgi mirsite. Ji atsisuko ir pažiūrėjo į 
berniuką. Jis nežiūrėjo į ją, tiesiog stebeilijo tuščiu žvilgsniu prie- 
šais save, tarsi matytų beviltišką ateitį. Jo akys buvo tokios blyškiai 
mėlynos, kad atrodė nežemiškos. Šviesūs rudi plaukai buvo ploni 
kaip siūlai; viena nukarusi garbana raitėsi ant blyškios atsikišusios 
kaktos. Jis buvo basas, ir jam siūbuojant pirmyn atgal, Džeinė 
pastebėjo išdžiūvusio kraujo dėmes po jo dešinės pėdos pirštais. 
Prisiminė pėdsakus laiptų aikštelėje, vedančius nuo aštuonmetės 
Kimės kūno. Tedis buvo priverstas įminti į jos kraują, kad galėtų 
pabėgti iš namo. 

— Arjūs tikrai man padėsite? — paklausė jis. 


— Taip. Pažadu. 

— Aš nieko nematau. Pamečiau juos, o dabar bijau grįžti ir 
susirasti. 

— Ką susirasti, Tedi? 

— Savo akinius. Manau, jie mano kambaryje. Tikriausiai palikau 
juos kambaryje, bet neprisimenu... 

— Aš surasiu juos tau. 

— Todėl ir negaliu pasakyti, kaip jis atrodė. Nes nemačiau jo. 

Džeinė nuščiuvo, bijodama pertraukti jį. Baimindamasi, kad 
bet koks žodis ar judesys privers jį vėl užsidaryti savo kiaute. Ji laukė, 
tačiau vienintelis garsas buvo vandens tekšėjimas fontane. 

— Apie ką tu kalbi? — pagaliau paklausė ji. 

Jis pažiūrėjo į ją, ir jai pasirodė, kad jo akis nutvieskė žydra ugnis. 

— Žmogų, kuris juos nužudė. — Jo balsas užlūžo, ir jis dusda- 
mas išbėrė: — Norėčiau jums padėti, bet negaliu. Negaliu, negaliu... 

Pagauta motiniško instinkto, Džeinė išskleidė rankas, ir jis 
pasviro į ją, prispausdamas veidą prie jos peties. Jo kūnas drebėjo 
taip stipriai, kad jai atrodė, jog jis tuoj subyrės, o ji — vienintelė 
jėga, galinti išlaikyti tą kretantį kaulų maišelį. Tegu ir ne jos vaikas, 
tačiau tą akimirką, kai spaudėsi prie Džeinės ašaromis drėkindamas 
jos marškinėlius, ji jautėsi kaip pati tikriausia motina, pasiruošusi 
apginti jį nuo visų pasaulio monstrų. 

— Jis niekada nesustos. — Berniuko žodžiai susigėrė į jos marš- 
kinėlius, ir ji vos išgirdo juos. — Kitą kartą jis suras mane. 

— Nesuras. — Ji suėmė jį už pečių ir švelniai atstūmė nuo savęs, 
kad galėtų pažiūrėti jam į veidą. Ilgos blakstienos metė šešėlius ant 
baltų it sniegas skruostų. — Jis nesuras tavęs. 

— Jis sugrįš. — Tedis apglėbė save rankomis, traukdamasis į 
kažkokią tolimą, saugią vietą, kur niekas negalėtų jo pasiekti. — Jis 
visada sugrįžta. 

— Tedi, mes galėsime sustabdyti jį tik tuomet, jei tu mums 


padėsi. Jei papasakosi, kas atsitiko vakar naktį. 

Jo liesa krūtinė išsipūtė, ir Džeinė išgirdo atodūsį, per sunkų ir 
per daug beviltišką iš tokio jauno žmogaus. 

— Aš buvau savo kambaryje, — sušnabždėjo jis. — Skaičiau 
vieną iš Bernardo knygų. 

— Ir kas tada atsitiko? — paragino Džeinė. 

Tedis įbedė į ją savo susirūpinusias akis. 


— Ir tada tai prasidėjo. 


Kai Džeinė sugrįžo į Akermanų rezidenciją, iš namo vežė paskutinįjį 
kūną — vieno iš vaikų. Džeinė stabtelėjo, praleido neštuvus, girgž- 
dančiais ratukais riedančius per išblizgintas parketo grindis, ir negalėjo 
susilaikyti nepagalvojusi, jog tai jos dukra, Regina, guli po uždangalu. 
Nusipurčiusi ji nusisuko ir pamatė laiptais nusileidžiantį Murą. 

— Ar berniukas kalbėjosi su tavim? 

— Tik pasakė, kad nematė nieko, kas galėtų mums padėti. 

— Tuomet tau pavyko geriau nei man. Taip ir maniau, kad 
sugebėsi jį prakalbinti. 

— Ne tokia jau aš šilta ir pūkuota. 

— Ber jis kalbėjosi su tavimi. Krovis nori, kad būtum pagrindinis 
ryšys su berniuku. 

— Tai dabar aš jau oficialiai vaikų ekspertė? 

Jis apgailestaudamas truktelėjo pečiais. 

— Čia vadovauja Krovis. 

Džeinė nužvelgė laiptus į viršutinius aukštus, kurie dabar atrodė 
keistai tylūs. 

— Kas čia vyksta? Kur visi? 

— Tikrina versiją su namų ekonome, Marija Salazar. Ji turi 
raktus ir žino signalizacijos kodą. 

— To ir reikėtų tikėtis iš namų ekonomės. 


— Pasirodo, ji turi įtartiną draugą. 

— Kas jis? 

— Toks tipas be dokumentų, Andresas Zapata. Teistas Kolum- 
bijoje. Už įsilaužimą. Narkotikų kontrabandą. 

— Linkęs į smurtą? 

— Nežinome. Ber vis dėlto. 

Džeinė įsmeigė akis į senovinį laikrodį ant sienos, daiktą, pro 
kurį nepraeitų joks save gerbiantis vagis. Ir prisiminė, ką buvo gir- 
dėjusi anksčiau, kad Sesilijos ir Bernardo piniginės buvo rastos jų 
miegamajame, o papuošalų dėžutė nepaliesta. 

— Jei tai buvo įsilaužimas, — pasakė ji, — ką jis paėmė? 

— Namas didžiulis, vertingų daiktų daugybė. — Muras papurtė 
galvą. — Vienintelis žmogus, kuris galėtų pasakyti ko trūksta, yra 
namų ekonomė. 

Kuri, regis, jau laikoma įtariamąja. 

— Einu į Tedžio kambarį, — pasakė Džeinė ir pasuko laiptų link. 

Muras nėjo paskui ją. Užlipusi į trečią aukštą, ji suvokė esanti 
viena; netgi kriminalistų komanda jau buvo išvykusi. Anksčiau ji tik 
apsižvalgė nuo tarpdurio; dabar įžengė į vidų ir neskubėdama apžvelgė 
Tedžio tvarkingai prižiūrimą kambarį. Ant stalo prie lango gulėjo 
krūva knygų; daugelis jų buvo senos ir aiškiai labai mylimos. Džeinė 
perbėgo akimis per jų pavadinimus: „Senovės karybos metodai“, 
„Etnobotanikos įvadas“, „Kriptozoologijos vadovėlis“, „Aleksandras 
Egipte“. Nė nepagalvotum, kad tokias knygas skaito keturiolikmetis, 
tačiau Tedis Klokas buvo visiškai kitoks nei tie paaugliai, su kuriais jai 
buvo tekę susidurti. Televizoriaus nebuvo, užtat šalia knygų stovėjo ne- 
šiojamasis kompiuteris. Ji bakstelėjo klavišą, ir ekranas atgijo, atsivėrė 
paskutinis tinklalapis, kurį žiūrėjo Tedis. Tai buvo „Google“ paieškos 
puslapis, ir jis buvo įvedęs: Ar Aleksandras Didysis buvo žudikas? 

Sprendžiant iš tvarkingo stalo, lygiais kampais sukrautos knygų 
kaugės, berniukas buvo linkęs į tvarkingumą. Pieštukai stalčiuje buvo 


nudrožti kaip mūšiui paruoštos ietys, sąvaržėlės ir vielasiūlė gulėjo 

jiems skirtuose skyreliuose. Dar tik keturiolikos, o jau beviltiškai 
pedantiškas. Pasak jo, čia jis ir sėdėjo vakar naktį, kai išgirdo silpnus 
pokštelėjimus, paskui Kimės riksmą ant laiptų. Polinkis į tvarką pas- 
katino užversti knygą „Aleksandras Egipte“, nors buvo siaubingai 
išsigandęs. Jis žinojo, ką reiškia tie pokštelėjimai ir riksmai. 

Nes jau buvau tai girdėjęs. Tokius pačius garsus girdėjau jachtoje. 
Žinojau, jog tai šūviai. 

Iš šio miegamojo trečiame aukšte jis negalėjo nei iššokti pro 
langą, nei lengvai pabėgti. 

Todėl išjungė šviesą. Jis išgirdo mergaitės riksmus, išgirdo dar 
daugiau šūvių ir pasislėpė ten, kur slėptųsi išsigandęs vaikas: po lova. 
kareiviškų kruopštumu sukamšytas paklodes. Ar Tedžio neįveikiamas 
potraukis tvarkai padėjo jam taip nepriekaištingai pakloti lovą? Jei 
taip, gali būti, kad tai išgelbėjo jam gyvybę. Kol Tedis slėpėsi po lova, 
žudikas įjungė šviesą ir įėjo. 

Juodus batus. Tai viskas, ką mačiau. Jis avėjo juodus batus, ir jis 
stovėjo visai šalia lovos. 

Prie lovos, kurioje — vidurnaktį — niekas nebuvo miegojęs. Bet 
kuriam įsibrovėliui galėjo pasirodyti, kad šiame kambaryje gyvenantis 
vaikas tą naktį buvo išvykęs. 

Žudikas juodais batais išėjo. Slinko valandos, tačiau Tedis tūnojo 
po lova, krūpčiodamas nuo kiekvieno garso. Jam atrodė, kad vėl girdi 
sugrįžtančius žingsnius, tylesnius, atsargesnius, ir įsivaizdavo, jog 
žudikas tebėra namuose. 

Tedis nežinojo, kiek buvo valandų, kai jis užmigo. Tik žinojo, 
jog kai pabudo, jau švietė saulė. Tik tuomet išdrįso iššliaužti iš savo 
slėptuvės, sustingęs ir sustiręs po nakties, praleistos ant grindų. Pro 
langą pamatė sode dirbančią ponią Laiman. Kaimyninis namas saugus; 
ten galima pasislėpti. 


Ir jis taip padarė. 

Džeinė priklaupė ir pažiūrėjo po lova. Tarpas tarp čiužinio ir 
grindų buvo toks mažas, kad ji jokiu būdu nebūtų tilpusi. Tačiau 
išsigandęs berniukas įsispraudė į tą erdvę, mažesnę už karstą. Ji pa- 
stebėjo kažką tuose šešėliuose ir turėjo visiškai atsigulti ant grindų, 
kad pasiektų tą daiktą. 

Tai buvo Tedžio akiniai. 

Džeinė atsistojo ir dar kartą apžvelgė kambarį. Nors pro langą 
švietė skaisti saulė, o lauke buvo dvidešimt trys laipsniai šilumos, 
tarp šių keturių sienų buvo šalta ir nejauku. Keista, kad ji nepatyrė 
to šalčio pojūčio kambariuose, kur mirė kiti Akermanų šeimos nariai. 
Ne, praeitos nakties siaubas tebetvyrojo tik šiame kambaryje. 


Berniuko, kuris išliko gyvas, kambaryje. 


— Tedis Klokas, — tarė detektyvas Tomas Muras, — yra tikriausiai 
pats nelaimingiausias vaikas planetoje. Atsižvelgiant į tai, ką jam teko 
patirti, nenuostabu, kad jis turi rimtų psichologinių problemų. 

— Kad ir prieš tai jis nebuvo normalus, — atsiliepė Darenas 
Krovis. — Tas vaikis tikras keistuolis. 

— Kuria prasme? 

— Jam keturiolika, o jis nesportuoja? Nežiūri televizoriaus? Jis 
leidžia vakarus ir savaitgalius prie kompiuterio ir tų senų apdulkėjusių 
knygų. 

— Kai kuriems žmonėms tai nepasirodytų keista. 

Krovis atsisuko į Džeinę. 

-— Tu daugiausia bendrauji su juo, Ricoli. Pripažink, kad tas 
vaikis kvaištelėjęs. 

— Pagal :avo standartus, — atrėmė Džeinė. — Tedis daug 
protingesnis už kitus. 

Sėdintieji prie stalo sutartinai suošė, ir keturi kiti detektyvai 
sužiuro į Krovį, laukdami jo reakcijos į nelabai subtilų įžeidimą. 

— Yra žinios, kurios visiškai nieko vertos, — atšovė Krovis. — 
Ir yra gatvės išmintis. 


— Jam tik keturiolika, o jis jau išgyveno dvejas žudynes, — 

tarė ji. — Tad nepasakok man, kad šis berniukas neturi gatvės 
išminties. 

Kaip Akermanų bylos tyrimo vadas, Krovis elgėsi šiurkščiau nei 
paprastai. Jų rytinis pasitarimas tęsėsi jau beveik valandą, ir visi buvo 
įsitempę. Per tas trisdešimt su viršum valandų po Akermanų šeimos 
išžudymo, žiniasklaidos įniršis dar labiau sustiprėjo, ir šįryt pabudusi 
Džeinė pamatė stambias antraštes SIAUBAS BIKON HILE, o šalia jų 
pagrindinio įtariamojo, Andreso Zapatos, dingusio namų ekonomės 
draugo, nuotrauką. Fotografija buvo sena, daryta Kolumbijos polici- 
jos nuovadoje, kai jis buvo suimtas už narkotikus, ir jo veidas atrodė 
kaip žudiko. Jis buvo nelegalus imigrantas, teistas už įsilaužimą, ir 
jo pirštų atspaudai rasti ant Akermanų virtuvės durų, taip pat ant 
jų virtuvės spintelių. To užteko, kad gautų suėmimo orderį, tačiau 
apkaltinamajam nuosprendžiui? Džeinė abejojo. 

— Negalime tikėtis, kad Tedis padės mums nuteisti Zapatą, — 
pasakė ji. 

— Tu turi marias laiko, kad paruoštum jį, — tarė Krovis. 

— Jis nematė veido. 

— Juk turėjo kažką matyti, kas padėtų mums teisme. 

— Tedis jautresnis, nei jūs manote. Abejoju, ar jis liudytų teisme. 

— Jam keturiolika, dėl Dievo meilės, — pratrūko Krovis. — Kai 
man buvo keturiolika... 

— Gali nesakyti. Smaugdavai pitonus plikomis rankomis. 

Krovis palinko į priekį. 


— Nenoriu, kad ši byla sužlugtų. Turime išnaudoti visus ko- 


zirius. 

— Tedis — ne koziris, — pasakė Džeinė. — Jis vaikas. 

— Negana to, psichologiškai sužalotas, — tarė Muras. Jis 
atsivertė aplanką, kurį buvo atsinešęs į pasitarimą. — Aš dar kartą 


pasikalbėjau su detektyvu Edmondsu iš JAV Mergelių salų. Jis atsiuntė 


man Klokų šeimos nužudymo bylos medžiagą, ir... 

— Jie buvo nužudyti prieš dvejus metus, — įsikišo Krovis. — 
Kitoje jurisdikcijoje, netgi kitoje šalyje. Kaip tai susiję su byla? 

— Galbūt niekaip, — sutiko Muras. — Tačiau ši informacija 
kalba apie berniuko emocinę būklę. Kodėl jis toks priblokštas. Tai, 
kas atsitiko jam Šv. Tomo saloje, buvo lygiai taip pat siaubinga kaip 
ir tai, kas atsitiko jam čia. 

— Anoji byla taip ir nebuvo išspręsta? — paklausė Frostas. 

Muras papurtė galvą. 

— Tačiau ji susilaukė didelio žiniasklaidos dėmesio. Amerikiečių 
šeima, keliaujanti aplink pasaulį, nužudyta savo septyniasdešimties 
penkių pėdų jachtoje. Ir nors JAV Mergelių salose žmogžudysčių 
skaičius yra dešimt kartų didesnis nei čia, net ir ten tos žudynės 
visus pribloškė. Iš tikrųjų tai atsitiko Kapelos saloje, esančioje šalia 
Šv. Tomo salos. Klokų šeima — Nikolas, Anabelė ir jų trys vaikai — 
gyveno savo jachtoje, „Pantomimoje“. Nakčiai jie prisišvartavo ra- 
mioje prieplaukoje, kur nebuvo jokių kitų laivų. Kol šeima miegojo, 
žudikas — ar žudikai — įsigavo į jachtą. Šūviai, šūksniai, riksmai. 
O paskui sprogimas. Bent jau tiek vėliau Tedis papasakojo policijai. 

— Kaip jam pavyko išlikti gyvam? — paklausė Frostas. 

— Per sprogimą jis prarado sąmonę, todėl daug ko neprisimena. 
Jo atmintyje išliko paskutinieji tėvo žodžiai, raginantys jį šokti. Jis 
atsitokėjo jau vandenyje, su gelbėjimosi liemene. Kitą rytą jį tarp 
jachtos nuolaužų surado narų botas. 

— O šeima? 

— Jų ieškota ilgai. Po kurio laiko buvo rasti Anabelės ir vienos 
iš mergaičių kūnai. Bent jau tai, kas iš jų buvo likę, nes rykliai buvo 
padarę savo darbą. Skrodimas parodė, kad jos abi buvo nušautos į 
galvas. Nikolo ir kitos dukters kūnai nebuvo rasti. — Muras visiems 
išdalino gautos medžiagos kopijas. — Pasak leitenanto Edmondso, 
tai buvo vienas iš sudėtingiausių nusikaltimų jo karjeroje. Septynias- 


dešimt penkių pėdų jachta — viliojantis kąsnelis, todėl jis manė, kad 


44 


buvo norėta juos apiplėšti. Žudikas ar žudikai greičiausiai susirinko 
brangius daiktus, o tada susprogdino jachtą, kad nuslėptų įkalčius, ne- 
palikę nieko, už ko galėtų užsikabinti policija. Taigi byla liko neištirta. 

— Ir tuomet berniukas negalėjo prisiminti nieko, kas būtų ver- 
tinga, — tarė Krovis. — Gal tas vaikas iš tiesų turi rimtų problemų? 

— Tuomet jam buvo tik dvylika, — pasakė Muras. — Ir jis 
tikrai protingas. Aš paskambinau jų senajai kaimynei Providense, kur 
Klokai gyveno prieš išvykdami į kelionę. Ji papasakojo man, kad Tedis 
buvo laikomas talentingu. Jis dalyvavo mokyklos programoje, skirtoje 
gabiems vaikams. Taip, jam nelabai sekėsi bendrauti ir pritapti, tačiau 
jo intelekto koeficientas buvo gerokai aukštesnis už jo bendraamžių. 

Džeinė prisiminė Tedžio miegamajame matytas knygas ir plačią 
tik siauram ratui suprantamų temų įvairovę. Graikų istorija. Etno- 
botanika. Kriptozoologija. Dalykai, apie kuriuos dauguma keturio- 
likmečių nėra nė girdėję. 

— Aspergerio sindromas, — ištarė ji. 

Muras linktelėjo. 

— Taip sakė ir kaimynė. Klokai ištyrė sūnų, ir daktaras jiems 
pasakė, kad Tedis yra nepaprastai protingas, tačiau neturi tam tikrų 
emocinių daviklių. Todėl jam taip sunku susirasti draugų. 

— O dabar jis liko visiškai vienas, — pridūrė Džeinė. 

Ji prisiminė, kaip berniukas glaudėsi prie jos kaimynų oranžeri- 
joje. Tebejautė jo švelnius plaukus prie savo skruosto, mieguisto vaiko 
pižamos kvapą. Įdomu, kaip jam sekasi pritapti Socialinės tarnybos 
parinktoje šeimoje. Vakar vakare, prieš grįždama pas savo dukterį, ji 
nuvažiavo į naujuosius Tedžio namus ir grąžino jam akinius. Dabar 
jis gyveno su vyresnio amžiaus pora, patyrusiais globėjais, kurie jau 
daugelį metų rūpinasi traumas patyrusiais vaikais. 

Tačiau žvilgsnis, kuriuo Tedis išlydėjo ją išeinančią pro duris, 
galėjo sudaužyti bet kurios motinos širdį. Tarsi ji būtų vienintelė, 


galinti jį išgelbėti, tačiau paliekanti pas svetimus žmones. 

Muras pasklaidė lapus savo aplanke ir ištraukė kalėdinio atviruko 
kopiją su užrašu: LINKSMŲ ŠVENČIŲ LINKI KLOKAI! 

— Tai paskutinė žinia, kurią kaimynai gavo iš Klokų. Elektroni- 
nis atvirukas, išsiųstas praėjus maždaug mėnesiui po šeimos išvykimo 
iš Providenso. Jie paėmė vaikus iš mokyklos, pasiskelbė parduodą 
namą, ir visa šeima išvyko į kelionę aplink pasaulį. 

— Su septyniasdešimt penkių pėdų jachta? Jie turėjo pinigų, — 
tarė Frostas. — Ką jie dirbo? 

— Anabelė buvo namų šeimininkė. Nikolas dirbo finansų 
konsultantu kažkokioje firmoje Providense. Kaimynė neprisiminė 
jos pavadinimo. 

Krovis nusijuokė. 

— Taip, tokios pareigos kaip finansų konsultantas kvepia pinigais. 

— Ganėtinai radikalus sprendimas, ar ne? — paklausė Fros- 
tas. — Taip staiga viską mesti? Viską palikti ir išsitempti šeimą į jachtą. 

— Kaimynė irgi buvo tos pačios nuomonės, — papildė jį Mu- 
ras. — Be to, viskas įvyko taip staiga. Anabelė užsiminė apie tai likus 
vos dienai iki išvykimo. Verčia susimąstyti, ar ne? 

— Apie ką? — sumurmėjo Krovis. 

— Gal šeima nuo ko nors bėgo? Ko nors išsigando? Galbūt visgi 
yra ryšys tarp šių dviejų išpuolių prieš Tedį. 

— Praėjus dvejiems metams? — Krovis papurtė galvą. — Kiek 
mums žinoma, Klokai ir Akermanai netgi nebuvo pažįstami. Juos 
siejo tik berniukas. 

— Tiesiog tai neduoda man ramybės. Ir tiek. 

Džeinei irgi buvo neramu. Ji žiūrėjo į kalėdinę nuotrauką, 
tikriausiai paskutiniąją iš Klokų šeimos gyvenimo. Kaštoniniai Ana- 
belės Klok plaukai buvo sukelti į viršų, į paprastą, tačiau elegantišką 
šukuoseną su auksinėmis sruogelėmis. Jos tarsi iš dramblio kaulo 
kaltas veidas su grakščiai išriestais antakiais būtų galėjęs papuošti bet 


kurią viduramžių tapytojo drobę. 

Nikolas buvo šviesiaplaukis, atletiškas, su įspūdingais pečių 
raumenimis, pūpsančiais po citrinos geltonumo polo marškinėliais. 
Atsikišęs smakras ir tiesus žvilgsnis rodė, kad šis vyras apsaugotų šeimą 
nuo bet kokios grėsmės. Tą dieną, kai buvo daryta ši nuotrauka, jis sto- 
vėjo šypsodamasis, raumeninga ranka apkabinęs žmoną, ir tikriausiai 
nė nenutuokė, koks siaubas jų laukia. Kapas po vandeniu. Žmonos ir 
dviejų dukterų nužudymas. Tą akimirką fotoaparatas užfiksavo šeimą, 
kuri neturėjo pagrindo baimintis dėl ateities; jų akyse ir šypsenose 
švietė optimizmas; jis atsispindėjo ir Kalėdų papuošimuose, kuriuos 
jie buvo sukabinę ant eglės už savo nugarų. Netgi Tedis, rodės, tryško 
džiaugsmu stovėdamas šalia jaunesniųjų seserų; trys angeliukai su 
vienodais šviesiai rusvais plaukais ir didelėmis mėlynomis akimis. 
Visi besišypsantys, saugūs šeimos prieglobstyje. 


Ir ji pagalvojo: Tedis niekada nebesijaus saugus. 


Zudyti lengva. Tereikia susirasti prieigą ir tinkamą įrankį, nesvar- 
bu, kas tai būtų — kulka, peilis ar sprogstamoji medžiaga. O jei gerai 
viską suplanuosi, nereikės nė švarintis. Tačiau ištraukti į dienos šviesą 
tokį žmogų kaip Ikaras, kuris gyvas ir priešinasi, žmogų, kurį supa jo 
šeima ir asmens sargybiniai, yra kur kas sudėtingiau. 

Todėl mes beveik visą birželį stebėjome, žvalgėme aplinką ir aptari- 
nėjome atsitraukimo kelius. Ilgas valandas, septynias dienas per savaitę, 
bet nė vienas nesiskundėme. Ir ko gi mums skystis? Viešbutis buvo patogus, 
išlaidos apmokėtos. Vakarais daug gerdavome. Ne kažkokius gėralus, o 
gerą itališką vyną. Nes tikėjome, kad už tai, ko iš mūsų prašoma, nes 
nusipelnome geriausio. 

Vieną ketvirtadienį sulaukėme skambučio iš mūsų vietinio in- 
formatoriaus. Jis dirbo padavėju „La Nonna“ restorane, ir tą vakarą 
du gretimi staliukai buvo rezervuoti vakarienei. Vienas staliukas buvo 
dviem asmenims, kitas — keturiems. Buvo užsakyti keli „Brunello di 
Montalcino“ buteliai, kuriuos reikėjo atkimšti atvykus nuolatiniam 
klientui, kad tinkamai išsivadėtų. Jis nė neabejojo, kam rezervuoti 
tie staliukai. 

Jie atvyko atskirais automobiliais, vienas paskui kitą. Juodame 


BMW buvo du asmens sargybiniai. Ikaras sėdėjo prie sidabrinės spalvos 


48 


volvo vairo. Tai buvo viena iš jo keistybių: jis visuomet spirdavosi vai- 
ruoti pats, pats viską valdyti. Abu automobiliai sustojo kitapus gatvės, 
priešais „La Nonna“, kur juos buvo galima matyti vakarieniaujant. 
Aš jau buvau savo vietoje, sėdėjau netoliese esančioje lauko kavinėje 
ir gurkšnojau espresą. Iš ten puikiausiai galėjau stebėti netrukus pra- 
sidėsiantį vaidinimą. 

Pirmieji iš BMW išlipo asmens sargybiniai ir ėmė laukti, kada 
iš volvo pasirodys Ikaras. Jis visuomet vairuodavo kurios nors markės 
volvo, niekuo neišsiskiriantį automobilį, nors galėjo turėti visą parką 
maseračių. Jis atidarė užpakalines dureles, ir pro jas išlipo viena iš 
priežasčių, kodėl jis rinkosi tokį saugų automobilį. Mažasis Karlas, 
jaunesnysis sūnus, buvo aštuonerių, su didžiulėmis tamsiomis akimis 
ir neklusniais kaip jo motinos plaukais. Atsirišo berniuko batraištis, 
ir Ikaras pasilenkė jo užrišti. 

Tą akimirką Karlas pastebėjo mane, sėdintį netoliese. Jo akys buvo 
tokios įdėmios, kad mane nusmelkė panika. Pamaniau: tas berniukas 
žino. Kažkaip jis žino, kas netrukus įvyks. Aš neturėjau vaikų; nė vienas 
iš mūsų komandos neturėjo, tad vaikai buvo mums paslaptis. Jie buvo 
tarsi maži ateiviai, nesusiformavę padarai, į kuriuos galima nekreipti 
dėmesio. Tačiau Karlo akys buvo švytinčios ir gilios, ir aš pasijutau ap- 
nuogintas, nebegalintis pateisinti to, ką mes ketinome padaryti jo tėvui. 

Tada Ikaras atsitiesė. Jis paėmė Karlą už rankos ir nusivedė žmoną 
su vyresniuoju sūnumi per gatvę į „La Nonna“. 

Aš lengviau atsidusau. 

Mūsų komanda ėmėsi veiksmų. 

Pasirodė jauna moteris, stumianti vaikišką vežimėlį; jos kūdikis 
buvo paslėptas po keliais sluoksniais vystyklų. Kūdikis staiga pravirko; 
moteris stabtelėjo pažiūrėti, kas jam nutiko. Aš vienintelis buvau pa- 
kankamai arti, kad pamatyčiau, kaip ji berpjovė asmens sargybinių 
automobilio padangą. Kūdikis nutilo, ir moteris nužingsniavo šaligatviu. 


Tuo metu restorane buvo pilstomas vynas, berniukai sukiojo 

lėkštėse sbagečius, o iš virtuvės keliavo veršienos. ėrienos ir kiaulienos 
patiekalai. 
Lauke, gatvėje, spąstai buvo beužsiveržią. Viskas vyko pagal planą. 
Tačiau aš negalėjau išmesti iš galvos mažojo Karlo veido, žiūrinčio 
į mane. Tūs žvilgsnis prasismelkė man į krūtinę ir suspaudė širdį. Kai 
apima tokia stipri nuojauta, jos nederėtų ignoruoti. 


Gailiuosi, kad jos nepaklausiau. 


Mora važiavo nuleidusi langus, kvėpdama į automobilį sklindančius 
vasaros kvapus. Prieš kelias valandas ji paliko už savęs Meino pakrantę 
ir pasuko į šiaurės vakarus, švelniai banguojančių kalvų link, kur saulė 
spalvino šieno laukus auksine spalva. Paskui prasidėjo miškai, ir me- 
džiai staiga taip sutankėjo, jog atrodė, kad netikėtai sutemo. Mora net 
pagalvojo, ar nebus pasiklydusi, nes ilgą laiką nesutiko ir neaplenkė 
jokio kito automobilio. Aplinkui nebuvo jokių namų, jokių keliukų, 
nė vieno kelio ženklo, kuris pasakytų, ar ji važiuoja teisinga kryptimi. 

Ji jau norėjo apsisukti, kai kelias staiga pasibaigė ties vartais. Virš 
jų grakščiomis raidėmis buvo išvedžiotas vienas žodis: IVENSONGAS. 

Mora išlipo iš savo leksuso ir susiraukusi pažiūrėjo į užrakintus 
vartus su masyviomis akmeninėmis kolonomis. Vidaus telefono 
mygtuko nesimatė, o kaliojo plieno vartai abiem kryptimis tiesėsi 
giliai į mišką, kiek tik ji užmatė. Ji išsitraukė mobilųjį, kad paskam- 
bintų į mokyklą, tačiau giliai miške nebuvo ryšio. Miško tyloje uodo 
zvimbimas atrodė dar grėsmingesnis, ir ji pliaukštelėjo sau per žandą, 
pajutusi staigų įgėlimą. Tada pažiūrėjo į nerimą keliantį didelį krau- 
jo kiekį. Aplinkui it alkanas ir piktas debesis jau sukosi kiti uodai. 
Mora buvo bepasislepianti automobilyje, kai kitapus vartų pastebėjo 


besiartinantį golfo vežimėlį. 

Iš jo išlipo pažįstama jauna moteris ir pamojavo jai. Trisde- 
šimties, su aptemptais mėlynais džinsais ir žaliu bliuzonu, Lilė Sol 
atrodė gerokai laimingesnė ir sveikesnė nei tuomet, kai Mora matė 
ją paskutinį kartą. Rudi Lilės plaukai, suimti į laisvą uodegą, dabar 
buvo nušviesėję, o skruostai spindėjo sveikata, ir ji beveik niekuo 
nepriminė tos išblyškusios liesos merginos, kurią Mora prisiminė nuo 
tų krauju paženklintų Kalėdų, kai jas suvedė žmogžudystės tyrimas. 
Tuometinės išvados vos nepasiglemžė jų abiejų gyvybių. Tačiau Lilė 
Sol, kuri ilgus metus bėgo nuo tikrų ir įsivaizduojamų demonų, buvo 
apsukri kovotoja ir, sprendžiant iš jos džiugios šypsenos, pagaliau 
įveikė savo košmarus. 

— Laukėme jūsų anksčiau, daktare Ailz, — tarė Lilė. — Džiau- 
giuosi, kad suspėjote atvykti iki sutemų. 

— Jau išsigandau, jog teks lipti per šią tvorą, — pasakė Mora. — 
Mobilusis čia neveikia, ir aš negalėjau niekam paskambinti. 

— O, mes žinojome, kad jūs atvažiavote. — Lilė įvedė vartų 
saugos kodą. — Šiame kelyje daugybė judesio sensorių. Jūs tikriausiai 
nepastebėjote, tačiau yra dar ir kamerų. 

— Daug apsaugos kaip mokyklai. 

— Mokinių saugumo labui. Ir jūs žinote Antonio nuomonę 
apie saugumą. Jo niekada ne per mažai. — Ji pažiūrėjo į Morą pro 
virbus. — Nenuostabu, kad jis taip jaučiasi. Kai pagalvoji, ką mums 
visiems teko išgyventi. 

Pažvelgusi į Lilės akis, Mora suprato, jog jaunosios moters koš- 
marai dar nesibaigė. Dar liko šešėlių. 

— Praėjo dveji metai, Lile. Ar atsitiko dar kas nors? 

Lilė atstūmė vartus ir grėsmingai tarė: 

— Kol kas ne. 

Būtent taip būtų atsakęs ir Antonis Sensonas. Išgyvenę asmenines 
tragedijas, Sensonas ir Lilė liko randuoti visam likusiam gyvenimui. 


Jiems pasaulis visuomet bus kupinas pavojų. 


— Važiuokite paskui mane, — pasakė Lilė, įsėsdama į golfo 
vežimėlį. — Iki pilies dar kelios mylios. 

— Argi nereikia uždaryti vartų? 

— Jie užsivers automatiškai. Jei jums reikės išvykti, šios savaitės 
kodas yra 4596, tiek vartų, tiek mokyklos durų. Kodas keičiasi kiek- 
vieną pirmadienį, kai paskelbiame jį per pusryčius. 

— Tai mokiniai taip pat jį žino. 

— Žinoma. Šie vartai skirti ne tam, kad neišeitume mes, bet 
tam, kad nejįeitų išorinis pasaulis. 

Mora įsėdo į automobilį ir, jai bevažiuojant tarp kolonų, vartai 
ėmė vertis. Ir nors Lilė patikino ją, jog vartai skirti ne tam, kad už- 
rakintų ją, tie geležiniai virbai vertė ją jaustis it didžiai saugomame 
kalėjime. Kur garsiai žvanga metalas ir pro grotas spokso veidai. 

Lilės golfo vežimėlis riedėjo siauru keliuku, vingiuojančiu per 
tankų mišką. Medžių prieblandoje stulbinamai išsiskyrė oranžinis 
grybas, prikibęs prie garbaus amžiaus ąžuolo kamieno. Aukštai medžių 
viršūnėse čirpavo paukščiai. Ant šakos kraipydama uodegą tupėjo ruda 
voverė. Kokie dar gyviai išnirs šioje Meino miškų gelmėje, kai sutems? 

Miškas prasiskyrė, ir prieš jos akis atsivėrė ežeras. Tolumoje, 
už neįžvelgiamai tamsaus vandens, dunksojo Ivensongo pastatas. 
Lilė pavadino jį pi/ž/mi, ir būtent taip jis atrodė, stūksantis ant pliko 
granito. Pastatytas iš to paties pilko akmens, jis atrodė tarsi išniręs iš 
pačios kalvos. 

Jos įvažiavo pro akmeninę arką į kiemą, ir Mora pastatė leksusą 
šalia samanomis apžėlusios sienos. Vos prieš valandą diena dar buvo 
vasariška, tačiau išlipusi ji pajuto šaltį ir drėgmę. Trūksta tik šikšnos- 
parnių virš bokšto, pagalvojo ji nužvelgdama aukštas granito sienas 
ir statų stogą. 

— Dėl lagamino nesirūpinkite, — tarė Lilė, iškeldama jį iš lek- 
suso bagažinės. — Tiesiog paliksime jį ant laiptų, o ponas Romanas 


nuneš jį į jūsų kambarį. 

— Kur visi mokiniai? 

— Dauguma mokinių ir darbuotojų išvykę vasaros atostogų. 
Liko tik pora tuzinų vaikų ir pagrindiniai darbuotojai, kurie gyvena 
čia ištisus metus. (O kitą savaitę judviem su Džiulijanu bus dar ra- 
miau, nes kiti vaikai važiuos į ekskursiją į Kvebeką. Aš greitai viską 
jums aprodysiu, o tada nuvesiu pas Džiulijaną. Dabar jis pamokoje. 

— Kaip jam sekasi? — pasiteiravo Mora. 

— O, jis tiesiog pražydo nuo tada, kai atvyko! Vis dar nelabai 
mėgsta klasės darbą, tačiau yra išradingas ir pastebi dalykus, kurių 
nepamato kiti. Ir jis labai globėjiškas, visada rūpinasi jaunesniaisiais. 
Tikras Sergėtojas. — Lilė patylėjo. — Žinoma, jam reikėjo laiko, kad 
imtų pasitikėti mumis. Bet tai suprantama, kai žinai, ką jam teko 
išgyventi Vajominge. 

Taip, Mora suprato. Nes ji ir Džiulijanas išgyveno tai kartu, abu 
kovojo dėl savo gyvybių nežinodami, kuo pasitikėti. 

— O jūs, Lile? — paklausė Mora. — Kaip jums sekasi? 

— Ašesu ten, kur ir turėčiau būti. Gyvenu šioje puikioje vietoje. 
Mokau nuostabius vaikus. 

— Džiulijanas pasakojo, kad pastatėte romėnų katapulrą klasėje. 

— Taip, kai mokėmės apie karo metodus apsiaustyje. Mokiniai 
labai įsijautė. Nelaimei, netgi išdaužė langą. 

Jos užlipo akmeniniais laiptais ir priėjo tokias aukštas duris, 
kad būtų pralindęs ir milžinas. Lilė vėl įvedė saugos kodą. Masyvios 
durys lengvai atsidarė vos stumtelėtos, ir jos įžengė per slenkstį į 
holą su aukštomis senomis sijomis įrėmintomis arkomis. Virš galvos 
kabėjo geležinis sietynas, o arkoje virš jo tarytum daugiaspalvė akis 
buvo apskritas vitražinis langas. Šią niūrią dieną pro jį prasiskverbė 
tik balzgana šviesa. 

Mora stabtelėjo plačių laiptų apačioje ir pasigrožėjo sienas 
puošiančiu gobelenu; išblukusiame audinyje buvo pavaizduoti du 


vienragiai, besiilsintys vynuogienojų ir vaismedžių pavėsyje. 

— Tai ž/krai pilis, — ištarė ji. 

— 1835-aisiais ją pastatė toks didybės manijos apsėstas toks 
Sirilas Magnusas. — Lilė pasipiktinusi papurtė galvą. — Jis buvo 
geležinkelių magnatas, stambių žvėrių medžiotojas, meno kolekcio- 
nierius ir, pasak daugumos pasakotojų, įvairiapusiškas niekšelis. Šią 
pilį jis pasistatė sau. Gotikos stiliumi, kuriuo susižavėjo keliaudamas 
į Europą. Granito atsigabeno iš už penkiasdešimties mylių nuo čia 
buvusio karjero. Mediena — gerų senų Meino ąžuolų. Kai prieš 
trisdešimt metų Ivensongas nupirko šią valdą, pastatas tebebuvo gana 
geros būklės, todėl didžioji dalis to, ką matote, yra originalas. Per tuos 
metus, kai čia gyveno, Sirilas Magnusas vis plėtė pastatą, todėl jame 
šiek tiek sunku orientuotis. Nenustebkite, jei pasiklysite. 

— Šis gobelenas, — tarė Mora, parodydama į išaustus vienra- 
gius. — Jis atrodo viduramžių. 

— Toks ir yra. Jis iš Antonio vilos Florencijoje. 

Mora buvo mačiusi šešioliktojo amžiaus paveikslus ir Venecijos 
baldus Sensono namuose Bikon Hile. Ji nė neabejojo, kad jo vila Flo- 
rencijoje atrodo taip pat didingai kaip šis pastatas, o meno dirbiniai 
netgi dar įspūdingesni. Tačiau šioms sienoms trūko šiltų auksinių 
Toskanos spalvų; iš šių pilkų akmenų sklido vėsa, kurios neišsklaidytų 
nė saulėta vasaros diena. 

— Ar esate ten buvusi? — paklausė Lilė. — Jo namuose Flo- 
rencijoje? 

— Manęs dar nepakvietė, — atsiliepė Mora. Akivaizdu, jog tu 
buvai. 

Lilė mąsliai pažiūrėjo į ją. 

— Esu tikra, kad tai tik laiko klausimas, — tarė ji ir pasisuko į 
medžiu apmušrą sieną. Ji stumtelėjo vieną plokštę, ir už jos atsivėrė 
koridorius. — Tai įėjimas į biblioteką. 

— Arjūs slepiate knygas? 


— Ne, tai tiesiog vienas iš šio pastato ypatumų. Manau, senajam 

Sirilui Magnusui patiko netikėtumai, nes tai ne vienintelės užmas- 
kuotos durys šiame name. 

Lilė nusivedė ją belangiu koridoriumi, kuris atrodė dar niūresnis 
dėl tamsios medienos apkalos. Tolimajame gale jos išniro į kambarį, 
kur pro aukštus arkinius langus sklido paskutinė pilka dienos šviesa. 
Mora apstulbusi nužvelgė knygų lentynas, kylančias per tris aukštus 
iki kupolo formos lubų, kurias puošė ištapyti pūkiniai debesėliai 
žydrame danguje. 

— Čia Ivensongo širdis, — tarė Lilė. — Ši biblioteka. Mokiniai 
gali ateiti čia bet kuriuo metu, dieną ar naktį, ir išsirinkti knygą, 
jei tik pasižada elgtis su ja pagarbiai. O jei jie neranda to, ko ieško, 
bibliotekoje... — Lilė nuėjo prie durų, atidarė jas ir parodė kambarį 
su tuzinu kompiuterių. — Visada gali kreiptis į daktarą Google. — Ji 
uždarė duris neslėpdama savo nepritarimo. — Nes kam reikalingas 
internetas, jei tikri lobiai slypi štai čia. — Ji parodė į knygų lenty- 
nas. — Amžių išmintis, surinkta po vienu stogu. Man net seilė teka 
vien žiūrint į jas. 

— Kalbate kaip tikra klasikos mokytoja, — pasakė Mora, skai- 
tydama pavadinimus. „Napoleono moterys“. „Šventųjų gyvenimai“. 
„Egipto mitologija“. Ji stabtelėjo, akiai užkliuvus už vieno pavadi- 
nimo, auksinėmis raidėmis įspausto tamsioje odoje. „Liuciferis“. 
Knyga, rodės, šaukė ją, reikalaudama jos dėmesio. Mora išsitraukė 
knygą ir pažiūrėjo į nutrintą odinį viršelį su pritūpusio demono 
iliustracija. 

— Mes manome, jog jokios žinios negali būti draudžiamos, — 
tyliai pasakė Lilė. 

— Žinios? — Mora įkišo knygą atgal į lentyną ir pažiūrėjo į 
jaunąją moterį. — Ar prietarai? 

— Tai padeda suprasti viską, jūs taip nemanote? 

Mora nuėjo per kambarį, pro ilgas medinių stalų ir kėdžių eiles, 


pro išsirikiavusius gaublius, vaizduojančius pasaulį įvairiais amžiais. 

— Jei tik neteigiate, jog tai faktas, — atsiliepė ji, sustodama 
prie 1650-ųjų gaublio su iškraipytais žemynais, didžiulėmis neatpa- 
žįstamomis ir neištyrinėtomis teritorijomis. — Tai prietaras. Mitas. 

— Tiesą sakant, mes mokome juos jūsų tikėjimo, daktare Ailz. 

— Mano tikėjimo? — Mora suglumusi pažvelgė į ją. — Koks 
jis būtų? 

— Pagrįstas mokslu. Chemija, fizika, biologija ir botanika. — Ji 
žvilgtelėjo į senovinį laikrodį. — Ką šiuo metu ir daro Džiulijanas. 
Ir jo pamoka eina į pabaigą. 

Jos išėjo iš bibliotekos, sugrįžo tuo tamsiu koridoriumi į holą 
ir užlipo plačiais laiptais. Praeidama pro gobeleną, Mora pastebėjo, 
kaip jis suplazdeno prie akmeninės sienos, tarsi į vidų būtų įsiveržęs 
skersvėjis, ir vienragiai tarytum atgijo, suvirpėjo po vešliais vaisme- 
džiais. Laiptai rietėsi palei langą, ir ji stabtelėjo pasigrožėti miškais 
apaugusiomis kalvomis tolumoje. Džiulijanas buvo jai pasakojęs, kad 
jo mokyklą supa miškai, kad arti nėra nė vieno kaimo. Bet tik dabar 
ji pamatė, koks iš tiesų izoliuotas Ivensongas. 

— Čia mūsų niekas nepasieks. — Tylus balsas nuskambėjo visai 
šalia, ir Mora krūptelėjo. Lilė stovėjo beveik pasislėpusi arkos šešė- 
liuose. — Mes auginame savo maistą. Auginame vištas kiaušiniams, 
karves pienui. Šildomės savo malkomis. Mums visai nereikia išorinio 
pasaulio. Čia pirmoji vieta, kur jaučiuosi iš tiesų saugi. 

— Čia, miške, su meškomis ir vilkais? 

— Mes abi žinome, kad yra kur kas pavojingesnių dalykų nei 
meškos ar vilkai už vartų. 

— Jums nė kiek ne lengviau, Lile? 

— Aš vis dar galvoju apie tai, kas atsitiko, kiekvieną dieną. Apie 
tai, ką jis padarė mano šeimai, man. Tačiau būdama čia jaučiuosi 
daug geriau. 

— Ar tikrai? O gal ši vienuma tik sustiprina jūsų baimes? 


Lilė pažiūrėjo į ją. 

— Būtent sveika baimė padeda kai kuriems iš mūsų išlikti gy- 
viems. Šią pamoką išmokau prieš dvejus metus. 

Ji pajudėjo laiptais pro tamsų paveikslą, vaizduojantį tris vyrus 
su viduramžiškais apdarais, be abejonės, dar viena Antonio Sensono 
šeimos dovana. Mora pagalvojo apie nevaldomus mokinius, prale- 
kiančius pro šį šedevrą kiekvieną dieną. Įdomu, kiek milisekundžių 
šis menas išliktų nepaliestas bet kurioje kitoje mokykloje? Ji prisiminė 
biblioteką su neįkainojamais tomais, įrištais į auksu spaustą odą. 
Ivensongo mokiniai tikriausiai iš tiesų nepaprasti, jei jiems patikimi 
tokie lobiai. 

Jos užlipo į antrą aukštą, ir Lilė parodė į viršų, trečio aukšto 
pusėn. 

— Gyvenamieji kambariai kitame aukšte. Mokinių bendrabučiai 
yra rytiniame Hygelyje, mokomojo personalo ir svečių — vakariniame. 
Jūs gyvensite senesnėje vakarinio fygelio dalyje, kur kambariuose 
stovi gražūs akmeniniai židiniai. Vasarą tai pati geriausia vieta visame 
pastate. 

— O žiemą)? 

— Žiemą juose niekas negyvena. Nebent norite visą naktį ne- 
miegoti ir kurstyti židinį. Kai oras atšąla, mes juos užrakiname. — 
Lilė nusivedė ją antro aukšto koridoriumi. — Pažiūrėkime, ar senasis 
Paskis jau baigė. 

— Kas? 

— Profesorius Davidas Paskantonijus. Jis moko botanikos, 
ląstelių biologijos ir organinės chemijos. 

— Gana sudėtingi dalykai gimnazijos mokiniams. 

— Gimnazijos? — Lilė nusijuokė. — Mes pradedame šiuos 
dalykus vidurinėje mokykloje. Dvylikamečiai yra daug protingesni 
nei dauguma žmonių įsivaizduoja. 

Jos ėjo pro atviras duris, pro ištuštėjusias klases. Mora pastebėjo 


žmogaus griaučius, kyburiuojančius ant pakylos, laboratorinį suolelį 


58 


ir mėgintuvėlių lentynas, ant sienos išskleistą žemėlapį su pasaulio 
istorijos laiko linija. 

— Stebiuosi, kad net per vasaros atostogas vyksta pamokos, — 
pasakė Mora. 

— Kitaip tie du tuzinai mokinių numirtų iš nuobodulio. O 
dabar jų pilkosios ląstelės turi darbo. 

Jos pasuko už kampo ir susidūrė su didžiuliu juodu šunimi, 
tysančiu priešais uždarytas klasės duris. Pamatęs Morą, jis tučtuojau 
atgijo ir prišoko prie jos, įnirtingai plakdamas uodega. 

— Ei! Meški! — Mora nusijuokė, kai jis atsistojo ant užpakalinių 
kojų. Dvi milžiniškos letenos nusileido jai ant pečių, o šlapias liežuvis 
lyžtelėjo jai veidą. — Matau, kad taip ir neišmokai gražiai elgtis. 

— Jis labai džiaugiasi vėl jus matydamas. 

— lraš džiaugiuosi, — sušnabždėjo Mora, apkabindama šunį. Jis 
atsistojo ant keturių, ir ji būtų galėjusi prisiekti, kad jis šypsojosi jai. 

— Tada paliksiu jus čia, — tarė Lilė. — Džiulijanas nekantriai 
laukė, kada atvyksite, tai kodėl jums nejėjus į vidų? 

Mora pamojavo jai, tada taip tyliai įsmuko į klasę, jog niekas 
jos nepastebėjo. Ji atsistojo kampe ir ėmė stebėti pliką ir akiniuotą 
mokytoją, liesa ir drebančia ranka rašantį ant lentos savaitės planą. 

— Lygiai aštuntą ryto renkamės prie ežero, — pasakė jis. — Jei 
pavėluosite, būsite pa/ikti. Ir neteksite progos pamatyti retą Amanita 
bisporigera egzempliorių, kuris ką tik pasirodė po paskutiniojo lietaus. 
Pasiimkite botus ir lietpalčius. Gali tekti paklampoti. 

Netgi iš nugaros Džiulijaną „Žiurkių“ Perkinsą buvo lengva 
pamatyti tarp kitų mokinių, susibūrusių aplink profesoriaus Pa- 
skantonijaus stalą. Šešiolikos, jis jau buvo sudėtas kaip vyras, plačiais 
pečiais, kurie atrodė dar labiau sutvirtėję nuo tada, kai ji matė jį 
paskutinį kartą. Tais pačiais pečiais ji kliovėsi praeitą Žiemą, kai jie 
kartu bandė išgyventi Vajomingo kalnuose, ir tie išgyvenimai padėjo 


jiems užmegzti gilų ir ilgalaikį ryšį tarp jų. Džiulijanas buvo jai beveik 

kaip sūnus, kurio ji niekada neturėjo, ir ji su pasididžiavimu stebėjo 
jo tiesią laikyseną, susikaupimą, nors profesoriaus Paskantonijaus 
balsas priminė uodo zyzimą. 

— Prašau atnešti savo pranešimus apie augalų toksiškumą iki 
penktadienio, kol dar dauguma jūsų neišvykote į Kvebeką. Ir nepa- 
mirškite, jog trečiadienį vyks grybų viktorina. Pamoka baigta. 

Pasisukęs išeiti, Džiulijanas pastebėjo Morą, ir jo veide nušvito 
plati šypsena. Dviem žingsniais prišokęs prie jos, jis išskėtė rankas, 
ketindamas ją apkabinti. Tačiau paskutinę akimirką, suvokęs, jog jį 
stebi jo klasės draugai, persigalvojo, ir jai teko pasitenkinti greitu 
bučiniu į skruostą bei nevikriu patapšnojimu per pečius. 

— Pagaliau atvažiavai! Visą dieną tavęs laukiu. 

— Ką gi, dabar turime ištisas dvi savaites. — Mora nubraukė 
nuo jo kaktos tamsią sruogą, ir jos ranka užsibuvo ant jo skruosto, 
kur buvo juntami pirmieji barzdos šeriai. Jis tikrai per greitai auga. 

Vaikinas paraudo nuo jos prisilietimo, ir Mora staiga suvokė, 
kad kai kurie mokiniai neišėjo iš klasės, o stovėjo šalia stebėdami. 
Dauguma paauglių visiškai nekreipia dėmesio į suaugusiųjų buvimą, 
tačiau Džiulijano klasės draugai smalsiai apžiūrinėjo šią nepažįstamą 
viešnią jų pasaulyje. Jie buvo įvairaus amžiaus, nuo vidurinės mokyklos 
iki gimnazijos; skyrėsi ir jų drabužiai — nuo šviesiaplaukės merginos 
suplėšytais mėlynais džinsais iki berniuko klasikinio stiliaus kelnėmis 
ir marškiniais. Visi jie stebeilijo į Morą. 

— Jūs toji medicinos ekspertė, — tarė mergina trumpu sijonė- 
liu. — Girdėjome, kad atvyksite. 

Mora nusišypsojo. 

— Džiulijanas minėjo mane? 

— Ką jau ten, kalba visą laiką. Ar pravesite mums pamoką? 

— Pamoką? — Ji pažiūrėjo į Džiulijaną. — Neplanavau. 


— Mums būtų įdomu išgirsti apie teismo medicinos patologi- 

ją, — čirptelėjo azijietiško gymio berniukas. — Per biologijos pamo- 
kas mes skrodžiame varles ir kiaulių embrionus, tačiau tai tik normali 
anatomija. Ne taip įdomu, kaip kad jums su negyvais žmonėmis. 

Mora nužvelgė jų smalsumu degančius veidus. Kaip ir daugumos 
kitų, jų vaizduotę tikriausiai kurstė nesibaigiantys televizijos krimi- 
nalai ir detektyviniai romanai. 

— Nesu tikra, kad ši tema tinkama, — tarė ji. 

— Nes mes vaikai? 

— Teismo patologijos paprastai mokosi medicinos studentai. 
Šis dalykas trikdo netgi daugumą suaugusiųjų. 

— Mūsų netrikdytų, — pasakė azijietis. — Bet galbūt Džiuli- 
janas nepapasakojo jums, kas mes. 

Jūs keisti, galvojo Mora, stebėdama išeinančius Džiulijano drau- 
gus, kurių žingsnius palydėjo batų šliurinimas ir grindų girgždėjimas. 
Stojusioje tyloje Meškis nuobodžiaudamas suinkštė ir pribėgęs palaižė 
Džiulijanui ranką. 

— Kas mes? Ką jis norėjo tuo pasakyti? — paklausė Mora. 

Į jos klausimą atsakė mokytojas. 

— Kaip ir didelė dalis jo klasės draugų, jaunasis ponas Činas 
dažnai prasižioja nepagalvojęs. Nesistenkite ieškoti gilesnės prasmės 
šio paauglio tauškaluose. — Vyras gižiai pažvelgė į Morą pro akinių 
viršų. — Aš profesorius Paskantonijus. Džiulijanas mums sakė, kad 
aplankysite jį šią savaitę, daktare Ailz. — Jis žvilgrelėjo į berniuką, ir 
jo lūpose šmėstelėjo šypsenėlė. — Beje, jis puikus mokinys. Tik reikia 
patobulinti rašymo įgūdžius, daro be galo daug rašybos klaidų. Užtat 
geriau už kitus pastebi neįprastus augalus miškuose. 

Nors komplimentas buvo apipintas kritika, Džiulijanas nusi- 
šypsojo. 

— Aš tobulinu savo rašymą, profesoriau. 

— Tikiuosi, jūs gerai praleisite laiką pas mus, daktare Ailz, — 


pasakė Paskantonijus, susirinkdamas nuo stalo savo užrašus ir augalų 

pavyzdžius. — Jums pasisekė, šiuo metų laiku čia ramu. Ne tiek daug 
triukšmingų kojų mina laiptus aukštyn žemyn kaip drambliai. 

Mora pastebėjo violetinių gėlių kuokštą profesoriaus rankoje. 

— Kurpelės. 

Paskantonijus linktelėjo. 

— Aconitum. Labai gerai. 

Ji nužvelgė kitus augalų pavyzdžius, kuriuos jis padėjo ant stalo. 

— Rusmenės. Kiauliauogė. Rabarbaras. 

— O ši? — Jis kilstelėjo šakelę su sudžiūvusiais lapais. — Pa- 
pildomas taškas, jei pasakysite man, nuo kokio tai žydinčio krūmo? 

— Tai oleandras. 

Jis pažiūrėjo į ją, ir jo blyškios akys susidomėjusios nušvito. 

— Kuris šiame klimate neauga, tačiau jūs atpažįstate jį. — Jis 
pagarbiai palenkė savo pliką galvą. — Esu sužavėtas. 

— Aš užaugau Kalifornijoje, kur oleandras — įprastas augalas. 

— Įtariu, kad jūs dar ir sodininkė. 

— Siekianti ja būti. Tačiau aš patologė. — Ji pažiūrėjo į augalų 
pavyzdžius, paskleistus ant stalo. — Visi šie augalai nuodingi. 

Jis linktelėjo. 

— Ir labai gražūs, kai kurie iš jų. Mokyklos sode mes augina- 
me kurpeles ir rusmenes. Daržovių lysvėse rastumėt rabarbarų. O 
kiauliauogė su savo gražiais žiedeliais ir uogomis pražysta kiekvieną 
pavasarį kaip paprasčiausia piktžolė. Viskas aplink mus, taip dailiai 
užsimaskavę, yra mirtini įrankiai. 

— Ir jūs mokote to vaikus? 

— Jiems reikalingos tokios žinios, kaip ir kitiems. Tai primena 
jiems, kad natūralusis pasaulis yra pavojinga vieta, kaip jūs gerai 
žinote. — Jis sudėjo pavyzdžius ant lentynos ir susirinko užrašus. — 
Buvo malonu susipažinti, daktare Ailz, — tarė jis, tada atsisuko į 
Džiulijaną. — Pone Perkinsai, jūsų draugės apsilankymas nesuteikia 


jums teisės vėluoti su namų darbais. Norėjau aiškiai pasakyti. 

— Taip, pone, — iškilmingai linktelėjo Džiulijanas. Jis išlaikė 
rimtą veidą, kol profesorius išėjo ir nebegalėjo jų girdėti, tada pra- 
pliupo juoktis. — Dabar žinai, kodėl mes vadiname jį Nuodinguoju 
Paskiu. 

— Neatrodo, kad jis būtų pats draugiškiausias mokytojas. 

— Jis ir nėra toks. Jis mieliau kalbėtųsi su savo augalais. 

— Tikiuosi, kiti mokytojai nėra tokie keisti. 

— Mes visi čia keistuoliai. Todėl ši vieta tokia įdomi. Kaip sako 
panelė Sol, nuobodu būti normaliam. 

Ji nusišypsojo jam. Vėl palietė jo veidą. Šį kartą jis neatsitraukė. 

— Atrodai laimingas čia, Žiurkiau. Ar su visais gerai sutari? 

— Geriau, nei kada nors sutardavau namuose. 

Džiulijano namai Vajominge buvo niūrūs. Mokykloje jam 
nesisekė, kiti mokiniai užgauliojo ir šaipėsi iš jo — ne dėl prasto 
mokymosi, o dėl jo prasilenkimų su įstatymais ir muštynių mokyklos 
kieme. Būdamas šešiolikos, vos nepateko į kalėjimą. 

Todėl Džiulijanas buvo teisus kalbėdamas apie keistuolius. Jis 
nebuvo normalus, ir niekada nebus. Atstumtas savo paties šeimos, 
atsidūręs vienas laukinėje gamtoje, jis išmoko pasikliauti savimi. Jis 
nužudė žmogų. Ir nors tai buvo savigyna, kito žmogaus kraujo pra- 
liejimas pakeičia tave amžiams. Įdomu, svarstė Mora, ar dar gilūs tie 
ji persekiojantys prisiminimai? 

Jis paėmė ją už rankos. 

— Eime, noriu tau viską parodyti. 

— Panelė Sol parodė man biblioteką. 

— O arjau buvai savo kambaryje? 

— Ne. 

— Jis senajame flygelyje, kur apsistoja visi svarbūs svečiai. Ponas 
Sensonas taip pat ten apsistoja, kai atvyksta, nors dabar jau senokai 
lankėsi. Tavo kambaryje yra didelis senas židinys. Kai buvo atvažiavusi 


Brajenos teta, ji pamiršo atidaryti dūmtraukį, ir kambarys prisipildė 

dūmų. Teko evakuoti visą pastatą. Tad tu nepamiršk, gerai? Apie 
dūmtraukį? — /r nepadaryk man gėdos, norėjo pasakyti jis. 

— Nepamiršiu. Kas toji Brajena?- 

— Viena mergiotė. 

— Viena mergiotė? — Tamsiaplaukis, skvarbių akių Džiulijanas 
augo į gražų vyrą, kuris kada nors patrauks ne vienos moters akį. — 
Prašyčiau smulkiau. 

— Nieko ypatinga. 

— Araš ją ką tik mačiau klasėje? 

— Aha. Ilgais juodais plaukais. Ir /264ž trumpu sijonu. 

— A. Ta gražuolė. 

— Gal ir nieko. 

Ji nusijuokė. 

— Nagi, tik nesakyk, kad to nepastebėjai. 

— Gerai jau, pastebėjau. Bet manau, kad ji gana kvaila. Nors 
man ir gaila jos. 

— Gaila? Kodėl? 

Jis pažiūrėjo į ją. 

— Ji čia, nes jos mama buvo nužudyta. 

Staiga Mora pasigailėjo taip nerūpestingai smalsavusi apie jo 
draugystes. Jai buvo sunku suprasti paauglius berniukus, tuos ne- 
rangius padarus didelėmis pėdomis ir kunkuliuojančiais hormonais, 
vieną akimirką pažeidžiamus, kitą — šaltus ir nepasiekiamus. Kad 
ir kaip ji norėjo būti jam mama, jai niekada nepavyks, ji niekada 
neįgaus motiniškų instinktų. 

Tylėdama ji nusekė paskui jį į trečio aukšto koridorių, kurio 
sienos buvo nukabintos paveikslais, vaizduojančiais viduramžiškus 
kaimus, puotaujančius žmones ir dramblio kaulo odos Madoną su 
kūdikiu. Jos svečių kambarys buvo koridoriaus gale; įžengusi ji pa- 


matė, kad jos lagaminas jau atneštas ir padėtas ant vyšnios medžio 

lentynos. Pro arkinius langus matėsi uždaras sodas su akmeninėmis 
statulomis. Už jo lyg puolanti armija glaudėsi miškas. 

— Langas į rytus, tad rytoj galėsi stebėti, kaip kyla saulė. 

— Čia visi vaizdai nuostabūs. 

— Ponas Sensonas tikėjosi, kad tau patiks šis kambarys. Jis 
tyliausias. 

Ji nuėjo prie lango ir neatsigręždama paklausė: 

— Kada jis lankėsi čia paskutinį kartą? 

— Buvo atvykęs maždaug prieš mėnesį. Jis visuomet dalyvauja 
Ivensongo mokyklos tarybos susirinkimuose. | 

— Kada kitas? 

— Tik kitą mėnesį. — Džiulijanas parylėjo. — Tau jis patinka. 
Ar ne? 

Jos tyla buvo ganėtinai iškalbinga. 

— Jis dosnus žmogus, — lyg niekur nieko atsiliepė ji. — Mes 
abu jam labai skolingi. 

— Ar tai tikrai viskas, ką gali pasakyti apie jį? 

— Ką dar galėčiau? 

— Tu klausei manęs apie Brajeną. Pamaniau, paklausiu tavęs 
apie poną Sensoną. 

— Tu teisus, — pripažino ji. 

Tačiau jo klausimas kybojo ore, ir ji nežinojo, ką atsakyti. Zau 
Jis patinka, ar ne? 
mu, į 4žuolinę spintą. Gali būti, šie daiktai taip pat iš Sensono namų. 
Nors jo paties čia nebuvo, ji visur matė jo įtaką, nuo neįkainojamų 
meno kūrinių ant sienų iki oda įrištų knygų bibliotekoje. Šios pilies 
nuošalumas, rakinami vartai ir privatus kelias atspindėjo jo nenumal- 
domą polinkį į privatumą. Vienintelis akį rėžiantis daiktas kamba- 


ryje kabojo virš židinio atbrailos. Tai buvo aliejiniais dažais tapytas 

arogantiškos išvaizdos džentelmeno medžiotojo švarku portretas. 
Jame jis stovėjo persimetęs per petį šautuvą ir užkėlęs vieną koją ant 
negyvo elnio. 

— Tai Sirilas Magnusas, — tarė Džiulijanas. 

— Vyras, kuris pastatė šią pilį? 

— Jis labai domėjosi medžiokle. Pastogės kambarėlyje guli visa 
tona žvėrių iškamšų, kurias jis susivežė iš viso pasaulio. Jos kabojo 
valgomajame, kol daktarė Veliver pasakė, jog tos galvos gadina jai 
apetitą, ir liepė ponui Romanui jas nuimti. Jie aršiai susiginčijo dėl to, 
ar trofėjai šlovina smurtą. Galų gale direktorius Baumas liepė visiems 
balsuoti, netgi mokiniams. Tada galvos ir buvo nuimtos. 

Mora nepažinojo nė vieno iš tų žmonių, apie kuriuos jis pasa- 
kojo, ir jai pasidarė liūdna supratus, jog ji nepriklauso jo pasauliui 
čia, kad dabar jis turi savo gyvenimą toli nuo jos ir ji nieko negali 
padaryti. Ir pasijuto nereikalinga. 

— ... o dabar daktarė Veliver ir ponas Romanas pykstasi dėl to, 
ar mokiniai turėtų išmokti medžioti. Ponas Romanas yra už, nes tai 
senovinis menas, bet daktarė Veliver sako, jog tai barbariška. Tada 
ponas Romanas pareiškė, kad daktarė Veliver valgo mėsą, vadinasi, 
ji irgi barbarė. Jergutėliau, kaip ji supyko! 

Kol Mora traukė iš lagamino džinsus ir turistinius batus, kabino 
į spintą palaidinukes ir suknelę, Džiulijanas pasakojo apie savo klasės 
draugus ir mokytojus, apie katapultą, kurią pastatė per panelės Sol pa- 
moką, apie jų kelionę į mišką, kur į jų stovyklą atklydo juodasis lokys. 

— Kertu lažybų, jog tą lokį nuvijai tu, — šypsodamasi tarė Mora. 

— Ne, jį nubaidė ponas Romanas. Joks lokys nenori turėti su 
juo reikalų. 

— Tuomet jis tikrai baisus žmogus. 

— Jis eigulys. Susipažinsi su juo šįvakar per vakarienę. Jei jis ateis. 

— Jis nevalgo? 


— Jis vengia daktarės Veliver, dėl to ginčo, apie kurį pasakojau. 

Mora uždarė komodos stalčių. 

— O kas toji daktarė Veliver, kuri taip nemėgsta medžioklės? 

— Ji mūsų psichologė. Lankausi pas ją kas antrą ketvirtadienį. 

Ji atsisuko ir suraukė kaktą. 

— Kodėl? 

— Nes turiu problemų. Kaip visi kiti Čia. 

— Apie kokias problemas tu kalbi? 

Jis pažiūrėjo į ją sutrikęs. 

— Maniau, tu žinai. Juk todėl ir esu čia, todėl visi kiti mokiniai 
buvo išrinkti į Ivensongą. Nes mes kitokie nei normalūs vaikai. 

Ji prisiminė pamoką, kurioje ką tik buvo, apie tuos vaikus, 
susirinkusius aplink Nuodingojo Paskio stalą. Jie atrodė kaip ir bet 
kurie kiti Amerikos paaugliai. 

— Ir kuo gi tu skiriesi nuo kitų? — pasiteiravo ji. 

— Kaip aš netekau savo mamos. Tą patį yra išgyvenę visi Čia 
esantys vaikai; tuo jie ir skiriasi nuo kitų. 

— Kiti mokiniai irgi neteko tėvų? 

— Kai kurie. Kiti neteko brolių, seserų. Daktarė Veliver padeda 
mums kovoti su pykčiu. Košmarais. O Ivensongas moko mus pasi- 
priešinti jiems. 

Mora prisiminė, kaip mirė Džiulijano motina. Ir susimąstė, 
kaip smurtas paveikia šeimas, kaimynijas, kartas. /vensongas moko 
mus pasipriešinti. 

— Kai sakai, kad kiti vaikai neteko savo tėvų, brolių ar seserų, — 
tarė Mora. — Ar tu nori pasakyti... 

— Jie visi buvo nužudyti, — užbaigė Džiulijanas. — Štai kas 


mus visus sieja. 


Šįvakar valgomajame buvo naujas veidas. 

Ištisas savaites Džiulijanas kalbėjo apie šią viešnią, daktarę Ailz, 
ir jos darbą Bostono medicininės ekspertizės biure, kur ji pjaustė la- 
vonus. Bet jis nė karto neužsiminė, kad ji dar ir graži. Tamsiaplaukė, 
liekna, įdėmaus žvilgsnio, ji buvo tokia panaši į Džiulijaną, kad jiedu 
beveik galėjo būti motina ir sūnus. Ir daktarė Ailz žiūrėjo į Džiulijaną 
taip, kaip motina žiūrėtų į savo vaiką — su neslepiamu pasididžiavi- 
mu, dėmesinga kiekvienam jo ištartam žodžiui. 

Niekas daugiau taip į mane nebežiūrės, galvojo Klerė Vord. 

Įsispraudusi į savo įprastą nuošalią vietą kampe, Klerė nenu- 
leido akių nuo daktarės Ailz stebėdama, kaip elegantiškai ši moteris 
naudojasi peiliu ir šakute pjaustydama mėsą. Nuo šio stalo Klerė 
galėjo matyti viską, kas vyko valgomajame. Ji nė kiek nepyko, kad 
jai tenka sėdėti vienai; tai reiškė, jog jai nereikia su niekuo nereikš- 
mingai kalbėtis ir ji gali stebėti, ką daro kiti. Be to, šis kampelis buvo 
vienintelė vieta, kur ji jautėsi patogiai, sėdėdama nugara į sieną, kur 
niekas negalėjo už jos užlįsti. 

Šiandienos meniu buvo sultinys, šviežios salotos, „Velingtono“ 
jautienos pjausnys su keptomis bulvėmis ir šparaginėmis pupelėmis 


bei citrinų pyragas desertui. Tai reiškė, kad reikėjo žongliruoti visa 

galybe stalo įrankių, ir tai glumino Klerę nuo pat pirmos atvykimo 
į Ivensongą dienos prieš mėnesį. Bobo ir Barbaros namuose Itakoje 
vakarienės būdavo paprastesnės, tik su peiliu ir šakute, na, dar vienu 
kitu popierinio rankšluosčio lapeliu. 

Niekas niekada ten negamindavo „Velingtono“ jautienos. 

Ji ilgėjosi Bobo ir Barbaros daug labiau nei tikėjosi. Ilgėjosi jų 
beveik taip pat stipriai, kaip ilgėjosi savo tėvų, po kurių mirties prieš 
dvejus metus jai liko tik neramūs migloti prisiminimai, kurie diena 
po dienos sparčiai blėso. Tačiau Bobo ir Barbaros mirtys tebebuvo 
šviežios, vis dar kėlė skausmą, nes dėl visko kalta buvo ji. Jei tą vakarą 
nebūtų pabėgusi iš namų, jei Bobui ir Barbarai nebūtų reikėję jos 
ieškoti, jie galbūt tebebūtų gyvi. 

O dabar jie mirę. O aš valgau citrinų pyragą. 

Ji padėjo šakutę ir pažiūrėjo pro kitus mokinius, kurie dažniausiai 
nekreipdavo į ją dėmesio, kaip ir ji nekreipdavo dėmesio į juos. Ji ir vėl 
įsmeigė akis į stalą, prie kurio sėdėjo Džiulijanas su daktare Ailz. Ta 
ponia, kuri pjausto negyvus žmones. Paprastai Klerė vengdavo žiūrėti 
į suaugusiuosius, nes jie versdavo ją jaustis nesmagiai ir užduodavo 
per daug klausimų. Ypač daktarė Ana Veliver, mokyklos psichologė, 
su kuria. Klerė praleisdavo kiekvieną trečiadienio popietę. Daktarė 
Veliver buvo gana maloni, tokia stora garbanota močiutė, tačiau ji 
visuomet klausinėdavo to paries. Ar Klerė vis dar sunkiai užmieganti 
naktimis? Ką ji prisimenanti apie savo tėvus? Ar košmarai retėja? Tarsi 
jei kalbėsi apie tai, galvosi apie tai, košmarai dings. 

Visi mes čia sapnuojame košmarus. 

Žvalgydamasi po valgomąjį, Klerė matė tai, ko tikriausiai nepa- 
stebėtų eilinis stebėtojas. Kaip Lesteris Grimetas vis dairosi į duris, kad 
įsitikintų, jog turi laisvą atsitraukimo kelią. Kad Artūro Tumbso ran- 
kos išvagotos bjaurių nudegimo randų. Kad Brunas Činas įnirtingai 
grūdasi į burną maistą, kad jo neatimtų įsivaizduojamas pagrobėjas. 


Visi mes pažymėti, galvojo ji, tik vienų randai akivaizdesni nei kitų. 


69 


Ji palietė savąjį. Jis buvo pasislėpęs po jos ilgais šviesiais plaukais, 
surandėjusi audinių ketera, žyminti vietą, kur chirurgai prapjovė 
jos skalpą, pragręžė kaukolės kaulą, kad pašalintų kraują ir kulkos 
skeveldras. Niekas kitas negalėjo jo matyti, tačiau ji niekuomet ne- 
pamiršo, kad jis ten. 

Tą naktį, gulėdama atviromis akimis, Klerė tebesitrynė tą randą 
galvodama, kaip po juo atrodo jos smegenys. Ar smegenyse irgi liko 
randas, tokia pat nelygi ketera kaip odoje? Vienas iš gydytojų, — ji 
neprisiminė jo vardo; jų buvo tiek daug toje Londono ligoninėje, — 
pasakė jai, kad vaikų smegenys atsigauna greičiau nei suaugusiųjų, kad 
jai pasisekė, jog jai buvo tik vienuolika, kai buvo sužeista. Jis tikrai 
pasakė pasisekė, tas kvailas daktaras. Nors buvo teisus, kad ji pasveiks. 
Ji galėjo vaikščioti ir kalbėti kaip ir visi kiti. Tačiau jos pažymiai dabar 
buvo blogi, nes ji negalėdavo sukaupti dėmesio ilgiau nei dešimčiai 
minučių, per daug greitai prarasdavo savitvardą, taip, kad net pati 
išsigąsdavo ir susigėsdavo. Ir nors 2eatrodė sužalota, ji žinojo esanti 
tokia. Būtent dėl to sužalojimo ji dabar negali užmigti. Kaip visuomet. 

Nėra prasmės tuščiai gulėti lovoje. 

Ji pakilo ir uždegė šviesą. Jos trys kambario draugės buvo iš- 
vykusios vasarai, todėl kambaryje Klerė buvo viena ir galėjo ateiti 
ir išeiti niekieno neįskųsta. Po kelių sekundžių buvo apsirengusi ir 
išslinko į koridorių. 

Tada ir pamatė tą šlykštų raštelį ant durų: Besmegenė! 

Vėl ta kalė Brajena, pagalvojo Klerė. Brajena, kuri šnibžda bepro0- 
tėlė, kai Klerė eina pro šalį, kuri isteriškai juokiasi klasėje, kai Klerė 
užkliūva už kieno nors tyčia pakištos kojos. Kartą Klerė atsikeršijo, 
prikišdama gličių sliekų į Brajenos lovą. O, kaip ji klykė! 

Klerė nuplėšė raštelį, sugrįžo į kambarį, pasiėmė tušinuką ir 
iškeverzojo: Geriau pasitikrink savo lovą. Eidama koridoriumi, ji 
priklijavo raštelį ant Brajenos kambario durų ir nužingsniavo tolyn 


pro kambarius, kuriuose miegojo kiti klasės draugai. Lipant laiptais 

jos šešėlis švytravo ant sienos tarsi dvynė dvasia, neatsiliekanti nė per 
žingsnį. Ji išžengė pro pagrindines duris ir išėjo į mėnesieną. 

Naktis buvo keistai tyli, o vėjas kvepėjo sausa žole, tarsi būtų at- 
klydęs iš toli, atsinešęs kvapą iš prerijų, dykumų ir vietų, kur ji niekada 
nenukeliaus. Giliai įkvėpė ir pirmą kartą per visą dieną pasijuto laisva. 
Laisva nuo pamokų, nuo stebinčių mokytojų, nuo Brajenos patyčių. 

Nulipo akmeniniais laiptais, aiškiai matydama savo žingsnius ryš- 
kioje mėnulio šviesoje. Priešaky tyvuliavo ežeras, kurio raibuliuojantis 
vanduo spindėjo it blizgučiai ir kvietė ją. Ji ėmė trauktis marškinėlius, 
nekantraudama pasinerti į tą šilkinį vandenį. 

— Tu vėl vaikštinėji, — pasigirdo balsas. 

Klerė skubiai atsisuko ir pamatė, kaip nuo tamsių medžių atsi- 
skyrė figūra. Figūra, kurią ji tučtuojau atpažino iš kresno silueto. Vilas 
Jablonskis išniro į mėnesieną, kuri apšvietė jo putlų veidą. Įdomu, 
ar jis žino, kad Brajena vadina jį didžiuoju baltuoju banginiu jam už 
nugaros. Tik tiek ir sieja Vilą ir mane, pagalvojo ji. Mes — atstumtieji. 

— Ką tu čia veiki? — paklausė ji. 

— Žiūrėjau pro savo teleskopą. Tačiau išlindo mėnulis, todėl 
teko baigti. — Jis parodė į ežerą. — Čia labai gera vieta, prie vandens. 
Būtent tokia, kokios reikia stebint dangų. 

— Ko tu ieškai? 

— Kometos. 

— Pamatei ją? 

— Ne, aš ieškau 22ujos kometos. Tokios, kurios niekas neatrado. 
Mėgėjams visą laiką pavyksta rasti naujų. Toks Donas Mačholcas su- 
rado jų vienuolika, o jis tik mėgėjas, toks kaip aš. Jei surasiu, galėsiu 
suteikti jai vardą. Kaip Kohutekas. Arba Halis, ar Šumeikeris-Levis. 

— Kaip pavadintum savąją? 

— Neilo Jablonskio kometa. 

Ji nusijuokė. 


— Visai neskamba. 

— Nemanau, kad blogai skamba, — tyliai ištarė jis. — Tai 
mano tėčio atminimui. 

Ji išgirdo skausmą jo balse ir pasigailėjo nusijuokusi. 

— O ką, visai neblogai. Pavadinti kometą tėčio vardu, — tarė 
ji. Nors Jablonskio kometa iš tiesų skambėjo kvailai. 

— Mačiau tave prieš keletą naktų, — tarė jis. — Ką žy čia veiki? 

— Aš negaliu miegoti. — Ji nusisuko į ežerą ir įsivaizdavo, kaip 
plaukia per ežerus, per vandenynus. Tamsus vanduo jos nebaugino; 
jame ji jautėsi gyva, tarsi namo sugrįžusi undinėlė. — Aš beveik 
niekada nemiegu. Nuo tada, kai... 

— Tu irgi sapnuoji košmarus? — paklausė jis. 

— Aš tiesiog nemiegu. Nes mano smegenys susijaukusios. 

— Kaip tai? 

— Aš turiu randą, čia, ant galvos, kur daktarai buvo pragręžę 
man kaukolę. Jie išėmė kulkos gabaliukus ir tai, kas buvo pažeista 
viduje. Todėl aš nemiegu. 

— Žmonės turi miegoti, antraip jie mirs. Kaip gali išbūti ne- 
miegojusi? 

— Aš tiesiog nemiegu tiek, kiek kiti. Kelias valandas, ir man 
gana. — Ji įkvėpė vasara dvelkiančio oro. — Kad ir kaip būtų, man 
patinka naktis. Patinka jos tyluma. Naktį gali pamatyti gyvūnų, ku- 
rių nepamatysi dieną, pavyzdžiui, pelėdų ir skunkų. Kartais nueinu 
pasivaikščioti į mišką ir matau jų akis. 

— Ar tu prisimeni mane, Klere? 

Išgirdusi jo klausimą, ištartą taip tyliai, ji nustebusi atsisuko į jį. 

— Aš matau tave kiekvieną dieną klasėje, Vilai. 

— Ne, aš klausiu, ar tu prisimeni mane iš kur nors kitur? Prieš 
mums atvykstant į Ivensongą? 

— Anksčiau aš tavęs nepažinojau. 

— Tu įsitikinusi? 


Ji pažiūrėjo į jį mėnulio šviesoje. Pamatė didelę galvą su apskritu 

it mėnulis veidu. Toks jau buvo tas Vilas, visas didelis, nuo galvos iki 
milžiniškų pėdų. Storas ir minkštas, kaip zefyras. 

— Apie ką tu kalbi? 

— Kai atvykau čionai, kai pamačiau tave valgomajame, mane 
apėmė keistas jausmas. Tarsi būčiau sutikęs tave anksčiau. 

— Aš gyvenau Itakoje. O tu? 

— Naujajame Hampšyre. Su dėde ir teta. 

— Niekada nesu buvusi Naujajame Hampšyre. 

Jis prisislinko artyn, taip arti, kad jo didžiulė galva užstojo 
kylantį mėnulį. 

— O dar gyvenau Merilande. Prieš dvejus metus, kai mama ir 
tėtis buvo dar gyvi. Ar tau tai ką nors sako? 

Klerė papurtė galvą. 

— Iš kur man prisiminti. Aš beveik neprisimenu savo pačios 
tėvų. Kaip skambėjo jų balsai. Kaip jie juokėsi ar kvepėjo. 

— Labai liūdna. Kad neprisimeni jų. 

— Turiu albumų, tačiau beveik niekada jų nežiūriu. Tarytum 
žiūrėčiau į nepažįstamųjų nuotraukas. 

Jo prisilietimas išgąsdino ją, ir ji krūptelėjo. Jai nepatiko, kai 
žmonės ją liesdavo. Nepatiko nuo tada, kai atsibudo toje Londono 
ligoninėje, kur prisilietimas paprastai reikšdavo dar vieną adatos dūrį, 
dar vieną asmenį, sukeliantį jai skausmą, nors ir iš gerų paskatų. 

— Dabar mūsų šeima turėtų būti Ivensongas, — pasakė jis. 

— Aha. — Klerė piktai prunkštelėjo. — Taip kalba ir daktarė 
Veliver. — Jog esame viena didelė laiminga šeima. 

— Gera tuo tikėti, ar ne? Kad mes visi rūpinamės vieni kitais? 

— Aišku. Ir dar aš tikiu Dantukų fėja. Žmonės nesirūpina vieni 
kitais. Jie rūpinasi tik savimi. 

Pro medžius švystelėjo šviesos spindulys. Ji skubiai atsisuko, 
pamatė artėjantį automobilį ir akimirksniu puolė į artimiausius krū- 
mus. Vilas pasekė jos pavyzdžiu, triukšmingai kaip briedis su savo 


nerangiomis kojomis. Jis klestelėjo šalia jos. 


73 


— Kas čia važinėjasi naktimis? — sušnabždėjo jis. 

Tamsus sedanas sustojo kieme, ir iš jo išlipo vyriškis, aukštas 
ir lieknas kaip pantera. Jis trumpam stabtelėjo prie automobilio ir 
apsižvalgė tamsoje, tarsi ieškotų kažko, ko nemato kiti. Vieną įtemptą 
akimirką Klerei pasirodė, kad jis žiūri tiesiai į ją, ir ji susigūžė po 
krūmu, bandydama pasislėpti nuo jo viską matančių akių. 

Atsidarė mokyklos durys, kiemą nušvietė šviesa, o tarpduryje 
pasirodė direktorius Gotfridas Baumas. 

— Antoni! — šūktelėjo Baumas. — Ačiū, kad taip greitai at- 
važiavote. 

— Šie įvykiai kelia nerimą. 

— Regis, taip. Įeikite, įeikite. Jūsų kambarys paruoštas, vaka- 
rienė laukia. 

— Aš pavalgiau lėktuve. Geriau iškart eikime prie reikalo. 

— Žinoma. Daktarė Veliver seka situaciją Bostone. Ji pasiruošusi 
įsikišti, jei bus būtina. 

Durys užsidarė. Klerė atsistojo svarstydama, kas šis keistas sve- 
čias. Ir kodėl direktorius Baumas taip nervinasi. 

— Einu, apžiūrėsiu jo automobilį, — pasakė ji. 

— Klere, nereikia, — sušnabždėjo Vilas. 

Ber ji jau sliūkino sedano link. Gaubtas tebebuvo šiltas, išvaškuo- 
tas paviršius blizgėjo mėnesienoje. Ji apėjo aplinkui, glostydama auto- 
mobilio paviršių. Žinojo, jog tai mersedesas, nes atpažino simbolį ant 
gaubto. Juodas, spindintis, brangus. Turtingo žmogaus automobilis. 

Na žinoma, užrakintas. 

— Kas jis? — paklausė Vilas. Jis pagaliau įsidrąsino išlįsti iš 
krūmų ir dabar stovėjo šalia jos. 

Klerė pažiūrėjo į vakarinį flygelį, kur apšviestame lange trumpam 
šmėstelėjo siluetas. Tada kažkas paskubomis užtraukė užuolaidas, ir 
vaizdas dingo. 


— Mes žinome, kad jo vardas Antonis. 


Tą naktį Mora miegojo prastai. 

Gal todėl, kad lova buvo svetima; o gal dėl aplinkui tvyrančios 
tylos, tokios gilios, kad atrodė, jog pati naktis užgniaužė kvapą ir lau- 
kė. Kai prabudo trečią kartą, buvo patekėjęs mėnulis ir švietė tiesiai 
į jos langą. Ji buvo palikusi neužtrauktas užuolaidas, kad įeitų gryno 
oro, tačiau dabar išlipo iš lovos ir užtraukė. Stabtelėjusi prie lango, 
statulos spindėjo it šmėklos. 

Ar viena iš jų ką tik sujudėjo? 

Ji stovėjo sugniaužusi rankoje užuolaidos kraštą, stebeilydama į 
statulas, kurios atrodė it šachmatų figūros tarp apkarpytos gyvatvorės. 
Per tą vaiduoklišką peizažą judėjo liekna figūrėlė su ilgais, sidabru 
žvilgančiais plaukais ir grakščiomis kaip nimfos galūnėmis. Po sodą 
vaikštinėjo mergaitė. 

Koridoriuje už jos durų sugirgždėjo grindys. Ji išgirdo vyriškus 
balsus. 

— ... Mes nesame tikri, ar grėsmė reali, ar tik įsivaizduojama, 
tačiau daktarė Veliver, regis, įsitikinusi. 


— Policija valdo situaciją. Mums telieka laukti ir stebėti. 

Aš pažįstu tą balsą. Mora užsimetė chalatą ir atidarė savo kam- 
bario duris. 

— Antoni, — pašaukė ji. 

Antonis Sensonas atsisuko. Su juodais drabužiais, stovėdamas 
šalia daug žemesnio Gotfrido Baumo, Sensonas atrodė labai aukštas, 
beveik grėsmingas tame blankiai apšviestame koridoriuje. Ji pastebėjo 
jo susiglamžiusį kostiumą, nuovargį akyse, ir suprato, jog jo kelionė 
čionai buvo ilga. 

— Atsiprašau, jei pažadinome tave, Mora, — tarė jis. 

— Nežinojau, kad ketinai atvažiuoti į mokyklą. 

— Turiu porą problemų, kurias reikia išspręsti. — Jis nusišyp- 
sojo pavargusia šypsena, kuri nepasiekė jo akių. Mora pajuto nerimą 
keliančią įtampą tame koridoriuje. Tai atsispindėjo Gotfrido Baumo 
veide ir gana santūriame Sensono elgesyje su ja. Jis niekada nepasi- 
žymėjo atviru širdingumu, ir kartais jai net atrodydavo, kad jis jos 
nemėgsta. Šiąnakt jo santūrumas dvelkė didesniu šalčiu nei kada nors. 

— Man reikia pasikalbėti su tavim, — tarė ji. — Apie Džiulijaną. 

— Žinoma. Gal ryte? Aš išvyksiu tik po pietų. 

— Atvykai taip trumpam? 

Jis atsiprašydamas gūžtelėjo pečiais. 

— Gaila, kad negaliu likti ilgesniam laikui. Bet tu visuomet gali 
aptarti bet kokius rūpesčius su Gotfridu. 

—- Ar turite rūpesčių, daktare Ailz? — paklausė Gotfridas. 

— Taip, turiu. Noriu žinoti, kodėl Džiulijanas čia. Ivensongas 
juk nėra įprasta internatinė mokykla, ar ne? 

Ji pastebėjo, kaip abu vyrai susižvalgė. 

— Geriau pakalbėkime apie tai rytoj, — pasakė Sensonas. 

— Aš labai noriu pasikalbėti apie tai. Kol tu vėl nepradingai. 

— Pasikalbėsime, pažadu. — Jis trumpai linktelėjo. — Laba- 
nakt, Mora. 


Sugluminta jo šaltumo, Mora uždarė duris. Paskutinį kartą jie 

kalbėjosi prieš du mėnesius, kai jis užvežė Džiulijaną į jos namus. 
"Tuomet jie mindžikavo prieangyje šypsodamiesi vienas kitam, ir jis, 
rodės, visai nenorėjo išeiti. O gal aš tik įsivaizdavau? Ar aš kada nors 
supratau vyrus? 

Jos patirtis tikrai gana liūdna. Pastaruosius dvejus metus ji buvo 
įsipainiojusi į santykius su vyru, kurio niekada negalės turėti, santy- 
kius, kurie nuo pat pradžių buvo pasmerkti; vis dėlto ji lyg narko- 
manė negalėjo tam pasipriešinti. Štai ką iš tiesų reįškia įsimylėti; tavo 
smegenys apsvaigsta kaip nuo narkotikų. Adrenalino ir dopamino, 
oksitocino ir serotonino. Cheminis pamišimas, apdainuotas poetų. 

Šį kartą, prisiekiu, būsiu išmintingesnė. 

Ji sugrįžo prie lango užtraukti užuolaidų, pasislėpti nuo mė- 
nesienos, dar vieno pamišimo šaltinio, taip liaupsinamo tų pačių 
nesupratingų poetų. Tik palietusi audinį ji prisiminė anksčiau matytą 
hgūrėlę. Pažvelgusi žemyn, pamatė statulas sidabrinių šešėlių fone ir 
mėnesieną. Niekas nejudėjo. 


Mergaitės nebebuvo. 


O gal jos išvis ten nebuvo? — pagalvojo Mora kitą rytą, kai pažiūrėjo 
pro tą patį langą ir pamatė sodininką, palinkusį su žirklėmis virš 
gyvatvorės. Kažkur kieme giedojo gaidys, garsiai ir energingai, skelb- 
damas savo valdžią. Rytas atrodė absoliučiai normalus; švietė saulė, 
gaidys nesiliovė giedojęs. Tačiau praeitą naktį mėnesienoje viskas 
atrodė nežemiškai. 

Kažkas pasibeldė į jos duris. Lilė Sol linksmai pasisveikino ir pra- 
nešė, kad visi renkasi retenybių kambaryje, „jei norėtumėt prisidėti“. 

— Apie ką bus kalbama? 

— Apie jūsų nuogąstavimus dėl Ivensongo. Antonis sakė, jog 
turite klausimų, ir mes esame pasirengę atsakyti į juos. — Ji moste- 


lėjo laiptų pusėn. — Jis apačioje, priešais biblioteką. Ten bus kavos. 

Mora rado ne tik kavos, kai įžengė į retenybių kambarį. Palei 
sienas rikiavosi stiklinės spintos su artefaktais: drožtomis higūrėlėmis, 
senoviniais akmeniniais įrankiais, strėlėmis ir gyvūnų kaulais. Pagel- 
tusios etiketės leido manyti, kad kolekcija sena, tikriausiai surinkta 
paties Sirilo Magnuso. Bet kuriuo kitu metu ji būtų užtrukusi ties 
tais lobiais, tačiau penki žmonės jau sėdėjo prie masyvaus ąžuolinio 
stalo prašydamiesi jos dėmesio. 

Sensonas atsistojo: 

— Labas rytas, Mora. Tu jau pažįsti Gotfridą Baumą, mūsų 
direktorių. Šalia jo sėdi panelė Duplesis, kuri moko literatūros. Čia 
mūsų botanikos profesorius Davidas Paskantonijus. Ir daktarė Ana 
Veliver, mūsų mokyklos psichologė. — Jis parodė į besišypsančią 
stambių kaulų moteriškę jo dešinėje. Penkiasdešimties su viršum, su 
žilomis sruogomis, išsipešiojusiomis iš jos linksmai neklusnios šu- 
kuosenos, ir su kaklą dengiančia močiutiška suknele, daktarė Veliver 
priminė senstančią hipę. 

— Prašom, daktare Ailz, — tarė Baumas, parodydamas į kavi- 
nuką ir padėklą su rageliais ir uogiene. — Vaišinkitės. 

Kai Mora atsisėdo šalia direktoriaus Baumo, Lilė pastatė priešais 
ją garuojančios kavos puodelį. Rageliai atrodė trapūs ir gundantys, bet 
Mora tik gurkštelėjo kavos ir sutelkė dėmesį į Sensoną, kuris sėdėjo 
tolimajame stalo gale. 

— Tu tūri klausimų apie mūsų mokyklą ir mūsų mokinius, — 
tarė jis. — (O šie Žmonės turi atsakymus. — Jis linktelėjo į savo 
bendradarbius prie stalo. — Mes pasirengę išklausyti tavo nuogąs- 
tavimus, Mora. 

Jo nebūdingas formalumas sutrikdė ją; glumino ir aplinka su 
keistybėmis spintose, ir žmonės, kurių ji beveik nepažinojo. 

Ji atsiliepė tokiu pat formaliu tonu. 

— Aš nemanau, kad Ivensongas yra tinkama mokykla Džiuli- 


janui. 

Direktorius Baumas nustebęs kilstelėjo antakius. 

— Ar jis skundėsi jums, daktare Ailz? 

— Ne. 

— Ar jūs manote, kad jis nelaimingas čia? 

Ji patylėjo. 

— Ne. 

— Tai kas jus kelia nerimą? 

— Džiulijanas pasakojo man apie savo klasės draugus. Jis sako, 
kad daugumos šeimų nariai buvo nužudyti. Ar tai tiesa? 

Baumas linktelėjo. 

— Taip, daugelis mokinių yra netekę savo artimųjų. 

— Daugelis? Ar dauguma? 

Jis nuolankiai gūžtelėjo. 

— Dauguma. 

— Tai ši mokykla — aukoms. 

— O, brangioji, ne aukoms, — tarė daktarė Veliver. — Mes 
linkę vadinti juos iš/ikusiaisiais. Jie atvyksta pas mus turėdami specialių 
poreikių. Ir mes tiksliai žinome, kaip jiems padėti. 

— Ar todėl jūs čia, daktare Veliver? Kad patenkintumėt jų 
emocinius poreikius? 

Daktarė Veliver atlaidžiai šyptelėjo. 

— Dauguma mokyklų turi psichologus. 

— Tačiau ne psichiatrus. 

— Tiesa. — Psichologė pažiūrėjo į kolegas, sėdinčius prie sta- 
lo. — Mes didžiuojamės, kad šiuo atžvilgiu esame išskirtiniai. 

— Išskirtiniai, nes dirbate su traumuotais vaikais. — Ji apžvelgė 
susirinkusiuosius. — Iš tikrųjų, jūs verbuojate juos. 

— Mora, — prabilo Sensonas, — vaikų apsaugos tarnybos iš 
visos šalies siunčia mums vaikus, nes mes galime pasiūlyti tai, ko 
negali kitos mokyklos. Saugumą. Tvarką. 

— Ir tikslą? Argi ne tai iš tiesų stengiatės įskiepyti? — Ji nu- 

žvelgė šešis veidus, stebinčius ją. — Jūs visi Mefisto klubo nariai. 
Ar ne? 

— Nenukrypkime nuo temos, — paprieštaravo daktarė Veli- 
ver. — Kalbėkime apie tai, ką mes darome čia, Ivensonge. 

— Aš ir kalbu apie Ivensongą. Apie tai, kaip jūs naudojatės šia 
mokykla, kad užverbuotumėt karius savo organizacijos paranojinei 
misijai. 

— Paranojinei? — Daktarė Veliver nustebusi susijuokė. — Vargu 
ar taip būtų galima pavadinti bet kurį iš mūsų. 

— Metfisto klubas tiki, kad blogis yra realus. Jūs tikite, kad 
žmonijai gresia pavojus, ir jūsų misija yra ginti ją. 

— Jūs manote, kad mes užsiimame čia :40? Apmokome demonų 
medžiotojus? — Veliver šypsodamasi papurtė galvą. — Patikėkite, 
mūsų vaidmuo čia tikrai ne metafizinis. Mes padedame vaikams 
atsigauti po skaudžių išgyvenimų ir tragedijų. Mes suteikiame jiems 
pastogę, saugumą ir puikų išsilavinimą. Parengiame juos universite- 
tui ar kitokiems tikslams. Vakar buvote profesoriaus Paskantonijaus 
pamokoje. Matėte, kaip įsitraukę mokiniai, netgi į tokį dalyką kaip 
botanika. 

— Jis demonstravo jiems nuodingus augalus. 

— Būtent tai juos ir domina, — pasakė Paskantonijus. 

— Nes kontekstas buvo žudymas? Kurie augalai gali būti pa- 
naudoti žudymui? 

— Tai jūsų interpretacija. Kiti pavadintų tai pamoka apie sau- 
gumą. Kaip atpažinti ir išvengti to, kas gali jiems pakenkti. 

— Ko dar čia mokote? Balistikos? Kraujo pėdsakų tyrimo? 

Paskantonijus truktelėjo pečiais. 

— Kodėl gi ne, per fizikos pamoką? Kas jums nepatinka? 

— Man nepatinka tai, kad jūs naudojatės vaikais savo planams 
įgyvendinti. 


— Kovojant su smurtu? Su blogiu, kurį žmonės daro vieni 

kitiems? — Paskantonijus piktai prunkštelėjo. — Kalbate taip, tarsi 
mes prekiautume narkotikais ar mokytume gangsterius. 

— Mes padedame jiems pasveikti, daktare Ailz, — tarė Lilė. — 
Mes žinome, ką reiškia būti nusikaltimo aukomis. Mes padedame 
jiems rasti tikslą savo skausme. Ką darome ir patys. 

Mes žinome, ką tai reiškia. Taip, Lilė Sol žino; jos šeima buvo 
nužudyta. Ir Sensono tėvas buvo nužudytas. 

Mora pažiūrėjo į šešetą veidų ir staiga sustingo suvokusi. 

— Jūs visi kažko netekote, — tarė ji. 

Gotfridas liūdnai linktelėjo. 

— Aš netekau žmonos, — ištarė jis. — Per apiplėšimą Berlyne. 

— Aš — sesers, — tarė panelė Duplesis. — Ji buvo išprievartauta 
ir pasmaugta Detroite. 

—- Mano vyras, — tyliai prakalbo daktarė Veliver nuleidusi 
galvą, — buvo pagrobtas ir nužudytas Buenos Airėse. 

Mora atsisuko į Paskantonijų, kuris tylėdamas stebeilijosi į stalą. 
Jis neatsakė į klausimą; jam nereikėjo atsakyti. Atsakymas atsispindėjo 
jo veide. Staiga Mora prisiminė savo dvynę seserį, nužudytą vos prieš 
keletą metų. Ir suprato: Aš priklausau šiam ratui. Kaip ir jie, aš gedžiu 
nužudyto artimojo. 

— Mes suprantame šiuos vaikus, — pasakė daktarė Veliver. — 
Todėl Ivensongas — geriausia vieta jiems. Galbūt vienintelė vieta. 
Nes jie — vieni iš mūsų. Mes visi esame viena šeima. 

— Aukų šeima. 

— Ne aukų. Mes tie, kurie išgyveno. 

— Galbūt jūsų mokiniai yra tie, kurie išgyveno, — tarė Mora, — 
tačiau jie tik vaikai. Jie negali patys pasirinkti. Negali pasipriešinti. 

— Kam pasipriešinti? — paklausė daktarė Veliver. 

— Įstojimui į šią jūsų armiją. Nes tokie jūs manotės esą, teisuolių 
armija. Jūs surenkate sužeistuosius ir paverčiate juos kariais. 


— Mes juos išgydome. Padedame jiems atsitiesti po nelaimės. 

— Ne, jūs laikote juos vietoje, kur jiems niekada nebus leista 
pamiršti. Apsupdami juos kitomis aukomis, jūs atimate iš jų bet ko- 
kią galimybę pamatyti pasaulį tokį, kokį jį mato kiti vaikai. Vietoje 
šviesos jie mato tamsą. Mato blogį. 

— Nes jis čia. Blogis, — sušnabždėjo Paskantonijus. Jis sėdėjo 
susigūžęs, vis dar nuleidęs galvą. — Tą įrodo jų gyvenimai. Jie mato 
tik tai, ką jau žino egzistuojant. — Jis lėtai pakėlė galvą ir pažiūrėjo 
į ją blyškiomis ašaringomis akimis. — Kaip ir jūs. 

— Ne, — atsiliepė Mora. — Tai, ką aš matau savo darbe, yra 
smurto pasekmė. O tai, ką jūs vadinate blogiu, yra tik hilosofinis 
terminas. 

— Vadinkite tai kaip norite. Šie vaikai žino tiesą. Ji išdeginta 
jų atmintyje. 

— Mes suteikiame jiems žinių ir įgūdžių, kurie padėtų pakeisti 
pasaulį, — paaiškino Gotfridas. — Mes įkvepiame juos imtis veiksmų, 
ką daro ir kitos privačios mokyklos. Karo akademijos moko draus- 
mės. Religinės mokyklos moko pamaldumo. Parengiamieji koledžai 
akcentuoja mokslą. 

— O Ivensongas? 

— Mes mokome gebėjimo atstatyti fizines ir dvasines jėgas, 
daktare Ailz, — atsakė Gotfridas. 

Mora žiūrėjo į veidus aplink stalą, karštai tikinčius tuo, ką sako. 
O jų naujieji nariai buvo sužaloti ir pažeidžiami vaikai, kurie negalėjo 
pasirinkti. 

Ji atsistojo. 

— Džiulijanui čia ne vieta. Aš surasiu jam kitą mokyklą. 

— Bijau, kad ne jums tai spręsti, — pasakė daktarė Veliver. — 
Jūs nesate teisėta berniuko globėja. 

— Aš kreipsiuos į Vajomingo valstiją. 

— Kaip suprantu, jūs turėjote tą galimybę prieš šešis mėnesius. 


Ir atsisakėte. 


82 


— Nes maniau, kad ši mokykla bus tinkama vieta jam. 

— Ji ir yra tinkama, Mora, — tarė Sensonas. — Padarytum 
klaidą, jei ištrauktum jį iš Ivensongo. Vėliau gali pasigailėti to. 

Ar jo balse skamba perspėjimas? Ji pabandė įskaityti jo veidą, 
tačiau, kaip ir ne kartą anksčiau, jai nepavyko. 

— Džiulijanas pats turėtų nuspręsti, jums taip neatrodo? — 
pasakė daktarė Veliver. 

— Žinoma, — atsiliepė Mora. — Bet aš išsakysiu jam savo 
abejones. 

— Tuomet siūlyčiau neskubėti ir pamėginti suprasti, ką mes 
čia darome. 

— Aš suprantu. 

— Jūs atvažiavote tik vakar, daktare Ailz, — tarė Lilė. — Dar 
nė nematėte, ką mes siūlome tiems vaikams. Dar nevaikštinėjote po 
mūsų mišką, nematėte mūsų arklidžių ir fermos, neįvertinote įgūdžių, 
kuriuos jie čia gauna. Jie mokosi visko, pradedant šaudymu iš lanko, 
savo pačių maisto auginimo iki išgyvenimo laukinėje gamtoje. Žinau, 
jūs esate mokslininkė. Argi nederėtų pagrįsti savo sprendimų faktais, 
o ne emocijomis? 

Tai privertė Morą susimąstyti, nes Lilė sakė tiesą. Ji dar neišty- 
rinėjo Ivensongo. Ji nežinojo, ar yra geresnė alternatyva Džiulijanui. 

— Suteikite mums.šansą, — tarė Lilė. — Susipažinkite su mūsų 
mokiniais, ir jūs suprasite, kodėl Ivensongas yra ta vieta, kuri gali jiems 
padėti. Pavyzdžiui, mes ką tik priėmėme du naujokus. Abu išgyveno 
dvejas atskiras žudynes. Pirmiausia buvo nužudyti jų tėvai, paskui 
jų globėjai. Ar įsivaizduojate, kokios gilios jy žaizdos — dukart tapti 
našlaičiais, dukart išgyventi? — Lilė papurtė galvą. — Nežinau, ar 
kita mokykla suprastų jų skausmą kaip kad mes. 

Dukart našlaičiai. Dukart išgyvenę. 


— Sie vaikai, — tyliai ištarė Mora. — Kurie jie? 

— Vardai nesvarbu, — pasakė daktarė Veliver. — Svarbu tai, 
kad jiems reikia Ivensongo. 

— Aš noriu žinoti, kas jie. — Griežtas Moros reikalavimas, 
rodės, apstulbino juos visus. 

Kurį laiką parylėjusi, Lilė paklausė: 

— Kodėl jums tokie svarbūs jų vardai? 

— Sakėte, kad jie du. 

— Berniukas ir mergaitė. 

— Ar jų atvejai susiję? 

— Ne. Vilas atvyko pas mus iš Naujojo Hampšyro. O Klerė — 
iš Irakos, Niujorko. Kodėl klausiate? 

— Nes aš ką tik atlikau vienos šeimos skrodimą Bostone, nužu- 
dytos jų pačių namuose. Gyvas liko tik jų globotinis. Keturiolikmetis 
berniukas. Berniukas, kuris prieš dvejus metus jau tapo našlaičiu, kai 
buvo nužudyta jo šeima. — Ji nužvelgė priblokštus veidus prie sta- 


lo. — Jis kaip ir jūsų du mokiniai. Dukart našlaitis. Dukart išgyvenęs. 

Keista vieta susitikimui. 

Džeinė stovėjo ant šaligatvio, apžiūrinėdama užtamsintus lan- 
gus, ant kurių buvo nupiešta krūtinga moteris su haremo kelnėmis, 
o per ją aptrupėjusiomis auksinėmis raidėmis buvo išvedžioti žodžiai 
ARABIŠKOS NAKTYS. Staiga atsidarė durys, ir pro jas išvirto vyras. 
Minutėlę jis svirduliavo, markstydamasis dienos šviesoje, tada netvirtai 
nuklumpino garve, palikęs paskui save gižaus alkoholio tvaiką. 

Kai Džeinė įžengė į vidų, į veidą tvoskė dar stipresnis alkoholio 
dvokas. Viduje buvo taip tamsu, kad ji vos galėjo įžiūrėti dviejų vyrų 
prie baro siluetus. Aksomu aptraukti minkštasuoliai buvo papuošti 
akį rėžiančiais pagalvėliais ir kupranugarių varpeliais, ir Džeinė beveik 
laukė, kada iššoks pilvo šokių šokėja su kokteiliais. 

— Ko nors įpilt, panelyte? — šūktelėjo barmenas, ir du nuola- 
tiniai klientai atsisukę pasižiūrėjo į ją. 

— Aš čia su kai kuo susitinku, — pasakė ji. 

— Tada tikriausiai ieškai to vyruko, sėdinčio salės gale. 

— Aš čia, Džeine, — pasigirdo balsas. 

Ji linktelėjo barmenui ir pasuko prie tolimiausio staliuko, kur 
sėdėjo jos tėvas, beveik paskendęs tarp minkštų aksominių pagalvėlių. 


Priešais jį ant staliuko stovėjo taurė, panašu, su viskiu. Dar nėra nė 

penktos vakaro, o jis jau geria. Šito Džeinė dar nebuvo mačiusi. Bet 
vėlgi, pastaruoju metu Frenkas Ricolis pateikė daug staigmenų, kokių 
ji niekuomet nebūtų tikėjusis. 

Pavyzdžiui, paliko savo žmoną. 

Džeinė atsisėdo priešais jį ant dulkėto, aksomu traukto suolelio 
ir nusičiaudėjo. 

— Kodėl, po galais, susitinkame čia, tėti? — paklausė ji. 

— Čia tylu. Gera vieta pasikalbėti. 

— Tai čia tu leidi laiką? 

— Pastaruoju metu. Nori išgerti? 

— Ne. — Ji pažiūrėjo į taurę priešais jį. — Kas čia dabar? 

— Viskis. 

— Ne, aš klausiu, kodėl geri, nors dar nėra penkių? 

— Prakeikimas, o kas iš viso sugalvojo tokią taisyklę, a? Kuo 
ypatinga ta penkta valanda? Bet žinai, kaip sakoma toje dainoje. 
Kažkur visada penkta valanda. Protingas bičas, tas Džimis Bafetas. 

— O tu neturėtum būti darbe? 

— Paskambinau ir pasakiau, kad sergu. Gali paduoti mane į 
teismą. — Jis gurkštelėjo viskio, tačiau neatrodė, kad jam patiko, ir 
jis pastatė taurę ant stalo. — Šiomis dienomis tu beveik nesikalbi su 
manimi, Džeine. Man skaudu. 

— Aš jau nebežinau, kas esi. 

— Aš — tavo tėvas. Tai nepasikeitė. 

— Taip, bet tu pasikeitei. Darai tokius dalykus, kurių mano 
tėtis — mano senasis tėtis — nedarytų. 

Jis atsiduso. į 

— Pamišimas. 

— Aha, panašu į tai. 

— Ne, aš rimtai. Aistra apsuko man galvą. Sumauti hormonai. 

— Mano senasis tėtis nebūtų taip pasakęs. 


— Tavo senasis tėtis dabar kur kas protingesnis. 

— Tikrai? — Džeinė atsilošė, ir jos gerklę vėl pakuteno dulkės 
nuo suolelio. — Ar todėl ir bandai vėl užmegzti ryšius su manimi? 

— Aš niekada nebuvau jų nutraukęs. 7 nutraukei. 

— Sunku palaikyti ryšį, kai tu miegi su kita moterimi. Buvo 
savaičių, kai tu nė neskambinai, nė karto. Kad paklaustum, kaip 
gyvename 7165. 

— Nedrįsau. Tu pykai ant mangs. Ir stojai į mamos pusę. 

— Ar gali mane kaltinti? 

— Tu turi du tėvus, Džeine. 

— Ir vienas iš jų paliko mus. Sudaužė mamai širdį ir pabėgo 
su mMergše. 

— Man visai neatrodo, kad tavo mama liūdėtų. 

— O tu žinai, kiek jai reikėjo laiko, kad liautųsi? Kiek naktų ji 
praleido verkdama? Kol tu smaginaisi su ta mergše, mama mokėsi 
gyventi viena. Ir jai pavyko. Turiu pripažinti, ji vėl atsistojo ant kojų 
ir jai puikiai sekasi. Tiesą sakant, nuostabiai. 

Tie žodžiai smogė jam taip pat stipriai, tarytum ji iš tiesų būtų 
trenkusi jam. Netgi salės prietemoje pamatė, kaip suglebo jo veidas ir 
nulinko pečiai. Jis pasirėmė galvą rankomis, ir Džeinė išgirdo kažką 
panašaus į kūkčiojimą. 

— Tėci? Tėti. 

— Tu privalai ją sustabdyti. Ji negali tekėti už to vyro, negali. 

— Tėti, aš... — Džeinė dirstelėjo į mobilųjį, vibruojantį prie 
jos diržo. Paskubomis žvilgtelėjusi į ekraną, pamatė Meino kodą 
ir nepažįstamą numerį. Ji įjungė balso paštą ir vėl sutelkė dėmesį į 
tėvą. — Tėti, kas vyksta? 

— Tai buvo klaida. Jei tik galėčiau atsukti laiką atgal... 

— Maniau, tu susižadėjęs su ta koks-ten-jos-vardas. 

Jis giliai įkvėpė. 


— Sendė viską atšaukė. Ir išspyrė mane lauk. 

Džeinė tylėjo. Kurį laiką girdėjosi tik ledo kubelių skimbčiojimas 
ir kokteilių maišytuvo tratėjimas prie baro. 

Nepakeldamas galvos, jis sumurmėjo sau į krūtinę. 

— Aš apsistojau pigiame viešbutyje netoliese. Todėl ir paprašiau 
susitikti čia, nes dabar laiką leidžiu šiame bare. — Jis susijuokė pur- 
tydamas galvą. — Sumautame „Arabiškų naktų“ bare! 

— Kas atsitiko tarp judviejų? 

Jis pakėlė akis. 

— Gyvenimas. Nuobodulys. Nežinau. Ji pasakė, kad aš jai per 
lėtas. Kad elgiuosi kaip senas pirdžius, kiekvieną vakarą reikalauju 
vakarienės, o ji ką, kokia tarnaitė? 

— Gal dabar įvertinsi mamą. 

— Niekas negamina geriau už tavo mamą, ką čia ir kalbėti. Todėl 
galbūt 5uvau neteisus tikėdamasis, kad Sendė prilygs jai. Bet jai nė 
nereikėjo griebtis peilio, supranti? Ji pavadino mane seniu. 

— Oj. Turbūt skaudėjo. 

— Man tik šešiasdešimt dveji! Kas, kad ji keturiolika metų už 
mane jaunesnė, vis tiek jau ne pavasarinis viščiukas. Bet jai atrodo, 
kad aš jai per senas. — Jis vėl nuleido galvą. 

“Aistra išblėsta, ir tada pamatai savo naująjį ir žavųjį meilužį 
ryškioje dienos šviesoje. Matyt, Sendė Hafington pabudo vieną rytą, 
pagurklį. Hormonams išsisklaidžius, liko šešiasdešimt dvejų glem- 
bantis ir plinkantis senis. Ji pasičiupo kitos moters vyrą, o dabar nori 
laimikį išmesti. 

— Turi man padėti, — tarė jis. 

— Tau reikia pinigų, tėti? 

Jis staiga pakėlė galvą. 

— Ne! Aš ne šito prašau! Turiu darbą, kodėl turėčiau prašyti 
tavo pinigų? 


— Tai ko tu nori? 

— Noriu, kad pasikalbėtum su mama. Pasakytum jai, kad 
gailiuosi. 

— Ji turėtų išgirsti tai iš tavęs. 

— Bandžiau, bet ji nenori nė klausytis. 

Džeinė atsiduso. 

— Gerai, gerai. Pasakysiu jai. 

— Ir... ir paklausk, kada galiu grįžti namo. 

Ji išplėtė akis. 

— Turbūt juokauji. 

— Ko taip išpūtei akis? 

— Tu tikiesi, kad mama leis tau grįžti? 

— Pusė namo priklauso man. 

— Judu nužudysite vienas kitą. 

— O ką, tau nepatinka, kad abu tėvai vėl bus kartu? Argi taip 
gali kalbėti dukra? 

Džeinė giliai įkvėpė, o kai prasižiojo, kalbėjo lėtai ir aiškiai. 

— Taigi, tu nori grįžti pas mamą, ir kad viskas būtų kaip anks- 
čiau. Ar tai nori pasakyti? — Ji pasitrynė smilkinius. — Po galais. 

— Noriu, kad vėl būtume šeima. Ji, aš, tu ir tavo broliai. Kartu 
švęstume Kalėdas ir Padėkos dieną. Kaip senais gerais laikais, su 
puikiais valgiais. 

Svarbiausia puikūs valgiai. 

— Frenkis sutinka, — tarė jis. — Maikas irgi. Man tik reikia, 
kad pasikalbėtum su ja, nes ji tavęs klauso. Pasakyk jai, kad priimtų 
mane atgal. Pasakyk, kad taip turi būti. 

— O Korsakas? 

— O kam jis rūpi, velniai rautų? 

— Jie susižadėję. Planuoja vestuves. 

— Ji dar nė neišsiskyrusi. Ji vis dar mano žmona. 


— Tai tik popierizmas. 

— Svarbiausia šeima. Svarbiausia tai, kaip turi būti. Prašau, 
Džeine, pasikalbėk su ja. Tada vėl būsime Ricolių šeima. 

Ricoliai. Ji susimąstė, ką tai reiškia. Istorija. Kartu švenčiamos 
šventės, gimtadieniai. Bendri prisiminimai, kuriais nepasidalinsi su 
niekuo kitu. Tai gana šventa, negali lengvai atmesti, o ji irgi ganėtinai 
sentimentali, kad gailėtųsi to, kas prarasta. Dabar būtų galima viską 
atstatyti, visus suvienyti, mama su tėčiu vėl būtų kartu, kaip anksčiau. 
Frenkis ir Maikas nori to. Jos tėtis nori to. 

O mama? Ko nori ji? 

Ji prisiminė tą rožinę taftos suknelę, kurią Andžela su tokiu 
džiaugsmu pasiuvo jai. Prisiminė, kaip ji ir Gabrielis paskutinį kartą 
lankėsi motinos namuose, ir Andžela su Korsaku kikeno kaip paau- 
gliai, liesdamiesi kojomis po stalu. Ji pažiūrėjo į savo tėvą ir negalėjo 
prisiminti, jog jis kada nors būtų taip išdykavęs su mama. Ar kikenęs. 
Ar pliaukšėjęs Andželai per užpakalį. Ji matė pavargusį ir sugniuždytą 
vyrą, kuris bandė išlošti statydamas už kuoktelėjusią blondinę, bet 
pralošė. Jei būčiau mama, ar priimčiau jį atgal? 

— Džene? Pasikalbėk su ja, — maldavo jis. 

Ji atsiduso. 

— Gerai. 

— Ir kuo greičiau. Kol ji dar nesusipančiojo su tuo mulkiu. 

— Korsakas ne mulkis, tėti. 

— Kaip gali taip sakyti? Jis atėjo ir pasiėmė tai, kas ne jo. 

— Jis atėjo, nes atsirado laisva vieta. Tu juk supranti, kad viskas 
pasikeitė nuo tada, kai išėjai? Mama pasikeitė. 

— Ir aš noriu, kad ji vėl būtų tokia, kokia buvo. Padarysiu 
viską, kad ji būtų laiminga. Pasakyk jai tai. Pasakyk, kad viskas bus 
kaip senais laikais. 

Džeinė žvilgtelėjo į laikroduką. 

— Metas vakarieniauti. Turiu eiti. 


— Pažadi, kad padarysi tai dėl savo senojo tėčio? 


90 


— Taip, pažadu. — Ji atsistojo džiaugdamasi, kad pagaliau 
pabėgs nuo tų dulkinų pagalvėlių. — Pasirūpink savimi. 

Jis nusišypsojo jai, pirmą kartą nuo jos atėjimo, ir ji vėl išvydo 
senojo Frenko Ricolio pasipūtimą. Tėtį, atsikariaujantį savo teritoriją. 

— Būtinai. Dabar, kai žinau, jog viskas bus gerai. 

Nebūčiau toks tikras, pagalvojo ji išeidama iš „Arabiškų nak- 
tų“. Ji baiminosi pokalbio su Andžela, baiminosi motinos reakcijos. 
Greičiausiai bus daug šūkavimų. Nesvarbu, ką motina nuspręstų, 
kažkas liks įskaudintas. Arba Korsakas, arba jos tėtis. O Džeinė jau 
priprato prie minties, kad Korsakas ateis į jų šeimą. Jis didelis vyras 
su didele širdimi, ir jis myli Andželą, nėra jokios abejonės. Kurį tu 
pasirinksi, mama? 

Būsimas pokalbis persekiojo ją visą kelią namo, temdė nuotaiką 
per vakarienę, maudant Reginą, per jų vakarinį ritualą, kai ji paskaity- 
davo jai knygą ir penkis kartus pabučiuodavo. Kai pagaliau ji uždarė 
Reginos miegamojo duris ir pasuko į virtuvę skambinti Andželai, 
jautėsi it mirtininkė, žengianti Mirties kolonoje. Ji pakėlė ragelį, vėl 
padėjo, ir atsidususi klestelėjo ant kėdės. 

— Tu juk supranti, kad tavimi manipuliuojama, — pasakė Ga- 
brielis. Jis uždarė indaplovę ir įjungė plovimo ciklą. — Tau nebūtina 
to daryti, Džeine. 

— Pažadėjau tėčiui, kad paskambinsiu jai. 

— Jis ir pats kuo puikiausiai gali tai padaryti. Negerai, kad jis 
nori įtraukti tave. Jų santuoka — jų reikalas. 

Ji sudejavo ir susiėmė už galvos. 

— Vadinasi, ir mano. 

— Pasakysiu štai ką. Tavo tėtis — bailys. Jis žiauriai susimovė, 
o dabar nori, kad tu viską ištaisytum. 

— Kas, jei aš vienintelė tai galiu? 

Gabrielis atsisėdo šalia jos prie stalo. 


— Įkalbėdama savo motiną priimti jį atgal? 

— Aš nežinau, kaip geriau. 

— "Tavo mamai teks rinktis. 

Ji pakėlė galvą ir pažiūrėjo į jį. 

— Kaip manai, ką jai daryti? 

Jis svarstė, žiūrėdamas į ūžaujančią ir šniokščiančią indaplovę. 

— Man regis, ji dabar gana laiminga. 

— "Tai tu balsuotum už Korsaką. 

— Jis doras žmogus, Džeine. Geras jai. Jis neįskaudins jos. 

— Bet jis ne mano tėtis. 

— Būtent todėl tau nereikėtų kištis. Tu esi verčiama rinktis, kurį 
palaikyti, o tai negražu iš tavo tėvo pusės. Pažiūrėk, kaip kankiniesi. 

Po minutėlės ji atsitiesė kėdėje. 

— Tu teisus. Man nederėtų šito daryti. Pasakysiu jam, kad pats 
jai paskambintų. 

— Nesijausk kalta. Jei tavo mamai reikėtų tavo patarimo, ji 
paprašytų. 

— Taip. Taip, aš pasakysiu jam. Koks gi, po galais, jo naujasis 
telefono numeris? — Džeinė pasikniso rankinėje ir išsitraukė savo 
mobilųjį. Tik tuomet pastebėjo pranešimą ekrane: VIENAS BALSO 
PAŠTAS. Tai buvo tas skambutis, į kurį ji neatsiliepė kalbėdamasi su 
tėvu. 

Ji spustelėjo mygtuką ir išgirdo Moros balsą: 

du vaikai, mergaitė, vardu Klerė Vord, ir berniukas, Vilas Ja- 
blonskis. Džeine, jų istorijos panašios į Tedžio Kloko. Tikrieji tėvai buvo 
nužudyti prieš dvejus metus. Globėjai žuvo praeitą mėnesį. Nežinau, ar 
tai susiję, bet velniškai keista, tau taip neatrodo? 

Džeinė dukart išklausė balso pranešimą, tada surinko numerį, 
iš kurio buvo skambinusi Mora. 

Po šešių signalų atsiliepė moteris: 


— Ivensongo mokykla. Čia daktarė Veliver. 


22 


— Detektyvė Džeinė Ricoli, Bostono policija. Bandau susisiekti 
su daktare Mora Ailz. 

— Deja, ji šiuo metu plaukioja kanoja po ežerą. 

— Pamėginsiu paskambinti jai į mobilųjį. 

— Čia nėra mobiliojo ryšio. Todėl ir naudojamės laidiniu te- 
lefonu. 

— Tada paprašykite, kad ji paskambintų man, kai galės. Ačiū. 

Džeinė padėjo ragelį ir kurį laiką stebeilijosi į telefoną, trumpam 
pamiršusi apie savo tėvus. Dabar jos mintys sukosi apie Tedį Kloką. 
Nelaimingiausią berniuką pasaulyje, kaip jį pavadino Muras. Pasiro- 
do, yra du kiti vaikai, kuriuos ištiko panašus likimas. Trys nelaimingi 
vaikai. Gal jų yra daugiau, tik ji apie juos nežino, globojamų vaikų 
kituose miestuose, kurie netgi dabar yra medžiojami. 

— Turiu išeiti, — pasakė ji. 

— Kas atsitiko? — paklausė Gabrielis. 

— Man reikia pamatyti Tedį Kloką. 

— Kas nors negerai? 

Ji pasigriebė automobilio raktelius ir pasuko prie durų. 

— Tikiuosi, nieko bloga. 

Buvo jau tamsu, kai privažiavo globėjų namus priemiestyje, kur 
laikinai buvo apgyvendintas Tedis. Baltas kolonijinio stiliaus namas 
buvo senesnis, tačiau tvarkingai prižiūrimas, atokiau nuo gatvės, už 
vešlių medžių uždangos. Džeinė sustojo įvažoje ir išlipo į šiltą naktį, 
kvepiančią šviežiai nupjauta žole. Ši gatvė buvo tyli, tik kartkartėmis 
pravažiuodavo vienas kitas automobilis. Pro medžius ji įžiūrėjo kai- 
mynų name degančias šviesas. 

Užlipo verandos laipteliais ir nuspaudė skambutį. 

Ponia Nensė Inigo atidarė duris šluostydamasi rankas į virtuvinį 
rankšluostėlį. Jos besišypsantis veidas buvo miltuotas, žili plaukai iš- 
sitaršę iš kasos. Iš vidaus sklido cinamono ir vanilės kvapas, ir Džeinė 


išgirdo mergaitės juoką. 


93 


— Greitai prisistatėte, detektyve, — tarė Nensė. 

— Atsiprašau, jei mano skambutis jus išgąsdino. 

— Ne, mes su mergaitėmis smagiai leidžiame laiką kepdamos 
sausainius mokyklai. Ką tik ištrraukėme iš orkaitės pirmąją partiją. 
Įeikite. 

— Kaip Tedis? — tyliai paklausė Džeinė, kai įžengė į prieš- 
kambarį. 

Nensė atsiduso. 

— Jis tikriausiai slepiasi viršuje. Nenorėjo prisidėti prie mūsų 
virtuvėje. Ir taip elgiasi nuo tada, kai čia atvyko. Pavalgo, nueina į 
savo kambarį ir užsirakina. — Ji papurtė galvą. — Mes klausėme 
psichologės, ar turėtume mėginti išvilioti jį iš ten, galbūt atimti iš 
jo kompiuterį ir priversti dalyvauti šeimos veikloje, tačiau ji pasiūlė 
palūkėti. Nes galbūt Tedis tiesiog bijo prisirišti prie mūsų po to, kas 
atsitiko paskutiniajai... — Nensė nutilo. — Kad ir kaip būtų, mes 
su Patriku neskubiname jo. 

— Patrikas namuose? 

— Ne, jis nuvežė Trevorą į futbolo treniruotę. Kai turi keturis 
vaikus, nėra kada ramiai pasėdėti. 

— Judu esate tikrai ypatingi, ar žinote tai? 

— Mums tiesiog patinka, kai namuose šurmuliuoja vaikai; — 
nusijuokė Nensė. Jos nuėjo į virtuvę, kur dvi išsimiltavusios aštuon- 
metės mergaitės spaudė iš tešlos sausainių ftormeles. — Kai pradėjome 
juos imti, tai nebegalėjome sustoti. Ar žinojote, kad netrukus eisime 
į ketvirtas vestuves? Kitą mėnesį Patrikas ves prie altoriaus dar vieną 
globotinę. 

— Tai turėsite daug anūkų. 

Nensė plačiai nusišypsojo. 

— Tai ir svarbiausia. 

Džeinė apsidairė po virtuvę, kur stalviršiai buvo nukrauti 


namų darbų sąsiuviniais, vadovėliais bei išsklaidytais laikraščiais. 

Jauki užimtos šeimos netvarka. Tačiau ji matė, kaip akimirksniu 
normalumas gali išgaruoti. Ji stovėjo virtuvėje, aptaškytoje krauju, 
ir akimirką įsivaizdavo kraują ant šių spintelių. Džeinė sumirksėjo, 
kraujas dingo, ir ji vėl pamatė dvi aštuonmetes, lipniomis rankomis 
pjaustančias žvaigždutes. 

— Einu į viršų pasikalbėti su Tedžiu, — pasakė ji. 

— Antras miegamasis dešinėje. Su uždarytomis durimis. — 
Nensė pašovė į orkaitę kitą skardą su sausainiais ir atsisuko į ją. — Bet 
pirmiausia pasibelskite. Jis primygtinai šito reikalauja. Ir nenustebkite, 
jei jis nenorės kalbėtis. Tiesiog būkite kantri, detektyve. 

Gali būti, kad mes neturime daug laiko, galvojo ji lipdama laip- 
tais į antrą aukštą. Ne, jei puolamos kitos globėjų šeimos. Ji stabtelėjo 
prie kambario durų ir pasiklausė, ar neišgirs radijo ar televizoriaus 
garsų, tačiau už uždarytų durų tvyrojo tyla. 

Džeinė pasibeldė. 

— Tedi? Čia derektyvė Ricoli. Ar galiu įeiti? 

Po akimirkos spragtelėjo užraktas ir durys prasivėrė. Pro tarpą 
subolavo Tedžio pelėdiškas veidas; jis greitai mirksėjo po persikrei- 
pusiais akiniais, tarsi būtų ką tik pabudęs. 

Jai įėjus, jis stovėjo netardamas nė žodžio, plonas kaip kaliausė 
su per plačiais marškinėliais ir džinsais. Kambarys buvo jaukus, 
išdažytas citrinos geltonumo spalva, užuolaidos išmargintos Afrikos 
savanos motyvais. Lentynose gulėjo vaikiškos knygos įvairaus amžiaus 
vaikams, o ant vienos iš sienų kabojo linksmi plakatai su „Sezamo 
gatvės“ veikėjais; dekoras buvo tikrai per vaikiškas tokiam-protingam 
keturiolikmečiui kaip Tedis. Kažin kiek dar traumuotų vaikų glaudėsi 
šiame kambaryje, surado paguodą šiame saugiame, Inigų sukurtame 
pasaulėlyje, pagalvojo Džeinė. 

Berniukas tebetylėjo. 

Ji atsisėdo į kėdę prie Tedžio kompiuterio, kurio ekrane šmės- 


čiojo geometrinės linijos. 

— Kaip tau sekasi? — paklausė ji. 
Jis truktelėjo pečiais. 
— Kodėl tau neprisėdus, kad galėtume pasikalbėti. 
Jis paklusniai klestelėjo ant lovos ir susikūprino, tarsi norėtų 
pasidaryti kuo mažesnis ir nereikšmingesnis. 
— Ar tau patinka pas Nensę ir Patriką? 
Jis linktelėjo. 
— Gal ko nors reikia, gal nori, kad ką nors atneščiau? 
Berniukas papurtė galvą. 
— Tedi, negi nieko nenori pasakyti? 
— Ne. 
Pagaliau žodis, kad ir vienintelis. 
— Gerai. — Džeinė atsiduso. — Tuomet geriau pasakysiu, ko 
atėjau. Turiu tavęs kai ko paklausti. 
— Aš daugiau nieko nežinau. — Jis, rodės, susitraukė dar labiau 
ir sumurmėjo sau į krūtinę. — Papasakojau jums viską, ką prisiminiau. 
— Ir labai mums padėjai, Tedi. Tikrai. 
— Bet jūs dar nesugavote jo, ar ne? Todėl norite, kad papasa- 
kočiau daugiau. 
— Noriu paklausti tavęs ne apie tą naktį. Netgi ne apie tave. 
Apie kitus du vaikus. 
Jis lėtai pakėlė galvą ir pažiūrėjo į ją. 
.— Tai aš ne vienintelis? 
Džeinė žiūrėjo jam į akis, tokias bespalves, kad atrodė perma- 
tomos, tarsi ji žiūrėtų kiaurai jas. 
— Ar /x manai, kad yra į tave panašių vaikų? 
— Nežinau. Bet jūs ką tik pasakėte, jog yra dar du vaikai. Ką 
jie turi bendra su manim? 
Berniukas gal ir nekalbus, tačiau akivaizdu, kad jis klausosi ir 
supranta daugiau nei jai atrodo. 


— Nesu tikra, Tedi. Gal tu padėsi man atsakyti į tą klausimą. 


96 


— Kas jie? Tie kiti vaikai? 

— Mergaitė vardu Klerė Vord. Ar esi girdėjęs apie ją? 

Kurį laiką jis svarstė. Iš virtuvės pasigirdo durų trinktelėjimas, 
mergaičių spygavimas, laimingos šeimos garsai. Tačiau Tedžio kamba- 
ryje buvo tylu; berniukas mąstė. Pagaliau jis nežymiai papurtė galvą. 

— Nemanau. 

— Tu nesi tikras? 

— Viskas įmanoma. Taip sakydavo mano tėtis. Bet aš negaliu 
tiksliai pasakyti. 

— Dar yra berniukas, Vilas Jablonskis. Ar šis vardas tau ką nors 
sako? 

— Ar jo šeima irgi Žuvo? 

Tas klausimas, ištartas taip tyliai, suspaudė Džeinei širdį. Pa- 
stūmėta motiniško instinkto, ji prisislinko arčiau ir uždėjo ranką 
ant apgailėtinai liesų jo pečių. Tedis sėdėjo įsitempęs, tarsi lauktų, 
kada ji patrauks ranką. Ji vis tiek nepatraukė, ir kurį laiką jie sėdėjo 
ant lovos tylėdami, suartinti tragedijos, kurios nė vienas negalėjo 
paaiškinti. 

— Ar berniukas gyvas? — tyliai paklausė Tedis. 

— Taip. 

— O mergaitė? 

— Jie abu saugūs. Tu irgi, aš pažadu. 

— Ne, aš ne. — Jis pažiūrėjo į ją skaidriomis akimis ir ramiai 
ištarė: — Aš mirsiu. 

— Nekalbėk taip, Tedi. Tai netiesa, ir... 

Ji užsikirto, nes tą akimirką dingo šviesa. Tamsoje išgirdo berniu- 
ko kvėpavimą, garsų ir tankų, ir pajuto savo pačios besidaužančią širdį. 

Iš virtuvės pasigirdo Nensės Inigo šūktelėjimas: 

— Detekryve Ricoli? Aš tikriausiai perdeginau saugiklį! 

Žinoma, taip ir yra, pamanė Džeinė. Perdegė saugiklis. Tokie 


dalykai dažnai pasitaiko. 

Išgirdusi dūžtantį stiklą, Džeinė pašoko. Po akimirkos ji jau laikė 
ranką ant savojo gloko. 

— Nense! 

Ant laiptų sudundėjo skubūs žingsniai, ir į kambarį įgriuvo dvi 
mergaitės; iš paskos, šiek tiek sunkiau, atbėgo Nensė Inigo. 

— Garsas atsklido iš namo priekio! — pasakė Nensė; jos balsą 
beveik paskandino išsigandusių mergaičių verkšlenimas. — Kažkas 
laužiasi į namą! 

O jie visi įstrigę viršuje. Pabėgti galima tik pro Tedžio kambario 
langą, o šis — antrame aukšte. 

— Kur artimiausias telefonas? — sušnabždėjo Džeinė. 

— Apačioje. Mano miegamajame. 

O Džeinės mobilusis buvo jos rankinėje, kurią ji paliko virtuvėje. 

— Likite čia. Užsirakinkite duris, — paliepė Džeinė. 

— Ką jūs darote? Detektyve, nepalikite mūsų! 

Tačiau Džeinė jau ėjo iš kambario. Ji išgirdo, kaip už jos tyliai 
užsidarė durys ir Nensė pasuko užraktą. Toji spyna bevertė; ji užlaikytų 
įsibrovėlį tik sekundę, kol šis išspirtų ploną medį. 

Bet pirmiausia jam teks praeiti pro mane. 

Stipriai sugniaužusi rankose ginklą, ji ėmė slinkti tamsiu ko- 
ridoriumi. Tas, kas išdaužė langą, dabar tylėjo. Džeinė girdėjo tik 
savo pačios širdies plakimą ir kraujo ūžimą ausyse. Laiptų viršuje ji 
stabtelėjo ir pritūpė. Toliau ji neis. Tik kvailys bandytų persekioti 
žudiką tamsoje, o jai svarbiausia apsaugoti Nensę ir vaikus. Ne, ji 
palauks čia ir pričiups jį, kai tasai užlips laiptais. Eikš pas mamą, 
mulki. 

Jos akys pagaliau prisitaikė prie tamsos, ir ji įžiūrėjo turėklo 
siluetą, vingiuojantį žemyn į šešėlius. Vienintelis šviesos šaltinis buvo 
silpnas švytėjimas pro langą apačioje. Kur jis, kur? Nesigirdėjo jokio 
garso, jokio judėjimo. 


Gal jo nebėra apačioje. Gal jis jau antrame aukšte, stovi už manęs. 

Apimta panikos, ji skubiai atsisuko, tačiau nepamatė jokio 
monstro. 

Ji vėl nukreipė akis į laiptus, ir tą akimirką langus nušvietė priva- 
žiuojančio automobilio žibintų šviesos. Trinktelėjo durelės, pasigirdo 
vaikų balsai, ant laiptelių sudundėjo žingsniai. Atsidarė laukujės durys, 
ir tarpduryje išdygo vyras. 

— Ei, Nense? Kur šviesa? — šūktelėjo jis. — Čia pusė futbolo 
komandos nekantrauja paragauti sausainių! 

Berniukai sugriuvo į vidų it banda, trepsėdami, juokdamiesi ir 
ūbaudami tamsoje. Teberupėdama Džeinė pamažu nuleido ginklą. 

— Pone Inigo? — pašaukė ji. 

— Ei? Kas ten? 

— Detektyvė Ricoli. Ar turite mobilųjį? 

— Taip. Kur Nensė? 


— Skambinkite 911. Ir išveskite iš namo berniukus. 


11. 


Apačioje buvo išdaužtas darbo kabineto langas, ir šukės spindėjo lyg 
deimantai ant grindų. 

— Regis, įsibrovėlis pateko į namą pro čia, — tarė Frostas. — 
Užpakalines duris radome pravertas, vadinasi, jis išėjo pro jas. Jį 
greičiausiai išbaidė ponas Inigo su tais triukšmingais vaikiais. O šviesas 
išjungė nuėjęs į garažą, atidaręs saugiklių dėžę ir išjungęs pagrindinį 
jungiklį. 
buvo palikęs purviną bato įspaudą. Pro išdaužtą langą girdėjosi 
kriminalistų, ieškančių daugiau pėdsakų žemėje, balsai, o kiėme 
šnypštė ir traškėjo patrulio ekipažo radijas. Raminami garsai. Tačiau 
stebeilydama į grindis, ji vėl pajuto šuoliuojant pulsą ir prisiminė savo 
pačios baimės kvapą tamsoje. Jei tik būčiau turėjusi progą jį pakloti. 

— Kaip jis surado berniuką? — tarė ji. — Kaip, velniai rautų, 
jis sužinojo, kad Tedis čia? 

— Negalime teigti, kad jis taikėsi į Tedį. Gal kažkas atsitiktinai 
pasirinko šį namą. 

— Baik, Frostai. — Ji pakėlė akis į partnerį. — Tu pats tuo 
netiki, ar ne? 


Kurį laiką jis tylėjo. 


100 


— Ne, — prisipažino. 

— Kažkaip jis sužinojo, kad berniukas čia. 

— Ta informacija galėjo nutekėti iš Socialinės tarnybos. Bostono 
policijos. Ją galėjo netyčia atskleisti bet kas. Arba nusikaltėlis galėjo 
atsekti paskui :ave šįvakar. Mačiusieji tave nusikaltimo vietoje žino, 
jog dirbi prie šios bylos. 

Džeinė susimąstė apie savo kelionę į Inigų namus, pamėgino 
prisiminti, ar būta ko nors neįprasta, gal kas nors važiavo jai iš paskos. 
Tačiau visų automobilių žibintai šviečia vienodai, o Bostono eismas 
nenutrūkstamas. Jei žudikas mane sekė, galvojo ji, tuomet jis žino, 
kokį automobilį vairuoju. /r žino, kur aš gyvenu. 

Suskambo jos mobilusis. Ji išsitraukė jį iš rankinės, pamatė 
Meino kodą ir tučtuojau suprato, kas skambina. 

— Mora? 

— Daktarė Veliver pasakė man, kad gavai mano pranešimą. Nie- 
ko sau sutapimas, ar ne? Dar du vaikai kaip Tedis Klokas. Ką manai? 

— Manau, kad turime problemą. Kažkas ką tik bandė nužudyti 
Tedį. 

— VE/? 

— Įsibrovėliui pavyko patekti į namą. Laimė, jame buvau aš. 

— Ar tu sveika? Berniukas sveikas? 

— Visi sveiki, tačiau nusikaltėlis paspruko. Dabar turime surasti 
vaikui saugesnę vietą. 

— Aš Žinau saugią vietą. Ji čia. 

Kriminalistų komandos technikas įėjo į kambarį, ir Džeinė 
nutilo, kol jiedu su Frostu kalbėjosi apie pirštų atspaudus ant užpa- 
kalinių durų ir palangės. Šis išpuolis sukrėtė ją, ir dabar ji įtarinėjo 
visus, netgi profesionalus, su kuriais dirbo. Jei manęs nesekė, galvojo 
ji, tuomet kažkas nutekino Tedžio adresą. Kažkas, kas šiuo metu gali 
darbuotis nusikaltimo vietoje. 


Ji nuėjo į vonios kambarį, užsidarė duris ir pratęsė pokalbį. 

— Papasakok man apie tą vietą, — tarė ji. — Ji saugoma? 

— Ji labai nuošali. Į ją veda tik vienas kelias, tačiau įvaža užtverta 
vartais. Kelią stebi judesio sensoriai. 

— Aplinka? 

— Trisdešimties tūkstančių akrų privatus miškas. Teoriškai pės- 
čiomis galima patekti, tačiau dar reikia įveikti patį pastatą. Jo durys 
masyvios, su kodine spyna. Visi langai gana aukštai nuo žemės. Be 
to, čia pastoviai gyvena kai kurie darbuotojai. 

— Saujelė mokytojų? O taip, iškart ramiau. 

— Jie turi eigulį, kuris saugo teritoriją ir yra ginkluotas. Mokykla 
išsilaiko pati, turi nuosavą fermą ir generatorių. 

— Vis dėlto mes kalbame apie mokytojus. Ne apie asmens 
sargybinius. 

— Džeine, jie visi Mefisto klubo nariai. 

Džeinė nutilo. Antonio Sensono suburta keista grupelė sekė 
smurtinius nusikaltimus visame pasaulyje, rinkdama duomenis ir 
kurdama socialinius modelius, ieškodama įrodymų, kad blogis eg- 
zistuoja. Kad žmonijai gresia pavojus. 

— Niekad nesakei, kad jie vadovauja tai mokyklai. 

— Aš nežinojau, kol nearvažiavau čionai. 

— Jie sąmokslo teorijos šalininkai. Mato monstrus po kiekvienu 
akmeniu. 

— Galbūt šį kartą jie teisūs. 

— Nepradėk cituoti Biblijos. Tik ne tu. 

— Aš kalbu ne apie demonus. Tiesiog vyksta kažkas, ko mes 
negalime paaiškinti, kažkas, kas sieja šiuos vaikus. Mokyklos psicho- 
logė atsisako pasakoti detales remdamasi paciento konfidencialumu. 
Tačiau Lilė Sol papasakojo man apie Klerę ir Vilą pakankamai, kad 
įsitikinčiau, jog egzistuoja tam tikras modelis. Ir gali būti, kad Iven- 
songas yra vienintelė vieta, kurioje šie trys vaikai bus saugūs. 


— Mokykla, kuriai vadovauja paranojiška organizacija. 

— Užtat jie tiesiog tobuli sergėtojai. Jie išsirinko šią nuošalią 
vietą, nes gali ją apginti. 

Pasigirdo beldimas į duris. 

— Ricoli? — šūktelėjo Frostas. — Atvažiavo socialinė darbuo- 
toja. 

— Neleiskite, kad ji paimtų Tedį! 

— Tai ką man jai pasakyti? 

— Vieną minutėlę, tuoj ateisiu. — Ji vėl prakalbo į ragelį. — 
Mora, aš nesu tikra, kad galiu pasitikėti Sensonu ir jo žmonėmis. 

— Jis visuomet mums padėdavo, tu tai žinai. Ir šie žmonės 
turi tikrai daugiau resursų nei Bostono policijai pavyktų kada nors 
sukrapštyti. 

Be to, nenutekėtų informacija, pagalvojo Džeinė. Nėra geresnės 
vietos paslėpti berniuką nuo pasaulio. 

— Kaip man jus rasti? — paklausė ji. 

— Bus nelengva. Atsiųsiu nuorodas elektroniniu paštu. 

— Taip ir padaryk. Vėliau pasikalbėsime. — Džeinė baigė po- 
kalbį ir išėjo iš vonios kambario. 

Svetainėje jos laukė socialinė darbuotoja su Frostu. 

— Detekryve Ricoli, — kreipėsi ji, — mes suradome kitą vietą... 

— Aš jau susitariau dėl Tedžio, — nutraukė ją Džeinė. 

Socialinė darbuotoja paniuro. 

— Bet aš maniau, kad juo rūpinsimės mes. 

— Gali būti, jog šįvakar buvo taikytasi į Tedį. Tai reiškia, kad 
gali būti ir daugiau mėginimų. Jūs juk nenorite, kad žūtų dar viena 
globėjų šeima? 

Moteris užsidengė burną. 

— O Dieve. Negi jūs tikrai manote, kad... 
kad Inigų šeima saugiai praleistų naktį? Man reikia nuvežti Tedį. 


— Kur? 

— Aš tau vėliau paskambinsiu. Einu į viršų, sudėsiu jo daiktus. 
Tada mes dingsime. 

Ji dirstelėjo į socialinę darbuotoją, kuri stebėjo juos išsižiojusi. 

— Kuo mažiau žmonių apie tai žinos, tuo bus saugiau, — tarė 


ji. Mums abiem. 


Džeinė važiavo į šviesėjančią šiaurę, viena akimi stebėdama galinio 
vaizdo veidrodėlį. Tedis beveik visą kelią pramiegojo ant užpakalinės 
sėdynės. Jie buvo trumpam užsukę į jos namus; Džeinė įsimetė į krepšį 
drabužių ir tualetinius reikmenis, ir jie pajudėjo. Gabrielis norėjo, 
kad jie pirmiausia gerai išsimiegotų, palauktų, kol išauš, tačiau ji 
nekantravo išvežti Tedį iš Bostono. 

Ir ji nė už ką neketino leisti jam apsistoti jos namuose ar netoli 
jos šeimos. Ji matė, kas nutiko šeimoms, priglaudusioms Tedį. Atrodė, 
kad berniuko pėdomis seka Mirtis, mojuodama dalgiu ir kapodama 
visus, kas pasitaiko netoliese. Ji nenorėjo, kad tas kruvinas dalgis 
atimtų iš jos du mylimiausius žmones. 

Todėl Džeinė įgrūdo berniuką atgal į automobilį, įmetė į ba- 
gažinę savo krepšį, ir maždaug pusę antros ryto jie lėkė į šiaurę nuo 
Bostono. Tolyn nuo jos šeimos. 

Tokią ankstyvą valandą eismas buvo nedidelis, ir ji pastebėjo vos 
kelis paskui ją važiuojančius automobilius. Sekė jų judėjimą. Iškart už 
Soguso atsiskyrė pora aptakių žydrų halogenų. Už dvidešimt penkių 
mylių tą patį padarė universalo žibintai. Kai ji privažiavo Kiterio tiltą 
į Meiną, buvo beveik trečia ryto, ir iš paskos nesimatė jokių šviesų, 
tačiau ji vis tiek nesiliovė žvilgčiojusi į veidrodėlį, nesiliovė dairiusis 
persekiotojo. 

Zudikas buvo ten, name. Ji matė jo pėdsaką apačioje, žinojo, kad 
jis perėjo per pirmąjį aukštą, bet vis dėlto nepastebėjo jokio šešėlio 


žvelgdama į tamsą nuo laiptų. Kiek laiko ji tupėjo laukdama, kol jis 

pasirodys ant laiptų? Kai kraujagysles užplūsta adrenalinas, kai žinai, 
jog tuoj susidursi su savo mirtimi, menkos šešiasdešimt sekundžių 
gali pasirodyti kaip visas gyvenimas. Ji tikrai laukė penkias minutes, 
galbūr ilgiau. Pakankamai ilgai, kad jis spėtų apieškoti pirmą aukštą 
ir nukreiptų dėmesį į antrą. Tačiau lipti nesiryžo. Kas jį sustabdė? Ar 
jis pajuto, kad laiptų viršuje jo laukia policininkė? Ar suprato, jog 
persvara ne jo pusėje, jog paprasta egzekucija gali virsti mūšiu su lygiai 
tokiu pat pavojingu priešininku? 

Ji dirstelėjo per petį į berniuką. Tedis buvo susisukęs į kamuoliu- 
ką, stipriai apglėbęs save liesomis rankomis ir kojomis kaip embrionas. 
Jis miegojo giliai, kaip dauguma vaikų; rodės, kad jokie šios nakties 
siaubai netrikdė jo sapnų. 

Kai pro retėjančius debesis prasiveržė saulė, Džeinė tebevairavo. 
Prasivėrė langą ir užuodė drėgną žemę, pamatė saulės šildomą garą, 
kylantį nuo kelkraščių. Stabtelėjo tik kartą — nusipirkti kavos, degalų 
ir nueiti į tualetą. Tedis nė nepabudo. 

Kofeinas mažai kuo tepadėjo; Džeinė turėjo kovoti su savimi, kad 
neužmigtų, kad įveiktų likusią kelio atkarpą. Buvo taip pavargusi, kad 
pamiršo paskambinti iš anksto, kaip buvo patarusi Mora. Kai pagaliau 
prisiminė ir išsitraukė telefoną, ryšio nebebuvo, ir ji nebegalėjo įspėti 
mokyklos apie savo atvykimą. 

Nieko tokio; kažkas jau laukė jos prie užrakintų vartų. Didelis 
kaip meška vyras stovėjo prie įvažos ir atrodė gana grėsmingai su 
savo nublukusiais džinsais ir žygeivio batais. Prie odinio diržo kabėjo 
milžiniškas peilis, dantyti jo ašmenys spindėjo ryto saulėje. Džeinė 
pririedėjo ir sustojo priešais vyriškį, tačiau jis nė nesujudėjo, nepasi- 
traukė į šoną, o stovėjo sukryžiavęs ant krūtinės rankas nepajudinamas 
it kalnas. 

— Kokiu reikalu, ponia? — paklausė jis. 

Džeinė niūriai nužvelgė jo skriemulinį lanką ir dėklą su strėlė- 


mis ant peties ir pagalvojo, ar nebus pasiklydusi. Ar nebus patekusi 

į rungtyniaujančių bandžų teritoriją. Tada dirstelėjo į arką virš vartų 
ir pamatė užrašą IVENSONGAS. 

— Detektyvė Ricoli. Mokykla laukia manęs. 

Jis atžirgliojo prie keleivio lango ir pažiūrėjo į miegantį berniuką. 

— Čia jaunasis ponaitis Klokas? 

— Taip. Vežu jį į mokyklą. 

Pagaliau prabudęs, Tedis sukrutėjo ant užpakalinės sėdynės, o 
pamatęs į jį spoksantį miškinį, išsigandęs kvyktelėjo. 

— Viskas gerai, sūnau. — Balsas buvo stebėtinai švelnus kaip 
tokio grėsmingos išvaizdos vyro. — Mano vardas Romanas. Aš — 
mokyklos eigulys. Prižiūriu štai šiuos miškus, prižiūrėsiu ir tave. 

— Tai jūs būsite ponas Romanas? — tarė Džeinė. 

— Tiks ir Romanas, — burbtelėjo jis, atidarydamas vartus. — 
Už trijų mylių privažiuosite ežerą. Už jo pamatysite pilį. Jie jūsų 
laukia. — Jis mostelėjo ranka, paragindamas važiuoti. — Važiuokite 
lėtai. Nepartrenkite meškos. 

Džeinė pamanė, kad jis kalba apie Meškį, Džiulijano Perkinso 
šunį. Tačiau pavažiavusi šimtą metrų ir išsukusi iš posūkio ji staiga 
užmynė stabdžius, kai į kelią netikėtai iškiūtino juodasis lokys — 
tikras lokys — vedinas dviem lokiukais. Jų kailiai skaisčiai spindėjo 
saulėje. 

— Kokia čia vieta? — apstulbęs sumurmėjo Tedis. 

— Tikrai ne miestas. — Džeinė palaukė, kol trijulė dingo miš- 
ke. — Jau matau antraštes, — sumurmėjo ji. — BOSTONO POLICI- 
NINKĘ SUĖDĖ LOKIAI. 

— Jie neėda žmonių. 

— Tu tai jau Žinai, ar ne? 

— Juodieji lokiai dažniausiai vegetarai. 

— Dažniausiai? 

— Dažniausiai. 


— 70 man negana. — Ji pajudėjo svarstydama, kokių dar ne- 

tikėtumų pateiks miškas. Vilkų. Pumų. Vienragių. Šioje laukinėje 
gamtoje su neįžengiamais miškais visko galima tikėtis. 

Ant užpakalinės sėdynės Tedis atgijo ir ėmė žvalgytis pro langus, 
tarsi viskas jam būtų be galo įdomu. Galbūt čia, giliai miške, ir yra ta 
vieta, kur berniukas turėtų būti. Nes ji pirmą kartą girdi jį kalbant. 

— Ar čia bus ir kitų vaikų? — paklausė jis. 

— Žinoma. Čia mokykla. 

— Ber dabar juk vasara. Argi jie neatostogauja? 

— Čia internatinė mokykla. Kai kurie vaikai gyvena joje ištisus 
metus. 

— Jie neturi šeimų? 

Džeinė dvejojo. 

— Ne visi turi. 

— Ir jie gyvena čia visą laiką? 
buvo įsmeigtos į tankią žalią uždangą už lango. 

— Vieta man čia atrodo gana graži, — tarė ji. — Ką manai? 

— Taip, — atsiliepė jis. Ir tyliai pridūrė: — Nemanau, kad jis 


surastų mane čia. 


12. 


Klerė pirmoji pastebėjo naująjį berniuką. 

Stovėdama prie laiptinės lango, ji pamatė, kaip į kiemą įriedėjo 
automobilis ir sustojo po mokyklos akmenine arka. Išlipo vairuotoja, 
sportiška moteris su išsitaršiusiais tamsiais plaukais, mėlynais džinsais 
ir bliuzonu. Ji atsitiesė ir pasirąžė, tarsi būtų vairavusi ilgą laiką, tada 
nuėjo prie bagažinės ir ištraukė du nedidelius lagaminus. 

Atsidarė užpakalinės keleivio durelės ir išlipo dar kažkas: ber- 
niukas. 

Klerė prisispaudė prie stiklo, kad geriau apžiūrėtų, ir pamatė 
kiaušinio formos galvą su šviesiai rusvais plaukais, sulaižytais ant 
pakaušio. Jis priminė jai Pinokį — rankos ir kojos kaip pagaliukai, 
ir juda kažkaip nelygiai tampydamasis. Jis prisimerkęs užvertė galvą į 
pastatą, ir jo veidas buvo toks išblyškęs, kad Klerė pamanė: štai kaip 
tikriausiai atrodo vampyras. Arba žmogus, ilgą laiką prabuvęs rūsyje. 

— O, pažiūrėkit. Lunatikė. 

Klerės nugara įsitempė, išgirdus per daug gerai pažįstamą įžei- 
dimą. Ji atsisuko į Brajeną ir į jos dvi pasipūtėles drauges, lipančiais 
laiptais pusryčiauti. Šios trys buvo auksinės mergaitės, princesės 
spindinčiais plaukais ir tobulais dantimis. 


— Kas ten tokio įdomaus? — paklausė viena iš princesių. 

— Gal ji ieško naujos vietos, kur šiąnakt rastų kirminų. 

— Ei, Brajena. Pažiūrėk, — tarė viena iš princesių. — Čia tas 
naujas vaikis, apie kurį girdėjome. 

Trejetas mergaičių nustūmė Klerę į šoną ir susibūrė prie lango. 

— Jam keturiolika? — nusistebėjo Brajena. 

— Tu girdėjai apie jį? — paklausė Klerė. 

Brajena nekreipė į ją dėmesio. 

— Na ir pagaliukas. Atrodo kaip dešimties. 

Apačioje, į kiemą pasisveikinti su atvykėliais, išėjo direktorius 
Baumas ir daktarė Ailz. Sprendžiant iš to, kaip pasisveikino abi mo- 
terys, buvo aišku, kad jos jau pažįstamos. 

— Jis panašus į vabalą, — pasakė viena iš princesių. — Į tą 


šlykštų maldininką. 


"2 

kas sėdėjo prie Džiulijano stalo, kur paprastai sėdėdavo vyresnieji. 
Tikriausiai todėl ir pasodino jį ten, kad kiti pasirūpintų juo pirmąją 
dieną. Jis atrodė apdujęs ir šiek tiek išsigandęs, tarsi būtų ką tik nusi- 
leidęs iš kitos planetos. Kažkaip jis pajuto, kad ji žiūri į jį, ir atsisukęs 
įsistebeilijo į ją. Ir neatitraukė akių, tarsi Klerė būtų vienintelė verta 
dėmesio. Tarsi jis būtų ką tik pamatęs kitą tokį patį nepritapėlį kaip jis. 

Įkyrus šaukšto skimbčiojimas į vandens stiklinę privertė visus 
atsisukti į mokytojų stalą. Direktorius Baumas atsistojo triukšmingai 
pastumdamas kėdę. 

— Labas rytas, mokiniai, — tarė jis. — Esu tikras, kad jūs 
pastebėjote naują mokinį mūsų. Nuo rytojaus jis lankys pamokas. 
— Direktorius mostelėjo į Pinokį, kuris paraudo nuo tokio netikėto 


dėmesio. Ir aš tikiuosi, jog visi prisimenate, kaip jautėtės pirmąją 

savo atvykimo dieną, todėl pasistengsite, kad Tedžiui ši diena būtų 
nuostabi. 

Tedis, be pavardės. Įdomu, kodėl direktorius Baumas nutylėjo 
jo pavardę. Klerė ėmė dar atidžiau tyrinėti berniuką, taip, kaip jis 
stebėjo ją, ir pamatė, kaip jo lūpose šmėstelėjo šypsena, tokia nedrą- 
si, kad ji suabejojo, ar jis išties šypsojosi. Klerei buvo smalsu, kodėl 
iš visų kambaryje esančių mergaičių jis žiūri į ją. Trys princesės kur 
kas gražesnės, o ir sėdi arčiau jo. Aš tik ta klasės keistuolė, galvojo ji, 
toji, kuri visuomet kalba nesąmones. Mergaitė su skyle galvoje. Tai 
kodėl tu žiūri į mane? 

Ji sutriko ir nudžiugo vienu metu. 

— Ooo, tik pažiūrėkit. Jis spokso į ją. — Brajena priėjo prie Klerės 
stalo ir pasilenkusi sušnibždėjo jai į ausį. — Regis, ponas Gyvalazdė 
susižavėjo panele Lunatike. 

— Palik mane ramybėje. 

— Gal kartu prisigimdysite mielų gražių vabaliukų. 

Klerė tylėdama paėmė savo apelsinų sultis ir šliūkštelėjo ant 
Brajenos. Sultys ištiško ant jos madingų džinsų ir visiškai naujų 
bekulnių batelių. 

— Ar matėte? — riktelėjo Brajena. — Ar matėte, ką ji ką tik 
man padarė? 

Nekreipdama dėmesio į piktus šūkavimus, Klerė atsistojo ir 
pasuko išėjimo link. Pakeliui ji sugavo smagiai išsiviepusį dėmėtą 
Vilo Jablonskio veidą, ir jis vylingai kilstelėjo nykščius. Taip, dar 
vienas keistuolis, toks kaip ji. Gal todėl Vilas visuomet toks malonus 
jai. Čia, Nenormalumo viršūnėje, kur niekas neišgirs tavęs šaukiant, 
keistuoliai turi laikytis išvien. 

Naujokas irgi tebespoksojo į ją. Tedis be pavardės. Klerė jautė 


jo akis, sekančias kiekvieną jos žingsnį. 

Klerė užkalbino jį tik kitą dieną. Kiekvieną ketvirtadienį ji turėdavo 
darbuotis arklidėse, ir šiandien šukavo Išprotėjusią Slyvą, vieną iš 
keturių Ivensongo žirgų. Iš visų pareigų, reguliariai priskiriamų moki- 
niams, ši patiko jai labiausiai, net jei tai reiškė mėžti gardus ir tampyti 
ryšulius su medžio drožlėmis. Žirgai nesiskųsdavo. Jie neuždavinėdavo 
klausimų. Tiesiog stebėdavo savo tykiomis rudomis akimis ir pasiti- 
kėdavo ja. Taip kaip ji pasitikėdavo jais, nors Išprotėjusi Slyva svėrė 
tūkstančius svarų ir turėjo aštrias kanopas; jam būtų užtekę užsiristi 
ant jos, ir jis būtų sutraiškęs ją čia pat garde. Netoliese kapstėsi ir 
kuitėsi vištos; gaidys Hermanas kartkartėmis įkyriai užgiedodavo, 
tačiau Išprotėjusi Slyva stovėjo ramus ir išdidus, su pasitenkinimu 
prunkšnodamas, kol Klerė braukė grandykle jo šonus ir užpakalį. 
Guminių dantų džerksėjimas buvo migdančiai raminamas. Ji buvo 
taip įnikusi į darbą, kad ne iš karto pastebėjo kažką stovint jai už 
nugaros. Tik atsitiesusi ji netikėtai sugavo Tedžio veidą, spoksantį 


į ją pro arklidės durų viršų. Ji taip išsigando, kad vos nepaleido iš 


rankų grandyklės. 

— Ką tu čia veiki? — užriko ji. Ne pats draugiškiausias pasis- 
veikinimas. 

— Atsiprašau! Aš tik norėjau... jie man sakė, kad galiu... — Jis 


dirstelėjo sau per petį, tarsi tikėtųsi pagalbos. — Man patinka gyvū- 
nai, — pagaliau ištarė. — Daktarė Veliver sakė, kad čia yra arklių. 

— Ir karvių, ir avių. Ir šių kvailų vištų. 

Ji sviedė grandyklę į pakabintą kibirą, ir ši garsiai dunkscelėjo. 
Garsas buvo piktas, tačiau ji iš tiesų nepyko. Tiesiog nemėgo, kai kas 
nors užklupdavo ją netikėtai. Tedis jau traukėsi durų link. 

— Ei, — tarė ji, bandydama sušvelninti situaciją. — Nori jį 
paglostyti? Jo vardas Išprotėjusi Slyva. 

— Arjis kandžiojasi? 

— Ne, jis tik didelis kūdikis. — Ji švelniai patapšnojo žirgui per 
sprandą. — Ar ne, Slyva? 

Tedis atsargiai pravėrė gardo dureles ir įžengė vidun. Kol jis 
glostė arklį, Klerė išsitraukė grandyklę ir vėl ėmėsi darbo. Kurį laiką 
jiedu nesikalbėjo, tik tylomis dalijosi gardu, kvėpdami šviežių pušų 
drožlių ir šilto žirgo kūno kvapus. 

— Aš Klerė Vord, — pasakė ji. 

— Tedis. 

— Taip. Girdėjau per pusryčius. 

Jis palietė Slyvos snukį, ir žirgas staiga atlošė galvą. Tedis krūp- 
telėjo ir pasitaisė ant nosies akinius. Netgi arklidės prieblandoje buvo 
matyti, koks jis išblyškęs ir liesas, jo riešai trapūs kaip šakelės. Tačiau 
jos dėmesį traukė jo akys, tokios didelės, su ilgomis blakstienomis; 
atrodė, kad jis mato viską iškart. 

— Kiek tau metų? — paklausė ji. 

— Keturiolika. 

— Tikrai? 

— Ko taip stebiesi? 

— Nes aš metais jaunesnė už tave. O tu atrodai toks... — Ma- 
žas, norėjo pasakyti ji, tačiau paskutinę sekundę sugalvojo švelnesnį 
žodį. — Drovus. — Ji nužvelgė jį pro žirgo šoną. — O pavardę turi? 

— Detektyvė Ricoli sako, kad neturėčiau jos sakyti kiekvienam. 

— Toji ponia, kuri atvežė tave čia? Ji detektyvė? 

— Aha. — Jis vėl sutelkė drąsą ir paglostė Slyvai snukį; šį kartą 
žirgas maloniai leidosi ir tyliai sužvengė. 

Klerė liovėsi šukavusi ir nukreipė visą dėmesį į berniuką. 

— Tai kas atsitiko tau? 

Jis neatsakė, tik žiūrėjo į ją tomis didelėmis, perregimomis 
akimis. 

— Čia gali nebijoti kalbėti apie tai, — tarė ji. — Čia visi kalba. 
Čia tokia mokykla, kur jie nori, kad išlietum savo skausmą. 

— Taip sako ir psichiatrai. 


— Taip, žinau. Man irgi tenka su ja kalbėtis. 

— Kam tav reikia psichiatro? 

Ji padėjo grandyklę. 

— Mano galvoje skylė. Kai man buvo vienuolika, kažkas nu- 
žudė mano mamą ir tėtį. O tada šovė man į galvą. — Klerė atsisuko 
ir pažiūrėjo į jį. — Todėl turiu lankytis pas psichiatrą. Nes turėčiau 
išmokti gyventi su savo trauma. Net jei neprisimenu. Nieko. 

— Arjie jį sugavo? Tą vyrą, kuris šovė į tave? 

— Ne. Jis kažkur yra. Manau, kad ieško manęs. 

— Iš kur žinai? 

— Nes praeitą mėnesį tai vėl atsitiko. Buvo nužudyti mano 
globėjai, todėl aš ir atsidūriau čia. Nes čia saugu. 

— Todėl jie atvežė ir mane čia, — tyliai ištarė jis. 

Klerė pažiūrėjo į jį su nauju supratimu, ir pamatė skausmą, 
įsispaudusį jo blyškiuose skruostuose, skaidriose akyse. 

— Tuomet tu geroje vietoje, — tarė ji. — Tai vienintelė mokykla 
tokiems vaikams kaip mes. 

— Nori pasakyti, kad kiti vaikai Čia... 

— Sužinosi, — atsiliepė ji. — Jei liksi ilgesniam laikui. 

Kažkoks šešėlis užtemdė šviesą virš gardo durelių. 

— Štai kur tu, Tedi. Ieškojau tavęs, — tarė detektyvė Ricoli. Ji 
pastebėjo Klerę ir nusišypsojo. — Jau susiradai draugų? 

— Taip, ponia, — atsiliepė Tedis. 

— Nenorėčiau trukdyti, bet daktarė Veliver nori pasikalbėti su 
tavimi. 

Jis žvilgtelėjo į Klerę, kuri atsakė į jo klausimą vien lūpomis: 
psichologė. 

— Ji tik nori užduoti keletą klausimų. Susipažinti su tavim. — 
Detektyvė Ricoli atidarė gardo duris. — Eime. 

Tedis išžengė iš gardo ir uždarė paskui save dureles. Tada atsigrįžo 
į Klerę ir sušnabždėjo: 


— Aš Tedis Klokas. 

Jis ir panašus į Tedį Kloką*, pagalvojo Klerė, žvelgdama jam 
pavymui. Ji išėjo iš gardo ir išstūmė karutį su suterštais žirgų pakratais 
iš arklidės. Kieme vėl giedojo tas įkyrus-gaidys ir pešiojo persekiojamą 
vištą. Netgi vištos gali būti žiaurios. Jos tokios pat piktos kaip ir mes, 
pagalvojo ji. Puola viena kitą, netgi žudo viena kitą. Staiga tos vargšės 
vištos, susigūžusios po Hermanu, vaizdas supykdė ją. 

— Palik ją ramybėje! — Ji nusitaikė spirti, bet Hermanas spėjo 
pasprukti ir kudakuodamas nulėkė per kiemą. — Sušiktas gaidys! — 
Atsisukusi ji pamatė vieną iš princesių, besijuokiančių iš jos nuo 
užtvaro. — Kas yra? — užsipuolė ji ją. 

— Jis tik višta, beprote. Kas tau darosi? 


— Tarsi kam nors rūpėtų, — sumurmėjo Klerė nueidama. 


*  Angl. </ock — laikrodis 


Iki to momento, kai viskas sužlugo, operacija vyko kuo puikiausiai. 
Kai nutinka nesėkmė, paprastai gali atsigręžti ir tiksliai parodyti, kur 
buvo jos pradžia, kur vienas nesėkmingas veiksmas įžiebė visą eilę kitų, 
neišvengiamai vedančių į žlugimą. Kaip sako patarlė, devynis kartus 
atmatuok, dešimtą — kirpk; ir tai tiesa; mažiausias neapsižiūrėjimas 
gali pražudyti žirgą, karį ir sužlugdyti mūšį. 

Tačiau tą birželio vakarą Romoje, aiškiai matydami prieš save 
taikinį, mes tikrai tikėjomės laimėti mūšį. 

Restorane Ikaras su šeima baigė valgyti desertą. Mes visi jau buvome 
užėmę savo pozicijas, kai jie pagaliau išėjo į gatvę — pirmiausia asmens 
sargybiniai, tada Ikaras su žmona ir sūnumis. Sotus maistas, nuplautas 
puikiu vynu, atpalaidavo Ikarą tą vakarą, ir jis nestabtelėjo apsižvalgy- 
ti, 0 pasuko tiesiai prie savo automobilio. Jis padėjo įsėsti savo žmonai, 
Liučijai, paskui jų dviem sūnums, tada pats atsisėdo prie vairo. Asmens 
sargybiniai sulipo į BMW 

Ikaras pajudėjo pirmasis. 

Tą akimirką staiga privažiavo produktus gabenantis furgonas ir 
užblokavo kelią BMW. Sargybiniai išlipo ir ėmė šūkauti, ragindami 
vairuotoją patraukti furgoną, tačiau jis, nekreipdamas į juos dėmesio, 


ramiai patraukė su svogūnų dėže į „La Nonna“ virtuvę. 

Tik tada asmens sargybiniai pamatė, jog jų automobilio padangos 
perpjautos, 0 jie atsidūrę keblioje padėtyje. Pasala. Ikaras tučtuojau 
pastebėjo, kas atsitiko, ir reagavo taip, kaip mes ir tikėjomės. 

Jis nuspaudė greičio pedalą ir nuskriejo gatve savo saugių namų 
ant kalvos link. 

Mes nuskubėjome jam iš paskos. Antrasis ekipažas su kitais dviem 
mūsų komandos nariais laukė už šimto metrų pakelėje. Jie išsuko į kelią 
priešais Ikarą, ir dabar volvo atsidūrė tarp dviejų automobilių. 

Kelias, vingiuojantis į kalvą, siaurėjo, staigių kelio posūkių dau- 
gėjo. Pirmasis automobilis sulėtino greitį prieš staigų posūkį, kartu 
pristabdydamas volvo. Mes ketinome priversti jį sustoti, ištraukti Ikarą 
iš automobilio ir įgrūsti jį į mūsų automobilį. Tačiau, užuot sulėtinęs, 
Ikaras mus apstulbino. Jis užmynė greičio pedalą ir, beveik bruoždamas 
pirmojo automobilio šoną, prašvilpė pro jį. 

Niekas nepastebėjo nuo kalno besileidžiančio sunkvežimio. 

Ikaras skubiai susuko vairą dešinėn, tačiau volvo atsitrenkė į kelio 
turėklus. Automobilis atšoko ir susimėtė. 

Sunkvežimis trenkėsi jam į šoną ir sutraiškė keleivio dureles. 

Dar neiššokęs iš savo automobilio jau žinojau, kad žmona negyva. 
Tai aš atplėšiau Ikaro dureles, aš pirmasis pamačiau kraupų vaizdą vi- 
duje. Suniokotą Liučijos kūną. Sudarkytą dešimtmečio veidą. Ir mažąjį 
Karlą, dar sąmoningą, tačiau merdėjantį. Karlas pažiūrėjo į mane, ir aš 
pamačiau klausimą jo akyse. Klausimą, į kurį vis dar negaliu atsakyti: 
kodėl? 

Mes ištraukėme Ikarą iš volvo. Priešingai nei jo šeima, jis buvo labai 
gyvas ir priešinosi mums. Po kelių sekundžių mes surišome jo riešus ir 
kulkšnis. Tada įgrūdome jį ant užpakalinės sėdynės ir užmetėme ant jo 
užtiesalą. 

Vargšas sunkvežimio vairuotojas, apsvaigęs ir nesusivokiantis po 
susidūrimo, nesuprato, kas iš tiesų atsitiko. Vėliau jis papasakos policijai, 


kad Gerieji Samariečiai sustojo pagelbėti volvo vairuotojui ir greičiausiai 

nugabeno jį į ligoninę. Tačiau mes nuskubėjome į privačią nusileidimo 
aikštę už keturiasdešimt aštuonių mylių, kur mūsų jau laukė paruoštas 
lėktuvas. 

Mes atlikome tai, ko buvome atvykę, tačiau viskas turėjo baigtis ne 
taip, neturėjo būti trijų nekaltų žuvusiųjų. Po bet kurios kitos sėkmingai 
pasibaigusios misijos mes būtume sveikinę vieni kitus ir gėrę viskį. Tačiau 
tą vakarą visi buvo tylūs. Susirūpinę dėl pasekmių. 


Mes nė nenutuokėme, kokios siaubingos jos bus. 


15. 


Vėjas drebino daktarės Anos Veliver kabineto langus, ir iš pilies bokšto 
aukštumų Džeinė matė kalnais besiritančius debesis, nenumaldomai 
artėjančius jų link. Artinosi vasaros audra, ir kaukiantis vėjas vertė 
ją nerimauti. Ji ir Mora stebėjo daktarę Veliver, dedančią ant stalo 
padėklą su puodeliais ir lėkštutėmis. Lauke vaizdas buvo grėsmingas, 
tačiau bokšto viduje gėlėta sofa, smilkalų lazdelės ir languose kabantys 
kristalai kūrė jaukią atmosferą, romų prieglobstį, kur traumuotas 
vaikas galėjo susirangyti ant minkšto fotelio ir saugiai pasidalyti savo 
tamsiausiomis baimėmis. Smilkalai būtų labiau pritikę kokios nors 
ekscentriškos būrėjos salonui, o ne psichiatrės kabinetui, tačiau Veliver 
buvo pakankamai ekscentriška, su savo neklusniais žilais plaukais, 
močiutės apdarais ir ortopediniais batais. 

— Stebiu berniuką jau beveik dvi dienas, — pasakė daktarė 
Veliver. — Ir turiu pripažinti, kad jis kelia man susirūpinimą. — Ant 
stalo ėmė kunkuliuoti elektrinis virdulys, ir ji atsistojusi įpylė vandens 
į porcelianinį arbatinuką. 

— Kas jums kelia nerimą? — paklausė Džeinė. 

— Iš pirmo žvilgsnio jis jaučiasi stebėtinai gerai. Atrodo, jam 
patiko pirmosios dienos pamokos. Panelė Duplesis sako, kad jis 


skaito ne pagal savo amžių sunkias knygas. Ponas Romanas įkalbėjo 

jį iššauti iš lanko per šaudymo pamoką. O vakar vakare aš aptikau jį 
kompiuterių kambaryje, naršantį „You Tube“. 

Džeinė dirstelėjo į Morą. 

— Iš čia negali paskambinti mobiliuoju, bet gali naršyti inter- 
nete? 

— Skaitmeninio amžiaus nesustabdysi, — nusijuokė daktarė 
Veliver. Ji sunkiai atsisėdo, ir suknelė išsipūtė aplinkui jos putnų kūną 
kaip palapinė. — Žinoma, mes blokuojame tam tikrus tinklalapius, ir 
mūsų mokiniai žino, jog jie negali atskleisti jokios asmeninės informa- 
cijos apie save. Nei kur gyvena, nei kuo vardu. Saugumo sumetimais. 

— Ypač šie vaikai, — pasakė Mora. 

— Žodžiu, aš noriu pasakyti, — tarė daktarė Veliver, — kad 
Tedis, sprendžianti iš visko, puikiai prisitaikė prie savo naujosios 
aplinkos. Regis, net susirado draugų. 

— Tai kokios problemos? — paklausė Džeinė. 

— Per vakarykštį seansą sužinojau, kad jis kai ko nepamena — 
arba nenori prisiminti — apie savo tikrąją šeimą. 

— Jūs juk žinote — tam yra priežastis. 

— Aš žinau, kad jo tėvai buvo nužudyti jachtoje prie Šv. Tomo 
salos krantų. Ir kad per sprogimą Tedis neteko sąmonės. Bet mane 
kankina jausmas, jog tuo sprogimu jis bando paaiškinti visas atminties 
spragas. Kai pradedu klausinėti apie jo šeimą, jis bando vengti mano 
klausimų. Bando nukreipti mano dėmesį. Sako esąs alkanas, ar kad 
jam reikia į tualetą. Kartais jis vis dar kalba apie savo šeimą esamuoju 
laiku. Jis tiesiog nenori susitaikyti su netektimi. 

— Jam buvo tik dvylika metų, — tarė Mora. — Jautrus amžius. 

— Praėjo dveji metai. Laikas pripažinti ir susitaikyti su netekti- 
mi, kaip kad padarė kiti mokiniai. Su Tedžiu teks gerokai padirbėti. 
Priversti jį liautis neigus. Jis turi pripažinti, jog jo šeimos nebėra. — Ji 
pažiūrėjo į Džeinę. — Gerai, kad atvežėte jį čia, detektyve. Tikiuosi, 


jūs leisite jam likti. 

— Padėtis buvo kritiška, — tarė Džeinė. — Ne man spręsti, ar 
jis liks čia ilgesniam laikui. 

— Vakar vakare, Ivensongo taryba vienbalsiai sutiko priimti 
Tedį ir padengti visas su tuo susijusias išlaidas. Prašom perduoti tai 
Masačusetso valstijai. Mes norime pasitarnauti. 

— Pasakysiu jums, kaip galite iš tiesų pasitarnauti, — tarė 
Džeinė. — Papasakokite man apie kitus du mokinius. Klerę Vord ir 
Vilą Jablonskį. 

Veliver atsistojo ir įsipylė žolelių arbatos. Tylėdama ji pripildė 
ir viešnių puodelius, tada atsisėdo ir įsidėjo kelis kupinus šaukštelius 
cukraus į savo puodelį. 

— Sudėtingas reikalas, — pagaliau ištarė ji. — Dalintis konf- 
dencialia informacija apie mūsų mokinius. 

— Mano reikalas irgi sudėtingas, — atsakė Džeinė. — Aš sten- 
giuosi apsaugoti Tedį. 

— Kodėl jūs manote, kad šiuos tris vaikus kažkas sieja? 

— Sutapimas labai keistas, — tarė Mora. — Todėl ir paskambi- 
nau Džeinei, nes paralelių tiek daug. Trys skirtingos šeimos — Vordai, 
Jablonskiai ir Klokai — buvo nužudytos tais pačiais metais. Netgi tą 
pačią savaitę. Dabar, praėjus dvejiems metams, vėl užpulti jų vaikai, 
kurie tuomet liko gyvi. Per keletą savaičių. 

— Taip, sutinku, :/47a/ keistas. 

— Daugiau nei keistas, — tarė Džeinė. 

— Bet tai tik sutapimas. 

Džeinė pasilenkė į priekį ir pažiūrėjo tiesiai daktarei Veliver į akis. 

— Kaip galite taip lengvai atmesti galimybę, jog tarp jų yra ryšys? 

— Nes šios šeimos buvo nužudytos skirtingose vietovėse. Tedžio 
Kloko šeima žuvo jachtoje prie Šv. Tomo. Klerės tėvai buvo nušauti 
Londone. 

— O Vilo tėvai? Jablonskiai? 


— Jie mirė nukritus privačiam lėktuvui, Merilande. 

Džeinė paniuro. 

— Maniau, jie buvo nužudyti. O tai labiau panėši į nelaimingą 
atsitikimą. 

Daktarė Veliver nusisuko ir pažiūrėjo pro stiklines duris į takelį 
ant stogo, kur vėjas taršė miglą. 

— Tikriausiai jau ir taip pasakiau jums per daug. Jie mano 
pacientai, ir jie pasitiki manimi, patiki man savo paslaptis. Jaučiuosi 
suvaržyta konfidencialumo taisyklių. 

— Žinote, galėčiau tiesiog paimti telefoną ir pasikalbėti su teisė- 
saugos atstovais, — pasakė Džeinė. — Galėčiau pati viską išsiaiškinti. 
Kodėl jums nepalengvinus man gyvenimo ir tiesiog nepasakius? Ar 
toji lėktuvo katastrofa buvo nelaimingas atsitikimas? 

Daktarė Veliver kurį laiką tylėjo, svarstydama savo atsakymą. 

— Ne, nebuvo, — pagaliau ištarė. — Nacionalinė transporto 
saugumo taryba nustatė, kad lėktuvas buvo užminuotas. Bet vėlgi, 
nėra jokio akivaizdaus ryšio su kitomis dviem šeimomis. Išskyrus jų 
mirčių pobūdį. 

— Prašau man atleisti, — tarė Džeinė, — bet daryti tokias išva- 
das yra mano darbas, ne jūsų. Tikėtina, jog tai tik sutapimas, tačiau 
aš turiu viską patikrinti. Nes jei ką nors pražiopsosiu, galime turėti 
tris vaikų lavonus. 

Veliver pastatė savo puodelį ir kurį laiką žiūrėjo į Džeinę, tarsi 
mėgintų įvertinti jos pasiryžimą. Tada atsistojo, nušlepsėjo prie do- 
kumentų spintos ir ištraukė aplanką. 

— Jablonskių lėktuvas nukrito vos pakilęs, — tarė ji. — Lėktuvą 
valdė Neilas Jablonskis, kai tai nutiko. Jis ir jo žmona buvo vieninteliai 
keleiviai. Iš pradžių buvo manyta, jog tai nelaimingas atsitikimas. — Ji 
atnešė Vilo bylą prie stalo ir padavė Džeinei. — Paskui NTST rado 
įrodymų, kad lėktuve būta sprogmenų. Tyrėjai ieškojo motyvo, bet 
kokios priežasties, kodėl buvo taikytasi būtent į šią porą. Atsakymo 


taip ir nerado. Laimei, jų sūnaus, Vilo, tą dieną nebuvo lėktuve. Tą 

savaitgalį jis leido su savo teta ir dėde, norėjo padirbėti prie mokslinio 
projekto. 

Džeinė atsivertė bylą ir peržvelgė Ivensongo mokyklos priėmimo 
formą. 

Keturiolikmetis baltasis; žinomų gyvų šeimos narių nėra. Atvyko iš 
Naujojo Hampšyro valstijos, kai dėl įtarimą sukėlusių priežasčių sudegė 
jo tetos ir dėdės, Brajeno ir Linės Templų, globėjų po jo tėvų mirties prieš 
dvejus metus, namas... 

Džeinė perskaitė kitą pastraipą ir pažiūrėjo į Veliver. Ši dėjosi 
jau ketvirtą šaukštelį cukraus į savo žolelių arbatą. 

— Berniukas buvo įtariamas dėl gaisro Naujajame Hampšyre? 

— Policija tyrė šią versiją, nes Vilas vienintelis liko gyvas. Jis 
pasakojo jiems žiūrėjęs pro savo teleskopą, kai sprogo namas. Liepsnas 
pamatė pro šalį važiavusi moteris ir sustojo padėti. Ji ir nugabeno 
berniuką į priimamąjį. 

— Vaikis tiesiog atsitiktinai buvo lauke ir žiūrėjo pro teleskopą? 

— Vilo tėvas ir jo dėdė buvo NASA mokslininkai, dirbantys 
Godardo skrydžių centre Merilande. Nieko nuostabaus, kad Vilas 
taip domisi astronomija. 

— Tas vaikas — tikras moksliukas, — tarė Džeinė. 

— Galima ir taip jį pavadinti. Todėl policija ir įtarė jį, nors ir 
trumpai, nes jis tikrai turi pakankamai žinių pasigaminti bombą. Bet 
jis neturėjo motyvo. 

— Jiems žinomo. 

— Remdamasi savo pastebėjimais galiu pasakyti, kad Vilas — 
labai išauklėtas berniukas, pasižymintis puikiais akademiniais gebėji- 
mais, ypač matematiniais. Jis visiškai neagresyvus, tik nelabai sugeba 
bendrauti. Jo teta ir dėdė mokė jį namuose Naujajame Hampšyre, 
todėl jis mažai bendravo su kitais vaikais. Tai gali būti viena iš prie- 
žasčių, kodėl jis neturi draugų. 


— Kodėl jis buvo mokomas namuose? — paklausė Mora. 

— Jis turėjo problemų Merilande. Vargšas vaikas buvo erzinamas 
ir užgauliojamas. 

— Kodėl? 

— Dėl savo svorio. — Daktarė Veliver pažiūrėjo į savo didžiulį 
kūną, tik iš dalies maskuojamą tų plačių suknelių, kurias ji visuomet 
dėvėdavo. — Didžiąją gyvenimo dalį aš kovoju su savo svoriu, todėl 
žinau, ką reiškia, kai iš tavęs šaipomasi. Vaikai gali būti ypač žiaurūs, 
kirsti į skaudžiausią vietą — Vilo storumą ir nerangumą. Čia mes 
iškart užkertame patyčioms kelią, tačiau nesame visažiniai. Nepaisant 
erzinimų, Vilas visuomet linksmas ir geraširdis. Jis gražiai elgiasi su 
jaunesniais vaikais. Jis patikimas mokinys ir niekada nepridaro ne- 
malonumų. — Veliver parylėjo. — Ne taip kaip mergaitė. 

— Klerė Vord, — tarė Džeinė. 

Veliver atsiduso. 

— Mūsų mažoji naktinėtoja. — Ji pakilo nuo kėdės ir vėl nu- 
kulniavo prie dokumentų spintos. — Šis vaikas kelia mums daug 
rūpesčių. Dauguma jų susiję su jos neurologinėmis problemomis. 

— Ką norite pasakyti, neurologinėmis problemomis? 

Veliver atsitiesė ir pažiūrėjo į ją. 

— Klerė buvo su tėvais tą naktį, kai juos visus užpuolė Londone. 
Visiems buvo šauta į galvas. Išgyveno tik Klerė. 

Tolumoje sudundėjo griaustinis, ir dangus grėsmingai patamsėjo. 
Džeinė pažiūrėjo į savo rankas ir pamatė, kaip pašiurpo jų oda, tarsi 
jas būtų palietęs šaltas vėjas. 

Veliver padėjo Klerės bylą priešais Džeinę. 

— Tai atsitiko šeimai einant į savo automobilį po vakarienės 
restorane. Klerės tėvas, Erskinas Vordas, buvo užsienio tarnybos pa- 
reigūnas, dirbęs Londone, Romoje ir Vašingtone. Jos motina, Izabelė, 
buvo namų šeimininkė. Kadangi Erskinas dirbo JAV ambasadoje, iš 
pradžių buvo baimintasi dėl galimo teroristų išpuolio, tačiau galų 


gale policija nusprendė, jog tai tebuvo nepavykęs apiplėšimas. Klerė 

negalėjo padėti tyrimui, nes nieko neprisiminė. Ji atsipeikėjo ligoni- 
nėje po operacijos. 

— Kaip mergaitė, kuriai buvo šauta į galvą, ji atrodo stebėtinai 
normali, — tarė Džeinė. 

— Iš pirmo žvilgsnio ji iš tiesų atrodo visiškai normali. — Veliver 
žvilgtelėjo į Morą. — Netgi jūs ne iš karto pastebėjote jos sutrikimus, 
ar ne, daktare Ailz? 

— Taip, — pripažino Mora. — Jie vos pastebimi. 

— Kulka, patekusi į jos smegenis, — pasakė Veliver, — sukėlė 
vadinamąją diasizę. Išvertus iš graikų, tai reikštų „sukrėstas visiškai '. 
Vienuolikmetės smegenys buvo sąlyginai plastiškos, todėl ji atgavo 
beveik visas funkcijas. Jos kalba ir motoriniai įgūdžiai yra normalūs, 
kaip ir jos atmintis. Išskyrus apie tą naktį Londone. Iki nelaimės ji 
buvo puiki mokinė, netgi talentinga. Bet dabar, bijau, ji niekada 
netaps mokslo žvaigžde. 

— Tačiau ji vis tiek gali gyventi normalų gyvenimą? — paklausė 
Džeinė. 

— Nevisiškai. Kaip ir dauguma pacientų, patyrusių galvos 
traumas, ji yra impulsyvi. Mėgsta rizikuoti. Kalba negalvodama apie 
pasekmes. 

— Primena tipišką paauglę. 

Daktarė Veliver pritariamai susijuokė. 

— Tiesa. Paaugliškas mąstymas jau savaime yra diagnozė. Bet 
nemanau, kad Klerė kada nors iš to išaugs. Ji visada turės problemų 
dėl savo impulsyvumo. Ji lengvai netenka savitvardos, rėžia viską, kas 
ant liežuvio galo. Tai jau sukėlė problemų. Ji vaidijasi su kita mer- 
gaite. Viskas prasidėjo nuo prasivardžiavimo, bjaurių raštelių. Paskui 
pereita prie kojų pakišinėjimo, s:umdymosi. Niokojamų drabužių, 
kirminų lovoje. 

— Visai kaip aš ir mano broliai, — tarė Džeinė. 


— Išskyrus tai, kad jūs, tikiuosi, iš to išaugote. Bet Klerė visada 

pirma padarys, paskui apsidairys. Ir tai ypač pavojinga, turint galvoje 
jos kitas neurologines problemas. 

— Kokias? 

— Jos miego ir būdravimo ciklas visiškai sutrikęs. Taip atsitinka 
daugumai galvos traumas patyrusių pacientų, tačiau didesnė jų dalis 
kenčia nuo per didelio mieguistumo. Jie miega daugiau nei normalu. 
Klerei dėl neaiškių priežasčių atsitiko priešingai. Ji nerimsta, ypač 
naktimis, kai jos aktyvumas, rodos, dar labiau padidėja. Ji miega vos 
keturias valandas per parą. 

— Tą naktį, kai atvykau, — tarė Mora, — mačiau ją sode. Buvo 
gerokai po vidurnakčio. 

Veliver linktelėjo. 

— Tada ji aktyviausia. Ji tarytum naktinis paukštis. Mes vadi- 
name ją tamsos klajūne. 

— Ir leidžiate jai tiesiog klajoti tamsoje? — nusistebėjo Džeinė. 

— Kai gyveno Itakoje, jos globėjai nieko negalėjo padaryti. Ban- 
dė gydyti vaistais, rakindavo duris, grasindavo bausmėmis. Taip Klerė 
gyvens visą likusį gyvenimą, ir jai reikia išmokti su tuo susitaikyti. Ji 
čia ne kalinė, todėl mes nusprendėme jos nevaržyti. 

— Leisti jai lakstyti naktimis? 

— Laimei, Meino miškai gana saugūs. Čia nėra nuodingų 
gyvačių, jokių didelių plėšrūnų, o mūsų juodieji lokiai bijo mūsų 
labiau nei mes jų. Blogiausia, kas gali nutikti — ji gali užminti ant 
dygliakiaulės ar išsisukti kulkšnį įmynusi į kokį nors urvą. Tokia jau 
Klerės prigimtis ir būklė ir taip jai teks gyventi. Jei atvirai, jai kur kas 
saugiau klajoti čia nei kokiame nors dideliame mieste. 

Šio teiginio Džeinė negalėjo paneigti; ji per daug gerai žinojo, 
kur veisiasi patys pavojingiausi plėšrūnai. 

— O kai ji baigs Ivensongą? Kas bus tada? 

— Kai ateis tas laikas, jai reikės pasirinkti. O kol kas mes 


mokome ją, kaip išgyventi. Toks mūsų tikslas, detektyve. Tam ir 

yra ši mokykla, kad šie vaikai išmoktų susirasti savo vietą pasaulyje. 
Pasaulyje, kuris nebuvo jiems geras. — Veliver parodė į dokumentų 
spintą. — Mes turime tuzinus tokių mokinių kaip Klerė; kai kurie 
buvo tokie traumuoti, kai atvyko, kad beveik negalėjo kalbėti. Arba 
kasnakt pabusdavo rėkdami. Tačiau vaikai sugeba greitai atsigauti. 
Tinkamai vadovaujami, jie gali atgyti. 

Džeinė atsivertė Klerės bylą. Joje, kaip ir Vilo byloje, buvo 
daktarės Veliver pradinis psichologinis įvertinimas. Ji atsivertė Itakos 
policijos departamento tyrimą. 

— Kaip Klerė atsidūrė pas šią globėjų porą, pas Baklius? 

— Bobas ir Barbara Bakliai buvo Klerės tėvų draugai ir jų tes- 
tamentu paskirti jos globėjai. Jie neturėjo savo vaikų. Paėmę Klerę, 
gavo daugiau nei tikėjosi. 

į Morą. 

— Kažkas tyčia įsirėžė į jų automobilį. Tada abu nušovė — į 
galvas. 

— "Tai tikrai panašu į tyčinį nužudymą, — pasakė daktarė Ve- 
liver. — Bet Bakliai neturėjo jokių priešų. Todėl buvo iškelta versija, 
kad taikinys buvo Kerė, nes ji irgi buvo tame automobilyje. 

— Tai kodėl mergaitė vis dar gyva? — paklausė Džeinė. 

Daktarė Veliver truktelėjo pečiais. 

— Stebuklingas atsitiktinumas. 

— Atsiprašau? 

— Paklauskite Klerės, ji papasakos, kaip viskas buvo. Ji įstrigo 
automobilyje. Girdėjo šūvius. Netgi matė žudiką, stovintį visai šalia. 
O paskui įvykio vietoje pasirodė dar kažkas. Angelas, kaip sakė Klerė. 
Moteris, kuri padėjo jai išsikrapštyti iš automobilio ir pabuvo su ja. 

— Ar policija apklausė tą moterį? Ar ji matė žudiką? 

— Deja, moteris dingo, kai atvyko policija. Niekas, išskyrus 


Klerę, jos nematė. 

— Gal ji ir neegzistuoja, — įsiterpė Mora. — Gal Klerė išgal- 
"vojo ją. 

Daktarė Veliver linktelėjo. 

— Policija irgi abejojo dėl šios paslaptingos moters. Bet nė 
kiek neabejojo, kad su globėjais buvo susidorota. Todėl Klerė buvo 
atgabenta į Ivensongą. 

— Tada kyla dar vienas klausimas. Kaip būtent tai atsitiko? 

— Ji buvo nukreipta pas mus. 

— Esu tikra, kad Niujorko valstija gali pasirūpinti savo vaikais. 
Kam siųsti ją į Ivensongą? Ir kaip čia pakliuvo Vilas Jablonskis — iš 
Naujojo Hampšyro? 

į vieną iš kristalų, kabančių lange. Saulėtą dieną šis kvarco gabalėlis 
būtų žaižaravęs visomis vaivorykštės spalvomis, tačiau šį apniukusį 
rytą jis karojo nejudrus ir negyvas. 

— Ivensongas turi tam tikrą reputaciją, — ištarė ji. — Daugeliui 
šių vaikų mes galime pasiūlyti mokymą, butą ir maistą neprašydami 
pinigų iš valstijų. Visos šalies teisėsaugos institucijos žino, kokį darbą 
mes čia atliekame. 

— Nes Metfisto klubų yra visur, — tarė Džeinė. — Kaip ir jūsų 
šnipų. 

Veliver ir Džeinės žvilgsniai susidūrė. 

— Jūs ir aš esame toje pačioje pusėje, detektyve, — tyliai tarė 
Veliver. — Niekada tuo neabejokite. 

— Tiesiog man nepatinka tos sąmokslo teorijos. 

— Gal galėtume sutarti bent jau dėl to, kad nekaltuosius reikia 
apsaugoti? Kad aukas reikia išgydyti? Ivensonge mes darome ir viena, 
ir antra. Taip, mes sekame nusikaltimus visame pasaulyje. Kaip ir bet 
kurie kiti mokslininkai, ieškome nusikaltėliškos elgsenos modelių. 


Nes irgi esame aukos, tik apsisprendėme kovoti. 

Kažkas pasibeldė į duris, ir jos visos atsisuko, kai į kambarį įlėkė 
nedidukas smulkutis azijietis berniukas. 

Daktarė Veliver jam motiniškai nusišypsojo. 

— Labas, Brunai. Ar ko nors norėjai? 

— Mes kai ką radome miške. Ant medžio, — išpyškino ber- 
niukas. 

— Miške pilna medžių. Kuo ypatingas šis? 

— Mes nežinome, ką tai reiškia, o mergaitės, jos visos kly- 
kia... — Brunas ramindamasis įkvėpė, ir Džeinė staiga pastebėjo, kad 
jis dreba. — Ponas Romanas sako, jog turite tučtuojau ateiti. 

Daktarė Veliver sunerimusi pašoko. 


— Vesk mus. 

Garsiai kaukšėdamos ir trepsėdamos, jos nusekė paskui berniuką tris 
laiptų maršus žemyn. Lauke vėjas sušiaušė Džeinės plaukus, ir ji pa- 
sigailėjo nepasiėmusi švarko. Tolimi tamsūs debesys, kuriuos ji matė 
pro bokšto langą, dabar kybojo beveik virš jų, ir ji išgirdo medžių 
girgždėjimą ir dejavimą, užuodė ore artėjantį lietų. Jos nužirgliojo į 
mišką paskui berniuką, kuris, rodės, ėjo tik jam vienam matomu taku. 
Pabūgę daugybės kojų, traiškančių šakeles ir spardančių nukritusius la- 
pus, paukščiai nutilo. Girdėjosi tik jų žingsniai ir vėjas medžių šakose. 

— Ar mes pasiklydome? — paklausė Džeinė. 

— Ne, tiesiog šis takas trumpesnis, — atsiliepė daktarė Veliver. 
Nepaisant jos plačios kaip palapinė suknelės, moteris gana tvirtai 
žingsniavo per mišką, linguodama į šonus paskui elfą primenantį 
berniuką, kuris skuodė priekyje jų. 

Medžiai sutankėjo, ir jų šakos uždengė dangų. Nors buvo tik 
vėlyvas rytmetys, čia, miške, tvyrojo pilka diena. 

— Ar šis vaikas žino, kur eina? 

— Brunas tiksliai žino, kur jis eina. — Daktarė Veliver parodė 
į nulaužtą šaką virš jų galvų. 

— Jis pažymėjo taką? 

Psichologė grįžtelėjo į ją. 

— Nenuvertinkite mūsų mokinių. 

Pilis dingo iš akių. Dabar Džeinę iš visų pusių supo medžiai. 
Kiek jie nuėjo — pusę mylios, daugiau? Ir tai vadinasi trumpiausias 
kelias? Atsirišo batų raišteliai, ir Džeinė pritūpė jų užsirišti. Kai atsi- 
tiesė, kiti jau buvo už keliolikos žingsnių nuo jos ir beveik dingę už 
medžių. Jei ją paliktų čia vieną, ji klajotų ištisas dienas, kol surastų 
išėjimą. Ji suskubo vytis ir išgriuvo pro krūmus į nedidelę laukymę, 
kur jau stovėjo kiti. 

Po gražiu dideliu gluosniu stovėjo profesorius Paskantonijus ir 
Romanas, eigulys. Netoliese, susitelkę į būrį nuo vėjo, gūžėsi grupė 
mokinių. 

—-... nieko neliečiau. Viską palikome taip, kaip radome, — kal- 
bėjo Romanas daktarei Veliver. — Nė velnio nesuprantu, ką tai reiškia. 

— Bjauri išdaiga, — piktai purkštelėjo Paskantonijus. — Štai 
kas tai. Vaikai prisigalvoja įvairiausių dalykų. 

Daktarė Veliver nuėjo po medžiu ir užvertė galvą į šakas. 

— Ar žinome, kas tai padarė? 

— Niekas neprisipažįsta, — burbtelėjo Romanas. 

— Mes visi žinome, jog tai jos darbas, — tarė viena tamsiaplaukė 
mergaitė. — Kieno gi dar? — Ji parodė į Klerę. — Vakar naktį ji vėl 
buvo išsmukusi. Mačiau ją pro langą. Lunatikė. | 

— Tai padariau ne aš, — tarė Klerė. Ji stovėjo palaukėje, sukry- 
žiavusi ant krūtinės rankas, tarsi gintųsi nuo kaltinimų. 

— Tu 6uvai išėjusi. Nemeluok. 

— Brajena, — tarė daktarė Veliver, — negalima kaltinti žmonių 
neturint įrodymų. 

Džeinė prasiyrė pro susirinkusiuosius pažiūrėti, kas sutraukė juos 
visus į šią vietą. Ant vienos iš apatinių gluosnio šakų, tarytum grubiai 
padaryti kalėdiniai papuošimai, kabėjo trys lėlės iš šakelių ir špagato. 
Priėjusi arčiau Džeinė pamatė, kad viena iš lėlių buvo su sijonėliu iš 
beržo tošies. Moteris. Trys lėlės lėtai sukosi vėjyje tarsi maži pakaruok- 


liai, visos aptaškytos kažkuo panašiu į kraują. Užvertusi galvą Džeinė 

išvydo medžio viršūnėje kranksinčias varnas. Jos žvilgsnis užkliuvo 
už daikto, iš kurio varvėjo skystis, o nosis pagavo puvimo tvaiką. Ji 
pasišlykštėjusi atšoko, tačiau nenuleido akių nuo aukštai ant šakos 
kybančios skerdenos. 

— Kas tai rado? — paklausė daktarė Veliver. 

— Mes visi, — atsiliepė Romanas. — Kas kelias dienas veduosi 
vaikus šiuo taku ir rodau, kaip keičiasi miškas. — Jis mostelėjo į Brajeną 
ir kitas dvi mergaites, kurios visada sukiodavosi aplink ją. — Dar nebu- 
vau girdėjęs tokio isteriško kniaukimo. — Jis išsitraukė peilį, nupjovė 
virvę, laikančią skerdeną, ir negyvas gaidys žnektėlėjo ant žemės. — 
Galima pamanyrti, kad gyvenime nėra valgę viščiuko, — sumurmėjo jis. 

— (Čia Hermanas, — sukuždėjo vienas iš berniukų. — Kažkas 
nužudė Hermaną. 

Ne tik nužudė, pagalvojo Džeinė. Ir išskrodė. Išėmė vidurius ir 
leido puotauti varnoms. Tai ne šiaip paaugliška išdaiga; tai šlykštu. 

Daktarė Veliver apžvelgė mokinius. Šie stovėjo drebėdami po 
pirmaisiais lietaus lašais. 

— Ar kas nors ką nors apie tai žino? 

— Šįryt negirdėjau jo giedant, — pasakė viena iš mergaičių. — 
Hermanas visada mane pažadina. Bet ne šį rytą. 

— Vakar ėjau šiuo taku, — tarė Romanas. — Niekas čia neka- 
bėjo. Matyt, kažkas pasidarbavo naktį. 

Džeinė dirstelėjo į Klerę. Nakties klajūnė. Mergaitė, staiga pa- 
jutusi Džeinės žvilgsnį, įžūliai pažiūrėjo į ją. Kviesdama įrodyti, jog 
tai padarė ji. 

Kai lietaus lašai ėmė merkti jos suknelę, daktarė Veliver pažiūrėjo 
į mokinių ratelį ir išskėtė rankas, tarsi siūlytų apkabinti visus, kas to 
pageidautų. 

— Jei kas nors vėliau norės apie tai pasikalbėti, mano durys 
visuomet atviros. Pažadu, kad ir ką pasakysite, viskas liks tik tarp 
jūsų ir manęs. Taigi. — Ji atsiduso, užvertusi galvą į lietų. — O dabar 


grįžkite į mokyklą. 

gluosnio. Tik kai jie buvo pakankamai toli, daktarė Veliver tyliai ištarė: 

— Labai nesmagus reikalas. 

Mora atsitūpė prie nugalabyto gaidžio. 

— Jam nusuktas sprandas. Tikriausiai taip jis ir buvo pribaigtas. 
Bet kam reikėjo jį skrosti? Ir palikti čia, kur visi gali pamatyti? — Ji 

— Tai reiškia, kad kažkam galvoj negerai, — tarė Džeinė. Ji 
pažiūrėjo į tris figūrėles iš šakų. — Ir ką reiškia 427 Kažkokios šiurpios 
vudu lėlytės. Kodėl ji tai padarė? 

— Ji? — perklausė Veliver. 

— Aišku, Klerė tai paneigė. Tačiau vaikai dažnai meluoja. 

Daktarė Veliver papurtė galvą. 

— Po smegenų traumos ji tapo impulsyvi. Tačiau podraug ji 
beveik nebesugeba meluoti. Klerė sako tai, ką galvoja, net jei tuo 
prisidaro sau bėdų. Ji paneigė, ir aš ja tikiu. 

— Tada kuris iš jų tai padarė? — paklausė Romanas. 

— Kodėl manote, jog tai mokinio darbas? — pasigirdo balsas 
už jų nugarų. 

| Jie visi atsisuko į Džiulijaną, stovintį palaukėje. Jis sugrįžo taip 
tyliai, kad niekas neišgirdo. 

— Jūs tiesiog galvojate, jog tai padarė vienas iš mūsų, — pasakė 
Džiulijanas. — Taip nesąžininga. 

Daktaras Paskantonijus nusijuokė. 

— Negi galvoji, kad taip pasielgtų mokytojas? 

— Pamenate, ko mokėte mus apie žodį ga/voti, pone? Kad reikia 
galvoti galva, o ne užpakaliu? 

— Džiulijanai, — sutriko Mora. 

— Na, jis taip sako. 

— Kurlink kreipiate, pone Perkinsai? — pasiteiravo Paskanto- 


nijus. 

Džiulijanas atsitiesė. 

— Norėčiau paimti Hermano gaišeną. 

— Jis jau pūva, — tarė Romanas. Eigulys pakėlė skerdeną už vir- 
vės ir numetė į mišką. — Varnos jau padarė pradžią; tegu jos ir baigia. 

— Tuomet gal galiu paimti tas lėles? 

— Geriau jau jas sudeginsiu. Pamiršk šias nesąmones. 

— Sudeginus paslaptis neišaiškės, pone. 

— Kam tau jų reikia, Džiulijanai? — paklausė Mora. 

— Nes dabar mes žiūrime vieni į kitus ir įtarinėjame. Svarstome, 
kas galėtų taip šlykščiai pasielgti. — Jis pažiūrėjo į daktarą Paskanto- 
nijų. — Tai įrodymas, ir Šakalai gali jį išanalizuoti. 

— Kas tie Šakalai? — paklausė Džeinė. Ji pažvelgė į Morą; ši 
tik sutrikusi papurtė galvą. 

— Tai mokyklos teisminės ekspertizės klubas, — atsakė Džiu- 
lijanas. — Prieš dešimtmečius jį įkūrė buvęs mokinys, vardu Džekas 
Džekmenas. 

— Todėl jis ir vadinasi „Šakalai“*, — pasakė Džiulijanas. — 
Aš — naujasis prezidentas, ir mūsų klubas užsiima būtent tokiais 
projektais. Mes esame tyrę kraujo pėdsakus, padangų žymes. Mes 
galime išanalizuoti s7 įrodymą. 

— O, dabar suprantu. — Džeinė nusijuokė ir žvilgtelėjo į 
Morą. — Čia CS/ Gimnazija! 

— Gerai, vaike, — tarė Romanas. Jis savo medžiokliniu peiliu 
nurėžė lėles nuo šakos ir ištiesė jas Džiulijanui. — Jos tavo. Darbuokis. 

— Ačiū, pone. 

Sugriaudėjo griaustinis, ir Romanas pakėlė akis į dangų. 

— Geriau paskubėkime, — tarė jis. — Užuodžiu besiartinantį 


žaibą. Niekad negali žinoti, kur jis kirs. 


* 


Dėl panašaus sąskambio anglų kalboje: Jackals — Šakalai, Jack Jackman — Džekas 
IDžekmenas. 

15. 


— Ar tu tai padarei? 

Klerė tikėjosi šio klausimo. Ten, laukymėje, kai visi stovėjo 
spoksodami į tai, kas kybojo ant gluosnio, ji sugavo Vilo žvilgsnį 
ir išskaitė šį klausimą jo akyse. Jis buvo pakankamai diskretiškas ir 
nieko nepasakė. Dabar, kai jie atsiliko nuo kitų vaikų, jis prisigretino 
ir sušnabždėjo: 

— Kiti sako, kad tai tavo darbas. 

— Jie idiotai. 

— Taip ir aš jiems pasakiau. Bet tu 5xva7/ išėjusi vakar naktį. 

— Juk sakiau tau, aš nemiegu. Negaliu miegoti. 

— Kitą kartą pažadink ir mane, gerai? Galėtume pasivaikščioti 
kartu. 

Ji sustojo prie upelio. Lietaus lašai papsėjo ant jų veidų ir caksėjo 
ant lapų. 

— Tu nori vaikštinėti su manimi? 

— Aš pasitikrinau oro prognozę, ir rytoj naktį dangus turėtų 
būti giedras. Galėtum pažiūrėti pro mano teleskopą; parodyčiau tau 
keletą tikrai šaunių galaktikų. Esu tikras, kad tau patiktų. 

— Tu beveik nepažįsti manęs, Vilai. 


— Pažįstu geriau nei manai. 

— Kurgi ne. Mes patys geriausi draugai. 

Ji nenorėjo įgelti, tačiau, kartą ištarusi, nebegalėjo atsiimti savo 
žodžių, kad ir kaip gailėjosi. Klerė gailėjosi pasakiusi daugelį dalykų. Ji 
paėjėjo taku ir staiga suvokė, kad Vilo šalia nebėra. Atsisukusi pamatė 
jį stovintį ir žiūrintį į upelį, čiurlenantį ir raibuliuojantį per akmenis. 

— Kodėl negalėtume jais būti? — tyliai ištarė jis ir pažiūrėjo į 
ją. — Mes ne tokie kaip visi kiti. Tu ir aš, mes abu... 

— Nenormalūs. 

— Ne tai norėjau pasakyti. 

— Na, aš tikrai nenormali, — tarė ji. 

— Kodėl taip sakai? 

— Visi taip sako, netgi mano psichologė. Nori įrodymų? — 
Klerė sugriebė jo ranką ir prispaudė ją prie rando ant savo galvos. — 
Jauti? Čia jie prapjovė man kaukolę. Todėl aš ir nemiegu naktimis, 
kaip kokia vampyrė. Nes man pažeistos smegenys. 

Jis nemėgino patraukti rankos, kaip ji tikėjosi. Jo ranka užsibuvo 
jos plaukuose, glostydama randą, žymintį jos nenormalumą. Gal jis 
storas ir spuoguotas, tačiau Klerė staiga pastebėjo, kokios gražios jo 
akys. Švelnios, rudos, su ilgomis blakstienomis. Jis nenuleido nuo 
jos žvilgsnio, tarsi bandytų suprasti, ką ji iš tiesų galvoja. Ką ji bijo 
pasakyti jam. 

Ji atstūmė jo ranką ir nužingsniavo. Ėjo, kol takas pasibaigė prie 
ežero. Ten sustojo ir įsistebeilijo į purslotą vandenį. Tikėdamasi, kad 
Vilas ateis paskui ją. 

Ir jis atėjo, atsistojo šalia. Ežero paviršiumi atlėkė šaltas vėjas, 
ir ji drebėdama susigūžė. Vilas, rodės, nė nepastebėjo šalčio, nors 
buvo tik su džinsais ir drėgnais marškinėliais, kurie lipo prie kūno, 
išryškindami visas bjaurias rieves ant jo minkšto kūno. 

— Ar skaudėjo? — paklausė jis. — Kai į tave šovė? 

Klerė nesąmoningai pasičiupinėjo randą ant pakaušio. Tą mažą 


įlinkį, žymintį jos, kaip normalaus vaiko, gyvenimo pabaigą, vaiko, 

kuris miegodavo naktimis ir gerai mokėsi. Vaiko, kuris viską sakydavo 
tinkamu metu ir tinkamoje vietoje. 

— Nežinau, — atsiliepė ji. — Prisimenu tik tiek, kad vakarie- 
niavau restorane su mama ir tėčiu. Jie norėjo, kad paragaučiau kažko 
naujo, bet aš norėjau spagečių. Atkakliai reikalavau spagečių, spagečių, 
ir galų gale mano mama liepė padavėjui atnešti tai, ko norėjau. Štai 
koks mano paskutinis prisiminimas. Kad mano mama supyko ant 
manęs. Kad aš ją nuvyliau. — Klerė nusibraukė ranka veidą, palik- 
dama šiltą rėžį ant skruostų. 

Tvenkinyje ilgesingai, paslaptingai sukrykštė naras, ir ji pajuto 
ašaras gerklėje. 

— Pabudau ligoninėje, — tarė ji. — Mama ir tėtis buvo negyvi. 

Jo prisilietimas buvo toks lengvas, kad ji net suabejojo, ar jis 
išvis ją lietė. Jo pirštai it plunksna švelniai perbėgo jos veidu. Ji pakėlė 
galvą ir pažiūrėjo į rudas Vilo akis. 


— Aš irgi ilgiuosi mamos ir tėčio, — tarė jis. 


— Šiurpi mokykla su šiurpiais vaikais, — pasakė Džeinė. — Visi jie 
čia keisti. 

Jos sėdėjo Moros kambaryje, prisitraukusios kėdes prie lieps- 
nojančio židinio. Už lango plakėsi lietus, ir vėjas drebino stiklą. 
Nors jį persirengė sausais drabužiais, drėgmė taip įsigėrė į Džeinės 
kaulus, kad nepadėjo nė kaitri liepsna. Ji tvirčiau įsisupo į megztuką 
ir pažiūrėjo į paveikslus virš židinio atbrailos. Kažkoks medžiotojas, 
persimetęs per petį šautuvą, išdidžiai stovėjo prie sumedžioto elnio. 
Vyrai ir jų trofėjai. 

— Aš pavadinčiau juos paženklintais, — tarė Mora. 

— Kalbi apie vaikus? 

— Taip. Jie paženklinti nusikaltimų. Smurto. Nenuostabu, kad 


atrodo tau keisti. 

— Kai tokie susirenka į būrį, vaikai, turintys rimtų psichologinių 
"problemų, tas keistumas dar labiau sustiprėja. 

— Galbūt, — tarė Mora. — Tačiau šioje vietoje tai priimtina. 
Čia dirbantys žmonės juos supranta. 

Džeinė nesitikėjo tokių žodžių. Toji Mora, kurią ji matė dabar, 
sėdinčią prie židinio, atrodė lyg visiškai kita moteris. Vėjas ir drėgmė 
suvėlė Moros paprastai dailiai sušukuotus juodus plaukus į pasišiaušu- 
sią kupetą. Jos languoti Aaneliniai marškiniai buvo išsipešę, o mėlynų 
džinsų atvartai sutepti purvu. Vos per kelias dienas Meine ji pavirto 
į neatpažįstamą būtybę. 

— Anksčiau sakei, kad nori paimti Džiulijaną iš šios moky- 
klos, — tarė Džeinė. 

— Sakiau. 

— Tai kodėl persigalvojai? 

— Tu matai, koks jis čia laimingas. Ir jis nenori išvykti. Pats 
man taip sakė. Jam šešiolika, ir jis jau tiksliai žino, ko nori. — Mora 
gurkštelėjo arbatos ir pažvelgė į Džeinę pro kylantį garą. — Prisimeni, 
koks jis buvo Vajominge? Laukinis žvėriukas, nuolatos įsiveliantis į 
muštynes ir turintis tik vieną draugą — šunį. O čia, Ivensonge, jis 
susirado draugų. Jo vieta čia. 

— Nes jie vs? čia keistuoliai. 

Mora nusišypsojo žiūrėdama į židinį. 

— Gal todėl mes su Džiulijanu susidraugavome. Nes aš irgi 
keistuolė. 

— Bet gerąja prasme, — skubiai pridūrė Džeinė. 

— Ir kokia gi ji? 

— Tu protinga. Ryžtinga. Patikima. 

— Kaip koks vokiečių aviganis. 

— Ir sąžininga. — Džeinė parylėjo. — Net jei per tą sąžinin- 
gumą netenki draugų. 


Mora įsmeigė akis į savo puodelį. 

— Aš amžinai mokėsiu už tą nuodėmę. Ar ne? 

Kurį laiką jos tylėjo; vienintelis garsas buvo lietaus barbenimas į 
langą ir liepsnų šnypštimas. Džeinė neprisiminė, kada paskutinį kartą 
jos taip sėdėjo ir ramiai kalbėjosi; tik jos abi. Jos krepšys jau buvo 
sudėtas; šįvakar ji turėjo grįžti į Bostoną, tačiau Džeinė nesiskubi- 
no. Ji sėdėjo krėsle, nes nežinojo, kada jos vėl turės tokią galimybę. 
Gyvenime tiek daug trukdžių. Telefono skambučiai, šeiminės krizės, 
kitų žmonių kišimasis, nesvarbu, ar būtum morge, ar nusikaltimo 
vietoje. Šią niūrią popietę telefonai tylėjo, niekas nesibeldė į duris; 
vis dėlto tarp jų tvyrojo tyla, prisisunkusi to, kas liko neišsakyta per 
pastarąsias savaites nuo tada, kai Moros parodymai pasiuntė į kalėjimą 
policininką. Bostono geriausieji nelengvai atleidžia tokią išdavystę. 

Dabar kiekvienoje nusikaltimo vietoje Mora buvo priversta 
vaikščioti pro šaltos tylos ir priešiškų žvilgsnių rikiuotę, ir ši įtampa 
paliko žymę jos veide. Židinio šviesoje jos akys atrodė įkritusios, 
skruostai liesesni. 

— Grafas buvo kaltas. — Mora stipriau sugniaužė puodelį. — 
Aš vėl paliudyčiau taip pat. 

— Žinoma, paliudytum. Toks tavo darbas — sakyti tiesą. 

— Iš tavo lūpų tai skamba kaip blogas įprotis. Tikas. 

— Ne, sakyti tiesą reikia drąsos. Aš turėjau būti geresnė draugė. 

— Aš jau nė nežinojau, ar mes žšvis draugės. Ar iš viso sugebu 
turėti bet kokių draugų. — Mora stebeilijosi į ugnį, tarsi atsakymas 
būtų tose liepsnose. — Galbūt turėčiau likti čia. Tapti atsiskyrėle 
ir gyventi miškuose. Čia taip gražu. Galėčiau visą likusį gyvenimą 
praleisti Meine. 

— Tavo gyvenimas Bostone. 

— Bostonas niekada nepriėmė manęs. 

— Ne miestai, o žmonės atveria tau savo glėbį. 

— Ir žmonės nuvilia tave. — Mora sumirksėjo į liepsnas. 


— Taip gali atsitikti bet kur, Mora. 

— Bostonas atšiaurus. Ir šaltas. Prieš persikeldama ten, girdėjau 
apie nedraugiškus Naujosios Anglijos gyventojus, bet nepatikėjau 
tuo. Tada atvažiavau į Bostoną ir turėjau laužyti ledus tik tam, kad 
susipažinčiau su žmonėmis. 

— Netgi su manimi? 

Mora pažiūrėjo į ją. 

— Netgi su tavimi. 

— Aš nė nenutuokiau, kad mes skleidžiame tokias bangas. Taip, 
čia tau ne saulėtoji Kalifornija. 

Mora vėl nukreipė akis į ugnį. 

— Man nereikėjo išvykti iš San Francisko. 

— Dabar turi draugų Bostone. Turi mane. 

Moros lūpose šmėstelėjo šypsena. 

— Tavęs aš ilgėčiausi. 

— Ar tikrai problema Bostonas? O gal toks vienas bostonietis? 

Joms nereikėjo ištarti jo vardo; jos abi galvojo apie tėvą Danielį 
Brotį, vyrą, suteikusį Morai džiaugsmo ir skausmo. Vyrą, kuris grei- 
čiausiai kentėjo ne mažiau už ją dėl jų pasmerkto romano. 

— Vos tik pagalvoju, kad pamiršau jį, — tarė Mora, — vos 
tik pagalvoju, kad pagaliau iššliaužiau iš skylės atgal į saulės šviesą, 
pamatau jį nusikaltimo vietoje. Ir žaizda vėl atsiveria. 

— Sunku to išvengti, kai abu sukatės nusikaltimo vietose. 

Mora liūdnai susijuokė. 

— Sveikas būdas kurti santykius! Pagrįstus tragedija. 

— Tai tarp jūsų viskas baigta? 

— Taip. — Mora parylėjo. — Ir ne. 

— Ber jūs ne kartu. 

— Ir aš matau, kaip jis dėl to kenčia. Tai parašyta jo veide. 

Tavajame taip pat. 

— Todėl ir turėčiau išvažiuoti iš Bostono. Grįžti į Kaliforniją... 


bet kur. 

— Ir tai viską išspręstų? 

— Galbūt. 

— Tu būtum už dviejų tūkstančių mylių nuo jo, bet kartu ir 
už dviejų tūkstančių mylių nuo visų, su kuriais užmezgei ryšius per 
pastaruosius keletą metų. Nuo savo namų, kolegų. Draugų. 

— Draugės. Vienaskaita. 

— Tu nematei atminų, kuriuos mes surengėme, kai galvojome, 
jog tu negyva. Kai manėme, jog tas kūnas karste — tavo. Salė buvo 
sausakimša, Mora, žmonių, kurie gerbia tave. Kuriems tu rūpi. Taip, 
galbūt mes nelabai mokame rodyti savo jausmus. Galbūt tos ilgos žie- 
mos pavertė mus niurzgomis. Bet mes turime jausmus. Netgi Bostone. 

Mora neatitraukė akių nuo židinio, kuriame pamažu geso lieps- 
nos, paliekančios tik žaižaruojančius pelenus. 

— Ir dar žinau vieną žmogų, kuris labai nusimintų, jei grįžtum 
į Kaliforniją, — tarė Džeinė. — Ar jis žino, kad svarstai apie tai? 

— Jis? 

— O varge, neapsimetinėk kvaile. Mačiau, kaip jis žiūri į tave. 
Viena iš priežasčių, kodėl Sensonas ir Brofis taip nemėgsta vienas 
kito, esi Zu. 

Mora nustebusi pažiūrėjo į Džeinę. 

— Antonis Sensonas niekada nebuvo tavo mėgstamų žmonių 
sąraše. 

— Kalbant apie keistuolius — jis juk to paslaptingo Mefisto 
klubo dalis. 

— Ir vis dėlto sakai man, kad turėčiau likti Bostone dėl jo. 

— Jis to vertas, ar ne? 

— Oho. Iš tavo lūpų tai beveik komplimentas. 

— Jis bent jau laisvas. — Skirtingai nei Danielis Brofis, norėjo 
pridurti Džeinė. — Ir tu jam patinki. 

— Ne, Džeine. — Mora susmuko giliau į krėslą. — Nepatinku. 


Džeinė susiraukė. 

— Iš kur žinai? 

— Moteris jaučia. — Jos žvilgsnis vėl nukrypo židinio pusėn, 
kaip drugys, traukiamas mirštančių liepsnų. — Tą vakarą, kai atva- 
žiavau, Antonis irgi pasirodė. 

— Ir kas atsitiko? 

— Nieko. Kitą rytą dalyvavau susitikime su mokytojais. Tada jis 
vėl išvyko į Londoną. Jis kaip vaiduoklis, kuris pasirodo ir vėl dingsta 
iš mano gyvenimo. 

— Sensonas nuolatos taip elgiasi. Tai dar nereiškia, kad jis 
nesidomi tavimi. 

— Džeine, prašau. Nesistenk įvelti manęs į dar vieną nevykusį 
romaną. 

— Aš stengiuosi įkalbėti tave neišvykti iš Bostono. 

— Nes Antonis žoks geras laimikis? 

— Ne, nes Bostonui reikia tavęs. Nes esi protingiausia medicinos 
ekspertė, su kokia man yra tekę dirbti. Nes... — Džeinė atsiduso. — 
Velniškai ilgėčiausi tavęs, Mora. 

Subyrėjo paskutiniai beržiniai rąstgaliai, sukeldami žiburiuo- 
jančių pelenų debesį. Šis ir nesiliaujantis lietaus barbenimas buvo 
vieninteliai garsai kambaryje. Mora sėdėjo labai tyliai, taip tyliai, kad 
Džeinė pamanė, jog Mora nė neišgirdo, ką ji ką tik pasakė. Arba jai 
tai nieko nereiškia. Tada Mora pakėlė akis, spindinčias nuo ašarų, ir 
Džeinė suprato, kad jos žodžiai gali viską pakeisti. 

— Aš pagalvosiu, — tarė Mora. 

— Būtinai pagalvok. — Džeinė žvilgtelėjo į laikrodį. — Metas 
judėti. 

— Ar tau būtina išvykti šiandien? 

— Noriu peržiūrėti Vordų ir Jablonskių bylas, o tai reiškia, jog 
teks kreiptis į daugybę žinybų ir agentūrų. Ir turėsiu daryti tai viena 
pati, nes Krovis nenori skirti tam reikalui žmonių. 


— Detektyvui Kroviui siaubingai trūksta vaizduotės. 

— Tu irgi tai pastebėjai? — Džeinė atsistojo. — Skambinsiu 
kiekvieną dieną, kad būčiau tikra, jog Tedžiui viskas gerai. Ir tu man 
skambink, jei iškils kokių problemų. 

— Nusiramink, Džeine. Čia saugiausia vieta, kokia tik gali būti. 

Džeinė pagalvojo apie rakinamus vartus, nuošalumą. Trisdešimt 
tūkstančių akrų miškų. Ir amžinai budrius sergėtojus, kurie viską 
prižiūri, Mefisto klubą. Ar gali būti saugesnė vieta paslėpti vaiką nei 
pas žmones, kurie žino, koks pavojingas gali būti pasaulis? 

— Aš patenkinta tuo, ką mačiau, — tarė ji. — Pasimatysime 
Bostone. 

Pakeliui Džeinė dar kartą aplankė Tedį. Jis sėdėjo klasėje, tad ji 
netrukdė jo, tik kurį laiką stebėjo iš tarpdurio, kaip Lilė Sol demons- 
truoja ispaniško kardo, kuriuos naudojo romėnų legionai, privalumus. 
Tedis žiūrėjo be galo susižavėjęs, net palinkęs į priekį, tarsi ketintų 
pašokti nuo kėdės ir mestis į mūšį. Lilė sugavo Džeinės žvilgsnį ir 
linktelėjo, tarytum sakydama: Viskas bus gerai. Viskas kontroliuojama. 

To Džeinei ir reikėjo. 

Išžengusi į kiemą, ji nuskubėjo prie automobilio, įmetė krepšį 
ant užpakalinės sėdynės ir įslydo už vairo. Nusibraukusi nuo veido 
vandenį, ji išsitraukė iš kišenės keturių skaičių kodą, kurio jai reikės 
išvažiuojant pro vartus. 

Viskas kontroliuojama. 

Tačiau pajudėjus iš kiemo ir važiuojant po arka, kažkas tolumoje 
patraukė jos akį, kažkas miške. Žmogus, stovintis tarp medžių. Jis 
buvo taip toli, kad ji negalėjo įžiūrėti jo veido, tik kontūrus. Jo dra- 
bužiai buvo išmarginti tokiomis pat pilkai rudomis dėmėmis kaip ir 
medžiai aplink jį. 

Kelias vedė ta kryptimi, ir artėdama jo link Džeinė nenuleido 
akių nuo to vyro, stebėdamasi, kodėl jis stovi toks sustingęs. Tada 
posūkyje jis trumpam dingo iš akių, o kai tas medžių guotas vėl 


pasirodė, nebebuvo jokio žmogaus. Vietoje jo ji pamatė negyvo 

ąžuolo strampgalį su kerpėmis apžėlusia žieve ir genio iškapotomis 
skylėmis. 

Ji sustojo šalikelėje ir nuleido langą. Matė lapus, plakamus lie- 
taus, šakas, linguojančias vėjyje. Tačiau miške nebuvo jokio stebėtojo, 
tik tas išdžiūvęs rąstgalys, besidedantis grėsme. 

Viskas kontroliuojama. 

Vis dėlto nerimas išliko ir tuomet, kai ji pravažiavo pro vartus 
ir pajudėjo pietų kryptimi pro miškus ir kaimus. Galbūt kaltas buvo 
nesiliaujantis lietus ir tamsūs debesys, kabantys žemai horizonte. O 
gal tuščias kelias su apleistais namais su suklypusiomis verandomis 
ir užkaltais langais. Ši vieta atrodė tarsi po pasaulio pabaigos, o ji 
paskutinė gyva būtybė. 

Suskambęs mobilusis suardė tą iliuziją. Grįžau į civilizaciją, 
pagalvojo ji knisdamasi rankinėje telefono. Ryšys buvo prastas, 
susikalbėti beveik nebuvo įmanoma, tačiau ji išgirdo Frosto sakinių 
nuotrupas. 

— Tavo paskutinis elektroninis... kalbėjausi su Hilsboro poli- 
cija... 

— Hilsboro? Dėl Vilo Jablonskio tetos ir dėdės? 

— ... sako, keista... nori pasikalbėti... 

— Frostai? Frostai? 

Staiga jo balsas nuskambėjo aiškiai ir garsiai. Pagaliau geras ryšys. 

— Jis neturi supratimo, ką visa tai reiškia. 

— "Tu kalbėjaisi su Hilsboro policija? 

— Taip. Su detektyvu Deividu G. Vaimanu. Jis sako, kad toji 
byla jam nuo pat pradžių atrodė keista. Kai papasakojau jam apie 
Klerę Vord, jo susidomėjimas /26ai padidėjo. Jis nežinojo, kad yra 
kitų vaikų. Tau reikia pasikalbėti su juo. 

— Ar galime susitikti Naujajame Hampšyre? — paklausė 
Džeinė. 


Stojo trumpa tyla; tada jo balsas pritilo. 

— Neišeis. Krovis nori, kad mes ieškotume Andreso Zapatos. 
Šiąnakt turiu stebėti namų ekonomės butą. 

— Krovis vis dar mano, kad motyvas buvo apiplėšimas? 

— Teoriškai Zapata tas, kurio mums reikia. Jis teistas už įsilauži- 
mus Kolumbijoje. Jis turėjo priėjimą, galimybę. Ir jo pirštų atspaudai 
rasti ant virtuvės durų. 

— Bet man neduoda ramybės tie trys vaikai, Frostai. 

— Klausyk, mes laukiame tavęs tik rytoj. Turi laiko nedidelei 
apylankai. 

Ji buvo planavusi grįžti vakarienei su Gabrieliu ir pabučiuoti 
prieš naktį Reginą. Dabar, regis, teks važiuoti į Naująjį Hampšyrą. 

— Nieko nesakyk Kroviui. 

— Ir nesiruošiau. 

— Dar kai kas. Paieškok Smurtinių nusikaltimų programoje 
informacijos apie neužbaigtas šeimų žudynių bylas. Ypač tais pačiais 
metais, kai buvo nužudyti Vordai, Jablonskiai ir Klokai. 

— Kaip manai, su kuo mes turime reikalą? 

— Nežinau. — Ji įsmeigė akis į šlapią asfaltą. — Bet kad ir kas 


tai būtų, man jau darosi baisu. 

Kai Džeinė įsuko į kiemą, lietus jau buvo liovęsis, bet debesys tebe- 
kabojo, pilki ir slegiantys, o nuo medžių krito lietaus lašai. Jokių kitų 
mašinų nesimatė. Ji išlipo iš automobilio ir prisiartino prie griuvėsių, 
kur kažkada buvo Vilo tetos ir dėdės, Linės ir Brajeno Templų, namai. 
Už keliolikos žingsnių stovėjo nepaliesta daržinė, tačiau dabar ūkis 
priminė tik apanglėjusių nuolaužų krūvą. Stovėdama šalia griuvėsių 
ir klausydamasi vandens teškėjimo aplinkui, ji beveik užuodė tebe- 
kylančių iš pelenų dūmų tvaiką. 

Ant žvyro sugurgždėjo padangos, ir atsisukusi ji pamatė tamsiai 
mėlyną universalą, sustojantį už jos subaru. Iš automobilio išlipęs 
vyras vilkėjo geltoną lietpaltį, kuris karojo it keturvietė palapinė ant jo 
stambaus kūno. Visas atrodė didelis, pradedant plika galva ir baigiant 
mėsingomis plaštakomis, ir nors Džeinė jo nebijojo, šioje nuošalioje 
vietoje ši hizinė persvara juntamai slėgė. 

— Detektyve Vaimanai? — šūktelėjo ji. 

Jis atžingsniavo jos link, botais taškydamas balas. 

— O jūs veikiausiai detektyvė Ricoli. Kaip sekėsi kelionė iš 
Meino? 


y0- o 


į griuvėsius. — Ar norėjote, kad pamatyčiau tai? 

— Pamaniau, kad pirmiausia turėtume susitikti čia, kol dar 
šviesu. Kad galėtumėt apsižvalgyti. 

Kurį laiką jie stovėjo ir tylėdami žvelgė į sugriautą namą. Į lauką 
už jo atklydo elnias ir drąsiai stebėjo juos. Jis dar nežinojo, ką reiškia 
šautuvo trakštelėjimas, kulkos smūgis. 

— Jie atrodė padorūs žmonės, — tarė detektyvas Vaimanas. — 
Tylūs. Rūpinosi valda. Niekada nepateko į mūsų akiratį. — Jis nu- 
tilo ir ironiškai papurtė galvą. — Veikiausiai taip reiktų apibūdinti 
padorius žmones. 

— Tai jūs nepažinojote Templų asmeniškai. 

— Girdėjau, kad kažkokia nauja pora išsinuomojo senojo 
Makmurėjaus namą, bet taip ir nesusipažinau su jais. Kiek žinau, jie 
niekur nedirbo, todėl miestelyje jų beveik niekas nepažinojo, išskyrus 
nuomos agentę. Jie pasakė jai iešką ramaus gyvenimo kaime, kur nors, 
kur jų sūnėnas galėtų žaisti lauke, kvėpuoti grynu oru. Degalinės 
darbuotojai, parduotuvės pardavėjai matydavo juos miestelyje, tačiau 
visiems kitiems Templai buvo beveik nematomi. 

— O jų sūnėnas, Vilas? Jis neturėjo draugų? 

— Berniukas buvo mokomas namuose. Neturėjo galimybės 
bendrauti su vietiniais vaikais. Be to, man susidarė įspūdis, kad jis 
kažkoks kitoks. 

— Kodėl? 

— Toks storas, nerangus. Tikras moksliukas, jei suprantate, 
ką noriu pasakyti. Nelaimės naktį sakė stovėjęs štai ten, lauke. — 
Vaimanas mostelėjo ranka į ganyklą, kur tingiai ganėsi vienišas 
elnias. — Turėjo brangų teleskopą ir žiūrėjo į žvaigždes, ar panašiai. 
A, prisiminiau. Jis ieškojo kometų. — Vaimanas nusijuokė. — Aš 
pats turiu du paauglius berniukus. Ir šeštadienio vakarą jie nė už ką 
nestypsotų lauke, kur nėra nei televizoriaus, nei kompiuterio. 

— Vadinasi, Vilas tiesiog stovi tame lauke, žiūrėdamas į dangų. 


Ir tada namas sprogsta. 

— Panašiai. Iš pradžių maniau, kad tai nelaimingas atsitikimas. 
Krosnis, propano balionas, kažkas tokio. Paskui gaisrininkų vadas 
nešėme valstijos policijos svarbių nusikaltimų skyriui. Viskas mano 
ataskaitoje. Atvežiau kopiją ir jums. Ji mano pikape. 

— O jų sūnėnas, Vilas? Koks jis jums pasirodė? Išskyrus tai, 
kad moksliukas. 

— Aišku, aš pasidomėjau vaikiu. Galvojau, gal jis nesutarė su 
savo teta ir dėde, gal norėjo atsikratyti jų. Bet mes beveik tikri, kad 
jis negalėjo to padaryti. 

— Jūs ką tik man sakėte, kad jis protingas vaikas. Veikiausiai 
galėjo sugalvoti, kaip pasigaminti bombą. 

— Bet ne tokią. 

— Kuo ši ypatinga? 

— Visų pirma, semteksas. 

Džeinė apstulbo. 

— Plastikiniai sprogmenys? 

— Nepaprastai sudėtingos struktūros. Pasak FTB, sudedamo- 
sios dalys buvo prancūziškos. Iš kur keturiolikmetis gautų tokią, kad 
nužudytų savo tetą ir dėdę? 

Džeinė paniurusi nužvelgė pajuodusius griuvėsius. Ir padarė 
vienintelę įmanomą išvadą. Profesionalo darbas. 

— Papasakokite man apie Templus, — paprašė ji. 

— Jie buvo berniuko vieninteliai gyvi giminės. Linė Templ buvo 
jo motinos sesuo. Ji dirbo bibliorekininke netoli Baltimorės. Brajenas 
Templas buvo fizikas, dirbo NASA — Godardo centre Grinbelte, 
Merilando valstijoje, kur taip pat dirbo Vilo tėvas Neilas Jablonskis. 
Abu vyrai buvo draugai ir kolegos, ir poros artimai bendravo. Kai 
berniuko tėvai žuvo nukritus lėktuvui, Linė ir Brajenas ėmė globoti 
Vilą. O tai, kas nutiko po to, yra gana keista. 

— Ką norite pasakyti? 

— Praėjus kelioms dienoms po berniuko tėvų žūties lėktuvo 
katastrofoje, abu — Brajenas ir Linė — metė savo darbus. Lyg niekur 
nieko Brajenas atsisakė dvidešimties metų karjeros NASA. Jie susidė- 
jo daiktus, paliko saugoti baldus ir išvyko iš Baltimorės. Po penkių 
mėnesių apsigyveno čia. 

— Be darbų? Iš ko jie gyveno? 

— Dar vienas geras klausimas. Templai mirė turėdami sąskaitoje 
penkis šimtus tūkstančių dolerių. Na, aš nežinau, kiek moka NASA, 
tačiau tai gana solidi santaupų suma, netgi fizikui. 

Dienos šviesa blėso. Iš miško išniro elnio patelė su jaunikliu, 
tačiau šie baukščiai stebėjo du žmones, žingsnis po žingsnio brisdami 
į pievą. Kai prasidės medžioklės sezonas, šis atsargumas galbūt išgelbės 
jiems gyvybes. Tačiau niekas nepadės, kai jus pastebės medžiotojo akis. 

— Nuo ko bėgo Templai? — tarė ji. 

— Nežinau, tačiau akivaizdu, kad bėgo. Galbūt jie kažką žinojo 
apie lėktuvo katastrofą. 

— Tai kodėl nesikreipė į policiją? 

— Nenumanau. Merilando detektyvas, su kuriuo kalbėjausi, 
tas, kuris tyrė Jablonskių mirtis, buvo suglumęs kaip ir aš. 

— Ar Vilas žinojo, kodėl jo teta su dėde atsikėlė čionai? 

— Jie pasakė jam, kad Baltimorė — pavojingas miestas, ir jie 
norėtų gyventi saugesnėje vietoje. Tik tiek. 

— Ir jie atkeliavo čionai, — tarė Džeinė, matydama virstančias 
sijas, kylančias liepsnas. Pragariška mirtis tylaus miško pakrašty. 

— Šis miestelis iš tiesų saugus, — pasakė Vaimanas. — Pasitaiko 
girtų vairuotojų, paaugliai iškrečia kokią šunybę. Kartais gauname 
pranešimų apie įsilaužimą ar buitinį konfliktą. Tokia mūsų policijos 
kasdienybė. Bet tai? — Jis papurtė galvą. — Nieko panašaus nesu 
matęs. Ir, tikiuosi, nebepamatysiu. 

Pievoje pasirodė daugiau siluetų. Prieblandoje tyliai slinko visa 


elnių banda. Tokiai miesto mergaitei kaip Džeinei šis vaizdas buvo 

tikras stebuklas. Čia, kur pakankamai saugiai jautėsi laukiniai elniai, 
"Templai veikiausiai manėsi suradę savo prieglobstį. Vietą, kurioje 
galėtų gyventi niekam nežinant ir nepastebint. 

— Berniukui labai pasisekė, kad jis liko gyvas, — tarė Vaimanas. 

— Jūs įsitikinęs, kad jam tiesiog pasisekė? 

— Kaip jau sakiau, jis trumpam buvo tapęs įtariamuoju. Tokia 
tvarka. Bet tas vaikas, jis buvo tikrai labai sukrėstas. Jo teleskopas 
tebegulėjo lauke, kur jis ir sakė jį palikęs. Toji naktis buvo nepapras- 
tai giedra, būtent tokia, kokios reikia dangui žvalgyti. Ir jis gerokai 
apsvilo, mėgindamas išgelbėti savo tetą ir dėdę. 

— Kaip suprantu, pravažiuojantis vairuotojas nugabeno jį į 
ligoninę? 

Vaimanas linktelėjo. 

— Moteris. Ji važiavo pro šalį ir pamatė liepsnas. Ji nugabeno 
vaiką į priimamąjį. 

Džeinė atsisuko į kelią. 

— Paskutinis mano matytas namas buvo maždaug už mylios 
nuo čia. Ar toji moteris gyvena kaimynystėje? 

— Nemanau. 

— Jūs nežinote? 

— Mums taip ir neteko su ja pasikalbėti. Ji paliko berniuką ir 
išvažiavo. Pasakė slaugei savo telefono numerį, tačiau, matyt, įvyko 
kažkoks nesusipratimas. Kai paskambinome tuo numeriu, atsiliepė 
kažkoks vyrukas iš Naujojo Džersio; jis nė nenutuokė, apie ką mes 
kalbame. Tuo metu negalvojome apie tai kaip apie nusikaltimą. Lai- 
kėme nelaimingu atsitikimu, todėl ir neskubėjome ieškoti liudininkų. 
Tik vėliau, kai sužinojome apie semteksą, supratome turį reikalą su 
žmogžudyste. 

— Ji galėjo ką nors matyti tą naktį. Gal netgi prasilenkė su 
žudiku kelyje. 


— Mums nepavyko jos surasti. Pasak berniuko ir priimamojo 

slaugės, moteris buvo liekna, šviesiaplaukė, maždaug keturiasdešim- 
ties. Šis apibūdinimas sutampa su vaizdu, kurį užfiksavo ligoninės 
stebėjimo kamera. — Vaimanas pažiūrėjo į dangų, iš kurio vėl ėmė 
kristi lietaus lašai. — Štai kokį galvosūkį turime. Šis reikalas — tarsi 
ledkalnis; iš vandens kyšo tik jo viršūnė. O gilesnės dalies mes nemato- 
me. — Jis užsitraukė gobtuvą. — Visa medžiaga mano automobilyje. 
Peržiūrėkite ją ir skambinkite, jei kils kokių klausimų. 

Džeinė paėmė storą dokumentų aplanką, kurį jis padavė jai. 

— Tiesą sakant, turiu dar vieną klausimą. Apie tai, kaip Vilas 
atsidūrė Ivensonge. 

— Jūs juk ką tik buvote ten. Negi jie jums nepasakė? 

— Anot mokyklos psichologės, Vilą atsiuntė jūsų valstijos įstaiga. 

— Greičiausias sumautas sprendimas, kokį tik esu girdėjęs. Kitą 
dieną po gaisro, kol vaikis dar buvo ligoninėje, sulaukiau skambučio 
iš gubernatoriaus biuro. Jie esą imasi ypatingos berniuko apsaugos. 
Paskui atvyksta kažkoks tipas su nepažymėta mašina, paima vaiką ir 
išsiveža. 

— Kažkoks tipas? 

— Aukštas, tamsiaplaukis. Apsirengęs juodai lyg vampyras. 


Apsirengęs juodai. Antonis Sensonas. 

— Šakalų susirinkimą pradedame, — paskelbė Džiulijanas. 

Mora stebėjo, kaip šešetas berniukų užsiėmė vietas chemijos 
kabinete. Kadangi jie sėdėjo prie Džiulijano stalo valgomajame, 
Mora sužinojo visų jų vardus. Antroje eilėje sėdėjo Brunas Činas, 
kuris, rodės, nenustygo vietoje nė minutę; netgi dabar jis muistėsi 
ir sukiojosi kėdėje. Šalia jo visiškai nejudėdamas sėdėjo Artūras 
Tumsas, sugniaužęs ant stalo nudegimų randais paženklintas rankas. 
Tie randai, kaip jai papasakojo, buvo bjaurūs priminimai gaisro, 
kurį sukėlė jo paties tėvas. Netoli durų sėdėjo Lesteris Grimetas, 
berniukas, kankinamas greitų atsitraukimo kelių manijos. Kartą jis 
sprukdamas iššoko pro langą, ir tai išgelbėjo jam gyvybę, todėl jis 
visuomet rinkdavosi vietą netoli išėjimo. O priešakinėje eilėje sėdėjo 
du naujausi Šakalų nariai Vilas Jablonskis ir Tedis Klokas. Jų istorijas 
Mora žinojo pernelyg gerai. 

Šeši berniukai, šešios tragedijos, galvojo Mora. Tačiau gyvenimas 
tęsiasi, ir štai jie čia, kai kurie randuoti, tačiau visi gyvi. Šis klubas buvo 
jų vienintelė išeitis, padedanti susidoroti su netektimis, blogais prisi- 
minimais, galimybė netgi šiems bejėgiams vaikams pasijusti kariais. 

Tačiau kaip kovotojai su nusikaltimais, jie atrodė gana silpnas 


būrys. 

Išsiskyrė tik Džiulijanas, aukštas ir valdingas, klubo prezidentas, 
kuris atrodė labai reikšmingas. Nors Džeinė pavadino Šakalus CS/ 
Gimnazija, buvo aišku, kad Džiulijanas žiūrėjo į savo, kaip klubo 
prezidento, vaidmenį labai rimtai. Kiti berniukai klasėje atrodė ne 
mažiau rimti. 

— Šiandieną, Šakalai, pas mus svečiuojasi tikra teismo eksper- 
tizės tyrėja, — tarė Džiulijanas. — Daktarė Ailz dirba medicinos 
ekspertų biure Bostone, kur ji atlieka autopsijas. Ji medicinos daktarė. 
Teismo medicinos patologė. Mokslininkė. Ir... — Jis didžiuodamasis 
pažiūrėjo į ją. — Ji mano draugė. 

Mano draugė. Du paprasti žodžiai, tačiau jis ištarė juos su kur kas 
gilesne potekste, suprantama tik jiems abiem. Ji atsistojo, nusišypsojo 
ir kreipėsi į klubą su ta pačia pagarba, kokią jie rodė jai. 

— Ačiū už pristatymą, Džiulijanai. Kaip jis ir sakė, aš esu pato- 
logė. Dirbu su mirusiaisiais. Aš tiriu žmonių palaikus ant autopsijos 
stalo ir tyrinėju jų audinius mikroskopu, kad suprasčiau, kodėl jie 
mirė. Aiškinuosi, ar jų mirtis buvo natūrali ligos pasekmė. O gal ją 
sukėlė trauma ar toksinai. Nuodai. Kadangi esu medikė, galiu patar- 
ti... — Ji nutilo, pastebėjusi kažką judant koridoriuje. Šviesių plaukų 
šmėstelėjimą. — Klere? — šūktelėjo ji. — Gal norėtum prisidėti? 

Visi berniukai vienu metu atsisuko į duris. Klerė nebūtų galėjusi 
pasprukti nepastebėta, todėl ji gūžtelėjo, tarsi vis tiek neturėtų ką dau- 
giau veikti. Ji nAužingsniavo prie pirmosios eilės ir abejingai klestelėjo 
į kėdę šalia Vilo. Berniukai tebespoksojo į šią egzotišką būtybę, kuri 
ką tik atklydo į jų susibūrimą. Iš tiesų, pagalvojo Mora, Klerė Vord 
keista mergaitė. Su savo baltais plaukais, blyškiomis blakstienomis ji 
priminė nežemišką būtybę, miškų nimfą. Tačiau jos nuobodžiaujanti 
išraiška ir nukarę pečiai atspindėjo tipišką amerikietę paauglę. 

Klerė nužvelgė amo netekusius berniukus. 

— Ar jūs, vaikinai, ką nors veikiate per šiuos susirinkimus, ar 


tik spoksote? 

— Mes ketinome aptarti tai, ką radome ant gluosnio, — tarė 
"Džiulijanas. 

— Su tuo aš neturiu nieko bendra. Nesvarbu, kas būtų sakoma. 

— Mes tik aiškinamės įkalčius, Klere. Kad ir kur jie mus nu- 
vestų. — Jis pažiūrėjo į Morą. — Pamaniau, kad jūs, kaip medicinos 
ekspertė, galėtumėt pradėti nuo mirties priežasties konstatavimo. 

Mora susiraukė. 

— Mirties priežasties? 

— Gaidžio, — šūktelėjo Brunas. — Mes jau žinome, kad jis 
buvo nužudytas. Arba nugalabytas, kaip tikriausiai pasakytumėt. Bet 
kaip jis mirė? 

Mora nužvelgė ją stebinčius veidus. Jie nusiteikę rimtai, pagal- 
vojo ji. Jie tikrai įsivaizduoja tiriantys mirtį. 

— Jūs gi apžiūrėjote jį, — tarė Artūras. — Argi ne? 

— Tik trumpai, — prisipažino Mora. — Prieš ponui Romanui 
išmetant gaišeną. Ir sprendžiant iš jo sprando kampo, sakyčiau, šis 
aiškiai buvo nusuktas. 

— Tai mirties priežastis būtų stranguliacija ar stuburo smegenų 
trauma? 

— Ji ką tik pasakė, kad jam buvo nusuktas sprandas, — tarė 
Brunas. — Aš pavadinčiau tai neurologine, o ne kraujagyslių trauma. 

— O kaip dėl mirties laiko? — pasiteiravo Lesteris. — Ar žinote, 
koks buvo pomirtinis intervalas? 

Mora bėgiojo akimis nuo veido prie veido, apstulbinta klausimų 
krušos. 

— Mirties laiką sunku nustatyti, jei nėra liudininkų. Tirdami 
žmogaus kūną, mes atsižvelgiame į daugelį indikatorių. Kūno tem- 
peratūrą, lavono sąstingį, lavondėmes... 

— Ar esate kada nors bandžiusi tirti kalio koncentraciją paukščio 
stiklakūnio skystyje? — paklausė Brunas. 


Mora išpūtė akis. 

— Ne. Ne, negaliu pasakyti, kad esu. Prisipažinsiu, aš nelabai 
išmanau vištų patologijos. 

— Ką gi, mes bent jau žinome mirties priežastį. Bet kam reikėjo 
jį išskrosti? Kam reikėjo ištraukti žarnas ir pakabinti ant medžio? 

Būtent šito aš ir klausiau laukymėje. 

— Šį klausimą aptarsime vėliau, — tarė Džiulijanas. — Kol 
kas remkimės fiziniais įkalčiais. Aš nuėjau į mišką ir bandžiau surasti 
kūną, bet, matyt, jį bus nusinešęs koks maitėda, todėl mes neturime 
palaikų, kuriuos galėtume ištirti. Taip pat ieškojau pėdsakų aplink 
vištidę; deja, lietus viską nuplovė. Vadinasi, teks dirbti su tuo, ką jūs 
radote. — Jis pažiūrėjo į Bruną. — Pratęsi? 

Kai Brunas išėjo prieš klasę, Mora atsisėdo, jausdamasi lyg 
studentė, nepadariusi namų darbų. Ji visiškai nenutuokė, apie ką 
kalbės tas nenuorama judrusis Brunas. Jis užsitraukė latekso piršti- 
nes ir pasikniso rudame popieriniame maiše. Iš jo ištraukė tris lėles 
iš šakelių — vis dar su kilpomis — ir padėjo jas ant nerūdijančio 
plieno stalo. Tokie nereikšmingi dalykai, pagalvojo ji, žiūrėdama 
į jas dabar. Ryškioje fluorescencinėje šviesoje rausvai rudos dėmės 
atrodė kaip purvo taškai, visiškai ne kraujo. Kabėdamos ant medžio 
ir siūbuodamos vėjyje, jos atrodė baisiai. O dabar buvo praradusios 
savo galią, virtusios tuo, kuo jos ir buvo: šakelių ryšulėliais. 

— Čia turime A, Bir C eksponatus, — tarė Brunas. — Žmo- 
nių figūrėles, kurios, mūsų manymu, simbolizuoja du vyrus ir vieną 
moterį. Jos padarytos iš įvairių šakelių ir žievės, surištos špagatu. 
Būtent špagatas ir sudomino mane. Aš nustačiau, kad jis padarytas 
iš džiuto. Taip pat radau tokio paties špagato daržinėje — juo rišami 
šieno ryšuliai arkliams. — Jis įkišo ranką į kišenę ir išsitraukė špa- 
gato pavyzdį. — Matote? Visiškai vienodi. Iš mūsų daržinės! — Jis 
atsisėdo. 

— Artūrai, dabar tu, — pasakė Džiulijanas. 


— Aš nustačiau šakas, — atsistodamas tarė Artūras. — Žievę 

pavyko nustatyti gana lengvai. Tai Betula papyrifera, amerikietiškas 
baltasis beržas. Su šakomis buvo sunkiau, ir jos yra dviejų rūšių. 
Remdamasis lygia žalia žieve ir smailiais žiedų pumpurais, manau, 
jog kai kurios šakelės yra nuo Pyaxinus nigra, juodojo uosio. Kitas 
šakeles pavyko identifikuoti pagal jų žvaigždės formos šerdį. Manau, 
jog tai balzaminė tuopa. Visi šie medžiai auga prie upelio. 

— Puikiai padirbėta, — pagyrė Džiulijanas. 

Mora žiūrėjo į Artūrą ir galvojo: tas penkiolikmetis žino apie 
medžius daugiau nei aš kada nors žinosiu. CS/ Gimnazija darosi 
įspūdingesnė nei ji įsivaizdavo. 

Atsistojo Lesteris, tačiau jis nėjo prieš klasę. Liko stovėti netoli 
išėjimo, kur jis jautėsi saugus. 

— Aš apžiūrėjau virvę, ant kurios kabėjo auka. Man teko grįžti 
atgal ir įsiropšti į medį, kad gaučiau šį pavyzdį, kadangi negalėjome 
rasti Hermano — aukos — miške. 

— Ir ką sužinojai apie tą virvę? — paklausė Džiulijanas. 

— Ji ketvirčio colio storio, iš balto nailono, pinta rombu. Tinka 
įvairiems tikslams, tampi ir tvirta. Nepūva ir nepelija. — Lesteris 
patylėjo. — Apieškojau viską aplinkui. Ir radau visą ritinį įrankių 
sandėliuke. — Jis atsisėdo. 

— Taigi, mes nustatėme, kad visų medžiagų, reikalingų šioms 
lėlėms pagaminti, galima rasti čia, mokyklos teritorijoje. Šakelių. 
Špagato. Virvės. — Džiulijanas nužvelgė susirinkusiuosius. — Dabar 
sunkiausia dalis — reikia atsakyti į klausimą, kurį uždavė Lesteris: 
kodėl? Kam reikėjo žudyti gaidį, prapjauti jį ir išimti žarnas? Kodėl 
jis buvo pakabintas palei taką, kuriuo mes beveik kasdien vaikšto- 
me? Vietoje, kur mes tikrai jį aptiktume? — Jis nutilo, laukdamas 
atsakymo. 

— Kažkam norisi dėmesio, — tarė Artūras. 

— Arba jis nekenčia gaidžių, — pasakė Brunas, pabrėžtinai 


žiūrėdamas į Klerę. 

— Gal tai koks religinis ritualas, — pasiūlė Vilas. — Pavyzdžiui, 
santerijos* išpažinėjai žudo vištas, ar ne? 

— Psichopatas, kuris žudo gyvūnus dėl smagumo, — įsiterpė 
Lesteris. — Gal jam tai suteikė malonumo. Gal jam taip patiko, kad 
jis pakartos tai dar kartą. — Lesteris patylėjo. — Tik kitą kartą gali 
būti nebe višta. 

Visi klasėje nuščiuvo. 

Tylą suardė Tedis. 

— Manau, tai tam tikras pranešimas, — tarė jis. 

— Koks pranešimas? — paklausė Džiulijanas. 

— Jis bando mums kažką pasakyti. Bando įspėti. — Tedžio balsas 
nuslopo iki šnabždesio. — Ar kas nors pagalvojo, kodėl tų lėlių trys? 

Mora pažiūrėjo į šakų gniužulėlius. Tada pažvelgė į Klerę, sė- 
dinčią priešakinėje eilėje tarp Vilo ir Tedžio. 


Du vyrai. Viena moteris. 


* 


Isp. Santeria — Sinterinė religija, daugiausia paplitusi Kuboje ir tarp kubiečių emi- 
grantų JAV. 


„16. 


— Aš nelabai gaudausi geografijoje, Ricoli, tad padėk man, — tarė 
detektyvas Krovis. — Kai paskutinį kartą žiūrėjau, Naujasis Hamp- 
šyras buvo ne mūsų jurisdikcijoje. 

Džeinė nužvelgė detektyvus, susėdusius prie stalo komandos 
pasitarimui. Frostas ir Muras sėdėjo priešais ją, tačiau šįryt nė vienas 
nereiškė noro ginčytis su Kroviu. Tiesą sakant, visa komanda atrodė 
nuvarginta konflikto. Krovis palaužė juos visus, ir tik ji vienintelė 
buvo pasirengusi mesti jam iššūkį. Vienintelė, kuri iš tiesų mėgavosi 
įnirtingu mūšiu. 

— Aš tiesiog sudariau sąrašą paralelių su Akermanų byla, — tarė 
ji. — Prieš dvejus metus, sprogus lėktuvui, žuvo Jablonskiai. 

— Tai atsitiko Merilande, — pastebėjo Krovis. 

— Taip pat prieš dvejus metus buvo nušauti Klerės Vord tėvai... 

— Londone. — Krovis nusijuokė. — Visiškai kitoje ša/yje, dėl 
Dievo. 

— Ir abi nelaimės įvyko /4 pačią savaitę, kai Tedžio Kloko šeima 
buvo užpulta Šv. Tomo saloje. Trys šeimos, Krovi. Visos žuvo per kelias 
dienas. Dabar, praėjus dvejiems metams, užpuolami vieninteliai išlikę 
gyvi tų šeimų nariai. Atrodo, kad kažkas pasiryžęs nušluoti nuo žemės 


paviršiaus šias kraujo linijas. Ir šie trys vaikai bus paskutiniosios aukos. 

— Ką siūlai, Ricoli? Nori skristi į Merilandą ir atlikti tyrimą 
už juos? 

— Merilandas būtų pradžia. 

— Otoliau kas, Londonas? Bostono policija nesitvers džiaugsmu 
turėdama padengti tą sąskaitą. O, ir nepamirškime Šv. Tomo. Kažkam 
juk reikia patikrinti ir :3 įvykį. 

Frostas kilstelėjo ranką. 

— Aš norėčiau į Šv. Tomą. 

— Aš neprašau išvykų už valdžios pinigus į Londoną ir Šv. To- 
mą, — pasakė Džeinė. — Tiesiog norėčiau labiau įsigilinti į šias bylas. 
Manau, kad jas sieja kažkoks ryšys, kurio mes nematome. Kažkas sieja 
Vordus, Jablonskius ir Klokus. 

— Didžiulis tarptautinis sąmokslas, — nusivaipė Krovis. — 
Kurgi ne. 

— Turėtume tuo labiau pasidomėti. 

— Ne. Mūsų pagrindiniu įtariamuoju išlieka Andresas Zapata. 
Staiga jis tarsi išgaravo, ir tai tik įrodo jo kaltę. — Krovis pažiūrėjo į 
Frostą. — Ką rodo jo skambučių išklotinė? 

Frostas papurtė galvą. 

— Jis nesinaudojo mobiliuoju nuo tada, kai buvo nužudyti Aker- 
manai. Greičiausiai bus jį išmetęs, arba jau pasprukęs į Kolumbiją. 
Marijos telefoniniai skambučiai nekelia jokių įtarimų. 

— Vadinasi, ji susisiekia su juo kitu būdu. Gal elektroniniais 
laiškais. Per tarpininką. Reikia tikrinti visus jos draugus. Ar gavome 
kokių naujų pranešimų po šio ryto laidos? 

Muras linktelėjo. 

— Stengiamės tikrinti juos visus. 

— Žinai, kaip sako mokytojas Joda*. Ne bandykite, o darykite. — 
Krovis dirstelėjo į savo laikrodį ir skubiai atsistojo, taisydamasis kakla- 


raištį. — Manęs laukia reporteris, — tarė jis ir išskubėjo iš kambario. 


*  Angl. Yoda — „Žvaigždžių karų“ personažas. 

— Kaip manote, gal jau reikėtų praplatinti tarpdurį? — tarė 
Džeinė. — Kol jis per daug neišsipūtė? 

— Jau per vėlu, — atsiliepė Muras. Garsėjantis savo kantrybe, 
netgi jis atrodė pasipiktinęs, rinkdamasis dokumentus ir kišdamas 
juos į lagaminėlį. Pastaruoju metu jis vis dažniau užsimindavo apie 
pasitraukimą iš tarnybos; gali būti, kad ši byla bus paskutinis lašas. 

— Ką tu manai apie Zapatą? — paklausė jo Džeinė. 

— Andresas Zapata turi viską, ką Krovis nori matyti įtariama- 
jame. Priėjimą, galimybę, teistumą. Be to, jis neturi žalios kortos. 

— Tu nesi tikras. 

— Bet ir neturiu įtikinamų argumentų tam paneigti. Kol kas 
mes ieškome Zapatos. — Muras užsegė lagaminėlį ir iškulniavo pro 
duris lyg pavargęs biurokratas. 

— Vaje. — Džeinė pažiūrėjo į Frostą. — Kas nutiko jam? 

— "Tu nežinai, kas čia dėjosi pastarąsias kelias dienas, — tarė 
Frostas. — Neturėjai malonumo patirti Krovio kompanijos. 

Džeinė sėdėjo, baksnodama rašikliu į bylas, kurias buvo atsi- 
nešusi į pasitarimą. Galvojo apie visas tas valandas, kurias praleido 
tirdama Vordus ir Jablonskius. 

— Pasakyk man, kad aš teisi, Frostai. Pasakyk, kad visa tai labai 
keista. 

— Keista. 

— Ačiū. 

— Tačiau tai nereiškia, jog tarp jų yra ryšys. Aš peržiūrėjau 
Smurtinių nusikaltimų programą. Radau šimtus žuvusių ar nužudytų 
šeimų visoje šalyje. Man labai gaila, tačiau šios trys šeimos turi didelį 
ratą likimo draugų. 

— Tačiau šias tris išskiria pakartotiniai išpuoliai. Panašu, kad 
nuožmioji giltinė nesiliaus, kol neatliks savo darbo. Kaip paaiškinti 
tai? 


— Ne visada viską galima paaiškinti. Kartais tiesiog taip yra. 

— Man niekada nepatiko toks atsakymas. Taip aš sakau savo 
vaikui. 

— Ir Regina neprieštarauja, ar ne? - 

— Užtat aš prieštarauju. 

Suskambo jos mobilusis. Ji pamatė Krovio numerį ekrane ir 
sudejavo. Tada atsiliepė vartydama akis Frostui: 

— Ricoli. 

— Zapata pastebėtas bute Roksberyje. Mūsų žmonės sekė 


Mariją, ir pasirodė tas sumautas kvailys. Tučtuojau čionai, imsim jį. 


Po dešimties minučių Džeinė ir Frostas sustojo prie grandininės tvoros 
ir išsiropštė iš automobilio. Krovis jau buvo vietoje, išdidžiai tūpčiojo 
kaip generolas Makartūras, rikiuojantis savo pajėgas, kurios susidėjo 
iš detektyvo Arbato, Muro ir dviejų patrulių. 

— Pagrindinis įėjimas už kampo, — pasakė Arbatas, parodyda- 
mas į keturaukštį raudonų plytų pastatą. — Kahilis stebi lauko duris. 
Įtariamasis dar neišėjo. 

— Ar mes tikri, jog tai Zapata? — paklausė Muras. 

— Jei ne, tada jis turi antrininką. Marija išlipo iš autobuso už 
dviejų kvartalų nuo čia ir atėjo tiesiai čionai. Po pusvalandžio pasirodo 
Zapata, pereina per stovėjimo aikštelę ir dingsta pastate. 

— Ar turite gyventojų sąrašą? — pasiteiravo Džeinė. 

— Aha. Name dvidešimt keturi butai, penki iš jų tušti. 

— Gal yra lotynų amerikiečių pavardžių? Tuos tikrinsime pir- 
miausia, — pasakė Krovis. 

Vienas iš patrulių nusijuokė. 

— Nieko sau atranka! 

— Tai paduok mane į teismą. 

— Ar galiu pamatyti tą sąrašą? — paklausė Frostas ir perbėgo 
akimis pavardes. — Čia gyvena Filbruk. 


160 


— O taip, labai ispaniška pavardė, — tarstelėjo patrulis. 


— Marija turi seserį. — Frostas pakėlė akis. — Ji ištekėjusi už 
Filbruko. 

— Tai, ko mums ir reikia, — tarė Krovis. — Kuris butas? 

— Čia parašyta 210. 


— Jis bus pastato gale, — tarė Arbatas. — Durų kodas — 127. 

— Arbatai, — nukirto Krovis, — tu ir šie du pareigūnai saugote 
išėjimus. Likusieji, pirmyn. 

Ber kas, pastebėjęs juos, turėjo suprasti, kad netrukus kažkam 
bus riesta, kai Krovis, Muras, Frostas ir Džeinė pajudėjo pagrindi- 
nio įėjimo link. Tačiau 210-ojo buto gyventojai namo gale negalėjo 
nieko matyti. Krovis įspaudė skaičius 1-2-7, ir spyna trakštelėjo. 
Džeinė įsekė jam iš paskos besidaužančia širdimi ir pradedančiomis 
prakaituoti rankomis. Visa tai galėjo vykti paprastai arba galėjo virsti 
kruvina nelaime. Tai reiškė, kad galbūt ji gyvena savo paskutiniąsias 
sekundes, lipdama šiais nuzulintais laiptais ir spausdama rankoje 
gloką. Priešais save ji matė Frosto nugarą; po jo marškiniais pūpsojo 
neperšaunama liemenė. Visas šias detales ji įsisąmonino akimirksniu, 
tuziną įspūdžių iš karto. 

Jie pasiekė antro aukšto laiptų aikštelę. 210-asis butas buvo 
koridoriuje. Staiga durys už jos nugaros atsidarė, ir Džeinė skubiai 
atsisuko su ginklu rankoje. Į ją patamsėjusiomis iš siaubo akimis 
žvelgė jauna moteris su kūdikiu. 

— Likit viduje! — sušnypštė Džeinė. Moteris tučtuojau atsi- 
traukė, ir durys užsitrenkė. 

Krovis jau buvo prie 210-ojo buto durų. Jis sustojo ir atsisuko 
į savo komandą. 

— Ricoli, — sušnabždėjo jis. — Tavo eilė. Įvesk mus į vidų. 

Džeinė žinojo, kodėl jis pasirinko ją. Moteriškas veidas ir balsas 
ne tokie grėsmingi. Ji įkvėpė ir nuspaudė skambutį. Stovėjo pakanka- 


mai arti, kad jos vaizdas užpildytų akutę. Deja, podraug ji palengvino 

darbą tiems, kurie iš vidaus būtų norėję nunešti jai galvą. Ji pastebėjo 
judesį akutėje; kažkas į ją žiūrėjo. 

Durys atsidarė. Jose pasirodė ispaniško gymio moteris, apskrita- 
veidė keturiasdešimtmetė, labai panaši į Akermanų namų ekonomę, 
ir Džeinė suprato, jog tai Marijos sesuo. 

— Ponia Filbruk? — tarė Džeinė. 

Moteris pastebėjo kitus detektyvus koridoriuje ir suriko: 

— Marija! 

— Eik, eik! — šūktelėjo Krovis; jis prasibrovė pro Džeinę ir 
įgriuvo į butą. 

Per daug dalykų atsitiko vienu metu. Detektyvai suvirto į butą. 
Marijos sesuo šaukė ir aimanavo ispaniškai. Bėgdama į kitą kambarį, 
Džeinė pastebėjo dėmėtą kilimą, dryžuotą sofą, aptvarėlį vaikams. 

Vaikai. Šiame bute yra vaikų. 

Džeinė įpuolė į miegamąjį, kur storos užuolaidos metė tokius 
gilius šešėlius, kad ji vos pastebėjo susigūžusias ūigūras kampe. Moteris 
laikė apkabinusi du mažylius, savo kūnu apsupusi juos nuo nelaimės. 

Marija. 

Ant metalo sužvangėjo žingsniai. 

Džeinė nėrė pro kitas duris, į antrą miegamąjį, kur Muras ropštėsi 
pro atvirą langą ant gaisrinių kopėčių. 

— Zapata? — paklausė Džeinė. 

—- Lipa kopėčiomis! 

Kodėl į viršų? 

Ji iškišo galvą pro langą ir pamatė Arbatą su Kahiliu, stovinčius 
apačioje gatvėje, išsitraukusius ginklus. Tada užvertė galvą ir pastebėjo 
kitus detektyvus, besiropščiančius kopėčiomis ant stogo. 

Džeinė apsisuko, perbėgo per butą ir puolė laiptų link. Jei Zapata 
užlipo ant stogo, ten jinai jį ir prirems. Ji bėgo dideliais žingsniais, 
pamatė, kaip atsivėrė durys ir tučtuojau užsitrenkė jai praskuodžiant 


pro šalį, ir smarkiai besitrankančia širdimi pasiekė paskutinį laiptatakį. 

Išgriuvo pro stogo duris ir išniro į dienos šviesą. Pamatė Zapatą, 
"persiverčiantį per kraštą ir nušokantį abiem kojomis ant stogo. 

— Stok! — suriko ji. — Policija! 

Jis sustingo žvelgdamas į ją. Jo rankos buvo tuščios. Nublukę 
mėlyni džinsai, susiglamžę susagstomi marškiniai perplėšta rankove. 
Keletą sekundžių jie buvo dviese ant stogo. Ji įžvelgė neviltį jo akyse, 
kuri, jai stebint, virto niūriu ryžtu. 

— Rankas aukštyn! — sušuko Krovis, kartu su Frostu išdygęs 
už Žapatos. 

Jis neturėjo kur bėgti. Vienas faras priešais jį, kiti du už jo, visi 
ginkluoti. Džeinė pamatė, kaip sudrebėjo Zapatos kojos, tarsi jis 
ruoštųsi atsiklaupti ir pasiduoti. Tačiau kitas jo veiksmas ją apstulbino. 

Jis puolė į kairę ir nubėgo stogo tolimojo krašto link. Ten, kur 
tarp pastatų ėjo siaura gatvelė. Tokią prarają saugiai galėjo peršokti 
tik olimpinės klasės šuolininkas. 

Vis dėlto jis šoko, atsispyręs nuo stogo krašto, kito pastato pusėn. 
Akimirką jis, rodės, sklendė ore it šoktų į vandenį kregždute, ir jam 
beveik pavyko pasiekti kitą bedugnės kraštą. 

Džeinė pripuolė prie krašto. Zapata beviltiškai kabinosi į kito 
pastato liervamzdį išskėtęs kojas virš keturaukščio namo. 

— Jėzau, ar jis iš proto išsikraustė? — apstulbo Frostas. 

— Arbatai, varyk į kaimyninį namą! — subliuvo Krovis žemyn, 
ir du detektyvai nuskuodė gatvele. 

Vis dar kybodamas ant liervamzdžio, Zapata pabandė prisitraukti 
spirdamasis kojomis į sieną. Jis išmetė į viršų vieną koją, nepataikė. 
Vėl išmetė. Bet vos tik jo batas užsikabino už krašto, lietvamzdis 
atitrūko nuo stogo. 

Džeinė užsimerkė, tačiau negalėjo negirdėti, kaip cypdamas 
atplyšta metalas, ir Zapatos kūnas dunksteli ant šaligatvio. 


Kažkur klykė moteris. 

19. 


Marija Salazar sėdėjo prie stalo susigūžusi, nuleidusi galvą ir šluosty- 
damasi ašaras. Jaunystėje Marija turėjo būti stulbinamai graži. Dabar, 
keturiasdešimt penkerių, ji tebebuvo daili, tačiau per vienpusį veidrodį 
Džeinė matė žilas šaknis, vogčiomis dirsčiojančias pro plaukus ant 
Marijos viršugalvio. Jos rankos buvo stambios, tačiau tvirtos, užgrū- 
dintos ilgus metus dirbamų namų ūkio darbų. Kokios nuoskaudos 
kunkuliavo joje, kai ji grandė, šveitė ir blizgino kitų žmonių namus? 
Valant dulkes nuo Akermanų antikvarinių baldų, siurbiant persiškus 
kilimus, ar jai kada nors šovė į galvą mintis, kad vos vienas jų paveiks- 
las, vienas smaragdų vėrinys iš ponios Akerman brangenybių dėžutės 
galėtų išspręsti jos visas hinansines problemas? 

—— Niekada, — aimanavo Marija kitame kambaryje. — Aš 
niekada nieko nevogti! 

Krovis, vaidinantis blogąjį gerojo Muro partnerį, pasilenkė artyn 
ir piktai išsišiepė. 

— Jūs atjungėte signalizaciją, kad jūsų draugužis galėtų patekti 
į namą. 

— Ne. 

— Palikote virtuvės duris neužrakintas. 


— Ne. 

— Susikūrėte sau tvirtą alibi prižiūrėdama sesers vaikus, kol 
Andresas landžiojo po Akermanų namą. Ar tą naktį jis ketino tik 
apiplėšti juos, o gal seniai ketino juos nužudyti? 

— Andresas, jis niekada niekam nepadaryti nieko bloga! 

— Jo pirštų atspaudai rasti ant virtuvės durų. Jš vidaus. — 
Krovis prisilenkė dar arčiau, ir Marija atšlijo. Džeinei beveik pagailo 
moters, nes nieko bjauriau nei Dareno Krovio urzgimas tau į veidą 
negalėjo būti. — Jis buvo name, Marija. Tiesiog įėjo pro tas virtuvės 
duris. 

— Jis atnešė man mano mobilųjį! Tą rytą palikti jį namuose, 
todėl jis ateiti į namą. 

— Ir paliko pirštų atspaudus virtuvėje? 

— Aš daviau jam kavos. Aš valyti viryklę, ir jis trumpam prisėsti. 

— Ir ponia Akerman neprieštaravo? Nepažįstamas vyriškis, 
sėdintis virtuvėje? 

— Ji neprieštaravo. Ponia Akerman, ji visada tokia maloni man. 

— Baikit. Argi Akermanai nebuvo tokie kaip visi kiti turtingi 
šikniai? Beveik nieko jums nemokėdavo, kol jūs klūpodama šveisda- 
vote jų tualetus. 

— Ne, jie gerai elgiasi su manimi. 

— Jie turėjo krūvą pinigų, o jūs, Marija? Vos apmokėdavote 
savo sąskaitas. Tai taip nesąžininga. Jūs nusipelnote daugiau, jums 
taip neatrodo? 

Ji papurtė galvą. 

— Jūs viską išgalvoti. Tai netiesa. 

— Tiesa ta, kad Andresas buvo teistas Kolumbijoje. Už prekybą 
narkotikais. Įsilaužimą. 

— Jis niekam nieko nepadarė. 

— Visada būna pirmas kartas. Galima susigundyti, kai kalbame 
apie tokius turtingus žmones kaip Akermanai. Visi tie gražūs daiktai 


taip ir laukia, kad būtų paimti. — Jis ištraukė įkalčių maišelį iš dėžės, 

kurią buvo atsinešęs į kambarį. — Radome juos jūsų bute, Marija. 
Gražūs perlų auskarai. Už kokius pinigus juos įsigijote? 

— Ponia Akerman, ji man padovanojo. Per Kalėdas. 

— Padovanojo? Kurgi ne. 

— Padovanojo. 

— Jie verti maždaug penkių šimtų žalių. Nebloga premija. 

— Ji jų nebenorėjo. Sakė, galiu juos turėti. 

— O galji staiga sužinojo, kad jūs juos pavogėte? Gal todėl An- 
dresas turėjo juos nužudyti. Kad jie tylėtų, o jūs nebūtumėt areštuota. 

Marija pakėlė galvą; jos akys buvo užtinusios ir drėgnos, veidas 
išraudęs nuo pykčio. 

— Jūs velnias! 

— Tik stengiuosi, kad šis miestas būtų saugus. 

— Išgalvodamas melą? Jūs manęs nepažinti. Nepažinti Andreso. 

— Aš žinau, kad jis buvo nusikaltėlis. Žinau, kad bėgo nuo 
mūsų. Tai sako man, kad jis buvo kaltas. 

— Jis bijojo. 

— Ko? 

— Kolumbijos. Jis negalėjo grįžti į Kolumbiją. Jie būtų jį nužudę. 

— Todėl nusprendė geriau mirti čia? 

Marija užsidengė rankomis veidą. 

— Jis norėjo gyventi, — sukūkčiojo ji. — Norėjo, kad jį paliktų 
ramybėje. 

— Pasakykite tiesą, Marija. 

— Tai ir yra tiesa. 

— Sakykite tiesą, kitaip... — Krovis nutilo, kai Muras palietė jo 
petį. Nors nė vienas neištarė nė žodžio, Džeinė pamatė jų žvilgsnius. 
Muras nepritariamai papurtė galvą, o Krovis atsakydamas sužaibavo 
akimis. 

Staiga Krovis atsitiesė. 


— Pagalvokite apie tai, Marija, — tarė jis ir išėjo iš kambario. 

— O varge, — sumurmėjo Frostas šalia Džeinės. — Steroidų 
"pripumpuotas mulkis. 

Pro vienpusį veidrodį Džeinė stebėjo, kaip Muras atsisėda prie 
kūkčiojančią moterį, apglėbusią save rankomis, tarsi tai padėtų jai 
liautis drebėjus. 

— Per mažai įrodymų, — tarė Džeinė. 

— Pirštų atspaudų ant virtuvės durų? — tarė Frostas. — Fakto, 
kad jis bėgo nuo mūsų? 

— Liaukis. Kalbi kaip Krovis. 

— Ir tie auskarai. Kas dovanoja tokias brangias dovanas namų 
ekonomėms? 

— Gal tai tiesa. Gal ponia Akerman buvo dosni moteris. Mes 
negalime to paneigti. Ir pagalvok apie tą namą, visus tuos daiktus, 
kuriuos Zapata galėjo pavogti, jei tai iš tiesų buvo apiplėšimas. Netgi 
brangenybių dėžutė liko savo vietoje. 

— Jį kas nors išgąsdino. Pabėgo, nespėjęs nieko paimti. 

— Ar tau tai atrodo įtikinama? Nekelia jokių abejonių? Nes 
man kelia. 

Kitame kambaryje Marija pamažu atsistojo, prilaikoma Muro. 
Kai jis palydėjo ekonomę prie durų, Džeinė tyliai ištarė: 

— Muras irgi abejoja. 

— Bėda ta, kad tu neturi už ko užsikabinti. Tik savo blogą 
nuojautą. 

To nepakako, tačiau Džeinė negalėjo ignoruoti ir jos. Bloga nuo- 
jauta yra žmogaus pasąmonė, sakanti, kad kažką praleidai, kažkokią 
gyvybiškai svarbią detalę, kuri galėtų pakeisti tyrimo eigą. 

Galėtų pakeisti gyvenimus. 

Suskambo jos telefonas. Kai pamatė skambintojo vardą, ją apėmė 
kita bloga nuojauta. 


— Frenki, — atsiliepė ji atsidusdama. 

— Skambinau tau du kartus, bet tu nekėlei ragelio. 

— Buvau užsiėmusi. — Vaikiausi įtariamuosius. Stebėjau, kaip 
ŽUVO ŽMOJUS. 

— Ką gi, dabar jau per vėlu. Reikalai įsisuko. 

— Kas vyksta? 

— Mes pas mamą, ir Korsakas ką tik atvažiavo. 

— Mes? Nori pasakyti, tėtis irgi? 

— Aba. Jie visi rėkia vienas ant kito. 

— Jėzau, Frenki. Turi atskirti tėtį nuo Korsako. Ir išvesti vieną 
kurį nors iš namo. 

— Džeine, jie nužudys vienas kitą, prisiekiu. 

— Gerai, gerai. Tuoj būsiu. — Ji padėjo ragelį. 

— Nepamiršk. Nėra nieko pavojingiau už skambutį iš namų, — 
pasakė Frostas stulbinamai abejingai. 

— Aš tik tikiuosi, kad neprireiks advokato. 

— Tavo tėčiui? 


— Man. Po to, kai užmušiu jį. 


L abi 


Džeinė išgirdo šūksnius jau lipdama iš automobilio. Ji nuskubėjo pro 
netvarkingai išmėtytus pažįstamus automobilius priešais jos motinos 
namus ir pasibeldė į laukujes duris. Kai niekas neatidarė, patrankė 
dar kartą, nes jie ten tikriausiai apkurto nuo triukšmo. 

— Pagaliau pasirodė policija, — pasigirdo irzlus balsas už jos 
nugaros. 

Atsisukusi Džeinė pamatė kaimynę, ponią Kaminski, dėbsančią 
nuo šaligatvio. Moteris atrodė sena prieš dvidešimt metų, ir prabėgę 
dešimtmečiai nieko nepakeitė, tarsi ji būtų užšaldyta laike, o veide 
amžiams įcementuota pikta išraiška. 

— Ši kaimynystė visai nusmuko, — tarė ponia Kaminski. — 
Visas tas lakstymas su svetimais vyrais. 

— Atsiprašau? — tarė Džeinė. 

— Tavo motina buvo garbinga moteris. Gera šeimos moteris. 

— Mano tėtis ją paliko. 

— Ar tai čia priežastis lakstyti it pašėlusiai? 

— Pašėlusi? Mano mama? 

Atsidarė laukujės durys. 

— Ačiū Dievui, tu čia! — pasakė Korsakas. — Jie dviese prieš 


mane! — Jis sugriebė Džeinę už rankos. — Ateik, padėsi man. 

— Matai? — tarė ponia Kaminski, parodydama į Korsaką. — 
Štai apie ką aš kalbu! 

Džeinė nusekė paskui Korsaką į namą, su palengvėjimu užvėrusi 
duris priešais pagiežingą kaimynės veidą. 

— Kaip suprasti, du prieš vieną? 

— Aš čia vienas pats. Tavo tėtis ir Frenkis įkyriai įtikinėja tavo 
mamą mesti mane. 

— O ką sako mama? 

— Kas žino, ką ji nuspręs? Ji gali palūžti bet kurią akimirką. 

Pirmiausia reiktų išspirti iš namo visus vyrus, pagalvojo Džeinė, 
eidama balsų virtuvėje link. Žinoma, mūšis turi vykti virtuvėje, kur 
po ranka visuomet rasi aštrų peilį. 

— Atrodo, tarsi tave būtų užvaldę ateiviai, ir dabar nebegalėtum 
mąstyti pati, — kalbėjo Džeinės tėvas. 

— Ma, mes tavęs nebeatpažįstame, — pritarė jam Frenkis. 

— Aš tik noriu atgauti savo senąją Andželą. Kad mano žmona 
ir aš vėl būtume kartu, kaip kadaise. 

Andžela sėdėjo prie stalo susiėmusi už galvos, tarsi norėtų nu- 
slopinti tuos ją puolančius balsus. 

— Tėte, Frenki, — tarė Džeinė. — Palikite ją ramybėje. 

Andžela pažiūrėjo į dukrą nevilties kupinomis akimis. 

— Ką man daryti, Džeine? Jie man visiškai sujaukė protą! 

— Niekas nejaukė, — pasakė Frenkas. — Mes esame susituokę, 
ir viskas. 

— Praeitą savaitę ketinai skirtis, — tarė Korsakas. 

— Tai buvo nesusipratimas. 

— Ir jo vardas buvo Sendė, — sumurmėjo Andžela. 

— Ji man nieko nereiškė! 

— Atvirkščiai, sprendžiant iš to, ką girdėjau, — įsikišo Korsakas. 

— Tai ne tavo reikalas, — tarė Džeinės brolis. — Ko tu vis dar 


čia stypsai, mulki? 

— Nes myliu šią moterį, supranti? Kai tavo tėtis ją paliko, aš 
"vienintelis buvau šalia. Aš vėl priverčiau ją juoktis. — Korsakas sa- 
vininkiškai uždėjo ranką Andželai ant peties. — Dabar tavo tėčiui 
reikia gyventi toliau. 

— Neliesk mano žmonos, — Frenkas nuplėšė Korsako ranką 
nuo Andželos. 

Korsakas pasišiaušė. 

— Ar tu ką tik man trenkei? 

— Ką, tu kalbi apie tą silpną paplekšnojimą? — Frenkas stipriai 
kumštelėjo Korsakui į dilbį. — Ar apie tai? 

— Tėti, nereikia, — paprašė Džeinė. 

Korsako veidas pavojingai išraudo. Jis abiem rankomis stumtelėjo 
Frenką Ricolį į spintelės stalviršį. 

— Tai buvo policijos pareigūno užpuolimas. 

Džeinės brolis įsispraudė tarp dviejų vyresniųjų vyrų. 

— Ei. Ramiau. 

— Tu jau nebe policijos pareigūnas! — suriko Frenkas vyresny- 
sis. — Ir ko čia stebėtis! Storas kaip bulvių maišas! 

— Žėri, — maldavo Džeinė, pastumdama tolyn medinį peilių 
stovą. — Liaukitės. Abu! 

Korsakas pasitaisė marškinių apykaklę. 

— Aš nekreipsiu dėmesio į tai, kas čia ką tik įvyko, dėl Andželos. 
Bet nemanau, kad kada nors pamiršiu. 

— Nešdinkis iš mano namų, mulki, — iškošė Frenkas vyresnysis. 

— Tavo namų; Tu ją palikai, — atrėmė Korsakas. — Vadinasi, 
čia j0s namai. 

— Už kuriuos aš jau dvidešimt metų moku įmokas. O tu manai, 
kad gali įsibrauti į mano nuosavybę? 

— Nuosavybę? — Andžela staiga išsitiesino, tarsi tas žodis būtų 
persmeigęs jai stuburą. — Nuosavybė? Tai štai kas aš tau esu, Frenkai? 


— Ma, — įsiterpė Frenkis. — Tėtis ne tą norėjo pasakyti. 

— Tikrai tą. 

— Ne, — tarė Frenkas. — Aš tik sakau... 

Andžela sviedė į jį tūkstančio voltų vertės žvilgsnį. 

— Aš nesu niekieno nuosavybė. Aš pati sau šeimininkė. 

— Taip, pasakyk jam, mažute, — pritarė Korsakas. 

Frenkas ir Frenkis vienbalsiai nukirto: 

— Tu užsičiaupk. 

— Visi lauk, — tarė Andžela, pakildama iš savo vietos prie stalo, 
Valkirija, pasiruošusi mūšiui. — Išeikit, — paliepė ji. 

Frenkas ir Korsakas dvejodami susižvalgė. 

— Girdėjai, ką ji pasakė, — tarė Korsakas. 

— Turiu galvoje jus abu. Visus jus, — tarė Andžela. 

Korsakas apstulbęs papurtė galvą. 

— Bet Andže... 

— Man jau galvą skauda nuo tų tampymųsi ir šūkavimų. Čia 
mano virtuvė, mano namai ir aš noriu, kad jūs išsinešdintumėte. 
Tučtuojau. 

— Ma, tu gerai sakai, — pritarė Frenkis. — Puiki mintis. — Jis 
patapšnojo tėvui per nugarą. — Eime, tėti. Duokime jai laiko, ir ji 
ateis į protą. 

— Tai, — tarė Andžela, — nepadės tavo tėvui. — Ji sužaibavo 
akimis į įsibrovėlius. — Na, tai ko laukiate? 


— Tegu j7s išeina pirmas, — tarė Frenkas, parodydamas į Kor- 


saką. 

— Kodėl turėčiau? 

— Mes visi išeiname, mama, — tarė Džeinė. Ji paėmė už rankos 
Korsaką ir nusitempė prie durų. — Frenki, tu išvesk tėtį. 


— Ne tu, Džeine, — tarė Andžela. — Tu pasilik. 
— Bet tu ką tik sakei... 
— Aš noriu, kad išeitų vyra. Tai nuo jų man skauda galvą. O 


tu lik, pasikalbėsime. 

— Pasirūpink tuo, Džeine, — pasakė Frenkis, ir ji išgirdo grės- 
"mingą gaidelę jo balse. — Nepamiršk, mes šeima. To niekas nepakeis. 

Kartais dėl to gailiuosi, pagalvojo ji, kai vyrai išėjo iš virtuvės, 
palikę tokį tirštą priešiškumo debesį, kad ji beveik galėjo jį užuosti. 
Ji nedrįso ištarti nė žodžio, nesukrutėjo, kol netrinktelėjo lauku- 
jės durys ir beveik vienu metu nesuriaumojo trys varikliai. Tada, 
lengviau atsidususi, ji pastūmė į vietą stovą su peiliais ir pažiūrėjo 
į motiną. Kaip keistai pakrypo įvykiai. Frenkis visuomet buvo tas 
vaikas, kuriuo Andžela labiausiai didžiavosi, jūrų pėstininkas, kuris 
visuomet teisus, net jei tuo metu kankindavo savo jaunesniuosius 
brolius ir seseris. 

Tačiau šiandien Andžela nepaprašė, kad liktų Frenkis, ji pa- 
prašė Džeinės, ir dabar, kai jos liko vienos, Džeinė atidžiai įsižiūrėjo 
į motiną. Andželos veidas tebebuvo įraudęs nuo ginčo, ir su tais 
liepsnojančiais skruostais bei žaibais akyse ji tikrai nepriminė kieno 
nors nuosavybės. Ji atrodė kaip moteris, kuri turėtų laikyti rankose 
ietį ir kovinį kirvį, o iš jos šnervių turėtų veržtis garas. Tačiau kai trijų 
automobilių garsai nutolo, toji karė, rodės, suglebo, ir jos vietoje liko 
pavargusi vidutinio amžiaus moteris, kuri sudribo į kėdę ir susiėmė 
rankomis galvą. 

— Mama? — prakalbo Džeinė. 

— Aštik norėjau dar kartą patirti meilę. Dar kartą pasijusti gyva. 

— Kaip suprasti, gyva? Tu taip nesijautei? 

— Aš jaučiausi nematoma, štai kaip buvo. Kiekvieną vakarą, 
dėdama lėkštę priešais tavo tėvą. Stebėdama, kaip jis susiverčia viską 
ir nepasako nė vieno malonaus žodžio. Maniau, kad taip ir turi būti, 
kai esi ištekėjusi trisdešimt penkerius metus. Iš kur galėjau žinoti, kad 
gali būti kitaip? Galvojau, yra kaip yra. Mano vaikai suaugę, aš turiu 
namą su gražiu kiemu. Kas aš tokia, kad skųsčiausi? 

— Niekada nė neįtariau, kad tu buvai nelaiminga, mama. 


— Nebuvau nelaiminga. Tiesiog... — Andžela truktelėjo pe- 

čiais. — Buvau. Kvėpavau. Tu, jūs dar jaunavedžiai. Jūs su Gabrieliu 
tikriausiai nesuprantate, apie ką aš kalbu, ir, tikiuosi, niekada nesupra- 
site. Siaubingas jausmas galvoti, kad tavo geriausi metai jau praeityje. 
Jis vertė mane taip jaustis. 

— Bet tu taip liūdėjai, kai jis išėjo. 

— Žinoma, liūdėjau! Jis paliko mane dėl kitos moters! 

— Tai... tu jo nenorėjai. Bet ir nenorėjai, kad jį gautų kita. 

— Kodėl taip sunku suprasti? 

Džeinė gūžtelėjo. 

— Regis, suprantu. 

— Ir dabar ji tegu graužiasi nagus. Toji mergšė. — Andžela 
garsiai, ciniškai nusikvatojo. 

— Manau, jie abu gailisi. Todėl tėtis ir nori grįžti namo. Ber, 
matyt, jau šiek tiek per vėlu? 

Andželos lūpa suvirpėjo, ir ji nudelbė akis į savo rankas, gulinčias 
ant stalo. Dešimtmečiai, praleisti prie viryklės, karšti riebalai ir aštrūs 
virtuvės peiliai paliko randų ant tų rankų. 

— Nežinau, — sumurmėjo ji. 

— Tu ką tik pasakojai man, kokia nelaiminga buvai. 

— Buvau. Paskui sutikau Vinsą ir pasijutau nauja moterimi. 
Jauna moterimi. Mes išdarinėjome tokius dalykus, apie kuriuos ne- 
buvau nė sapnavusi. Šaudžiau iš ginklo. Maudžiausi nuoga. 

—- Pakaks, mama. Pernelyg daug informacijos. 

— Jis vedėsi mane šokti. Ar pameni, kada paskutinį kartą tavo 
tėvas vedėsi mane šokti? 

— Ne. 

— Ir aš ne. Būtent. 

— Gerai. — Džeinė atsiduso. — Tuomet teks spręsti. Kaip 
nuspręsi, mama, taip ir bus, o aš tave palaikysiu. — Net jei reiktų 
vilkėti kvailą rožinę suknelę per vestuves. 


— Čia ir bėda, Džeine. Aš negaliu apsispręsti. 

— Tu ką tik sakei, kokia laiminga jautiesi su Vinsu. 

— Ber Frenkis ištarė tą stebuklingą žodį. Šeima. — Andžela 
pakėlė į ją iškankintas akis. — Tai šį tą reiškia. Šitiek metų kartu. 
Pagimdžiau tave, tavo brolius. Mane ir tavo tėvą sieja bendra istorija, 
ir aš negaliu taip imti ir ją nutraukti. 

— Vadinasi, žstorija yra svarbiau nei tai, kas daro tave laimingą? 

— Jis tavo tėvas, Džeine. Negi tau tai tiek mažai reiškia? 

Džeinė sutrikusi papurtė galvą. 

— Tai neturi nieko bendra su manimi. Kalbame apie tave, ko 
nori tu. 

— Kas, jei tai, ko aš noriu, verčia mane jaustis kalta? Kas, jei 
ištekėsiu už Vinso ir likusį gyvenimą gailėsiuos, kad nesuteikiau mūsų 
šeimai dar vieno šanso? Visų pirma Frenkis man niekada neatleis. 
Antra, negalima pamiršti tėvo Flanagano ir visų bažnyčioje. O dar 
kaimynai... 

— Pamiršk kaimynus. — /ie beviltiškas reikalas. 

— Matai, reikia daug ką apsvarstyti. Buvo kur kas lengviau, kai 
buvau ta nuskriausta moteris ir visi sakė: pirmyn, mergyt! O dabar 
viskas tarsi apsivertė, ir aš esu ta, kuri ardo šeimą. Ar žinai, kaip man 
sunku? Būti paleistuve? 

Geriau paleistuvė, galvojo Džeinė, nei prislėgta ir pilka moteris. 
Ji ištiesė per stalą ranką ir palietė motiną. 

— Tu nusipelnai būti laiminga, tik tiek galiu pasakyti. Neleisk, 
kad tėvas Flanaganas, ponia Kaminski ar Frenkis įkalbėtų tave daryti 
tai, ko tu nenori daryti. 

— Kaip aš norėčiau būti tokia kaip tu, tokia pasitikinti savimi. 
Žiūriu į tave ir galvoju: kaip aš užauginau tokią stiprią dukrą? To- 
kią, kuri pagamina pusryčius, pamaitina savo kūdikį ir eina gaudyti 
nusikaltėlių? 

— Aš stipri, nes tokią tu padarei mane, ma. 


Andžela nusijuokė. Persibraukė ranka akis. 

— Taip, kurgi ne. Pažiūrėk į mane, ištižėlę. Besiblaškančią tarp 
meilužio ir šeimos. 

— Ši šeimos narė nori, kad liautumeisi jaudintis dėl mūsų. 

— Tai neįmanoma. Sakoma, kad šeima yra tavo kūnas ir kraujas; 
būtent taip ir yra. Jei dėl šios istorijos prarasiu Frenkį, jausiuosi tarsi 


nusikirtusi ranką. Kai netenki šeimos, netenki visko. 


Tie žodžiai skambėjo Džeinės galvoje, kai ji tą vakarą važiavo namo. 
Jos motina buvo teisi: jei netenki šeimos, netenki visko. Ji matė, kas 
nutiko žmonėms, kurių vyrai, žmonos ar vaikai buvo nužudyti. Matė, 
kaip sielvartas suardė jų gyvenimus, kaip per naktį paseno jų veidai. 
Kad ir kaip ji stengtųsi juos paguosti, pažadėti, kad teisingumas bus 
įvykdytas, ji iš tiesų nesupranta — o gal nenori suprasti — kokia gili 
jų kančia. Tai galėtų suprasti tik kita auka. 

Todėl ir egzistuoja tokia mokykla kaip Ivensongas. Tai vieta, kur 
sužeistieji gyja tarp tų, kurie juos supranta. 

Tą rytą ji kalbėjosi su Mora, tačiau dar nežinojo, koks likimas 
ištiks Zaparą. Dabar, kai jų pagrindinis įtariamasis negyvas ir Tedžiui 
veikiausiai nebegresia pavojus, jie turi nutarti, ar ne laikas grąžinti 
jį atgal į Bostoną. Džeinė įsuko į automobilių aikštelę prie savo 
namų ir jau ketino skambinti Morai į mobilųjį, kai prisiminė, jog 
Ivensonge nėra ryšio. Susiradusi telefono adresų knygelėje mokyklos 
laidinio telefono numerį, iš kurio paskutinį kartą skambino Mora, 
surinko jį. 

Po šešių signalų atsiliepė drebantis balsas: 

— Ivensongas. 

— Daktare Veliver, čia jūs? Detektyvė Ricoli. — Ji luktelėjo. — 
Alio, ar girdite? 

— Taip, taip. — Nustebęs juokas. — O Dieve, kokie jie gražūs! 


— Kas gražūs? 

— Dar nesu mačiusi tokių paukščių. O dangus, kokios keistos 
spalvos... 

— Chm, daktare Veliver? Ar galiu pasikalbėti su daktare Ailz? 

— Aš nežinau, kur ji. 

— Gal paprašytumėt, kad ji man paskambintų? Juk matysite ją 
per vakarienę, ar ne? 

— Aš neisiu vakarienės. Šiandien viskas turi kažkokį keistą 
skonį. O! O! — Veliver džiugiai sukrykštė. — Jei tik matytumėt tuos 
paukščius! Jie taip arti, beveik galiu juos paliesti! 

Džeinė išgirdo, kaip ji padėjo ragelį ant stalo. Išgirdo nutols- 
tančius žingsnius. 

— Daktare Veliver? Alio? 

Niekas neatsiliepė. 

Džeinė paniurusi padėjo ragelį. Įdomu, kokie paukščiai taip 
apžavėjo moteriškę? Staiga mintyse išvydo pterodaktilius, skraidančius 
virš Meino miškų. 


Tame Ivensongo pasaulyje viskas įmanoma. 


21. 


Vistų žudikė. 

Nors niekas nesakė to jai į akis, Klerė žinojo, apie ką jie šnabždasi 
sukišę galvas ir mėtydami žvilgsnius į ją nuo kitų valgomojo stalų. 
Tai jos darbas. Visi žinojo, kad prieš kelias dienas Klerė bandė įspirti 
Hermanui prie arklidžių. Todėl ji tapo pagrindine įtariamąja. Gandų 
teismas jau išnagrinėjo bylą ir nuteisė ją. 

Ji pasmeigė briuselinį kopūstą ir atsikando; jis buvo kartus kaip 
ir jos nuoskauda, tačiau ji vis tiek mechaniškai kramtė jį, bandydama 
nekreipti dėmesio į šnabždesius ir žvilgsnius. Kaip visuomet, viskam 
vadovavo Brajena, palaikoma savo princesių. Vienintelis Meškis žvelgė 
į Klerę su neslepiama užuojauta. Jis pakilo iš savo įprastos vietos prie 
Džiulijano kojų ir atšlepsėjo prie jos. Ji pakišo jam po stalu kąsnelį ir 
sumirksėjo slėpdama ašaras, kai jis dėkingai lyžtelėjo jai ranką. Šunys 
daug geresni už žmones. Jie priima tave tokį, koks esi. Ji ištiesė ranką 
ir suleido pirštus į tankų Meškio kailį. Bent jau jis visuomet bus jos 
draugas. 

— Ar galiu prisėsti prie tavo stalo? 

Ji pakėlė akis ir pamatė Tedį, laikantį padėklą. 

— Prašom. Bet žinai, kas bus, jei tai padarysi. 


— Kas? 

— Niekada nebebūsi vienas iš šauniųjų. 

— Niekada toks ir nebuvau. — Jis atsisėdo, ir Klerė pažiūrėjo 
į jo lėkštę su virtomis bulvėmis, briuseliniais kopūstais ir lenktasėk- 
lėmis pupelėmis. 


— Tu ką, vegetaras? 


— Aš alergiškas. 

— Kam? 

— Žuviai. Krevetėms. Kiaušiniams. — Jis lenkė pirštus, skai- 
čiuodamas savo alergijas. — Kviečiams. Pomidorams. Žemės riešu- 


tams. Ir galbūt, nors nesu tikras, braškėms. 

— Jėzau, kaip tu nenumiršti iš bado? 

— Aš toks pat mėsėdis kaip ir tu. 

Ji pažiūrėjo į jo blyškų veidą, plonas lyg pagaliukai rankas, ir 
pagalvojo: tu mažiausiai iš visų primeni mėsėdį. 

— Man patinka mėsa. Vakar valgiau vištieną. — Jis nutilo, ir jo 
skruostai staiga išraudo. — Atsiprašau, — sumurmėjo jis. 

— Aš nenužudžiau Hermano. Nesvarbu, ką jie visi kalba. 

— Ne visi taip kalba. 

Ji tėškė šakutę ant stalo. 

— Aš nesu kvaila, Tedi. 

— Vilas tiki tavimi. O Džiulijanas sako, kad geras tyrėjas turi 
vengti skubotų sprendimų. 

Klerė žvilgtelėjo į kitą stalą ir sugavo piktdžiugišką Brajenos 
grimasą. 

— Galvą guldau, ji manęs negina. 

— Tai dėl Džiulijano? 

Klerė pažiūrėjo į Tedį. 

— Ką? 

— Ar todėl judvi su Brajena taip nekenčiate viena kitos? Nes 
abiem patinka Džiulijanas? 


— Nesuprantu, apie ką kalbi. 

— Brajena sako, kad tu įsimylėjusi jį. — Tedis pažiūrėjo į Meškį, 
kuris vizgino uodegą, tikėdamasis dar vieno kąsnelio. — Ir todėl tu 
vis tupinėji aplink jo šunį, kad įsiteiktum Džiulijanui. 

Ar visi taip galvoja? Klerė staiga stumtelėjo Meškį ir riktelėjo: 

— Eik iš čia, kvailas šuo. 

Visas valgomasis išgirdo tai ir atsisuko pažiūrėti, kai ji atsistojo. 

— Kodėl išeini? — tarė Tedis. 

Ji neatsakė. Tiesiog išžingsniavo iš valgomojo ir išėjo į kiemą. 

Lauke dar nebuvo tamsu; vasaros vakaras neskubėjo užleisti 
vietos nakčiai. Danguje sūkuriavo ir nardė kregždės. Klerė nuėjo 
akmeniniu taku aplink pastatą, abejingai žvalgydamasi šešėliuose 
skraidančių jonvabalių. Svirpliai čirpė taip garsiai, kad ji ne iš karto 
išgirdo barškėjimą virš galvos. Tada kažkas atidardėjo stogu ir šlumš- 
telėjo jai po kojomis. Šiferio gabalas. 

Vos nepataikė į mane! 

Ji užvertė galvą ir pamatė figūrą, užsiropštusią ant stogo krašto. 
Tamsėjančiame dangaus fone matėsi it sparnai išskėstos rankos, tarsi 
ji būtų pasiruošusi skristi. 

Ne, norėjo sušukti Klerė, tačiau negalėjo išspausti nė garso. Ne. 

Figūra atsiskyrė nuo stogo. Danguje ratus suko ir nardė kregž- 
dės, tačiau kūnas smigo tiesiai žemyn, tarytum pasmerktas paukštis 
be sparnų. 

Kai Klerė vėl atsimerkė, ji išvydo tamsų klaną, plintantį ant tako, 


besiskečiantį it aura aplink daktarės Anos Veliver sutrupėjusią kaukolę. 


Meino valstijos vyriausiasis medicinos ekspertas buvo daktaras Dal- 
džitas Singhas, su kuriuo Mora prieš keletą metų susipažino teismo 
medicinos ekspertų konferencijoje. Nuo tada per kiekvieną konfe- 
renciją jie būtinai susitikdavo pavakarieniauti, aptarti keistų bylų ir 


parodyti vienas kitam atostogų bei šeimos nuotraukų. Tačiau iš balto 

universalo su ME skiriamaisiais ženklais išlipo ne Daldžitas; tai buvo 
jauna moteris su batais, plačiomis kelnėmis ir multino švarkeliu, tarsi 
būtų atvykusi tiesiai iš turistinio žygio. Ji ryžtingai pražingsniavo pro 
Meino valstijos policijos automobilius kaip žmogus, žinantis kelią į 
nusikaltimo vietą, ir patraukė Moros link. 

— Aš daktarė Ema Oven. O jūs daktarė Ailz, ar ne? 

— Atspėjote, — atsiliepė Mora, automatiškai ištiesdama ranką, 
nors buvo keista spausti ranką kitai moteriai. Ypač tokiai, kuri atro- 
dė tarsi būtų ką tik baigusi koledžą, ką jau kalbėti apie patologijos 
studijas. 

— Tiesą sakant, tai ne spėjimas. Mačiau jūsų nuotrauką tame 
straipsnyje, kurį praeitais metais parašėte Journal of Forensic Pathology 
žurnalui. Daldžitas visą laiką kalba apie jus, todėl jaučiuosi taip, tarsi 
jau jus pažinočiau. 

— Kaip laikosi Daldžitas? 

— Šią savaitę jis išvykęs į Aliaską atostogų. Antraip pats būtų 
atvažiavęs. 

— O tai turėjo būti 72420 atostogos, — ironiškai nusijuokė 
Mora. 

— Tai bent nepasisekė. Atvyksti į Meiną, o lavonai atseka iš 
paskos. — Daktarė Oven išsitraukė iš kišenės batų apvalkalus ir 
grakščiai it šokėja, lengvai juos užsitraukė, pasilaikydama viena, po 
to kita koja. Kaip ir dauguma jaunų moterų gydytojų, šiuo metu 
keičiančių medikų profesijos veidą, daktarė Oven atrodė protinga, 
sportiška ir pasitikinti savimi. — Detektyvas Holandas jau informavo 
mane telefonu. Ar jūs to tikėjotės? Pastebėjote kokių nors suicidinių, 
depresijos ženklų? 

— Ne. Aš priblokšta kaip ir visi kiti čia. Daktarė Veliver pasirodė 
man visiškai normali. Vienintelis neįprastas dalykas buvo tas, kad 
šįvakar ji neatėjo vakarieniauti. 


— O kada ją matėte paskutinį kartą? 

— Per pietus. Man regis, pirmą valandą ji turėjo paskutinį 
dienos seansą su mokiniu. Po to daugiau niekas jos nebematė. Iki 
ji nušoko. 

— Ar turite kokią versiją? Kodėl ji galėjo tai padaryti? 

— Tikrai ne. Mes visi suglumę. 

— Ką gi, — atsiduso moteris, — jei tokia ekspertė kaip dak- 
tarė Ailz nieko nenutuokia, tuomet mes susidūrėme su tikrai labai 
paslaptingu atveju. — Ji užsitraukė latekso pirštines. — Detektyvas 
Holandas sako, jog būta liudininkės. 

— Viena mokinė matė, kaip tai atsitiko. 

— O Dieve. Dabar vargšas vaikas sapnuos košmarus. 

Tarsi Klerei Vord jų dar būtų per mažai, pagalvojo Mora. 

Daktarė Oven nužvelgė pastatą, šviesų nutviekstus langus tam- 
saus dangaus fone. 

— Oho. Niekada nesu čia buvusi. Nė nežinojau, kad tokia 
mokykla egzistuoja. Atrodo kaip pilis. 

— Vienas geležinkelių magnatas pasistatė ją sau devynioliktame 
amžiuje. Sprendžiant iš gotikinio stiliaus, jis manėsi esąs karalius. 

— Ar žinote, nuo kurios vietos ji nušoko? 

— Nuo stogtakio. Jis eina nuo bokšto, kur yra jos kabinetas. 

Daktarė Oven užvertė galvą į bokštą, kur Veliver kabinete te- 
bedegė šviesos. 

-— Sakyčiau, septyniasdešimt pėdų, gal net daugiau. Ką manote, 
daktare Ailz? 

— Sutinku. 

Jos pajudėjo taku aplink pastato šoną, ir Mora susimąstė, kada 
ji tapo vyresniąja, nes jaunoji moteris aiškiai leido tai suprasti kreip- 
damasi į ją daktare Ailz. Priešaky blyksėjo dviejų Meino policijos 
detektyvų prožektoriai. Kūnas, gulintis prie jų kojų, buvo uždengtas 
plastikiniu uždangalu. 


— Labas vakaras, ponai, — tarė daktarė Oven. 

— Sako, kad paprastai psichiatrai taip ir baigia gyvenimą, — 
tarė vienas iš detektyvų. 

— Ji buvo psichiatrė? 

— Daktarė Veliver buvo mokyklos psichologė, — tarė Mora. 

Detektyvas krenkštelėjo. 

— Ką aš ir sakau. Matyt, ne be reikalo jie renkasi tokią sritį. 

Daktarei Oven pakėlus uždangalą, abu pareigūnai nukreipė 
prožektorius į kūną. Ana Veliver gulėjo ant nugaros, veidu į šviesos 
spindulius, o jos plaukai buvo išsitaršę aplinkui it šiurkštus pilkas 
lizdas. Mora dirstelėjo į trečio aukšto miegamųjų langus ir pamatė 
mokinių siluetus, spoksančius į vaizdą, kurio vaikams niekada nede- 
rėtų matyti. 

— Daktare Ailz? — Daktarė Oven ištiesė Morai pirštinių 
porą. — Jei norėtumėt prisidėti prie manęs. 

Mora nelabai apsidžiaugė tokiu kvietimu, tačiau užsitraukė pirš- 
tines ir pritūpė šalia jaunosios kolegės. Kartu jos apžiūrėjo kaukolę, 
galūnes, suskaičiavo akivaizdžius lūžius. 

— Mes tik norime žinoti: nelaimingas atsitikimas ar savižudy- 
bė? — tarė vienas iš detektyvų. 

— Jūs jau atmetėte nužudymą, ar ne? — tarė daktarė Oven. 

Jis linktelėjo. 

— Mes kalbėjomės su liudininke. Mergaite, vardu Klerė Vord, 
trylikos metų. Ji stovėjo štai šioje vietoje, kai tai atsitiko, ir ji nematė 
ant stogo jokio kito žmogaus, tik auką. Sakė, kad moteris išskėtė 
rankas ir šoko. — Jis parodė į ryškiai apšviestą bokštą. — Jos kabineto 
durys buvo plačiai atidarytos, ir mes nepamatėme jokių grumtynių 
žymių. Ji išžengė ant stogtakio, perlipo per turėklą ir nušoko. 

— Kodėl? 

Detektyvas gūžtelėjo. 

— Tai tegu aiškinasi psichiatrai. Tie, kurie 427 nenušoko. 


Daktarė Oven lanksčiai atsistojo, bet Mora stojosi lėčiau, jaus- 

dama savo amžių; jos dešinysis kelis buvo nelankstus nuo daugybės 
vasarų, praleistų sode, nuo per keturis dešimtmečius neišvengiamai 
susidėvėjusių sausgyslių ir kremzlių. Dar vienas girgždus priminimas, 
kad į nugarą alsuoja naujoji karta. 

— Taigi, remdamiesi liudininkės parodymais, — tarė daktarė 
Oven, — jūs nemanote, jog tai buvo nelaimingas atsitikimas. 

— Nebent ji netyčia perlipo per turėklą ir netyčia nuskrido nuo 
stogo. 

— Supratau. — Daktarė Oven nusitraukė pirštines. — Turiu 
jums pritarti. Mirties būdas — savižudybė. 

— Tik kad niekas to nesitikėjo, — tarė Mora. — Nebuvo jokių 
požymių. 

Tamsoje ji nematė policininkų išraiškų, tačiau neabejojo, kad 
jie abu varto akis. 

— Jums reikia savižudžio laiškelio? — tarė vienas detektyvas. 

— Man reikia priežasties. Aš pažinojau šią moterį. 

— Žmonos mano, kad jos pažįsta savo vyrus. O tėvai pažįsta 
savo vaikus. 

— Taip, girdžiu tai kiekvieną kartą, kai kas nors nusižudo. 
Nebuvo jokių požymių. Aš visiškai suprantu, kad kartais šeimos nė 
nenutuokia. Bet šiuo atveju... — Mora nutilo, jausdama tris poras 
akių, stebinčių ją, garsią medicinos ekspertę iš Bostono, bandančią 
apginti tokį nelogišką dalyką kaip intuiciją. — Jūs turite suprasti, 
kad daktarės Veliver darbas buvo patarti psichologiškai sužalotiems 
vaikams. Padėti jiems išgyti po stiprių emocinių traumų. Tai buvo 
jos gyvenimo darbas, tai kodėl jai traumuoti juos dar labiau šiuo savo 
poelgiu? Pasirenkant mirti tokiu įspūdingu būdu? 

— Jūs turite atsakymą)? 

— Ne, neturiu. Jos kolegos irgi. Šito nesupranta nei kiti moky- 


tojai, nei mokyklos darbuotojai. 

— Giminės? — pasiūlė daktarė Oven. — Kas nors, kas galėtų 
mums padėti? 

— Ji buvo našlė. Direktoriaus Baumo žiniomis, ji neturi jokios 
šeimos. 

— Tuomet, deja, šis atvejis liks vienu iš nežinomųjų, — tarė 
daktarė Oven. — Bet aš atliksiu skrodimą, net jei mirties priežastis 
atrodo aiški. 

Mora pažiūrėjo į kūną ir pagalvojo: mirties priežasties nustaty- 
mas bus lengviausia dalis. Perpjausi odą, ištirsi sutrūkusius organus 
ir lūžusius kaulus ir rasi atsakymą. Tačiau jai kelia nerimą klausimai, 
į kuriuos nėra atsakymų. Motyvai, slaptos kančios, kurios priverčia 
žmogų žudyti kitus arba atimti gyvybę sau. 

Kai tą vakarą pagaliau išvyko paskutinysis tarnybinis automobi- 
lis, Mora užlipo į mokytojų kambarį, kur buvo susirinkusi dauguma 
darbuotojų. Židinyje liepsnojo ugnis, tačiau nešvietė nė viena lempa, 
tarsi niekas nebūtų galėjęs prisiversti apšviesti šią tragišką naktį. Mora 
susmuko į aksominį fotelį ir nužvelgė liepsnų nurviekstus veidus. 
Ji išgirdo tylų klanktelėjimą, kai Gotfridas įpylė jai brendžio. Jis 
tylėdamas pastatė taurę priešais Morą, nuspėjęs, kad ir jai praverstų 
stipraus gėrimo gurkšnis. Ji linktelėjo ir su dėkingumu gurkštelėjo. 

— Kažkas iš mūsų turi žinoti, kodėl ji taip pasielgė, — pasakė 
Lilė. — Turėjo būti kažkas, kas mums nepasirodė svarbu. 

— Mes negalime patikrinti jos elektroninių laiškų, nes aš ne- 
turiu jos slaptažodžio, — tarė Gotfridas. — Tačiau policija išnaršė 
jos kambarį, ieškodama savižudžio atsisveikinimo laiškėlio. Nieko 
nerado. Aš kalbėjausi su virėju, sodininku, tačiau ir jie nepastebėjo 
nieko, jokių požymių, kad Ana būtų linkusi į savižudybę. 

— Šį rytą mačiau ją sode, karpančią rožes savo stalui, — tarė 
Lilė. — Ar taip elgtųsi žudytis pasirengusi moteris? 

— Iš kur mums žinoti? — sumurmėjo daktaras Paskantoni- 


jus. — J/ buvo psichologė. 

Gotfridas nužvelgė kolegas. 

— Jūs visi kalbėjotės su mokiniais. Ar kuris nors iš jų turi at- 
sakymą? 

— Nė vienas, — atsiliepė Karla Duplesis, literatūros moky- 
toja. — Šiandien ji buvo paskyrusi seansus keturiems mokiniams. 
Paskutinis pas ją lankėsi Artūras Tumsas — pirmą valandą — ir jis 
sakė, kad ji atrodė šiek tiek išsiblaškiusi, bet nieko daugiau. Vaikai 
priblokšti kaip ir mes. Jei jau mums sunku, pagalvokite, kaip sunku 
jiems. Ana rūpinosi jų emociniais poreikiais, o dabar jie sužino, kad ji 
buvo silpna. Jie ims abejoti, ar gali pasikliauti mumis. Ar suaugusieji 
pakankamai tvirti, kad pasirūpintų jais. 

— Todėl mes negalime rodyti savo silpnumo. Tik ne dabar. — 
Šiurkštūs žodžiai atsklido iš tamsiausio kambario kampo. Eigulys 
Romanas vienintelis neieškojo paguodos brendžio taurėje. — Mes 
turime elgtis kaip visuomet. 

— Tai būtų nenatūralu, — tarė Karla. — Mums visiems reikia 
laiko apsiprasti su tuo. 

— Abpsiprasti? Tai tik įmantrus žodis, reiškiantis niūrojimą ir 
ašarojimą. Ponia nusižudė, ir mes nieko negalime padaryti, tik gyventi 
toliau. — Piktai atsidusęs, jis atsistojo ir išėjo iš kambario, palikęs 
pušų ir tabako kvapų šleifą. 

— Štai jums žmogiškas gerumas, — tyliai ištarė Karla. — Kai 
Romanas rodo tokį pavyzdį, nenuostabu, kad mokiniai žudo vištas. 

— Tačiau ponas Romanas iš dalies teisus, — prabilo Gotfri- 
das. — Svarbu išlaikyti įprastą rutiną. Mokiniams to reikia. Žinoma, 
duosime jiems laiko susitaikyti su netektimi, tačiau jie turi suprasti, 
kad gyvenimas tęsiasi. — Jis pažiūrėjo į Lilę. — Kaip dėl išvykos į 
Kvebeką? 

— Aš dar nieko neatšaukiau, — tarė ji. — Viešbučio kambariai 
užsakyti, ir vaikai seniai jos laukia. 


— Tuomet važiuokite, kaip ir pažadėta. 

— Jie juk ne visi važiuos, ar ne? — paklausė Mora. — Žinant 
Tedžio situaciją, jam būtų per daug pavojinga rodytis viešoje vietoje. 

— Detektyvė Ricoli aiškiai pasakė, — tarė Lilė. — Jis liks čia, kur 
bus saugus. Vilas su Klere irgi lieka. Ir, žinoma, Džiulijanas. — Lilė 
nusišypsojo. — Jis sakė, kad nori daugiau laiko praleisti su jumis. Iš 
paauglio lūpų tai tikras komplimentas, daktare Ailz. 

— Vis dėlto kažkaip negražu, — tarė Karla. — Vežtis juos į 
išvyką, kai Ana ką tik mirė. Mes turėtume likti čia, pagerbti ją. Išsi- 
aiškinti, kas ją privedė prie savižudybės. 

— Sielvartas, — tyliai atsakė Lilė. — Kartais jis pasiveja tave. 
Netgi po daugelio metų. 

Paskantonijus krenkštelėjo. 

— Tai atsitiko kada? Prieš dvidešimt dvejus metus? 

— Jūs kalbate apie Anos vyro nužudymą? — paklausė Mora. 

Paskantonijus linktelėjo ir prisitraukė butelį. 

— Ji man pasakojo apie tai. Kaip Frenkas buvo pagrobtas iš savo 
automobilio. Kaip jo kompanija sumokėjo išpirką, tačiau Frenką vis 
tiek nužudė, o jo kūnas buvo rastas po kelių dienų. Niekas nebuvo 
suimtas. 

— Ji turėjo siaubingai įsiusti, — pasakė Mora. — Paskui pyk- 
tis greičiausiai virto depresija. Jei ji visą šį laiką nešiojosi savyje tą 
pyktį... 

— Mes visi jį nešiojamės, — tarė Paskantonijus. — Todėl mes 
čia. Todėl mes pasirinkome šį darbą. Pyktis yra degalai, skatinantys 
mus gyventi toliau. 

— Degalai gali būti pavojingi. Jie sprogsta. — Mora nužvelgė 
žmones, kurie visi buvo paženklinti smurto. — Ar esate tikri, kad jūs 
susitvarkysite? Ar mokiniai gali būti tikri? Aš mačiau, kas kabėjo ant 
to gluosnio. Kažkas — jis ar ji — jau įrodė, kad gali žudyti. 

Stojo nejauki tyla; mokytojai susižvalgė. 


— Būtent tai ir kelia mums nerimą, — prabilo Gotfridas. — 

Vakar mes kaip tik kalbėjomės apie tai su Ana. Kad vienas iš mūsų 
mokinių gali turėti rimtų sutrikimų, galbūt netgi... 

— Psichopatinių, — užbaigė Lilė... 

— lr jūs nenutuokiate, kuris? — tarė Mora. 

Gotfridas papurtė galvą. 

— Būtent tai ir kėlė didžiausią nerimą Anai. Kad ji nežinojo, 


kuris mokinys tai galėtų būti. 


Psichopatas. Turintis rimtų sutrikimą. 

Vėliau tą vakarą, lipdama laiptais, Mora vis negalėjo pamiršti to 
pokalbio. Ji galvojo apie sužalotus vaikus ir kaip patirtas smurtas gali 
iškreipti sielas. Galvojo apie tai, koks vaikas galėtų nužudyti gaidį dėl 
smagumo, perpjauti jį ir palikti kaboti ant medžio. Kažin, kuriame 
šios pilies kambaryje dabar miega tas vaikas? 

Užuot grįžusi į savo kambarį, ji užlipo laiptais į bokštą. Į Anos 
kabinetą. Ji jau lankėsi tame kambaryje anksčiau, su valstijos poli- 
cininkais, todėl įžengusi į kabinetą ir užžiebusi šviesas nenustebo ir 
nieko nauja nepamatė. Tiesą sakant, kambarys atrodė taip pat kaip 
ir jiems išeinant. Kvarco kristalai tebekyburiavo lange. Smilkalų 
lazdelės buvo susmilkusios iki pilkų pelenų. Ant stalo gulėjo krūva 
užrašų, vienas aplankas tebebuvo atverstas ties policijos ataskaita iš 
Šv. Tomo salos. Tai buvo Tedžio Kloko byla. Netoliese stovėjo vaza su 
rožėmis, kurias Ana nusiskynė tą rytą. Mora pamėgino įsivaizduoti, 
kas galėjo vykti Anos galvoje, kai ji karpė stiebus ir traukė į save gėlių 
aromatą. Ši diena paskutinė, kai uostau gėles? O gal ji negalvojo apie 
likusį jai laiką, neatsisveikino su gyvenimu, o tiesiog kaip paprastai 
leido rytą sode? 

Kodėl ši diena baigėsi taip tragiškai? 

Mora vaikštinėjo po kambarį, ieškodama kokių nors Anos pėd- 


sakų. Ji netikėjo dvasiomis, o tiems, kurie jomis netiki, nelemta jų 

sutikti. Tačiau ji lūkuriavo, kvėpdama rožių kvapą, kvėpdama tą patį 
orą, kuriuo visai neseniai kvėpavo Ana. Durys į stogtakį, kuriuo ėjo 
Ana, dabar buvo uždarytos nakčiai. Padėklas su arbatiniu ir porceliani- 
niais puodeliais bei cukrine stovėjo ant šoninio staliuko, kur jis ir buvo 
tą rytą, kai šiame kabinete sėdėjo Džeinė ir Mora. Puodeliai suplauti 
ir sukrauti į krūvelę, arbatinis tuščias. Prieš išeidama iš gyvenimo, 
Ana nepamiršo išplauti arbatinio ir puodelių. Galbūt tai buvo jos 
paskutinė sąmoninga mintis apie tuos, kurie turės tvarkytis po visko. 

Tuomet kodėl ji pasirinko tokią bjaurią mirtį? Kam reikėjo 
savo krauju aptaškyti taką ir amžiams sutepti mokinių ir kolegų 
prisiminimus? 

— Mums tai nesuvokiama. O tau? 

Mora atsisuko ir pamatė Džiulijaną, stovintį tarpduryje. Kaip 
paprastai, šuo sėdėjo prie jo kojų ir atrodė nusiminęs, kaip ir jo šei- 
mininkas. Slegiamas sielvarto. 

— Maniau, kad nuėjai miegoti, — tarė ji. 

— Negaliu užmigti. Nuėjau pasikalbėti su tavim, bet tavęs 
nebuvo kambaryje. 

Mora atsiduso. 

— Aš irgi negaliu užmigti. 

Berniukas dvejodamas trypčiojo tarpduryje, tarsi įžengęs į Anos 
kabinetą parodytų nepagarbą mirusiajai. 

— JI niekada nepamiršdavo nė vieno gimtadienio, — tarė jis. — 
Vaikas nusileisdavo pusryčiauti ir rasdavo kokią nors mažą dovanėlę. 
„Jankių“ kepuraitė berniukui, kuris mėgsta beisbolą. Maža krištolinė 
gulbė mergaitei, kuri nešioja kabes. Ji padovanojo man dovaną net 
ne per mano gimtadienį. Kompasą. Kad aš visuomet žinočiau, kur 
einu, ir niekados nepamirščiau, kur buvau. — Jo balsas suplonėjo iki 
šnabždesio. — Visuomet taip nutinka žmonėms, kurie man brangūs. 

— Kas nutinka? 


— Jie mane palieka. — Jis norėjo pasakyti mžršta, ir tai buvo 

tiesa. Paskutinieji jo šeimos nariai mirė praeitą žiemą, palikę jį vieną 
pasaulyje. 

Išskyrus mane. Jis vis dar turi mane. - 

Ji prisitraukė jį į glėbį ir apkabino. Džiulijanas buvo jai kaip 
sūnus, nors daugeliu atvejų jie vis dar vienas kito nepažinojo. Jis 
sustingo jos glėbyje kaip medinė statula, apkabinta moters, kuri 
lygiai taip pat nemėgo švelnybių. Šiuo atžvilgiu jiedu buvo liūdnai 
panašūs, trokštantys ryšio, tačiau nepasitikintys juo. Galų gale ji 
pajuto, kaip jis atsipalaidavo ir savo ruožtu apkabino ją, suglebdamas 
prie jos krūtinės. 

— Aš tavęs nepaliksiu, Žiurkiau, — tarė ji. — Gali visuomet 
pasikliauti manimi. 

— Žmonės taip sako. Bet visko atsitinka. 

— Nieko man nenutiks. 

— Tu žinai, kad negali pažadėti šito. — Jis atšlijo ir nusisuko 
į daktarės Veliver stalą. — Ji sakydavo, kad galime pasikliauti ja. Ir 
žiūrėk, kas atsitiko. — Jis palietė rožes vazoje; vienas rožinis žiedlapis 
nukrito ir nupleveno kaip mirštantis drugelis. — Kodėl ji tai padarė? 

— Kartais atsakymų nėra. Man pernelyg dažnai tenka atsakinėti 
į tokius klausimus darbe. Šeimos bando suprasti, kodėl jų mylimas 
žmogus nusižudė. 

— Ką tu jiems sakai? 

—— Kad niekada nekaltintų savęs. Ir nesijaustų kalti. Nes mes 
atsakome tik už savo veiksmus. Ne už kitų. 

Mora nesuprato, kodėl, išgirdęs jos žodžius, jis staiga nuleido 
galvą. Tada persibraukė ranka akis, paskubomis nusibraukdamas 
išdavikišką ašarą, palikusią spindintį dryžį ant jo veido. 

— Žiurkiau? — tyliai prakalbo ji. 

— Aš jaučiuosi kaltas. 

— Niekas nežino, kodėl ji taip pasielgė. 


— Kalbu ne apie daktarę Veliver. 

— Tai apie ką? 

— Apie Kerę. — Jis pažiūrėjo į ją. — Kitą savaitę jos gimtadienis. 

Jo mirusi sesuo. Praeitą žiemą mergaitė ir jos motina mirė ato- 
kiame Vajomingo slėnyje. Jis retai kalbėdavo apie savo šeimą, retai 
kalbėdavo apie tai, kas atsitiko per tas nevilties savaites, kai jis ir Mora 
kovojo už savo gyvybes. Ji manė, jog Džiulijanas bus pamiršęs tuos 
išgyvenimus, bet, žinoma, jis nepamiršo. Jis labiau panašus į mane 
nei man atrodo, pagalvojo Mora. Mes abu palaidojame savo liūdesį 
ten, kur niekas jo nemato. 

— Turėjau ją išgelbėti, — pasakė jis. 

— Kaip galėjai? Tavo motina nebūtų jos išleidusi. 

— Turėjau priversti ją išeiti. Aš buvau šeimos vyras. Aš turėjau 
pasirūpinti jos saugumu. 

Atsakomybė, kuri niekada neturėjo prislėgti šešiolikmečio pečių, 
pagalvojo ji. Kas, kad jis aukštas ir plačiapetis kaip vyras, tačiau ji 
mato vaiko ašaras ant jo veido. Jis nusibraukė jas rankove ir apsidairė 
nosinaičių. 

Mora nuėjo į gretimą vonios kambarį ir atvyniojo gniužulą tua- 
letinio popieriaus. Atplėšdama jį, pastebėjo kažkokį spindėjimą, tarsi 
tualeto sėdynė būtų apibarstyta blizgančio smėlio krisleliais. Palietė 
juos ir apžiūrėjo baltas granules, prikibusias prie savo pirštų. Paste- 
bėjo, jog dar daugiau granulių spindi ant vonios kambario plytelių. 

Kažkas buvo išpilta į tualetą. 

Ji sugrįžo į kabinetą ir pažiūrėjo į arbatos padėklą ant šoninio 
staliuko. Prisiminė, kaip Ana užplikė „Earl Grey“ arbatą tame porce- 
liano arbatinyje ir įpylė tris puodelius. Prisiminė, kaip Ana įsidėjo tris 
kupinus šaukštelius cukraus į savo puodelį; tuo metu Mora atkreipė 
dėmesį į tokį išlaidumą. Ji nukėlė cukrinės dangtelį. Ši buvo tuščia. 

Kam Ana būtų išpylusi cukrų į tualetą? 

Ant Anos stalo suskambo telefonas, išgąsdindamas ją ir Džiulija- 


ną. Jiedu susižvalgė suglume, kad kažkas skambina mirusiai moteriai. 
ą g€ sug!umę 

Mora pakėlė ragelį. 

— Ivensongo mokykla. Čia daktarė Ailz. 

— Tu man neatskambinai, — pasakė Džeinė Ricoli. 

— O turėjau? 

— Jau prieš kelias valandas palikau žinutę daktarei Veliver. 
Pamaniau, pamėginsiu dar kartą, kol dar ne per vėlu. 

— Tu kalbėjaisi su Ana? Kada? 

— Maždaug penktą, pusę šešių. 

— Džeine, atsitiko kai kas siaubinga, ir... 

— Tedžiui viskas gerai, tiesa? — įsiterpė Džeinė. 

— Taip. Taip, jis sveikas ir gyvas. 

— Tai kas tada? 

— Ana Veliver negyva. Panašu, kad nusižudė. Nušoko nuo 
mokyklos stogo. 

Stojo ilga tyla. Fone Mora girdėjo televizoriaus garsus, tekantį 
vandenį ir indų braškėjimą. Tie buitiniai garsai jai priminė jos namus, 
ir ji staiga pajuto besiilginti namų, savo virtuvės. 

— Jėzau, — galų gale išspaudė Džeinė. 

Mora pažiūrėjo į cukrinę. Įsivaizdavo Aną, išpilančią cukrų į 
tualetą ir sugrįžtančią į šį kambarį. Atsidarančią stogo duris ir išžen- 
giančią ant stogtakio trumpai kelionei į amžinybę. 

— Kodėl ji nusižudė? — paklausė Džeinė. 

Mora tebestebeilijo į tuščią cukrinę. 


— Nesu tokia tikra, kad nusižudė, — ištarė ji. 


Ž2. 


— Jūs įsitikinusi, kad norite dalyvauti, daktare Ailz? 

Jos stovėjo morgo prieškambaryje, apsuptos spintelių, prikimštų 
pirštinių, kaukių ir batų apvalkalų. Mora jau vilkėjo chirurginį švarką 
bei kelnes, kuriuos pasiėmė iš persirengimo kambario, ir kišo plaukus 
po popierine kepuraite. 

— Aš atsiųsiu jums galutines išvadas, — pasakė daktarė 
Oven. — Ir užsakysiu detalų toksikologinį tyrimą, kaip jūs siūlėte. 
Žinoma, jei norite, galite likti, bet man atrodo... 

— Aš tik stebėsiu, nesikišiu, — tarė Mora. — Jūs darykite, ką 
norite. 

Daktarė Oven paraudo po pūsta popierine kepure. Netgi ryškioje 
Auorescencinėje šviesoje jos jaunatviškas veidas atrodė pavydėtinai 
lygus, nereikalaujantis tų visų maskuojamųjų kremų ir pudrų, kurie 
jau skynėsi kelią į Moros vonios kambario spintelę. 

— Ne tai turėjau galvoje, — tarė daktarė Oven. — Tik pama- 
niau, kad jūs pažinojote ją asmeniškai. Jums turėtų būti sunku. 

Pro stebėjimo langelį Mora pamatė daktarės Oven padėjėją, 
stambų jauną vyruką, ruošiantį instrumentų padėklą. Ant stalo gulėjo 
Anos Veliver kūnas, vis dar aprengtas. Kiek lavonų esu prapjovusi, 


pagalvojo ji, kiek skalpų nulupusi nuo kaukolių? Tiek daug, kad jau 

pametė skaičių. Tačiau visi jie buvo nepažįstami, su jais jos nesiejo 
jokie prisiminimai. O Aną ji pažinojo. Žinojo, kaip skamba jos balsas, 
kaip ji šypsosi, matė gyvenimo spindesį jos akyse. Šio skrodimo veng- 
tų bet kuris patologas; vis dėlto ji čia, užsitraukusi batų apvalkalus, 
užsidėjusi apsauginius akinius ir kaukę. 

— Bent tiek galiu dėl jos padaryti, — atsakė ji. 

— Abejoju, ar bus kokių netikėtumų. Mes žinome, kaip ji mirė. 

— Bet nežinome, kas prie to privedė. 

— Šis skrodimas nepadės atsakyti į šį klausimą. 

— Valandą prieš nušokdama, ji keistai elgėsi kalbėdama telefonu. 
Sakė detektyvei Ricoli, kad maisto skonis keistas. Ir matė paukščius, 
keistus paukščius, skraidančius už lango. Manau, tai galėjo būti 
haliucinacijos. 

— Todėl ir paprašėte toksikologinio tyrimo? 

— Jos kambaryje neradome jokių narkotikų, tačiau galbūt kažką 
pražiūrėjome. Arba ji paslėpė juos. 

Jos įžengė pro duris į skrodimo kambarį, ir daktarė Oven pasakė: 

— Rendi, šiandien mes turime garbingą viešnią. Daktarė Ailz 
yra iš Bostono medicinos ekspertų biuro. 

Jaunas vyras abejingai linktelėjo ir pasiteiravo: 

— Kuri pjaustysite? 

— Tai daktarės Oven byla, — tarė Mora. — Aš tik stebėsiu. 

Įpratusi vadovauti savajame morge, Mora turėjo tvardytis, kad 
neužimtų įprastos vietos prie stalo. Ji laikėsi nuošaliai, kol daktarė 
Oven ir Rendis dėliojo padėklus su instrumentais ir derino šviesas. 
Tiesą sakant, ji ir nenorėjo prieiti arčiau, nenorėjo žiūrėti į Anos 
veidą. Dar vakar tos akys buvo sąmoningos, suvokiančios, o dabar 
tuščiai spoksojo skaudžiai primindamos, jog kūnai tėra kiautai, kad 
tai, kas sudaro sielą, yra laikina ir lengvai užgesinama. Ema Oven 
teisi, galvojo ji. Neturėčiau stebėti šio skrodimo. 


Ji nukreipė akis į išankstines rentgeno nuotraukas, iškabintas švies- 

lentėje. Kol daktarė Oven ir jos padėjėjas išrengė kūną, Mora įdėmiai 
"tyrinėjo vaizdus, kuriuose nebuvo pažįstamo veido. Šiose nuotraukose 
jos niekas nenustebino. Vakar vakare vien palpacijos būdu ji apčiuopė 
uždarus lūžius kairiajame viršugalvio kaule, o dabar matė juodai baltus 
įrodymus, nedidelį įskilimų voratinklį. Ji perkėlė akis į kitą nuotrauką, 
į šonkaulius, kur net ir pro neryškų drabužių šešėlį kairėje pusėje paste- 
bėjo stiprų lūžį nuo antrojo iki aštuntojo šonkaulio. Kryčio metu lūžo 
ir dubuo, suspausdamas kryžmens kanalą ir suskaldydamas gaktikaulio 
šaką. Būtent tai tikėtumeisi pamatyti kūne, nukritusiame iš didelio 
aukščio. Dar jiems nė neatvėrus krūtinės, Mora galėjo atspėti, ką ras 
krūtinės ertmėje, nes ji buvo mačiusi kitų žmonių kūnų, nukritusių iš 
didelio aukščio. Nors kryčio metu lūžta šonkauliai ir dubuo, žmogų 
paprastai nužudo staigus atsitrenkimas, paveikiantis širdį ir plaučius, 
perplėšiantis silpnuosius audinius ir sudraskantis pagrindines krauja- 
gysles. Kai jie atvers Anos krūtinę, greičiausiai ras ją pilną kraujo. 

— Iš kur, po galais, šitie? — tarė Rendis. 

Daktarė Oven šūktelėjo: 

— Daktare Ailz, pažiūrėkite. 

Mora prisiartino prie stalo. Jie buvo atsagstę Anos suknelę, tačiau 
nenutraukę nuo klubų. Kūnas tebebuvo su praktiška D dydžio, be 
jokių nėrinių ar apsiuvų, liemenėle. Jie visi sužiuro į apnuogintą plotą. 

— Tai keisčiausi randai, kokius man teko matyti, — pasakė 
daktarė Oven. 

Mora stebeilijosi priblokšta to, ką pamatė. 

— Nutraukime likusius drabužius, — tarė ji. 

Kartu jie paskubomis nusegė liemenėlę, nutraukė nuo klubų 
suknelę. Traukiant per klubus juosmenį, Mora prisiminė dubens 
lūžius, kuriuos ką tik matė rentgeno nuotraukoje, ir sučiaupė lūpas 
pagalvojusi, kaip smulkios kaulų skeveldros trinasi viena į kitą. 
Prisiminė, kaip kartą priimamajame rėkė jaunas vyras, kuriam per 


nelaimingą atsitikimą baržoje buvo sulaužyti dubens kaulai. Tačiau 

Ana nejautė skausmo ir leidosi nurengiama be aimanų. Dabar ji gulėjo 
visiškai nuoga, pamėlusiu ir deformuotu nuo šonkaulių, kaukolės ir 
dubens lūžių kūnu. 

Tačiau jie žiūrėjo į žymes ant jos odos. Žymes, kurių nematė 
rentgenas ir kurios atsiskleidė tik dabar. Randai plėtėsi ant jos liemens, 
šiurpūs mazgų kvadratai bjaurojo jos krūtis, pilvą, netgi pečius. Mora 
prisiminė tas kuklias močiutiškas sukneles, kurias Ana vilkėdavo netgi 
šiltomis dienomis, sukneles, kurias ji rinkosi ne dėl savo ekscentriš- 
kumo, o norėdama paslėpti randus. Kažin, kada Ana paskutinį kartą 
dėvėjo maudymosi kostiumėlį ar deginosi paplūdimy? Šie randai 
atrodė seni, amžini kažkokios nenusakomos kančios priminimai. 

— Gal jai buvo persodinta oda? — pratarė Rendis. 

—-Ne, nieko panašaus, — atsakė daktarė Oven. 

— Tuomet kas tai? 

— Nežinau. — Daktarė Oven pažiūrėjo į Morą. — O jūs? 

Mora neatsiliepė. Ji atidžiai apžiūrinėjo apatines galūnes. Prisi- 
traukusi lempą, nukreipė spindulį į blauzdas, kur oda buvo tamsesnė. 
Storesnė. Ji pažiūrėjo į Rendį. 

— Reikia peršviesti kojas. Ypač blauzdikaulius ir abi kulkšnis. 

— Ašjau peršviečiau skeletą, — tarė Rendis. — Štai nuotraukos. 
Galite matyti visus lūžius. 

— Manęs nedomina nauji lūžiai. Aš ieškau senų. 

— Kaip tai padės mums nustatyti mirties priežastį? — pasitei- 
ravo daktarė Oven. 

— Aš noriu suprasti auką. Jos praeitį, jos dvasinę būseną. Ji 
negali mums nieko papasakoti, tačiau jos kūnas gali. 

Mora ir daktarė Oven išėjo į prieškambarį ir stebėjo, kaip 
Rendis, dabar užsirišęs švino prijuostę, ruošia kūną naujai rentgeno 
serijai. Kiek randų tu slėpei, Ana? Žymės ant odos buvo akivaizdžios, 
bet kaipgi emocinės žaizdos, kurios niekuomet neužgyja, kurių ne- 
padengsi fibroze ar kolagenu? Ar seni išgyvenimai privertė ją išžengti 


ant stogtakio ir atsiduoti žemės traukai bei kietai žemei? 

Rendis iškabino naujas nuotraukas ir pamojo joms. Kai Mora 
ir daktarė Oven sugrįžo į laboratoriją, jis tarė: 

— Aš nematau jokių kitų lūžių. 

— Jie turėtų būti seni, — tarė Mora. 

— Nematau jokių susiformavusių randų, jokių deformacijų. 
Aš irgi šį tą išmanau. 

Jo balse skambėjo neslepiamas susierzinimas. Ji buvo įsibrovėlė, 
garsi ir įtakinga ekspertė iš didelio miesto, kuri abejojo jo kompe- 
tencija. Mora nusprendė nesiginčyti su juo ir ėmė įdėmiai tyrinėti 
rentgeno nuotraukas. Tai, ką jis pasakė, buvo tiesa: iš pirmo žvilgsnio 
nesimatė jokių akivaizdžių senų rankų ar kojų lūžių. Ji priėjo dar arčiau 
ir apžiūrėjo iš pradžių dešinįjį blauzdikaulį, paskui kairįjį. Įtarimus 
buvo sukėlusi tamsesnė oda ant Anos blauzdų, ir tai, ką ji pamatė 
šiose nuotraukose, patvirtino jos diagnozę. 

— Ar matote tai, daktare Oven? — Mora parodė į blauzdikaulio 
kontūrą. — Atkreipkite dėmesį į sluoksnius ir storį. 

Jaunoji patologė susiraukė. 

— Sutinku, jis storesnis. 

— Štai čia taip pat esama vidinio antkaulio pakitimų. Ar matote 
juos? Jie verčia susimąstyti. — Ji pažiūrėjo į Rendį. — Dabar norėčiau 
pamatyti kulkšnių nuotraukas. 

— Susimąstyti apie ką? — paklausė jis, vis dar nepasitikėdamas 
šia eksperte iš Bostono. 

— Apie periostitą. Uždegiminius membranos pakitimus. — 
Mora nukabino blauzdikaulių nuotraukas. — Prašyčiau kulkšnis. 

Netardamas nė žodžio, jis iškabino naujas nuotraukas, ir tai, ką 
Mora pamatė jose, panaikino bet kokias abejones. Daktarė Oven, 
stovėjusi šalia jos, susijaudinusi atsiduso. 

— Tipiški kaulų pakitimai, — tarė Mora. — Esu mačiusi tokius 
tik du kartus. Vieną kartą pas imigrantą iš Alžyro. Antrasis buvo 
lavonas, rastas krovininiame laive, vyras iš Pietų Amerikos. 


— Į ką įūs žiūrite? — neiškentė Rendis. 
ą J 

— Į pakitimus dešiniajame kulnakaulyje, — pasakė daktarė 
Oven. — Ji parodė į dešinįjį kulno kaulą. 

— Jie matomi ir kairiajame, — tarė Mora. — Šiuos pakitimus 
paliko seniai užgiję daugybiniai lūžiai. 

— Buvo lūžusios 26ž pėdos? — nusistebėjo Rendis. 

— Ir ne kartą. — Ji įsmeigė akis į rentgeno nuotraukas ir sudre- 
bėjo supratusi jų reikšmę. — Falaka, — tyliai ištarė ji. 

— Esu apie tai skaičiusi, — tarė daktarė Oven. — Bet niekada 
nemaniau, kad išvysiu tokį atvejį Meine. 

Mora pažvelgė į Rendį. 

— Dar kitaip tai vadinama bastinado. Pėdos mušamos per padus, 
kol lūžta kaulai, plyšta sausgyslės ir raiščiai. Ši bausmė gana plačiai 
žinoma pasaulyje. Vidurio Rytuose, Azijoje. Pietų Amerikoje. 

— Norite pasakyti, kažkas padarė jai tai? 

Mora linktelėjo. 

— Ir tie pakitimai blauzdikauliuose, apie kuriuos kalbėjau, yra 
daugkartinio mušimo rezultatas. Į blauzdas buvo trankoma kažkokiu 
sunkiu daiktu. Galbūt to nepakako, kad lūžtų kaulas, tačiau nuo dažno 
kraujavimo pakito antkaulis. — Mora sugrįžo prie stalo, kur gulėjo 
sulaužytas Anos kūnas. Dabar ji suprato, ką reiškia tie bjaurūs randai 
ant krūtų, pilvo. Tik nesuprato, 4odė/ tai buvo padaryta Anai. Ar kada. 

— Vis dėlto dar neaišku, kodėl ji nusižudė, — pasakė daktarė 
Oven. 

— Ne, — sutiko Mora. — Bet verčia susimąstyti, ar ne? Jei jos 
mirtis kažkaip susijusi su jos praeitimi. Su tuo, kas paliko visus šiuos 
randus. 

— Jūs abejojate, ar tai buvo savižudybė? 

— Po to, ką čia pamačiau, aš abejoju viskuo. O dabar turime 


dar vieną mįslę. Kodėl Ana Veliver buvo kankinama? 


Kalėjimo kamera sumenkina bet kurį žmogų; taip atsitiko ir su 
Ikaru. 

Žiūrint pro grotas jis atrodė mažesnis, nereikšmingas. Atėmus iš 
jo itališką kostiumą ir „Panerai“ laikrodį, jis buvo apvilktas ryškiu 
oranžiniu kombinezonu ir apautas guminėmis šlepetėmis. Jo vienvietėje 
kameroje tebuvo kriauklė, tualetas ir betoninis gultas su plonu čiužiniu, 
ant kurio jis dabar sėdėjo. 

— Tu žinai, — pasakė jis, — kad kiekvienas žmogus turi savo 
kainą. 

— Ir kokia būtų tavoji? — paklausiau. 

— Aš jau sumokėjau ją. Netekau visko, kas buvo brangiausia. — 
Jis pažiūrėjo į mane skaisčiai mėlynomis akimis, visiškai nepanašiomis 
į tas švelniai rudas, kokias turėjo jo miręs sūnus Karlas. — Kalbėjau 
apie tavo kainą. 

— Mano? Mangs nenupirksi. 

— Tuomet tu tik naivus patriotas? Darai tai iš meilės savo šaliai? 

— Jaip. 

Jis nusijuokė. 

— Jau esu tai girdėjęs. Tai reiškia tik tiek, kad tau buvo per mažai 


pasiūlyta. 

— Aš už jokius pinigus neparduočiau savo šalies. 

Jis pažiūrėjo į mane beveik su gailesčiu, tarsi būčiau silpnaprotis. 

— Ką gi, gerai. Grįžk į savo šalį. Bet juk žinai, kad grįši namo 
didesnis vargšas nei turėtum būti. 

— Skirtingai nei kiti, — paerzinau Jį, — aš bent jau galiu grįžti 
namo, 

Jis nusišypsojo, ir nuo tos šypsenos mano rankos staiga atšalo. Tarsi 
būčiau pažvelgęs į veidą savo ateičiai. 

— Tikrai? 

Džeinė turėjo pripažinti, kad per televizorių Darenas Krovis atrodė 
gerai. Sėdėdama prie savo stalo Žmogžudysčių skyriuje, ji žiūrėjo in- 
terviu per skyriaus televizorių, žavėdamasi Krovio dailiu kostiumu, 
kirpykloje sušukuotais plaukais ir tais akinamais dantimis. Įdomu, 
ar jis balina dantis vaistinėje pirktomis balinimo priemonėmis, 
ar moka profesionalams, kad nublizgintų juos iki perlo baltumo, 
galvojo ji. 

— Sumuštinis su jautiena ir dviguba raugintų kopūstų porci- 
ja, — pasakė Frostas, dėdamas ant jos stalo sumuštinių maišelį. Jis 
klestelėjo į kėdę šalia jos ir išsivyniojo savo įprastus priešpiečius — 
sumuštinį su kalakutiena ir balta duona, be salotų. 

— Žiūrėk, kaip toji žurnalistė spokso į jį, — tarė Džeinė, 
parodydama į šviesiaplaukę korespondentę, kalbinančią Krovį. — 
Kertu lažybų, ji tuoj nusiplėš megztuką ir sušuks: paimkite mane, 
pareigūne! 

— Man taip niekas nesako. — Frostas atsiduso ir nuolankiai 
atsikando sumuštinio. 

— Jis vaidina kaip profesionalas. O, pažiūrėk, dabar nutaisė tą 
giliai susimąsčiusio išraišką. 


— Mačiau, kaip jis repetavo tą išraišką tualete. 

— Giliai susimąsčiusio? — Džeinė prunkštelėjo ir išsitraukė 
savo sumuštinį. — Tarsi jis turėtų gilių minčių. Sprendžiant iš to, 
kaip jis dėbso į tą mergaičiukę, jo galvoje greičiausiai sukasi mintys 
apie gilią gerklę. 

Jie sėdėjo valgydami sumuštinius ir žiūrėdami, kaip Krovis pa- 
sakoja apie Zapatos medžioklę. Galėjo pasiduoti, bet nusprendė bėgti... 
Mes visą laiką demonstravome susivaldymą... akivaizdu, kad jis elgėsi 
kaip kaltas žmogus... 

Staiga praradusi apetitą, Džeinė padėjo sumuštinį. 

Bus susidorota su visais užsieniečiais, tokiais kaip Zapata, nelegaliai 
gyvenančiais mūsų šalyje ir smurtaujančiais. Tai mano pažadas doriems 
Bostono gyventojams. 

— Kokia nesąmonė, — tarė ji. — Štai kaip paprastai jis apkal- 
tino ir nuteisė Žapatą. 

Frostas nieko neatsakė, tiesiog sėdėjo kimšdamas savo sumuštinį 
su kalakutiena, tarsi nebūtų nieko svarbiau, ir tai suerzino Džeinę. 
Paprastai jai patikdavo partnerio šaltakraujiškumas. Jokių dramų, 
jokių ištižimų, tik siutinamai romus skautas, kuris dabar jai priminė 
ramiai gromuliuojančią karvę. 

— Ei, — tarstelėjo ji. — Tavęs tai nenervina? 

Jis pažiūrėjo į ją pilna burna. 

— Žinau, kad nervina tave. 

— Bet tau nieko tokio? Tiesiog užverti knygą, nors neturime nei 
nusikaltimo ginklo, nieko, kas sierų Zapatą su Akermanais? 

— Nesakiau, kad nieko tokio. 

— Dabar pareigūnas Holivudas sėdi televizijoje ir vynioja viską 
tarsi kalėdinę dovanėlę. Dovanėlę, kuri dvokia. Turėtum supykti. 

— Gal. 

— Ar tave iš viso kas m0rs erzina? 

Jis atsikando sumuštinio ir ėmė kramtyti, svarstydamas klausimą. 


— Aha, — pagaliau ištarė. — Alisa. 

— To ir reikėtų tikėtis iš buvusių žmonų. 

— Tu paklausei. 

— Aš manau, kad ši byla taip pat turėtų tau rūpėti. Bent jau 
neduoti ramybės, kaip kad neduoda man ir Morai. 

Paminėjus Morą, jis pagaliau padėjo sumuštinį ir pažiūrėjo į ją. 

— Ką mano daktarė Ailz? 

— Tą patį, ką ir aš, kad šie trys vaikai kažkaip susiję. Jų psichologė 
ką tik nušoko nuo stogo, ir Morai kilo daug klausimų. Kuo ypatingi 
šie vaikai, kad šalia jų žūsta kiti? Tarsi jie būtų prakeikti. Kad ir kur 
jie eitų, kažkas miršta. 

— O dabar jie visi kartu vienoje vietoje. 

Ivensonge. Ji prisiminė niūrius miškus, kur ant gluosnių kabo 
krauju aptaškyti papuošimai. Pagalvojo apie pilį ir jos gyventojus, 
kenčiančius nuo savų šmėklų, gyvenančius smurto šešėlyje. Ir Tedis, 
ir Mora buvo už užrakintų vartų, su vaikais, pernelyg gerai žinančiais, 
ką reiškia kraujas. 

— Ricoli. — Balsas privertė ją krūptelėti, ir staigiai atsisukusi 
ji pamatė leitenantą Marketį, stovintį jai už nugaros. Ji tučtuojau 
pagriebė pultelį ir išjungė televizorių. 

— Neturite ką veikti? — pasiteiravo Marketis. — Žiūrite muilo 
operas? 

— Tai pati geriausia muilo opera, — atsiliepė ji. — Detektyvas 
Krovis pasakoja doriesiems Bostono žmonėms, kaip jis vienas pats 
susidorojo su piktuoju genijumi Zapata. 

Marketis pakreipė galvą. 

— Ateik į mano kabinetą. 

Srodamasi ji pastebėjo nustebusias Frosto akis, ir ryžtingai 
nužingsniavo paskui Marketį į jo kabinetą. Jis uždarė duris. Džeinė 
luktelėjo, kol jis įsitaisė savo krėsle, tada atsisėdo kitapus stalo. Steng- 
damasi atlaikyti jo žvilgsnį, įsmeigtą į ją per stalą. 


— Judu su Kroviu niekada dėl nieko nesutarsite, ar ne? — tarė jis. 

— Kuo jis dabar nepatenkintas? 

— Vieningumo Akermanų byloje trūkumu. Tuo, kad tu abejoji 
jo skubiu sprendimu. 

— Kalta, — prisipažino ji. — Tikrai manau, kad jis pasielgė 
neapgalvotai. 

—— Taip, girdėjau tavo argumentus. Tačiau turi suprasti, kaip 
viskas atrodys, jei spauda nugirs, ką tu kalbi. Kils skandalas. Ši byla ir 
taip jau sukėlė didžiulį susidomėjimą. Turtinga šeima, negyvi vaikai, 
būtent tai, ką taip myli toji Nensė Grej. Be to, šioje istorijoje yra 
piktadarys, kurio su džiaugsmu nekenčia pusė Amerikos, nelegalus 
imigrantas. Zapata buvo visų trokštamas nusikaltėlis. Labai gerai, kad 
jis negyvas ir byla baigta. Pasakos pabaiga. 

— Jei košmarai būtų pasakos, — tarė Džeinė. 

— Kad ir kaip būtų, broliai Grimai tokias rašė. 

— Visuomenė patenkinta, ir tu nori pasakyti, kad aš irgi užsi- 
čiaupčiau ir būčiau patenkinta? 

Marketis atsilošė kėdėje. 

— Kartais, Ricoli, tu tikra rakštis subinėje. 

— Pastaruoju metu dažnai tai girdžiu. 

— Todėl tu tokia gera tyrėja. Tu visur kiši savo nosį ir knaisio- 
jiesi. Lendi ten, kur niekas kitas nenori lįsti. Skaičiau tavo ataskaitą 
apie tuos tris vaikus. Semteksas Naujajame Hampšyre? Užminuotas 
lėktuvas Merilande? Ištisas kapinynas. — Jis patylėjo, barbendamas 
pirštais į stalą ir žiūrėdamas į ją. — Todėl tęsk. Daryk, ką darai. 

Ji nelabai suprato, ką jis sako. 

— Ką darau? 

— Kniskis. Oficialiai Akermanų byla baigta. Neoficialiai aš irgi 
abejoju. Bet tu vienintelė apie tai žinai. 

— Ar galiu įtraukti Frostą? Man jis praverstų. 

— Aš negaliu skirti daugiau žmonių. Netgi nesu tikras, ar turė- 


čiau leisti tau švaistyti laiką. 

— Tai kodėl leidi? 

Jis pasilenkė ir įsmeigė į ją akis. 

— Žinai, mielai užbaigčiau šį reikalą ir pavadinčiau tai laimėji- 
mu. Noriu, kad mūsų statistika atrodytų gerai, aišku, kad noriu. Bet 
kaip ir tu, aš turiu nuojautą. Kartais mes esame priversti užgniaužti 
tą vidinį jausmą, o kai pasirodo, kad visą laiką buvome teisūs, norisi 
sau įspirti. Nenoriu, kad vieną dieną man būtų prikišta, jog per greitai 
viską užbaigiau. 

— Taigi, mes dangstome savo užpakalius. 

— Kas čia bloga? — atkirto jis. 

— Visiškai nieko. 

— Gerai. — Jis vėl atsilošė. — Tai koks tavo planas? 

Džeinė kurį laiką svarstė, kurį iš neatsakytų klausimų iškelti į 
sąrašo viršų. Ir nusprendė, kad svarbiausia yra išsiaiškinti: kas sieja 
Vordus, Jablonskius ir Klokus, išskyrus panašias mirties aplinkybes? 
Ar jie pažinojo vieni kitus? 

— Man reikia į Merilandą, — pasakė ji. 

— Kodėl į Merilandą? 

— Vilo Jablonskio tėvas dirbo NASA — Godardo centre. 
Ten pat dirbo ir Vilo dėdė, Brajenas Templas. Noriu pasikalbėti su 
jų kolegomis NASA. Gal jie žino, kodėl nukrito lėktuvas. Ir kodėl 
Brajenas ir jo žmona taip greitai išgabeno savo sūnėną iš Merilando 
ir perkraustė į Naująjį Hampšyrą. 

— Kur jų ferma išlėkė į orą. 

Džeinė linktelėjo. 

— Visas šis reikalas darosi vis didesnis ir blogesnis. Todėl ir 
noriu, kad Frostas man padėtų išsiaiškinti. 

Po minutėlės Marketis linktelėjo. 

— Gerai, gauni Frostą. Duodu jums tris dienas. 

— Puiku. Ačiū. — Ji atsistojo. 


— Ricoli? 

— Taip, pone? 
— Niekam nė žodžio. Nesakykite niekam, ypač Kroviui. Visuo- 


menės labui, Akermanų byla baigta. 


— Žinai, kaip sakoma: Nereikia būti raketų mokslininku? — tarė 
Frostas, kai jie įvažiavo pro Godardo kosminių skrydžių centro var- 
tus. — (O dabar mes bendrausime su tikrais raketų mokslininkais! 
Nuostabu. Noriu pasakyti — tu tik pažiūrėk pro langą ir pagalvok, 
koks vidutinis tų vyrukų, kurie čia vaikšto, intelekto koeficientas. 

— O pas mus kas, žvirblio smegenėlės? 

— Kiek daug jie turi išmanyti — matematika, chemija, fizika. 
Aš nė nežinočiau, kaip paleisti raketą. 

— Nori pasakyti, niekada nesi laidęs tų žaislinių raketų iš acto 
ir kepimo sodos? 

— Na ir palyginai. Tarsi taip mes nuskridome į mėnulį. 

Džeinė sustojo aikštelėje priešais Tiriamųjų mokslų pastatą, ir jie 
abu prisisegė NASA lankytojų korteles, kurias buvo gavę prie vartų. 

— Tikiuosi, man leis ją pasilaikyti, — tarė jis, meiliai čiupinė- 
damas savąją. — Būtų toks puikus suvenyras. 

— Gal liautumeisi pliauškęs niekus? Kalbi kaip „Žvaigždžių 
kelio“ fanas, ir, jei atvirai, tai /2bai keista. 

Aš ir esu fanas. — Kai jie išlipo iš automobilio, Frostas kils- 
telėjo ranką imituodamas Vulkano pasisveikinimą. — Gyvuokite ir... 

— Nedaryk šito, kol mes čia, gerai? 

— Eli, pažiūrėk! — Jis parodė į lipduką ant vieno iš automobilių 
buferio. — „IŠTRAUK MANE IŠ ČIA, SKOTI!“ 

— Na ir? 

— Jie mano žmonės! 

— Tuomet gal jie pasilaikys tave, — sumurmėjo ji ir pasirąžė, 


ištempdama sustingusią nugarą. Jie atskrido į Baltimorę anksčiausiu 

rytiniu reisu, ir dabar, įėjusi į pastatą, Džeinė viltingai apsidairė kavos 
aparato. Vietoje jo pamatė milžinišką vyrą, atkrypuojantį jų link. 

— Jūs tie žmonės iš Bostono? — paklausė jis. 

— Daktare Bartušekai? — tarė Džeinė. — Aš detektyvė Ricoli. 
Čia mano partneris, detektyvas Frostas. 

— Vadinkite mane Bertu. — Plačiai šypsodamasis Bartušekas 
sugriebė jos ranką ir energingai pakratė. — Žmogžudysčių detektyvai 
iš didelio miesto! Neabejoju, judu dirbate tikrai įdomų darbą. 

— Ne tokį įdomų kaip jūsiškis, — tarė Frostas. 

— Maniškis? — Bartušekas prunkštelėjo. — Nieko nėra įdomiau 
kaip medžioti žudikus. 

— Mano partneris mano, kad būtų daug šauniau dirbti 
NASA, — pasakė Džeinė. 

— Na, jūs žinote, ką žmonės sako apie žolę kitapus tvoros, — 
nusijuokė Bartušekas ir mostelėjo ranka į koridorių. — Eime į mano 
kabinetą. Vyrukai iš viršaus leido man kalbėtis su jumis. Žinoma, ką 
gi dar turėčiau daryti, kai policininkas užduoda klausimą? Jei neatsa- 
kysiu, jūs galite mane areštuoti! — Jis nusivedė juos koridoriumi, ir 
Džeinė beveik jautė, kaip sulig kiekvienu jo galingu žingsniu sudreba 
pastatas. — Aš ir pats turiu daugybę klausimų, — tarė jis. — Aš ir 
mano kolegos norime žinoti, kas atsitiko Neilui ir Olivijai. Ar jau 
kalbėjotės su detektyvu Perisu? 

— Susitinkame su juo šįvakar, — atsakė Džeinė. — Jei jis spės 
grįžti iš Floridos. 

— Perisas man pasirodė sumanus policininkas, kai kalbėjausi su 
juo. Uždavė man veikiausiai visus įmanomus klausimus. Bet nemanau, 
kad jam pavyko ką nors išsiaiškinti. — Jis dirstelėjo į Džeinę. — Pra- 
ėjus dvejiems metams, abejoju, ar pavyks jums. 

— Ar jūs turite kokių nors minčių, kodėl nukrito lėktuvas? 

Jis papurtė galvą. 

— Mes ir tuomet nesupratome, kodėl kažkas būtų norėjęs 

nužudyti Neilą. Geras vyrukas, tikrai geras žmogus. Mes čia daug 
kalbėjomės apie tai, apsvarstėme įvairiausias priežastis. Gal jis buvo 
kam nors skolingas? Gal suerzino ne tuos žmones? Gal tai buvo nu- 
sikaltimas iš aistros? 

— Ar galėjo taip būti, nusikaltimas iš aistros? — paklausė Fros- 
tas. — Jis ar jo žmona turėjo romaną? 

Bartušekas stabtelėjo prie durų, savo stambiu kūnu užstodamas 
bet kokį vaizdą į kambarį. 

— Tuo metu taip nemaniau. Jie buvo tokie m07malūs žmonės. 
Ber, kai pagalvoji, niekada negali žinoti, kas iš tiesų vyksta santuokoje, 
-ar ne? — Jis liūdnai papurtė galvą ir įžengė į savo kabinetą. Ant sienų 
kabėjo stulbinama nuotraukų galerija, kur tarytum įvairiaspalvės 
amebos draikėsi galaktikos ir ūkai. 

— Oho. Arklio galvos ūkas, — tarė Frostas, gėrėdamasis viena 
iš nuotraukų. 

— Jūs išmanote apie naktinį dangų, detektyve. 

Džeinė dirstelėjo į savo partnerį. 

— Tu tikrai „žvaigždūnas“. 

 — Aš tau sakiau. — Frostas perėjo prie kitos nuotraukos. — 
Matau čia jūsų pavardę, daktare Bartušekai. Jūs forografavote? 

— Astrofotografija — mano hobis. Kai kas mano, kad visą die- 
ną tyrinėjęs Visatą, turėčiau grįžti namo ir fotografuoti paukščius ar 
gėles. Bet ne, aš stebiu dangų. Nuolatos. — Jis įsispraudė už stalo ir 
susmego į platų krėslą, priversdamas gailiai sudejuoti spyruokles. — 
Galite vadinti tai manija. 

— Ar tai būdinga visiems raketų mokslininkams? — pasiteiravo 
Frostas. 

— Tiksliau sakant, aš nesu raketų mokslininkas. Tai tie vyrukai, 
kurie padeginėja šviečiamąsias bombas ir sprogdina. Štai jie pasakytų, 
kad jų darbas įdomus. 

— O jūs ką darote? 

— Aš esu astrofizikas. Šiame pastate mes užsiimame tyrimais. 
Mano kolegos ir aš suformuluojame mokslinį klausimą ir aiškinamės, 
kokių duomenų reikia, kad atsakytume į jį. Tarkim, mes norime 
paimti pralekiančios kometos dulkių mėginį arba norime ištirti 
dangų infraraudonaisiais spinduliais. Tam mums reikalingas speci- 
alus teleskopas. Štai tada mes ir kreipiamės į raketų mokslininkus, 
kurie padeda mums gauti tokį teleskopą ir paleisti jį į reikiamą vietą. 
Mes apibrėžiame misijos tikslą. Raketų inžinieriai sugalvoja, kaip 
tai padaryti. Tiesa ta, kad mes kalbamės skirtingomis kalbomis. Jie 
praktikai. Mes — teoretikai. | 

— Kuris buvo Neilas Jablonskis? — paklausė Džeinė. 

— Neilas buvo pats tikriausias teoretikas. Jis ir jo svainis Brajenas 
Templas buvo patys protingiausi čia. Gal todėl jie buvo draugai. Tokie 
geri draugai, tiesą sakant, kad ketino kartu keliauti į Romą su savo 
žmonomis. Ten Neilas susipažino su Olivija, ir jie norėjo dar kartą 
aplankyti tas romantiškas vietas. 

— Kokia čia romantika, jei kartu keliauja dar viena pora. 

— Ne bet kokia kita pora. Matote, Linė ir Olivija buvo seserys. 
Neilas ir Brajenas — geriausi draugai. Todėl kai Linė ir Brajenas 
susituokė, p7esto, jie tapo keturiais am7gos. Brajenas ir Neilas turėjo 
vykti į Romą, į pasitarimą, todėl jie sugalvojo pasiimti žmonas. O, 
kaip Neilas laukė tos kelionės! Užkankino mane savo kalbomis apie 
pasta! Pizza! Fritto misto! — Jis pažiūrėjo į savo atsikišusį pilvą, kuris 
staiga sugurguliavo. — Man regis, aš priaugau svorio vien tardamas 
šiuos žodžius. 

— Tačiau jie taip ir nenuvyko į Romą? 

Bartušekas liūdnai papurtė galvą. 

— Likus trims savaitėms iki jų išvykimo, Neilas ir Olivija su- 
siruošė savaitgaliui į Česapiką. Neilas turėjo mažą „Cessna“, kuriuo 
mėgdavo ten skraidyti. Jų sūnus Vilas norėjo padirbėti prie savo 


mokslinio projekto, todėl berniukas liko su Templais. Savo laimei, 

nes vos pakilusi, po trijų minučių, „Cessna“ paskendo liepsnose. Oras 
buvo puikus, o Neilas buvo labai atsargus pilotas. Mes visi manėme, 
kad priežastis buvo mechaninė. Kol maždaug po savaitės čia pasirodė 
detektyvas Perisas su FTB ir ėmė klausinėti. Tada ir supratome, kad 
lėktuvas ne šiaip sau nukrito. Perisas taip ir nepasakė man tiesiai, bet 
aš vėliau perskaičiau apie tai laikraščiuose. Kad lėktuvo katastrofa 
sukėlė įtarimų. Kad galbūt jame būta bombos. Ir kadangi dabar apie 
tai klausinėjate jūs, manau, tai tiesa. 

——- Šįvakar mes aptarsime tai su detektyvu Perisu, — tarė Džeinė. 

— Vadinasi, tai nebuvo nelaimingas atsitikimas. Ar ne? 

— Regis, ne. 

Bartušekas susmego į kėdę ir papurtė galvą. 

— Nenuostabu, kad Brajenas supanikavo. 

— Ką norite pasakyti? 

— Kitą dieną po to, kai nukrito Neilo lėktuvas, Brajenas atėjo 
į darbą baltas kaip paklodė. Susirinko savo tyrimų popierius ir pasa- 
kė keletą dienų padirbėsiąs namuose, nes Linė ir jų sūnėnas nenori 
likti vieni. Po savaitės išgirdau, kad jis metė darbą NASA. Tai mane 
sukrėtė, nes jis mylėjo šį darbą. Po dvidešimties su viršum metų, aš 
negaliu įsivaizduoti, kas galėjo priversti jį taip staiga viską mesti. Jis 
niekam nepasakė, kur išvykstąs. Aš nė nežinojau, kad jie persikėlė į 
Naująjį Hampšyrą, kol neišgirdome, jog jis ir Linė žuvo per gaisrą. 

— Tai Brajenas neužsiminė, kodėl išvyko iš miesto? 

— Nė žodeliu. Kaip sakiau, jis atrodė gerokai sukrėstas, tačiau 
tuo metu tai atrodė suprantama. Jo geriausias draugas ir žmonos sesuo 
žuvo, ir dabar jis turėjo rūpintis Neilo sūnumi. — Bartušekas minu- 
tėlei nutilo, ir jo putnus veidas suglebo nuo prisiminimų. — Vargšui 
vaikui teko daug išgyventi. Netekti tėvų, kai esi vos dvylikos. — Jis 
papurtė galvą. — Žinot, niekada nesakiau to detektyvui Perisui, ta- 
čiau kai kurie iš mūsų manė, jog įvyko klaida. Galbūt žudikas pakišo 


bombą ne į tą „Cessną“. Tame angare lėktuvus laiko pora stambių 

verslininkų. Taip pat keli politikai, ir Viešpats mato, kai kas iš mūsų 


mielai užminuotų 74 lėktuvus. — Jis vėl nutilo. — Aš pajuokavau. 
Tikrai. — Jis pažvelgė į abu detektyvus. — Bet matau, jums visai 
nejuokinga. 


— Mes vis kalbame apie Neilą, bet kaipgi jo žmona? — tarė 
Frostas. — Gal dėl kažkokios priežasties taikiniu galėjo būti ji? 

— Olivija? Jokiu būdu. Ji buvo miela mergužėlė, bet šiek tiek 
nuobodi. Per NASA vakarėlius stovėdavo kur nors kampe ir tylėdavo. 
Aš stengdavausi pakalbinti ją, nes niekas nekviesdavo jos šokti. Bet, 
jei atvirai, ji niekada nepasakė nieko įsimintino. Ir darbas jos buvo 
nuobodus, medicinos įrangos komivojažierė. 

Frostas dirstelėjo į savo užrašus. 

— Leidekerio ligoninės aprūpinimas. 

— Taip, būtent. Ji mažai kalbėdavo apie savo darbą. Pagyvėdavo 
tik tuomet, kai kalbėdavo apie Vilą. Tas vaikis tikras genijus, kaip ir 
Neilas. 

— Gerai, grįžkime prie Neilo, — tarė Džeinė. — Ar jis turėjo 
problemų darbe? Gal konfliktuodavo su kolegomis? 

— Įprasti nesutarimai. 

— Ką tai reiškia? 

— Mokslininkas iškelia teoriją ir išsako savo požiūrį. Kartais jis 
ima pernelyg karštai ginti savo požiūrį, kai kiti nesutinka. 

— Kas nepritarė Neilui? 

— Negaliu net prisiminti, viskas buvo taip įprasta. Jiedu visuo- 
met įnirtingai ginčydavosi su Brajenu, tačiau jų ginčai niekuomet 
nebūdavo priešiški, suprantat? Tai būdavo tarsi teoretikų žaidimas. 
Pavyzdžiui, jie kalbasi apie dulkių diskus, ir staiga :aukšA Ima peštis lyg 
du nesuvaldomi vaikai smėlio dėžėje, svaidantys žaislus vienas į kitą. 

Frostas pakėlė galvą nuo savo užrašų. 

— Dulkių diskai? Kas tai? 

— Toks buvo jų tyrimo objektas. Tai susiję su tarpžvaigždinių 

debesų branduoliais. Jiems yrant, aplink jaunas žvaigždes susiformuoja 
besisukantys dujų ir dulkių diskai. 

— Ir jie ginčydavosi dėl to? — paklausė Džeinė. 

— O, jie ginčydavosi dėl visko. Todėl mokslas toks įdomus. Taip, 
kartais tie debatai gali virsti asmeniškais, bet mes susitvarkome. Mes 
Kai kurie didesni už kitus. 

— Kaip galima ginčytis dėl purvo disko? 

— Dulkių disko. Mokslininkai nesutaria, kaip šie dulkių ir 
dujų žiedai transformuojasi į saulės sistemas su planetomis. Kai kurie 
teigia, jog planetos formuojasi dėl daugybinių susidūrimų, tačiau kas 
verčia tas dulkių daleles sulipti? Kaip susiformuoja masyvas? Kaip iš 
krūvos besisukančių dalelių susidaro Merkurijus, Venera ir Žemė? Į šį 
klausimą dar negalime atsakyti. Mes tik žinome, kad mūsiškė Saulės 
sistema nėra vienintelė. Vien šioje galaktikoje yra nesuskaičiuojama 
aibė planetų, ir daugelis iš jų yra gyvybės zonoje. 

Frostas, kurio meilė „Žvaigždžių keliui“ buvo beveik ištatuiruota 
jam ant kaktos, staiga susidomėjęs palinko į priekį. 

— Norite pasakyti, jog mes galėtume jas kolonizuoti? 

— Galbūt. Gyvybės zona reiškia, kad joje gali egzistuoti tam 
tikra gyvybės forma. Bent jau mums gerai pažįstama anglies dioksido. 
Duomenys iš Keplerio misijos nustatė eilę tokių, kurias mes vadiname 
Goldiloko planetomis. Ne per karštos, ne per šaltos, būtent tokios, 
kokių reikia. Tiesą sakant, todėl Neilas su Brajenu ir ketino vykti 
į Romą. Pristatyti savo tyrimų duomenų Vatikano observatorijos 
komandai. 

Frostas nustebęs susijuokė. 

— Vatikanas turi observatoriją? 

— Gana gerbiamą, kaip pontiūiko mokslų akademijos dalį. — Jis 
pamatė nuostabą Frosto veide. — Taip, žinau, skamba keistai, kad 


toji pati Bažnyčia užsipuolė Galilėjų už jo įsitikinimus, kad Žemė 

sukasi aplink Saulę. Tačiau jų akademija turi garsių astronomų. Jie 
nekantravo peržiūrėti naujausius Neilo ir Brajeno tyrimus, nes juose 
buvo padarytos svarbios išvados. Būtent Vatikanui. 

— Kodėl šis tyrimas taip rūpėjo Katalikų bažnyčiai? — paklausė 
Džeinė. 

— Nes mes kalbame apie astrobiologiją, detektyve Ricoli. Gy- 
vybės visatoje tyrimą. Pagalvokite apie tai. Kas atsitiktų mums, jau 
įsitvirtinusiems šioje Visatoje, jei rastume gyvybę kitoje planetoje? 
Kaip reikėtų paaiškinti dieviško sukūrimo sąvoką ir Tebūnie šviesa? 
Tai apverstų žmonijos labiausiai branginamą tikėjimą, kad mes esame 
vieninteliai. Kad mus sukūrė Dievas. Tai galėtų nugriauti pagrindinį 
Bažnyčios piliorių. 

— Nugriauti? Ar Jablonskis ir Templas tikrai turėjo tokių duo- 
menų, kad tai padarytų? 

— Nežinau, ar pavadinčiau tai įrodymais. 

— Jie rodė juos jums? 

— Mačiau pradinius analizės duomenis iš infraraudonųjų spin- 
dulių ir radioteleskopų. Jie buvo iš vienos tų Goldiloko planetų, apie 
kurias jums pasakojau. Toje planetoje buvo rasta anglies dioksido, 
vandens, ozono ir azoto. Ne tiktai, ko reikia gyvybei susidaryti, bet 
taip pat molekulių, kurios rodo vykstančią fotosintezę. 

— O tai reiškia, kad planetoje egzistuoja augalai. 

Bartušekas linktelėjo. 

— Tai sukėlė labai daug minčių. 

— Kodėl mes apie tai negirdėjome? — paklausė Frostas. — 
Kodėl nebuvo jokių spaudos konferencijų, svarbaus Baltųjų rūmų 
pranešimo? 

— Negalima daryti pareiškimų, kai nesi absoliučiai tikras, ant- 
raip atsidursi kvailio vietoje. Tave ims puldinėti. Persekios įvairaus 
plauko pamišėliai. Mums prireiktų aibės nenumatytų atvejų planų, 


kad išvengtume visų bepročių, kurie bandytų įvažiuoti į mūsų teritori- 

ją su užminuotais sunkvežimiais. — Jis nutilo ir giliai įkvėpė. — Todėl 
ne. Mes nedarysime jokių pranešimų, kol neturėsime nė menkiausios 
abejonės nepaliekančių įrodymų. Prakeikimas, kai kuriuos žmones 
įtikintų tik patys ateiviai, nusileidę ant Baltųjų rūmų pievelės. Bet 
Neilas su Brajenu jautėsi turį pakankamai įrodymų. Tiesą sakant, tai 
buvo vienas iš paskutiniųjų dalykų, kuriuos Neilas pasakė man prieš 
savo žūtį. 

Džeinė stebeilijo į jį. 

— Kad jis turi įrodymų? 

Bartušekas linktelėjo. 


— Apie gyvybę kitose planetose. 


23, 


Džeinė ir Frostas tylėdami važiavo Kolumbijos link, priblokšti ir 
bandydami suvokti tai, ką išgirdo. Po jų apsilankymo NASA ši ke- 
lionė nežadėjo jokių netikėtumų, gana žemiškas greitkelis vedė juos į 
nykų biurą, kur Olivija Jablonski dirbo medicinos įrangos pardavimų 
atstove. 

— Imu galvoti, ar tik nebūsime suklydę, — tarė Frostas. — Ne- 
manau, kad Naujajame Hampšyre buvo taikytasi į berniuką. 

Džeinė dirstelėjo į partnerį, kuris prisimerkęs stebeilijo į kelią, 
tarsi bandytų įžiūrėti pro rūką. 

— Tau atrodo, kad į berniuko dėdę Brajeną Templą. 

— Abu vyrai ketino paskelbti stulbinamą naujieną. Neilas paša- 
linamas. Brajenas supanikuoja ir pabėga su žmona ir sūnėnu į Naująjį 
Hampšyrą. Blogiečiai atseka įkandin jo. 

— Bėda ta, kad mes nežinome, kas tie blogiečiai. 

— Girdėjai, ką sakė Bartušekas. Kitos gyvybės Visatoje atra- 
dimas sudrebintų pasaulį. Žmonės imtų abejoti viskuo, ko išmoko 
sekmadieninėje mokykloje. 

— Tai ką, manai, jog koks nors albinosas žudikas vienuolis žudo 
NASA mokslininkus? — Džeinė nusijuokė. — Kaip filme. 

— Pagalvok, ką religiniai fanatikai jau daro, kad apgintų savo 

įsitikinimus. Klimatą tiriantys mokslininkai iš MTI* nuolatos susi- 
laukia grasinimų. Ši žinia +i47a/ sukeltų didžiulį pasipiktinimą. Jei ją 
paskelbtų. — Jis paniuro. — Keista, kad NASA to nepadarė. 

— Regis, nepakanka įrodymų. 

— Ar tai tikrai tiesa — O gal ši žinia pernelyg karšta, kad jie — 
kad bet kas — išdrįstų ją paskelbti? 

Gyvybė už Žemės ribų. Džeinė mintyse vartė šią galimybę, bandy- 
dama pamatyti ją iš visų pusių, įsivaizduoti visus įmanomus atgarsius. 
Žmogžudystės motyvas? Jablonskių ir Templų žudikai neabejotinai 
buvo profesionalai, išmanantys, kaip elgtis su sprogstamosiomis 
medžiagomis. 

 —Ši versija turi spragų, — tarė ji. — Ji nepaaiškina, kodėl buvo 
nužudyta Klerės Vord šeima. Jis buvo diplomatas, dirbo Valstybės 
departamentui. Koks jo ryšys su NASA? 

— Gal šie atvejai nesusiję. Mes susiejome juos, nes abu vaikai 
atsidūrė Ivensonge. 

Džeinė atsiduso. 

— Dabar kalbi kaip Krovis. Skirtingi vaikai, skirtingos bylos. 
Tik sutapimas, kad jie atsidūrė toje pačioje mokykloje. 

— Nors įdomu tai... 

— Kas? 

Frostas parodė į kelio ženklą, žymintį nusukimą į Vašingtoną. 

— Kiek pamenu, Erskinas Vordas kurį laiką dirbo Kolumbijos 
apygardoje. 

— Ir Romoje. Ir Londone. 

— Bent jau turime geografinį ryšį tarp Vordų ir Jablonskių. Jie 
gyveno penkiasdešimties mylių spinduliu nuo vienas kito. 

— Bet ne Tedžio Kloko šeima. Nikolas Klokas dirbo Rod Ai- 


lende. 


* Masačusetso technologijos instituto. 

— Taigi. — Frostas truktelėjo pečiais. — Galbūt mes bandome 
"susieti nepriklausomus įvykius ir viską tik dar labiau komplikuo- 
jame. 

Džeinė pastebėjo ieškomą adresą ir įsuko į stovėjimo aikštelę. 
Tai buvo eilinis prekybos centras, jungiantis daugybę parduotuvių, 
niekuo nesiskiriantis nuo tūkstančių kitų visoje šalyje. Gal Amerikos 
statybininkai vadovaujasi vienu prekybos centrų planu, kurio išmoks- 
ta statybininkų mokykloje ir kurio kopijos išsiuntinėjamos visiems 
statybininkams? Ji sustojo ir nužvelgė įprastą verslų įvairovę. Vaistinė, 
didelių dydžių drabužių parduotuvė, vieną dolerį kainuojančių prekių 
parduotuvė ir kinų restoranėlis. Šį nekintamąjį, kinų restoraną, visada 
rastum tokioje vietoje. 

— Aš nematau, — tarė Frostas. 

— Tikriausiai tolimajame gale. — Ji atidarė dureles. — Pa- 
mankštinkime kojas ir pasivaikščiokime. 

— Tu tikra, kad čia tas adresas? 

— Šįryt kalbėjausi su vadybininke. Ji mūsų laukia. — Suskam- 
bo Džeinės mobilusis, ir ji atpažino detektyvo iš Merilando, tyrusio 
Jablonskių bylą, numerį. — Ricoli, — atsiliepė ji. 

— Čia detektyvas Perisas. Ar atvykote į Baltimorę? — paklausė 
jis. 

— Mes kaip tik netoliese. Ar galime susitikti šįvakar? 

— Taip, ponia. Dabar aš kelyje, bet turėčiau iki vakarienės grįžti. 
Gal susitikime „Longhorno“ kepsninėje maždaug pusę aštuntos? Ji 
Snouden Riverio kelyje. Iki to laiko jau būsiu pasirengęs raudonai 
mėsytei. Namuose nelabai norėčiau kalbėtis. 

— Suprantu. Ir man nepatinka maišyti darbą su šeimos reikalais. 

— Ne, ne tik dėl to. Tiesiog ši byla... 

— Ką norite pasakyti? 

— Pasikalbėsime vėliau. Ar atvykote su partneriu? 


— Detektyvas Frostas šalia manęs. 

— Gerai. Visada pravartu turėti žmogų, kuris pridengtų už- 
nugarį. 

Džeinė išjungė telefoną ir pažiūrėjo į Frostą. 

— Keistas skambutis. 

— Šioje byloje viskas keista. — Frostas nužvelgė prekyvietę su 
nuobodžiomis parduotuvėmis ir atsiduso. — Iš NASA į šią vietą. — 
Jis vėl atsiduso. — Eime. 

Leidekerio ligoninės aprūpinimo biuras buvo įsikūręs tolimaja- 
me prekyvietės gale, už vitrinos, demonstruojančios du vežimėlius ir 
invalido lazdą. Žengdama į vidų, Džeinė tikėjosi pamatyti salę, pilną 
medicininės įrangos. Vietoje to išvydo biurą su penkiais stalais, smėlio 
spalvos kilimu ir dviem vazoninėmis palmėmis. Prie vieno iš stalų 
vidutinio amžiaus moteris su stipriai sulakuotais šviesiais plaukais 
kalbėjosi telefonu. Ji pastebėjo lankytojus ir tarė: 

— Paskambinsiu dėl to užsakymo vėliau, pone Viginsai. — Tada 
padėjo ragelį ir nusišypsojo lankytojams. — Kuo galiu padėti? 

— Panele Miki? Detektyvai Ricoli ir Frostas, — tarė Džeinė. — 
Mes kalbėjomės telefonu. 

Moteris atsistojo pasisveikinti, parodydama savo liekną hgūrą 
ir gerai sukirptą pilką kelnių kostiumą. 

— Vadinkite mane Kerole. Labai tikiuosi, kad galėsiu jums 
padėti. Žinot, man ši istorija vis dar neduoda ramybės. Kiekvieną 
kartą,-kai pažiūriu į jos stalą, prisimenu ją. 

Džeinė nužvelgė neužimtus stalus. 

— Ar Olivijos kolegos čia? Norėtume pasikalbėti ir su jais. 

— Deja, visi kiti šiuo metu išvykę iš miesto verslo reikalais. 
Bet aš pažinojau Oliviją ilgiau nei kiti, todėl turėčiau atsakyti į jūsų 
klausimus. Prašom, prisėskite. 

Kai visi įsitaisė, Frostas tarė: 

— Spėju, kad jūs jau ne kartą atsakinėjote į šiuos klausimus. 


— Taip, detektyvas buvo čia kelis kartus. Pamiršau jo pavardę. 

— Perisas? 

— Taip, jis. Praėjus savaitei po įvykio, jis paskambino čionai ir 
ėmė klausinėti... — Ji nutilo. — Bet dabar, manau, mes žinome, jog 
tai nebuvo nelaimingas atsitikimas. 

— Ne, ponia. 

— Jis teiravosi, ar Olivija turėjo priešų. Buvusių meilužių. Naujų 
meilužių. 

— Ar turėjo? — paklausė Džeinė. 

Kerolė Miki įnirtingai papurtė galvą, tačiau ant tobulai suglais- 
tyto šviesaus šalmo nesujudėjo nė plaukelis. 

— Olivija buvo ne tokia. 

— Daugybė normalių žmonių turi romanus, panele Miki. 

— Na, ji nebuvo kaip visi. Ji buvo patikimiausia pardavimo ats- 
tovė, kokią kada nors turėjome. Jei ji pasakydavo, kad trečiadienį bus 
Londone, tai ir būdavo trečiadienį Londone. Mūsų klientai visuomet 
žinojo, kad gali ja pasikliauti. 

— Ir šie klientai, — tarė Frostas, — ligoninės? Medicinos 
įstaigos? 

— Ir tie, ir tie. Mes parduodavome įrangą įstaigoms visame 
pasaulyje. 

— O ką jūs parduodate? Vitrinoje nedaug kas matyti. 

Kerolė atidarė stalčių, ištraukė storą katalogą ir pamėtėjo jiems 
ant stalo. 

— Čia tik mūsų antraeiliai pardavimų biurai. Kataloge rasite 
plačią mūsų prekių pasiūlą. Jos išsiunčiamos iš sandėlių Oklende, 
Atlantoje, Frankfurte, Singapūre. Ir iš dar kelių vietų. 

Džeinė pervertė katalogą ir pamatė ligoninės lovas, invalidų 
vežimėlius, naktipuodžio kėdutes ir neštuvus. Žvilgančius daikčiukus, 
kurių, tikėjosi, jai niekada neprireiks. 


— Ponia Jablonski daug keliaudavo? 

— Visi mūsų pardavimo atstovai daug keliauja. Šis biuras yra 
jų bazė, kur aš bandau viską suvaldyti. 

— O jūs pati nekeliaujate? 

— Kažkas turi saugoti fortą. — Kerolė nužvelgė smėlinį kilimą 
ir dirbtines palmės. — Nors kartais čia taip nuobodu. Turėčiau pa- 
gyvinti aplinką, ar ne? Gal reiktų pakabinti kelionių plakatų. Būtų 
smagu retsykiais paspoksoti į tropikų paplūdimį. 

— Ar prekeiviai keliauja po vieną, ar su bendradarbiais? — pa- 


klausė Frostas. 

— Kodėl klausiate? 

— Man tiesiog įdomu, ar Olivija draugavo su kuriuo nors iš 
kolegų artimiau. 

— Mūsų penki atstovai keliauja po vieną. Ir ne, biure nebuvo 
jokių netinkamų draugysčių. Dėl Dievo meilės, mes kalbame apie 
Oliviją. Laimingai ištekėjusią moterį, turinčią sūnų. Aš keletą kartų 
daug sužinoti apie juos pačius. Vilas nuostabus berniukas, labai 
mandagus ir išauklėtas. Pamišęs dėl astronomijos, kaip ir jo tėvas. 
Dėkoju Dievui, kad tą dieną jo nebuvo lėktuve. Kai pagalvoji, kad 
būtų žuvusi visa šeima... 

— O Vilo teta ir dėdė, Templai? Ar ir juos pažinojote? 

— Ne, deja, ne. Girdėjau, kad jie pasiėmė Vilą ir išvyko; tikriau- 
siai, kad pabėgtų nuo visų tų liūdnų prisiminimų. Duotų berniukui 
naują pradžią. 

— Jūs žinote, kad Linė ir Brajenas Templai negyvi? 

Kerolė išpūtė akis. 

— O Dieve. Kaip tai atsitiko? 

— Jų ferma sudegė Naujajame Hampšyre. Vilo tuo metu nebuvo 
name, todėl jis liko gyvas. 


— Ar jis sveikas? Jį pasiėmė kiti giminaičiai? 

— Jis saugioje vietoje, — tepasakė Džeinė. 

Akivaizdžiai sukrėsta naujienų, Kerolė susmuko į kėdę ir su- 
murmėjo: 

— Vargšė Olivija. Ji taip ir nepamatys, kaip jis užaugs. Žinot, ji 
buvo aštuoneriais metais jaunesnė už mane, ir aš nė negalvojau, kad 
pergyvensiu ją. — Kerolė apsižvalgė po biurą, tarsi matytų jį pirmą 
kartą. — Praėjo dveji metai, o ką aš nuveikiau per tą laiką? Sėdžiu 
sau toje pačioje vietoje, nieko nepakeitusi. Netgi tų kvailų dirbtinių 
palmių. 

Ant jos stalo suskambo telefonas. Kerolė giliai įkvėpė, nutaisė 
šypseną ir žvaliai atsiliepė: 

— O, sveiki, pone Damrošai, kaip malonu jus vėl girdėti! Taip, 
žinoma, mes galime atnaujinti jūsų užsakymą. Ar visoms prekėms, 
ar tik vienai? — Ji pasiėmė rašiklį ir ėmė žymėtis. 

Džeinė nenorėjo klausytis pokalbio apie lazdas ir vaikštynes, 
todėl atsistojo. 

— Atleiskite, pone Damrošai, gal minutėlę lukteltumėt? — Ke- 
rolė uždėjo ranką ant mikrofono ir pažiūrėjo į Džeinę. — Atsiprašau. 
Ar norėjote dar ko nors paklausti? 

Džeinė pažiūrėjo į spindintį katalogą ant stalo. Pagalvojo apie 
Oliviją Jablonski, tampančią šį sunkų katalogą iš miesto į miestą, iš 
susitikimo į susitikimą, pardavinėjančią vežimėlius ir antis. 


— Mes nebeturime klausimų, — pasakė ji. — Ačiū jums. 


Detektyvas Perisas priminė vyrą, mėgstantį užkirsti jautienos ir išgerti. 
Jie rado jį jau sėdintį „Longhorno“ kepsninėje, gurkšnojantį martinį 
ir tyrinėjantį meniu. Jo stambus kūnas buvo taip tvirtai įsispraudęs 
tarp suolelio ir staliuko, kad Džeinė ir Frostas, taisydamiesi ant kėdžių 
priešais jį, pamojo jam nesistoti. Jis pastatė savo dvigubą martinį ir 


nužvelgė juos policininkui būdingu žvilgsniu, tokiu pačiu, kokiu jį tuo 

pačiu metu apžiūrinėjo Džeinė. Pradėjęs septintą dešimtį, veikiausiai 
jau galvojąs apie pensiją, jis jau seniai buvo netekęs savo berniokiškos 
hgūros bei daugumos plaukų. Vis dėlto, sprendžiant iš jo įdėmaus 
žvilgsnio, už tų akių tebekrutėjo policininko smegenys, ir jis, prieš 
pradėdamas pokalbį, įvertino Džeinę su Frostu. 

— Vis svarsčiau, kada pagaliau kas nors ims domėtis ta byla, — 
pasakė jis. 

— Ir štai mes čia, — tarė Džeinė. 

— Chm. Bostono policija. Niekada nežinai, kur link pakryps 
reikalai. Jūs alkani? 

— Taip, būtų ne pro šalį užkąsti, — tarė Frostas. 

— Aš ką tik praleidau ilgą savaitę su savo vegane dukra Ta- 
lahasyje. Todėl galite numanyti, kad čia atėjau tikrai ne sumautų 
salotų. — Jis vėl pasiėmė meniu. — Aš imsiu bifšteksą. Dvidešimties 
uncijų, su įdaryta bulve ir įdarytais grybais. Tai turėtų kompensuoti 
mano kančių savaitę su brokoliais. 

Jis užsisakė kepsnį su krauju ir dar vieną taurę martinio. Toji 
savaitė Ialahasyje, pagalvojo Džeinė, turėjo būti jam tikra kančia. 
Tik gurkštelėjęs iš antrosios taurės, jis pasiruošė kalbėtis apie reikalą. 

— Jūs perskaitėte visą bylą? — paklausė jis. 

— Viską, ką atsiuntėte mums, — atsakė Džeinė. 

— Tuomet žinote tai, ką žinau aš. Iš pirmo žvilgsnio tai buvo 
panašu į eilinę mažo lėktuvėlio katastrofą. Vienmotorė „Cessna 
Skyhawk“ nukrito vos pakilusi. Nuolaužos išsibarstė po mišką. 
Pilotas, kaip mums papasakojo, nepaprastai rūpinosi saugumu, 
tačiau žinote, kaip būna. Beveik visais atvejais nelaimės atsitinka 
dėl žmogiškos klaidos, piloto arba mechaniko. Aš nesigilinau į ty- 
rimą, kol man nepaskambino iš Nacionalinės transporto saugumo 
tarybos. Jie aptiko nuolaužų, kurios buvo paveiktos didelio greičio 
jėgos. Tada jie atliko sprogmenų liekanų tyrimą. Negaliu atkartoti 


cheminių smulkmenų, tačiau jie naudojo skysčių chromatografiją 

ir masės spektrometriją. Rado kažkokio heksadri tram pam pam. 
Kitaip žinomą kaip RDX. 

— Heksogenas, — tarė Frostas. 

— Jūs tikrai skaitėte ataskaitą. 

— "Toji dalis ir sudomino mane. Ši sprogstamoji medžiaga nau- 
dojama karyboje ir yra daug galingesnė už trotilą. Sumaišyk jį su vašku, 
ir gali lipdyti kaip nori. Jis naudojamas kaip sudėtinė semtekso dalis. 

Džeinė pažiūrėjo į savo partnerį. 

— Dabar žinau, kodėl norėjai būti raketų mokslininku. Kad 
galėtum viską sprogdinti. 

— Būtent tokia lemtis ir ištiko mažąjį Jablonskių lėktuvėlį, — 
tarė Perisas. — Jis buvo susprogdintas. RDX buvo suaktyvintas 
nuotolinio valdymo pultu. Ne laikmačiu, ne pasiekus tam tikrą 
aukštį. Kažkas buvo pakilimo aikštėje, matė, kaip lėktuvas pakilo, ir 
nuspaudė mygtuką. 

— Vadinasi, tai nebuvo klaida, — pasakė Džeinė. — Buvo 
norėta susprogdinti tą lėktuvą. 

— Aš beveik neabejoju, kad taikinys buvo Jablonskiai. Tikriau- 
siai Neilo kolegos NASA centre tvirtino priešingai. Jie nenori patikėti, 
kad kas nors būtų sumanęs jį nužudyti. Aš pernelyg ir nesistengiau 
jų įtikinti. 

— Taip, būtent taip sakė daktaras Bartušekas, — tarė Džeinė. — 
Kad greičiausiai įvyko klaida. Kad Neilas neturėjo priešų. 

— Visi turi priešų. Tačiau tokių, kurie žaistų su RDX? — Jis 
papurtė galvą. — Mes kalbame apie pavojingus dalykus, karinio lygio 
sprogmenis. Tokius pavojingus, kad man... — Jis staiga nutilo, kai 
padavėja atnešė jų patiekalus. Palyginus su didžiuliu mėsos gabalu 
Periso lėkštėje, Džeinės septynių uncijų filė ir Frosto vištienos krū- 
„tinėlė atrodė kaip užkandis. Tik padavėjai nuėjus, Džeinė paragino 
Perisą užbaigti sakinį. 

— Kad jums kas? — pakartojo ji. 

— Man atrodo, jog kitas lavonas turėčiau būti aš, — sumur- 
mėjo jis ir įsimetė į burną varvantį mėsos kąsnį. Jam atsipjovus 
kirą kąsnį, lėkštėje susikaupė kruvinų sulčių bala, ir jis gurkštelėjo 
martinio. Džeinė prisiminė, ką jis sakė jai telefonu: Namuose nela- 
bai norėčiau kalbėtis. Tuo metu ji pagalvojo, jog jis tiesiog nenori 
maišyti darbo ir asmeninių reikalų. Dabar jo žodžiai įgijo grėsmingą 
naują reikšmę. 

— Šis reikalas taip įbaugino jus? — tarė ji. 

— Jūs teisi, velniai rautų. — Jis pažiūrėjo į ją. — Pradėsite 
suprasti, jei tęsite šį tyrimą. 

— O ko jūs bijote? 

— Čia ir esmė, kad nežinau. Ir niekada nesužinosiu, ar mane 
buvo apnikusi paranoja ir aš viską įsivaizdavau. Ar mano telefono iš 
tiesų buvo klausomasi. Mano automobilis sekamas. 

— Oho, — susijuokė Džeinė. — Jūs rimtai? 

— Visiškai. — Jis padėjo šakutę su peiliu ir įsmeigė į ją akis. — 
Todėl džiaugiuosi, kad atvykote su partneriu. Kad būtų kam saugoti 
jūsų užnugarį. Aš senosios mokyklos mokinys, todėl manau, kad 
damomis reikia pasirūpinti, net jei jos farės. 

— Pasirūpinti? — Džeinė atsisuko į Frostą. — Iu prastai atlieki 
savo darbą. 

— Detektyve Perisai, — prabilo Frostas, — kaip manote, iš kur 
ši, chm, grėsmė kyla? 

— Girdžiu abejonę jūsų balse. Jūs manimi netikite. Bet netru- 
kus įsitikinsite. Štai jums mano patarimas: dairykitės per petį. Kad 
ir kur eitumėt, stenkitės įsidėmėti veidus, ir jūs pamatysite, jog kai 
kurie iš jų pradės atrodyti pažįstami. Vyrukas iš kavinės. Mergiotė iš 
oro uosto. Paskui vieną vakarą pastebėsite furgoną šalia savo namų. 
Furgoną, kuris ilgai ten stovės. 

Frostas metė žvilgsnį į Džeinę, ir Perisas tai pastebėjo. 


— Taip, gerai. Jūs manote, kad aš pamišėlis. — Jis truktelėjo 

pečiais ir prisitraukė martinį. — Tiesiog pasikniskite giliau, ir pama- 
"tysite, kaip kai kas ims krutėti žemėje. 

— Kas? — paklausė Džeinė. 

— Jūs tikriausiai jau išjudinote juos, atvažiuodami čionai ir 
uždavinėdami klausimus. 

— Ar tai susiję su Neilu, ar su Olivija? 

— Pamirškite Oliviją. Vargšė moteriškė tiesiog atsidūrė netinka- 
moje vietoje netinkamu metu. — Perisas pamojo padavėjai ir parodė 
į savo tuščią taurę. — Jei nesunku, — šūktelėjo jis. 

— Manote, kad nužudymo motyvas susijęs su jo darbu? — 
paklausė Frostas. 

— Kai atmeti pavydžius meilužius, supykusius kaimynus ar 
gobšius giminaičius, lieka darbovietė. 

— Jūs žinote, kokį tyrimą jis atliko NASA centre, ar ne? 

Perisas linktelėjo. 

— Gyvybė kitose planetose. Sklinda gandai, kad jis ir jo drau- 
gužis Brajenas Templas manė galimai atradę ją, nors niekas iš NASA 
to nepatvirtino ir nepaskelbė. 

— Nes jie tai slepia? — tarė Frostas. — Arba tai nėra tiesa? 

Vaimanas palinko į priekį įraudusiu nuo alkoholio veidu. 

— Kai esi neteisus, niekas tavęs nesprogdina. Reikalai tampa 
pavojingi, kai esi teisus. O man nuojauta sako... — Jis staiga nutilo, 
įsmeigęs žvilgsnį į kažką už Džeinės nugaros. Ji ėmė gręžtis, tačiau jis 
sušnabždėjo: — Nežiūrėkite. 

— Kas ten? 

— Vyrukas su akiniais, balti marškiniai, mėlyni džinsai. Sėdi 
ties šešta valanda. Man regis, mačiau jį pakelės poilsio aikštelėje prieš 
dvi valandas. 

Džeinė leido servetėlei nuslysti nuo jos kelių ant grindų. Lenk- 
damasi jos paimti, nužvelgė minėtą vyrą, bet tuo metu šalia jo prisėdo 


moteris su mažyliu ant rankų. 

— Nebent jie samdo trimečius šnipus, — tarė Džeinė atsities- 


dama. — Nemanau, kad reiktų nerimauti dėl to vyruko su akiniais. 
— Gerai, — sutiko Perisas. — Dėl šio suklydau. Tačiau būta 
kitų dalykų. 


— Pavyzdžiui, furgonai prie namų, — ramiai ištarė Džeinė. 

Jis įsitempė. 

— Žinau, kaip tai skamba. Kai viskas prasidėjo, aš irgi negalėjau 
patikėti. Ilgai ieškojau logiško paaiškinimo, bet tai nesiliovė. Ding- 
davo balso pranešimai. Kažkas knaisiodavosi ant mano darbo stalo, 
dingdavo dokumentai. Tai tęsėsi ištisus mėnesius. 

— Ir tebesitęsia? 

Perisas nutilo, kai prie staliuko sugrįžo padavėja su trečia mar- 
tinio taure. Jis įsistebeilijo į gėrimą, tarsi svarstytų, ar išmintinga 
kliūstelėti į savo kraują dar alkoholio. Galų gale pakėlė taurę. 

— Ne. Visi tie keisti reikalai liovėsi maždaug tuo pat metu, kai 
byla išsisėmė. Valdžios agentūros, su kuriomis dirbome — NTST, 
FTB — pasakė man, kad jų tyrimas priėjo aklavietę. Matyt, atsirado 
svarbesnių reikalų. Visi nutilo. Keistieji furgonai dingo, ir mano gy- 
venimas grįžo į normalią vagą. Bet tada, prieš kelias savaites, Naujojo 
Hampšyro policija pranešė man apie Templų namą, susprogdintą 
semteksu. — Jis patylėjo. — O dabar pasirodėte jūs. Ir aš laukiu, 
kada tie furgonai vėl atvažiuos. 

— Ar jūs nutuokiate, kas juos atsiunčia? 

— Nė nenoriu žinoti. — Jis atsišliejo į suolelio atlošą. — Man 
šešiasdešimt ketveri. Turėjau išeiti į pensiją prieš dvejus metus, bet 
man reikėjo pinigų, kad padėčiau savo dukrai. Tai mano darbas, bet 
ne gyvenimas, suprantate? 

— Bėda ta, — pasakė Džeinė, — kad ant kortos pastatytos kitų 
gyvybės. Pavyzdžiui, Neilo ir Olivijos sūnaus. 

— Nėra jokios prasmės persekioti keturiolikmetį. 


— Nėra prasmės persekioti ir kitus du vaikus. 

Perisas susiraukė. 

— Kokius vaikus? 

— Ar jūsų tyrime niekada nebuvo paminėti Nikolas ir Anabelė 
Klokai? 

— Ne. 

— O Erskinas ir Izabelė Vordai? 

— Ne. Kas tie žmonės? 

— Kitos aukos. Kitos šeimos, kurios buvo nužudytos tą pačią 
savaitę kaip ir Neilas su Olivija. Kiekvienoje iš šių šeimų liko po vieną 
gyvą vaiką. Ir dabar į tuos tris vaikus vėl buvo pasikėsinta. 

— Tų kitų pavardžių mano tyrime tikrai nebuvo. Pirmą kartą 
girdžiu apie juos. 

— Keistos paralelės, ar ne? 

— Ar yra sąsajų su NASA? Ar galite juos susieti tokiu būdu? 

Džeinė atsiduso. 

— Deja, ne. 

— Tai ką turite js, kas sietų šiuos vaikus? 

— Mes tikėjomės, kad jūs mums ką nors papasakosite. Koks 
tas TYŠYS. | 

Jis atsilošė, žvelgdamas į juos virš tuščios lėkštės, kurioje dabar 
tyvuliavo kraujas. 

— Apie Jablonskius jūs žinote tiek pat, kiek ir aš. Tad papasa- 
kokite man apie Vordus. 

— Jie buvo nušauti vienoje Londono gatvelėje; viskas priminė 
nepavykusį apiplėšimą. Jis buvo Amerikos diplomatas, ji — namų 
šeimininkė. Jų vienuolikmetė dukra taip pat buvo sužeista, bet ji 
išgyveno. 

— Vordas buvo diplomatas, Jablonskis — NASA mokslininkas. 
Koks ryšys? Juk diplomatai nelabai domisi astrobiologija. 


Frostas staiga atsitiesė. 

— Jei ateiviai mąstantys, mums reikės užmegzti su jais diplo- 
matinius ryšius, ar ne? 

Džeinė atsiduso. | 

— Gana jau tų „Žvaigždžių kelių“. 

— Ne, tik pagalvokit! Neilas Jablonskis ir Brajenas Templas 
ruošiasi skristi į Romą ir susitikti su Vatikano mokslininkais. Erskinas 
Vordas buvo dirbęs Romoje, tad jis turėjo ten ryšių, ambasadoje. Jis 
tikriausiai laisvai kalbėjo itališkai. 

— O Klokų šeima? — tarė Perisas. — Dar nepapasakojote apie 
juos. Ar jie kaip nors susiję? 

— Nikolas Klokas dirbo finansų konsultantu Providense, Rod 
Ailende, — pasakė Džeinė. — Jis ir jo žmona Anabelė buvo nužudyti 
savo jachtoje prie Šv. Tomo salos krantų. 

Perisas papurtė galvą. 

— Nematau jokio ryšio nei su Jablonskiais, nei su Vordais. 
Niekas nesieja šių trijų šeimų. 

Išskyrus tai, kad jų vaikai mokosi toje pačioje mokykloje. Apie tai 
Džeinė nutylėjo, nes jai buvo neramu. Žudikui tereiktų susirasti juos 
Ivensonge ir viską užbaigtų vienu metu. 

— Nežinau, ką visa tai reiškia, — tarė Perisas. — Tik galiu pa- 
sakyti, kad man velniškai baugu. RDX Jablonskių lėktuve. Semteksas 
Templų name Naujajame Hampšyre. Tai ne mėgėjų darbas. Tokiems 
žudikams kaip šie, jiems nusispjaut, kad mes farai. Jie veikia visiškai 
kitame lygyje, yra specialiai paruošti ir turi priėjimą prie karinio lygio 
sprogmenų. Jūs, aš — mes jiems tik tarakonai. Prisiminkite tai. — Jis 
ištuštino martinį ir pastatė taurę. — Ir tai maždaug viskas, ką turiu 
jums pasakyti. — Jis pamojo padavėjai. — Prašyčiau sąskaitą! 

— Mes apmokėsime, — tarė Džeinė. 

Perisas linktelėjo. 

— Dėkoju. 


— Ačiū, kad susitikote su mumis. 

— Nelabai kuo galėjau padėti, — pasakė jis atsistodamas. Nors 
"buvo išgėręs tris martinio taures, gana tvirtai laikėsi ant kojų. — Tiesą 
sakant, turėčiau padėkoti jums. 

— Kodėl? 

Jis pažvelgė į ją su užuojauta. 


— Dabar aš laisvas. Dabar jie stebės jus. 


Džeinė išsimaudė po karštu dušu, išsitiesė ant motelio lovos ir įsi- 
stebeilijo į tamsą. Nereikėjo gerti kavos per vakarienę. Kofeinas ir 
dienos įvykiai neleido jai užmigti; jos mintys sukosi apie tai, ką jiedu 
su Frostu sužinojo ir ką visa tai reiškė. Kai pagaliau užmigo, minčių 
kratinys persikėlė į jos sapnus. 

Buvo giedra, šviesi naktis. Laikydama ant rankų Reginą, ji stovėjo 
minios vidury ir žiūrėjo į dangų, kur spindėjo žvaigždės. Kai kurios 
iš žvaigždžių pradėjo judėti lyg jonvabaliai, ir minia nustebusi suošė, 
kai žvaigždės tapo ryškesnės ir išsirikiavo į geometrinę figūrą. 

Tai ne žvaigždės. 

Apimta siaubo, ji suvokė, ką iš tiesų reiškė tos šviesos, ir ėmė 
skintis kelią per minią, ieškodama, kur pasislėpti. Vietos, kur ateiviai 
jos nerastų. Jie atskrenda mūsų. 

Ji išniro iš sapno, ir jos širdis taip smarkiai daužėsi, kad, rodės, 
iššoks iš krūtinės. Kurį laiką gulėjo išpilta prakaito, ir košmaro sukeltas 
siaubas pamažu rimo. Štai kas atsitinka, kai vakarieniauji su parano- 
jiku faru, pagalvojo ji. Pradedi sapnuoti ateivių invazijas. Ne kokias 
nors draugiškas būtybes, o monstrus su kosminiais laivais ir mirtinais 
spinduliais. Antra vertus, kodėl ateiviai neturėtų atvykti į Žemę kaip 
užkariautojai? Jie veikiausiai tokie pat kraugeriški kaip ir mes. 

Ji atsisėdo ant lovos krašto. Burna buvo išdžiūvusi, prakaitas 
vėsino odą. Motelio laikrodis rodė 02.14. Vos po keturių valandų 


jie turės išsiregistruoti ir skristi atgal į Bostoną. Ji atsistojo tamsoje 

ir apgraibomis nuslinko į vonios kambarį atsigerti. Praeidama pro 
langą, pastebėjo šviesos spindulį, kuris švystelėjo už užuolaidos ir 
dingo. 

Priėjo prie lango, atitraukė užuolaidos kraštą ir pažvelgė į ne- 
apšviestą stovėjimo aikštelę. Motelis buvo pilnas, visos automobilių 
stovėjimo vietos buvo užimtos. Ji žvalgėsi po tamsą svarstydama, iš 
kur atsklido tas prožektoriaus švyturys, ir buvo jau bepaleidžianti 
užuolaidą, kai viename iš automobilių netikėtai užsižiebė salono 
šviesa. 

Tai mūsų išsinuomotas automobilis. 

Į šią kelionę ji nebuvo pasiėmusi ginklo; Frostas irgi. Jie buvo 
neginkluoti, be pastiprinimo — prieš ką? Ji griebė savo mobilųjį 
ir nuspaudė greitojo rinkimo mygtuką. Po kelių signalų pasigirdo 
mieguistas Frosto balsas. 

— Kažkas lenda į mūsų automobilį, — sušnabždėjo ji, lįsdama 
į savo mėlynus džinsus. — Aš einu į lauką. 

— Ką? Palauk! 

Džeinė užsitraukė užtrauktuką. 

— Trisdešimt sekundžių, ir aš einu. 

— Palauk, palauk! Aš ateinu. 

Ji pasigriebė prožektorių, durų kortelę ir basomis išžengė į 
koridorių kaip tik tuo metu, kai Frostas išniro iš gretimo kambario. 
Nenuostabu, kad jis taip greitai suskato; jis tebevilkėjo pižamą. Su 
raudonais ir baltais dryželiais, kokia buvo madinga dar Klarko Geiblo 
laikais. 

Jis pamatė jos žvilgsnį. 

— Kas yra? 

— Man net akis skauda. Tu tarsi vaikštantis neonas, — sumur- 
mėjo ji, kai jie pajudėjo išėjimo koridoriaus gale link. 

— Koks mūsų planas? 


— Išsiaiškinti, kas mūsų automobilyje. 

— Galbūt turėtume paskambinti 911. 

— Kol jie atvažiuos, jis bus seniai išgaravęs. 

Jie išsliūkino pro duris ir pritūpė už stovinčio automobilio. 
Iškišusi galvą pro užpakalinį buferį, Džeinė nužvelgė išsirikiavusius 
automobilius iki tos vietos, kur stovėjo jų išsinuomotas automobilis. 
Šviesos salone nebebuvo. 

— Tu tikra, kad kažką matei? — sušnabždėjo Frostas. 

Jai nepatiko dvejonė jo balse. Šią nakties valandą, stovint baso- 
mis ant šiurkščių akmenukų, jai mažiausiai reikėjo pono Neoninės 
Pižamos, abejojančio jos regėjimu. 

Nuslinko išsinuomoto automobilio link, nesirūpindama, ar 
Frostas seka iš paskos, nes dabar pati ėmė abejoti savimi. Ėmė abejoti, 
ar pamatyta šviesa nebus jos košmaro liekana. Ateiviai jos sapnuose, 
dabar ateiviai stovėjimo aikštelėje. 

Nuo automobilio ją skyrė viena vieta. 

Džeinė stabtelėjo ir sudrėkusiais nuo prakaito delnais prisispaudė 
prie pikapo užpakalinio buferio. Tereikia žengti dar du žingsnius, ir 
galėtų paliesti saviškį. Pritūpusi tamsoje klausėsi, ar neišgirs kokio 
judesio, kokio nors garso, tačiau vienintelis garsas buvo tolimas pra- 
važiuojančių mašinų gausmas. 

Pasislinko į priekį ir pažiūrėjo į tarpą tarp dviejų automobilių. 
Tuščia. Frosto balse girdėta abejonė aidu skambėjo jos galvoje, da- 
bar netgi garsiau. Nuropojo aplink išsinuomoto automobilio galą ir 
žvilgtelėjo į keleivio pusę. 

Irgi nieko. 

Ji atsistojo ir nakties vėjelio glostomu veidu apžvelgė stovėjimo 
aikštelę. Jei kas nors juos stebėjo, dabar galėjo ją aiškiai matyti. O dar 
čia tas Frostas su savo akį rėžiančia raudonai balta pižama. 

— Nieko nėra, — tarė jis. Ne klausdamas, o teigdamas akivaizdų 
dalyką. 


Per daug suirzusi, kad atsilieptų, Džeinė užžiebė kišeninį pro- 

žektorių ir apėjo aplink mašiną. Jokių įbrėžimų ant dažų, nieko ant 
šaligatvio, išskyrus sumaigytą nuorūką, kuri atrodė tarsi būtų gulėjusi 
ten ilgą laiką. | 

— Mano kambarys štai čia, — tarė ji, parodydama į langą. — 
Pamačiau šviesą pro užuolaidas. Prožektoriaus švystelėjimą. Kol 
stebėjau, salone užsidegė šviesa. Kažkas lindo į mūsų automobilį. 

— O Žmogų ar matei? 

— Ne. Jis tikriausiai slinko pasilenkęs. 

— Na, jei jis įlindo į mūsų mašiną, tuomet ji turėtų būti... — 
Frostas nutilo. — Neužrakinta. 

— Ką? 

— Ji neužrakinta. — Jis truktelėjo vairuotojo durelių rankenė- 
lę, ir salone užsidegė šviesa. Jie abu sužiuro į apšviestą automobilį, 
nedrįsdami pajudėti. 

— Aš užrakinau ją šįvakar, — tarė Džeinė. 

— Tu įsitikinusi? 

— Kodėl tu manimi abejoji? Žinau, kad užrakinau tas sumautas 
dureles. Ar kada matei, kad aš neužrakinčiau savo automobilio? 

į rankenėlę, kurią ką tik palietė. — Šūdas. Pirštų atspaudai. 

— Mane labiau domina, kodė/! kažkam prireikė lįsti į mūsų 
automobilį. Ir ko jie ieškojo. 

— Kas, jei jie nieko neieškojo? — pasakė jis. 
apie Neilą ir Oliviją Jablonskius, lipančius į savo „Cessna Skyhawk“. 
Pagalvojo apie RDX, semteksą ir fermą Naujajame Hampšyre, kurią 
prarijo sprogimo liepsnos. 

— Pažiūrėkime po automobiliu, — tyliai pratarė ji. 

Jai nereikėjo nieko aiškinti; Frostas jau buvo pasitraukęs nuo 
vairuotojo durelių ir sekė iš paskos prie užpakalinio buferio. Džeinė 


atsiklaupė, įrėmė delnus į šiurkštų žvyrą ir pasilenkė apžiūrėti va- 

žiuoklę. Jos prožektoriaus švyturėlis apšvietė duslintuvą, išmetimo 
vamzdį ir automobilio dugną. Niekas neužkliudė jos akies, viskas 
atrodė savo vietose. 

Atsistojo įskaudusiu nuo nepatogios padėties kaklu. Masažuo- 
dama maudžiančius raumenis, ji nuėjo prie automobilio priekio ir 
vėl parklupo keturpėsčia. 

Jokios bombos. 

— Gal atidaryti bagažinę? — paklausė Frostas. 

— Aha. — Tikėkimės, kad ji neišlėks į orą. 

Jis sudvejojo, aiškiai užsikrėtęs jos nerimu, tada pakišo ranką po 
prietaisų skydeliu ir truktelėjo atpalaiduojančią sklendėę. 

Džeinė pakėlė bagažinės dangtį ir pašvietė į tuščią erdvę. Nieko. 
Atlupo grindų kilimėlį ir pažvelgė į angą su atsarginiu ratu. Jokių 
bombų. 

Gal aš tikrai susapnavau, pagalvojo. Gal pamiršau užrakinti auto- 
mobilį. O mes stovime čia trečią valandą ryto su Frostu, pasipuošusiu 
ta baisia pižama, ir veltui švaistome nakties miegą. 

Ji uždarė bagažinę ir nusivylusi atsiduso. 

— Reikia apžiūrėti vidų. 

— Gerai jau, gerai, aš apžiūrėsiu, — sumurmėjo Frostas. — 
Galiu krapštytis čia nors ir visą naktį. — Jis įsliuogė ant priekinės 
sėdynės, ir jo pižamos kampas liko kyšoti pro praviras dureles. Kas 
būtų galėjęs pasakyti, kad jam patinka toks puošnaus kalinio stilius? 
Kol jis naršė po daiktadėžę, ji pritūpė ir pašvietė į kairįjį galinį ratą. 
ratus, tada sugrįžo prie dešiniojo galinio. Parkritusi ant kelių, nutaikė 
spindulį į tarpą virš padangos. 

Tai, ką pamatė, privertė sustingti. 

Frostas šūktelėjo: 

— Kai ką radau! 


— Aš irgi. — Džeinė klūpojo stebeilydamasi į ratą ir jausdama, 


233 


kaip nugara slenka šaltukas. — Geriau ateik ir pažiūrėk, — tyliai 
tarė ji. 

Jis išsiropštė iš automobilio ir atsitūpė šalia. Įtaisas buvo ne 
didesnis už mobilųjį telefoną, pritvirtintas prie posparnio. 

— Kas tai, po galais? — tarė ji. 

— Panašu į GPS imtuvą. 

— Ką tu radai viduje? 

Jis paėmė ją už parankės ir pasivedėjo į šalį. Tada sušnabždėjo: 

— Po keleivio sėdyne. Jie net nesivargino jos pritvirtinti. Ti- 
kriausiai tas, kuris ją ten padėjo, turėjo skubiai pasišalinti. — Jis 
patylėjo. — Todėl ir paliko neužrakintą automobilį. 

— Nemanau, kad jis mus pastebėjo. Kai mes išėjome į kiemą, 
jo jau nebebuvo. 

— Tu paskambinai man iš savo mobiliojo, — pasakė Frostas. — 
Jis buvo laiku įspėtas. 

Džeinė stebeilijo į jį. 

— Tu manai, kad mūsų telefonų klausomasi? 

— Pati pagalvok. Po sėdyne guli blakė, o po posparniu — GPS 
imtuvas. Kodėl nepasiklausius ir mūsų telefonų? 

Jie išgirdo variklio ūžimą ir atsisukę spėjo pamatyti automobilį, 
išlekiantį iš stovėjimo aikštelės. Srovėjo basi prie savo pasiklausymo ir 
sekimo įranga apnarstyto išsinuomoto automobilio, dabar jau visiškai 
pabudę ir per daug sukrėsti, kad grįžtų į lovas. 

— Perisas ne paranojikas, — tarė Frostas. 

Džeinė pagalvojo apie sudegintą fermą. Apie išžudytas šeimas. 


— Jie žino, kas mes, — atsiliepė. — /r žino, kur mes gyvename. 

Ivensongo valgomasis šį rytą buvo keistai tylus, mokiniai ir mokytojai 
kalbėjosi pašnibždomis, dusliai skimbčiojo porcelianas. Abipus dabar 
tuščios daktarės Veliver vietos sėdėjo daktaras Paskantonijus ir panelė 
Duplesis. Jiedu iš visų jėgų stengėsi nežvilgčioti į neužimtą kėdę, ant 
kurios dar visai neseniai sėdėjo jų kolegė. Ar taip ir atsitinka, kai 
numiršti? — svarstė Klerė. Ar visi staiga ima apsimetinėti, kad tavęs 
niekada ir nebuvo? 

— Ar nieko prieš, jei mes prisėsime, Klere? 

Ji pakėlė galvą ir pamatė Tedį su Vilu, stovinčius šalia su pusryčių 
padėklais. Kažkas naujo ir keisto; dabar jau du žmonės nori prisėsti 
prie jos staliuko. 

— Kaip norite, — atsiliepė ji. 

Jie atsisėdo. Ant Vilo padėklo buvo gausi porcija kiaušinių ir 
dešrelių. Tedis teturėjo apgailėtinai mažą bulvių krūvėlę ir vieną 
skrudintą duonos riekelę. Kokie jie skirtingi, netgi rinkdamiesi 
maistą. 

— Ar yra kas nors, kam mes7 alergiškas? — paklausė ji Tedžio, 
parodydama į jo pusryčius. 

— Šiandien aš nealkanas. 


— Tu niekada nebūni alkanas. 

Jis pasitaisė akinius ant savo blyškios nosies ir parodė dešrelę 
jos lėkštėje. 

— Žinai, joje daug toksinų. Aukštoje temperatūroje apdirbta 
mėsa turi kancerogenų iš heterociklinių aminų. 

— Mmm. Nenuostabu, kad ji tokia gardi. — Ji įsimetė pasku- 
tinį dešrelės gabalėlį į burną, kad paprieštarautų jam. Kai tau buvo 
šauta į galvą, kitaip žiūri į tokius menkus pavojus kaip kancerogenai. 

Vilas pasilenkė ir tyliai ištarė: 

— Iškart po pusryčių įvyks neeilinis susirinkimas. 

— Koks susirinkimas? 

— Šakalų. Jie nori, kad ateitum ir tu. 
minė vieną žodį: endomorfas. Ji aptiko jį sveikatos vadovėlyje, ir šis 
terminas buvo kur kas švelnesnis nei Brajena jį pravardžiavo jam už 
nugaros. Storulis. Dėmėtoji kiaulė. Klerė ir Vilas turi šį tą bendro; 
Tedis irgi. Jie — trys nepritapėliai, vaikai, kurie per daug keisti, stori 
ar trumparegiai, kad juos kviestų prie šauniųjų vaikų stalo. Todėl nuo 
šiol šis stalas bus jų: atstumtųjų stalas. 

— Ateisi? — paklausė Vilas. 

— Kodėl jie nori, kad ateičiau į tą kvailą susirinkimą? 

— Nes mums reikia suremti galvas ir aptarti tai, kas nutiko 
daktarei Veliver. 

— Aš jau visiems papasakojau, kas atsitiko, — pasakė Klerė. — 
Policijai. Daktarei Ailz. Papasakojau... 

— Jis turi galvoje, kas žš tžesy nutiko, — tarė Tedis. 

Ji niūriai pažiūrėjo į jį. Tedis, ektomorfas, kitas žodis, kurio 
išmoko iš to sveikatos vadovėlio. Ekto kaip ektoplazma, blyškus ir 
lengvas kaip vaiduoklis. 

— Nori pasakyti, kad aš sakiau netiesą? 

— Jis visiškai ne tai turėjo galvoje, — pasakė Vilas. 


— Bet nuskambėjo taip. 

— Mes tiesiog manome — Šakalai mano... 

— Jūs kalbatės man už nugaros? Jūs ir klubas? 

— Mes bandome suprasti, kaip tai atsitiko. 

— Daktarė Veliver nušoko nuo stogo ir išsitėškė ant žemės. Ne 
taip ir sunku suprasti. 

— Bet kodėl ji taip padarė? — tarė Vilas. 

— Dažniausiai aš netgi negaliu paaiškinti, kodėl darau tai, ką 
darau, — tarė ji ir atsistojo. 

Vilas sugriebė ją už rankos ir sustabdė. 

— O tau neatrodo keista, kodėl ji nušoko nuo stogo? 

Ji pažvelgė į jo ranką, liečiančią josios. 

— Atrodo, — prisipažino ji. 

— Todėl turėtum ateiti, — primygtinai paprašė jis. — Bet negali 
niekam apie tai pasakoti. Džiulijanas sako, jog tai tik Šakalų reikalas. 

Klerė pažvelgė į stalą, prie kurio sėdėjo auksaplaukė Brajena, 
plepėdama su kitais šauniaisiais. 

— Ar ir ji ten bus? Ar tai koks nors pokštas? 

— Klere, tavęs prašau as, — tarė Vilas. — Tu žinai, kad gali 
manimi pasitikėti. 

Ji pažiūrėjo į Vilą, ir šį kartą ne į jo spuogus ar blyškų plokščią 
veidą, bet į jo akis. Tas švelnias rudas akis ilgomis blakstienomis. Vi- 
las niekuomet nesielgia ir nekalba šiurkščiai. Taip, jis paikas, kartais 
erzinantis, bet niekada neįžeis kito. Ne toks, kaip aš. Ji prisiminė tuos 
kartus, kai tyčia ignoruodavo jį, vartydavo akis jam ką nors pasakius 
arba juokdavosi kartu su visais, kai jis tarsi didžiulis patrankos svie- 
dinys pūkštelėdavo į ežerą. Kažkur ūkininkas pasiges savo meitėlio, 
sakydavo kitos mergaitės, ir Klerė nuleisdavo negirdomis tą žiaurią 
patyčią. Dabar, žvelgiant į Vilo akis, jai buvo gėda. 

— Kur susitinkame? — paklausė ji. 


—- Brunas mus nuves. 

Takas į kalną už mokyklos buvo status ir akmenuotas; Klerė dar ne- 
buvo ištyrinėjusi jo per savo naktines klajones. Maršrutas buvo taip 
prastai pažymėtas, kad jei ne Brunas, rodantis jiems kelią, ji būtų 
pasiklydusi tarp medžių. Kaip ir Klerei, Brunui buvo trylika ir jis 
buvo toks pat nepritapėlis, tačiau nenumaldomai linksmas, rodės, 
jam buvo lemta amžinai būti mažiausiu vaiku grupėje. Jis lyg kalnų 
ožys šokinėjo nuo akmens ant akmens ir nekantriai gręžiojosi į tris 
atsiliekančius klasės draugus. 

— Gal kuris nors norite palenktyniauti su manimi iki viršū- 
nės? — pasiūlė jis. 

Vilas sustojo; jo veidas buvo skaisčiai įraudęs, o marškinėliai 
prilipę prie minkšto kaip spurga kūno. 

— Aš mirštu, Brunai. Gal atsipūskime? 

Brunas išsišiepęs ištiesė ranką į priekį tarsi mažas Napoleonas, 
vedantis karius į kalną. 

— Nebūkite tokie tinginiai. Turite sekti mano pavyzdžiu! 

— Ar tu nori nužudyti Bruną? — sumurmėjo Klerė. — Ar tai 
padaryti man)? 

Vilas nusibraukė nuo veido prakaitą. 

— Duokite man minutėlę. Viskas bus gerai, — išstenėjo jis. Bet 
jis tikrai neatiodė gerai, plumpindamas į priekį, sunkiai alsuodamas 
ir švokšdamas, savo didžiuliais batais slysčiodamas ant samanų. 

— Kur mes einame? — šūktelėjo Klerė. 

Brunas stabtelėjo ir atsisuko į trijulę. 

— Prieš tęsdami žygį, jūs turite pasižadėti. 

— Ką pasižadėti? — paklausė Tedis. 

— Kad niekam nerodysite šios vietos. Tai mūsų vieta, ir mes tikrai 
nenorėtume, kad tas senas niurzga ponas Romanas mums aiškintų, 


jog čia vaikščioti draudžiama. 

Klerė prunkštelėjo. 

— Manai, jis dar nežino? 

— Tiesiog pažadėkite. Iškelkite savo dešines rankas. 

Atsidususi Klerė kilstelėjo ranką. Vilas su Tedžiu irgi. 

— Pažadame, — vienbalsiai ištarė jie. 

— Ką gi, gerai. — Brunas nusisuko ir pastūmė į šoną krūmų 
kuokšrą. 

— Sveiki atvykę į Šakalų buveinę. 

Klerė pirmoji įžengė į laukymę. Pamačiusi akmeninius laiptus, 
apaugusius slidžiomis samanomis, ji suprato, jog tai nėra natūrali 
laukymė tarp medžių, o padaryta žmogaus. Kažkada labai seniai. 
Ji užlipo laiptais į apskritą terasą, pastatytą iš išdūlėjusio granito, 
ir pateko į trylikos didžiulių akmenų apskritimą, kur jau sėdėjo jos 
klasės draugai Lesteris Grimetas ir Artūras Tumsas. Netoliese, medžių 
paunksnėje, stovėjo akmeninė trobelė samanomis apžėlusiu stogu, 
uždarytomis langinėmis ir užrakintomis paslaptimis. 

Tedis nuėjo į apskritimo centrą ir lėtai nužvelgė trylika luitų. 

— Kokia čia vieta? — apstulbęs paklausė. 

— Bandžiau rasti informacijos mokyklos bibliotekoje, — tarė 
Artūras. — Man atrodo, ponas Magnusas įrengė šią vietą tuomet, 
kai statėsi pilį, bet niekur apie tai neparašyta. 

— Kaip jūs ją suradote? 

— Ne mes. Prieš daugelį metų ją aptiko Džekas Džekmenas ir 
paliko ją Šakalams. Nuo tada ji mūsų. Toji trobelė, ji buvo besugriū- 
nanti, kai Džekmenas ją pamatė. Jis ir pirmieji Šakalai suremontavo 
ją, uždengė stogą ir uždėjo langines. Kai atšąla, mes renkamės viduje. 

— Kam galėjo šauti į galvą statyti namą vidury miškų? 

— Keista, ar ne? Kaip ir šie trylika luitų. Kodėl trylika? — 
Artūras prakalbo tyliau. — Gal ponas Magnusas priklausė kokiam 
kultui, ar ką. 


Klerė žiūrėjo į žolės kuokštus, prasiskverbusius pro plyšius 

akmenyse. Laikui bėgant, medeliai, o vėliau medžiai, padengs šiuos 
pamatus, iškels, atskirs ir suskaldys granitą. Jau dabar metai padarė 
savo darbą. Tačiau šį saulėtą rytą su tolumoje kabančia migla jai at- 
rodė, kad ši vieta nepriklauso nuo laiko, kad ji visuomet tokia buvo. 

— Man atrodo, ši vieta daug senesnė nei pilis, — tarė ji. — 
Manau, ji čia nuo senų laikų. 

Klerė nuėjo prie terasos krašto. Pro tarpą tarp medžių pažiūrėjo 
žemyn į slėnį. Štai Ivensongo mokykla su savo kaminais ir bokštais, 
o už jos tamsūs ežero vandenys. Iš čia, galvojo ji, galiu matyti visą 
pasaulį. Ežeru plaukė dvi kanojos, palikdamos paskui save bangeles. 
Raiti ant žirgų mokiniai atrodė it judantys taškai siaurame take. 
Stovėdama čia vėjo glostomu veidu ji jautėsi visa matanti ir visagalė. 
Visatos karalienė. 

Šuns lojimas pranešė, kad artinasi Džiulijanas. Ji atsisuko, kai 
jis jau lipo laiptais į akmeninę terasą, kaip visuomet, lydimas Meškio. 

— Visi susirinkote, — pasakė jis ir pažiūrėjo į Klerę. — Davei 
priesaiką? 

— Mes pasižadėjome nekalbėti apie šią vietą, jei apie tai nori 
paklausti, — tarė ji. — Jūs gi ne koks slaptas ordinas. Kodėl turime 
susitikti Čia? 

— Kad galėtume jaustis laisvi sakyti tai, ką manome. Niekas čia 
mūsų negirdi. Ir tai, ką pasakysime, liks čia. — Džiulijanas nužvelgė 
mokinių ratą, iš viso septynis. Tai bent kolekcija, galvojo Klerė. Bru- 
nas, linksmasis kalnų ožys. Artūras, kuris viską penkis kartus patapšno- 
ja prieš naudodamasis. Lesteris, kuris kartais taip rėkia sapnuodamas 
košmarus, kad atsibunda visas bendrabutis. Klerė buvo vienintelė 
mergaitė grupėje, ir netgi tarp šių keistuolių jautėsi išskirtinė. 

— Vyksta kažkas keista, — tarė Džiulijanas. — Jie nesako mums 
tiesos apie daktarę Veliver. 

— Apie kokią tiesą kalbi? — pasiteiravo Tedis. 


— Aš nesu tikras, kad ji nusižudė. 

— Bet aš mačiau, — pasakė Klerė. 

— Galbūt viskas buvo ne taip. 

Klerė pasišiaušė. 

— Tu vadini mane melage? 

— Aš mačiau, kaip Mora paėmė daktarės Veliver cukrinę, įdėjo 
ją į įkalčių maišelį ir išsiuntė į laboratoriją. O tą vakarą, kai grįžo 
stebėjusi skrodimą, ilgai kalbėjosi su kai kuriais mokytojais. Jie susi- 
rūpinę, Klere. Man regis, netgi išsigandę. 

— Ką tai turi bendro su mumis trimis? — paklausė Vilas. — 
Kodėl norėjai, kad mes ateitume? 

— Nes, — atsakė Džiulijanas, atsigręždamas į Vilą, — jūs trys 
kažkaip esate viso šito vidury. Girdėjau, kaip Mora kalbėjosi telefonu 
su detektyve Ricoli, ir paminėjo jūsų vardus. Vord. Klokas. Jablons- 
kis. — Jis nukreipė akis nuo Vilo į Tedį, tada į Klerę. — Kas jus sieja? 

Klerė pažiūrėjo į savo du kompanionus ir truktelėjo pečiais. 

— Mes keistuoliai? 

Brunas erzinančiai sukikeno. 

— Tarsi :2/ būtų neaišku. 

— Ir dar jų bylos, — pasakė Artūras. 

— Mūsų bylos? — pakartojo Klerė. 

— Tą dieną, kai mirė daktarė Veliver, man buvo paskirtas vie- 
nuoliktos valandos seansas. Kai įėjau į jos kabinetą, pamačiau ant 
stalo tris atverstas bylas, tarsi ji būtų jas skaičiusi. Tavo bylą, Klere. 
Ir Vilo su Tedžiu. 

— Tą vakarą, po jos savižudybės, tos trys bylos tebegulėjo ant 
daktarės Veliver stalo. Kažkas apie jus tris patraukė jos dėmesį. 

Klerė nužvelgė atsakymo laukiančius veidus. 

— Jūs jau žinote kodėl. Tai dėl mūsų šeimų. — Ji atsisuko į 
Vilą. — Papasakok jiems, kaip mirė tavo tėvai. 

Vilas nudelbė akis į savo pėdas, tas milžiniškas pėdas milžiniš- 


kuose sportbačiuose. 

— Jie sakė, kad įvyko nelaimingas atsitikimas. Lėktuvas nukrito. 
Bet aš vėliau sužinojau... 

— Kad tai nebuvo nelaimingas atsitikimas, — užbaigė Džiu- 
lijanas. 

Vilas papurtė galvą. 

— Lėktuve buvo bomba. 

— Tedi, — tarė Klerė. — Papasakok jiems tai, ką pasakojai 
man. Apie savo šeimą. 

— Aš nenoriu apie tai kalbėti, — sušnabždėjo Tedis. 

Ji pažiūrėjo į kitus. 

— Jie buvo nužudyti kaip ir Vilo tėvai. Kaip ir manieji. Juk šitai 
jūs visi norėjote išgirsti? Štai kas mus sieja. 

— Papasakok jiems visa kita, Klere, — tarė Džiulijanas. — Kas 
atsitiko jūsų globėjų šeimoms. 

Visi vėl sužiuro į Klerę. 

— Tu žinai, kas atsitiko. Kodėl tai darai? Nes tau smagu knisti 
keistuoliams smegenis? 

— Aš tik bandau suprasti, kas čia vyksta. Su jumis ir su mo- 
kykla. — Džiulijanas pažvelgė į kitus Šakalus. — Mes visi kalbame, 
kaip vieną dieną tapsime tyrėjais ir pakeisime pasaulį. Leidžiame laiką 
mokydamiesi apie kraujo grupes ir mėsines muses, tačiau visa tai tik 
teorija. Dabar aplink mus vyksta ž/kras tyrimas. Ir šie trys yra jo centre. 

— Kodėl tau nepaklausus daktarės Ailz? — tarė Vilas. 

— Ji sako negalinti apie tai kalbėti. Bent jau su manimi, — 
pridūrė jis su vos girdima nuoskaudos gaidele. 

— "Tai jūs ketinate atlikti savo tyrimą? Grupė vaikų? — Klerė 
nusijuokė. 

— O kodėl ne? — Džiulijanas prisiartino prie jos taip arti, kad 
jai teko užversti galvą, kad matytų jo akis. — Negi tu nesusimąstai, 
Klere? Ir jūs, Tedi ir Vilai? Kas nori jūsų mirties? Kodėl kažkas taip 


to nori, kad bandė jau Zuka7t nužudyti jus? 

— Čia kaip tame siaubo filme „Galutinis tikslas“, — pernelyg 
linksmai pareiškė Brunas. — Apie tuos vaikus, kurie turėjo žūti lėk- 
tuvo katastrotoje, bet paspruko. Ir Mirtis juos susirado vėliau. 

— Tai ne filmas, Brunai, — tarė Džiulijanas. — Mes nekalbame 
apie antgamtinius dalykus. Tai daro realūs žmonės, ir jie turi kažkokią 
priežastį. Mums reikia išsiaiškinti kodėl. 

Klerė abejingai nusijuokė. 

— Tik paklausykit! Jūs manot, kad galite išsiaiškinti tai, ko negali 
policija? Jūs — tik grupė vaikų su savo mikroskopais ir cheminėmis 
medžiagomis. Tai pasakyk man, Džiulijanai, kaip ketini įterpti šį 
stulbinamą policijos darbą tarp pamokų? 

— Ketinu pradėti apklausdamas /ave. Tai vyksta su tavimi, Klere. 
Manau, tikrai turi minčių, kas sieja jūsų trejetą. 

Ji pažiūrėjo į Vilą su Tedžiu. Endomortą ir ektomortą. 

— Na, mes tikrai ne giminės, nes esame visiškai nepanašūs. 

— Ir mes visi gyvenome skirtingose vietose, — tarė Vilas. — 
Mano mama ir tėtis buvo nužudyti Merilande. 

— Maniškiai Londone, — pasakė Klerė. Kur ir aš vos nežuvau. 

— Tedi? — paragino Džiulijanas. 

— Jau sakiau, aš nenoriu apie tai kalbėti, — atsiliepė jis. 

— Tai gali būti svarbu, — tarė Džiulijanas. — Negi nenori 
sužinoti atsakymo? Nenori sužinoti, kodėl jie mirė? 

— Aš žinau, kodėl jie mirė! Nes mes buvome jachtoje. Kvailoje 
mano tėčio jachtoje kažkur vidury jūrų. Jei nebūtume buvę ten, jei 
būtume likę namuose... 

— Papasakok jiems, Tedi, — švelniai paragino Klerė. — Papa- 
sakok, kas atsitiko jachtoje. 

Ilgą laiką Tedis tylėjo. Jis stovėjo nunarinęs galvą ir stebeilijo 
į akmenis. Kai pagaliau prakalbo, jo balsas buvo toks tylus, kad jie 
vos galėjo girdėti. 


— Ten buvo žmonės su ginklais, — sušnabždėjo jis. — Girdė- 

jau riksmus. Mamos. Seserų. Bet negalėjau joms padėti. Aš galėjau 
tik... — Jis papurtė galvą. — Nekenčiu vandens. Daugiau niekada 
nenoriu atsidurti jachtoje. 

Klerė priėjo prie Tedžio ir jį apkabino. Pajuto jo širdį, spurdančią 
it paukštį gležnoje krūtinėje. 

— Tai ne tavo kaltė, — sumurmėjo. — Tu negalėjai jų išgelbėti. 

— Aš likau gyvas. O jie ne. 

— Nekaltink savęs. Kaltink tuos žmones, kurie tai padarė. Arba 
suknistą pasaulį. Ar netgi savo tėtį, kad išplukdė jus ta jachta. Bet 
niekada nekaltink savęs, Tedi. 

Jis ištrūko iš jos glėbio ir pasitraukė iš rato. 

— "Tai kvaila. Aš nenoriu žaisti šio žaidimo. 

— Tai ne žaidimas, — tarė Džiulijanas. 

— Tau taip! — atšovė Tedis. — Tau ir tavo kvailam klubui. Negi 
nesupranti? Mums tai realus gyvenimas. Mūsų gyvenimas. 

— Todėl jūs ir turite tai išsiaiškinti, jūs trys, — tarė Džiulija- 
nas. — Jums reikia suremti galvas. Išsiaiškinti, ką turite bendra. Jūsų 
šeimos, jūsų tėvai, kur ėjote į mokyklas. Reikia surasti tą vieną giją, 
vieną asmenį, kuris susietų jus visus. 

— Asmenį? — tyliai pakartojo Vilas. — Nori pasakyti, žudiką? 

Džiulijanas linktelėjo. 

— Viskas susiveda į tai. Kažkur yra žmogus, dalyvavęs jūsų 
gyvenimuose, jūsų tėvų gyvenimuose. Ir gali būti, kad jis šiuo metu 
ieško jūsų. 
tarsi pažinočiau tave. Ji jo neprisiminė. Ji daug ko neprisimena, bet 
todėl, kad jai buvo šauta į galvą. Tą kulką galima apkaltinti dėl dauge- 
lio dalykų, pradedant jos vidutiniškais pažymiais, nemiga ir baigiant 
jos siaubingai blogu būdu. 

O dabar dar sugrįžo senasis galvos skausmas. Dėl šito irgi kalta 


kulka. 

Ji nuėjo prie akmens, atsisėdo ir ėmė masažuoti sau pakaušį, 
pirštais atsargiai čiupinėdama seną randą. Jis tarsi amžinas priminimas 
visko, ko ji neteko. Prie jos kojų pro plyšius tarp akmenų stiebėsi 
liaunas medelis. Netgi granitas negali sustabdyti to, kas neišvengiama, 
galvojo ji. Vieną dieną iš jo išaugs medis, kuris suskaldys ir iškels tą 
akmenį. Net jei aš nulaušiu šį stiebą, išlįs kitas. 


Tas pats ir su žudikais. 


Klerė atidarė spintą ir nusikėlė nuo lentynos sulamdytą kartoninę 
dėžę. Nuo tada, kai atvyko į Ivensongą, ji nė karto neprisilietė prie jos 
ir beveik neprisiminė, kas joje. Prieš dvejus metus ji ir Barbara Bakli 
sudėjo į ją kai kuriuos atminimo daiktus iš jos tėvų buto Londone. 
Nuo tada dėžė atkeliavo su ja iš Londono į Iraką, paskui čionai, bet 
ji nė karto nepažvelgė į jos vidų. Bijojo vėl pamatyti jų veidus, bijo- 
jo, kad jie primins jai viską, ko ji neteko. Klerė atsisėdo ant lovos ir 
pasidėjo dėžę šalia. Akimirką kaupėsi prieš nukeldama dėžės dangtį. 

Ant viršaus gulėjo porcelianinis vienragis. Izis, pagalvojo ji. 
Prisimenu jo vardą. Jis priklausė jos motinai, kvailas niekutis, kurį 
Izabelė Vord išsirinko kažkokiame blusų turguje; ji sakė, kad jis atneš 
jai laimę. Neatnešė, mama. Nė vienam iš mūsų. 

Klerė atsargiai padėjo vienragį ant naktinio staliuko ir išsitraukė 
iš dėžės kitą daiktą. Aksominį virvele užrišamą maišelį su motinos 
papuošalais. Tėvų pasus. Šilkinį šaliką, silpnai dvelkiantį gaiviais 
citrininiais kvepalais. Ir galų gale du albumus. 

Ji pasidėjo albumus ant kelių. Buvo akivaizdu, kuris iš jų nau- 
jesnis; jo gale tebebuvo keli tušti puslapiai. Pastarąjį ji ir atsivertė; 
pačiame pirmame puslapyje buvo jos pačios besišypsantis veidas. 
Ji vilkėjo pūstą geltoną suknutę ir laikė rankoje balioną stovėdama 
priešais įėjimą į Disnėjaus pasaulį. Ji neprisiminė suknelės; neprisi- 


minė, kad būtų lankiusis Disnėjaus pasaulyje. Kiek jai metų šioje 

nuotraukoje? Treji? Kerveri? Klerė nelabai nutuokė apie vaikų amžių. 
Jei ne ši nuotrauka, būtų nė nežinojusi, jog kažkada lankėsi Stebuklų 
karalystėje. 

Dar vienas prisiminimas, kurio netekau, galvojo ji. Jai norėjosi 
išplėšti šį puslapį iš albumo, suplėšyti tą melagingą nuotrauką į ga- 
balėlius. Jei ji neprisimena, galbūt nieko ir nebuvo. Šis albumas — 
melų knyga, iš kažkokios kitos mergaitės vaikystės, kitos mergaitės 
prisiminimai. 

— Ar galiu įeiti, Klere? — tarė Vilas, įkišdamas galvą pro praviras 
duris. Jis, rodės, bijojo įeiti, lūkuriavo koridoriuje įtraukęs galvą, tarsi 
ji galėtų ką nors paleisti į jį. 

— Kaip nori, — atsiliepė Klerė. Sakydama turėjo galvoje kvieti- 
mą užeiti, bet kai jis atsitraukė, šūktelėjo: — Ei, kur eini? Negi nenori 
užeiti ir pažiūrėti, kaip gyvenu? 

Tik tuomet jis išdrįso įžengti, tačiau dvejodamas sustojo prie 
durų ir nervingai nužvelgė knygų lentynas, stalus ir spintas. Vengė 
žiūrėti į lovas, tarsi kuri nors galėtų pašokti iš vietos ir jam įkąsti. 

— Mano kambario draugai dedasi daiktus kelionei į Kvebeką, — 
tarė jis. — Liūdna, kad mes negalime išvykti su jais rytoj. 

“| — Manai, norėčiau sėdėti autobuse valandų valandas? Geriau jau 
liksiu čia, — tarė ji, nors tai nebuvo tiesa; iš tiesų jai 2es/m07ėjo būti 
paliktai. Klerė atvertė kitą puslapį ir pamatė kitą savo nuotrauką, šį 
kartą-su kaubojaus skrybėle, sėdinčią ant nusiminusio ponio. 

— Čia tu? — Jis nusijuokė. — Kokia miela. 

Klerė susierzinusi užvertė albumą. 

— Aš tik darau tai, ko prašė Džiulijanas. 

— Aš irgi. — Jis išsitraukė iš kišenės sulankstytą popieriaus 
lapą. — Nubraižiau mūsų gyvenimų laiko linijas. Surašiau viską, kas 
nutiko tau, man ir Tedžiui, ir kaip tai gali būti susiję. Bandau nustatyti, 
ar būta kokių nors susikirtimų. Dar turiu pasitikslinti Tedžio datas, 


bet tavosios čia. Nori patikrinti? 

Ji paėmė popieriaus lapą ir sutelkė dėmesį į dvi rodykles, žymin- 
čias jos asmenines tragedijas. Pirmoji rodyklė žymėjo datą, kada ji ir 
jos tėvai buvo užpulti Londone, ir tas įvykis atrodė toks miglotas jos 
atmintyje, tarytum tai būtų atsitikę kitai mergaitei, o ne jai. Tačiau 
antrasis įvykis buvo gana šviežias, ir ją nusmelkė kaltė. Pastarąsias 
kelias savaites ji atkakliai vengė apie tai galvoti, tačiau Vilo pažymėta 
rodyklė sukėlė šleikščius prisiminimus. Kaip nerūpestingai ji tą naktį 
pabėgo iš Baklių namų. Kokie pavargę ir susirūpinę atrodė Bobas su 
Barbara, kai vežėsi ją namo automobiliu. Jie mirė per mane. Nes aš 
elgiausi kaip besmegenė kvailė. 

Ji atkišo Vilui lapą. 

— Taip. Datos teisingos. 

Jis parodė į albumus. 

— Ką nors radai? 

— Tai tik nuotraukos. 

— Galiu pažiūrėti? 

Klerei buvo gėda, kad jis pamatys daugiau jos nuotraukų, todėl 
padėjo naujesnįjį albumą į šoną ir atvertė tėvų albumą. Pirmajame 
puslapyje ji pamatė savo tėvą, Erskiną, aukštą ir gražų, su kostiumu 
ir kaklaraiščiu. 

— Čia mano tėtis, — tarė ji. 

— Už jo Vašingtono paminklas! Aš esu ten buvęs. Mano tėtis 
nusivežė mane į Aeronautikos muziejų, kai man buvo aštuoneri. Ten 
taip šaunu. 

— Ojojoj. 

Jis pažiūrėjo į ją. 

— Kodėl tu taip darai, Klere? 

— Ką darau? 

— Visą laiką menkini mane? 

Ji automatiškai žiojosi paneigti; tada pamatė jo veidą ir suprato, 
jog tai, ką jis pasakė, buvo tiesa. Ji tikrai nuolatos šaiposi iš jo. Klerė 


atsiduso. 

— Man netyčia taip išeina. 

— Tipo, ne todėl, kad manytum, jog aš to nusipelnau? Lyg 
būčiau bjaurus, ar ką? 

— Ne. Tiesiog aš nemąstau. Toks aibe įprotis. 

Jis linktelėjo. 

— Aš irgi turiu kvailų įpročių. Pavyzdžiui, dažnai vartoju žodį 
po. 

— Tai nevartok. 

— Susitarkime abu liautis. Gerai? 

— Aišku. Kaip pasakysi. — Ji pervertė keletą puslapių, kuriuose 
jos gražuolis tėtis pozavo įvairiose vietose. Iškylaudamas su draugais 
po medžiais. Su maudymosi kelnaitėmis paplūdimyje su palmėmis. 
Rado nuotrauką, kurioje jos mama ir tėtis, susikibę už rankų, stovėjo 
priešais Romos Koliziejų. 

— Žiūrėk. Čia mano mama, — tyliai ištarė ji, pirštais liesdama 
vaizdą. Staiga pro dingusių prisiminimų rūką prasiskverbė to šaliko 
kvepalų kvapas, ir ji tarsi užuodė motinos plaukus, pajuto motinos 
ranką ant savo veido. 

— Ji panaši į tave, — stebėdamasis tarė Vilas. — Labai graži. 

Jie abu buvo gražūs, galvojo Klerė, ilgesingai žvelgdama į savo 
motiną ir tėvą. Tikriausiai tuomet, kai juos fotografavo, jiems atrodė, 
kad visas pasaulis prie jų kojų. Jie buvo stulbinamai gražūs, jų laukė 
visas gyvenimas. Ir tuo metu jie gyveno Romoje. Ar jie kada nors 
pagalvojo, ar įsivaizdavo, kaip greitai baigsis jų gyvenimas? 

— Ši nuotrauka daryta prieš devyniolika metų, — tarė Vilas, 
pastebėjęs Klerės mamos įrašytą datą albume. 

— Tuomet jie buvo ką tik susituokę. Mano tėtis dirbo ambasa- 
doje. Jis buvo politikos reikalų sekretorius. 

— Romoje? Geras. Ar tu ten ir gimei? 

— Mano gimimo liudijime parašyta, kad gimiau Virdžinijoje. 


Tikriausiai mama grįžo namo, kad pagimdytų mane. 

Jie pervertė dar keletą puslapių, pamatė daugiau tos pačios 
"gražios poros nuotraukų, besišypsančių per vakarienes, laikančias 
šampano taures kokteilių vakarėliuose, mojuojančių iš katerio. Gy- 
vename /a dolce vita, sakydavo jos motina. Saldus gyvenimas. Būtent 
tai ir matė Klerė šiose nuotraukose, atrodytų, niekada nesibaigiančias 
linksmybes su kolegomis ir draugais. Bet tam ir skirti albumai, kad 
primintų geriausias gyvenimo akimirkas. Akimirkas, kurias norisi 
prisiminti, ne tas, kurias norisi pamiršti. 

— Žiūrėk. Čia tikriausiai tu, — tarė Vilas. 

Nuotraukoje Klerės motina šypsojosi iš ligoninės lovos, laiky- 
dama glėbyje kūdikį. Klerė pamatė ranka užrašytą datą ir pasakė: 

— Taip, tą dieną aš gimiau. Mama sakė, jog viskas įvyko labai 
greitai. Sakė, kad aš taip skubėjau išlįsti, jog ji vos suspėjo į ligoninę. 

Vilas nusijuokė. 

— Tu vis dar skubi. 

Klerė pravertė puslapius su nuobodžiomis savo kūdikystės 
nuotraukomis. Vežimėlyje. Aukštoje kėdutėje. Su buteliuku ranko- 
je. Nė viena nepadėjo nieko prisiminti, nes visos buvo darytos dar 
prieš susiformuojant jos prisiminimams. Tiesiog dar vienas vaikiškas 
albumas. 

Ji atvertė paskutinįjį lapą. Jame buvo dvi nuotraukos; Klerės jose 
nebuvo. Eilinis kokteilių vakarėlis, dar vienas būrelis besišypsančių 
nepažįstamųjų su vyno taurėmis. Tokia ta diplomato žmonos našta, 
juokaudavo jos mama. Visuomet šypsotis, visuomet su taure rankoje. 
Klerė jau ketino užversti albumą, kai staiga pajuto Vilo ranką ant 
savosios. 

— Pala, — tarė jis. — Toji nuotrauka. 

— Kuo ji ypatinga? 

Jis paėmė iš jos albumą ir apžiūrėjo vakarėlio nuotraukas atidžiau. 
Klerės tėtis, su kokteilio taure rankoje, juokiasi su kitu vyru. Ranka 
rašytas užrašas sakė: LIEPOS 4-OJI. SU GIMIMO DIENA, AMERIKA! 

— Ši moteris, — sumurmėjo Vilas. Jis parodė į liekną brunetę, 
stovinčią Erskino Vordo dešinėje. Ji vilkėjo žalią su gilia iškirpte suk- 
nelę, perjuostą auksiniu diržu, ir jos žvilgsnis buvo įsmeigtas į Klerės 
tėvą. Jame atsispindėjo neslepiamas susižavėjimas. 

— Ar pažįsti ją? — paklausė Vilas. 

— O turėčiau? 

— Pažiūrėk į ją. Pasistenk prisiminti, ar esi ją mačiusi. 

Kuo įdėmiau ji žiūrėjo, tuo labiau pažįstama atrodė moteris, 
tačiau prisiminimas buvo blankus, tokiu negali pasitikėti. Galbūt jo 
visai nėra, galbūt tai tik pastangų pasekmė. 

— Nežinau, — pasakė ji. — Kodėl klausi? 

— Nes aš ją pažįstu. 

Klerė niūriai pažiūrėjo į jį. 

— Iš kur? Tai 72220 šeimos albumas. 

— O ji, — pasakė jis, parodydamas į moterį nuotraukoje, — 


yra Mano Mama. 


Antonis Sensonas atvyko į Ivensongą prisidengęs tamsa, kaip ir 
anksčiau. 

Pro savo kambario langą Mora išvydo mersedesą, sustojantį 
kieme. Iš jo išlipo pažįstama figūra, aukšta ir juoda. Praeidamas pro 
kiemo žibintą, jis greitomis grėsmingu žvilgsniu nužvelgė grindinio 
akmenis ir dingo viduje. 

Ji išėjo iš kambario ir nuskubėjo laiptais žemyn, kad spėtų su- 
žemyn į tamsų vestibiulį, kur Sensonas pašnibždomis kalbėjosi su 
Gotfridu. 

—-... vis dar neaišku, kodėl ji tai padarė, — pasakė Gotfridas. — 
Mūsų žmonės labai sunerimę. Mes dar daug ko apie ją nežinojome, 
daug kas buvo nutylėta. 

— Jūs tikite, jog tai buvo savižudybė? 

— Jei ne, tuomet kaip paaiškinti... — Gotfridas sustingo, 
išgirdęs girgždesį. Abu vyrai atsisuko ir pamatė Morą, stovinčią virš 
jų ant laiptų. 

— Daktare Ailz, — prisivertęs tučtuojau nusišypsojo Gotfri- 
das. — Nesimiega? 


— Aš noriu išgirsti tiesą. Apie Aną Veliver. 

— Jos mirtis mus pribloškė kaip ir jus. 

— Aš kalbu ne apie jos mirtį. Apie jos gyvenimą. Jūs sakėte 
Antonis gali. 

Sensonas atsiduso. 

— Manyčiau, atėjo laikas pasikalbėti atvirai. Tiek aš tau skolin- 
gas, Mora. Eime į biblioteką. 

— Tuomet palinkėsiu jums abiem labos nakties, — tarė Gotfri- 
das ir pasuko laiptų link. Ten jis stabtelėjo ir atsigręžė į Sensoną. — 
Anos nebėra, bet mes negalime sulaužyti savo pažado jai. Nepamirškite 
to, Antoni. — Jis užlipo laiptais ir dingo šešėliuose. 

— Ką tai reiškia? — paklausė Mora. 

— Tai reiškia, kad yra dalykų, kurių negaliu tau pasakoti. — Jie 
įžengė į tamsų koridorių, vedantį į biblioteką. 

— Kam visas šis paslaptingumas? 

— Tai pasitikėjimo reikalas. Ana atskleidė mums savo paslaptis 
ir griežtai prisaikdino niekam nesakyti. Mes negalime dalintis tam 
tikra informacija. — Jis stabtelėjo koridoriaus gale. — Bet dabar 
svarstome, ar netgi 77265 žinojome apie ją tiesą. 

Dienos metu pro aukštus langus į biblioteką plūsdavo saulės 
šviesa, nutvieksdama nublizgintus stalus. Bet dabar kambaryje tvyrojo 
tamsa, ir nišos atrodė tarytum mažos juodos olos. Antonis uždegė 
vienintelę stalinę lempą, ir jiedu įsitaisė prie stalo gaubiami intymios 
prieblandos. Aplinkui dunksojo nesibaigiančios eilės moksline tvarka 
išrikiuotų lentynų, du tūkstantmečiai žinių. Tačiau dabar ji stengėsi 
įskaityti šį vyrą, vyrą, nesuvokiamą kaip užversta knyga. 

— Kas buvo Ana Veliver? — paklausė Mora. — Srebėjau skro- 
dimą. Jos kūnas padengtas senais kankinimų randais. Žinau, kad jos 
vyras buvo nužudytas, bet kas atsitiko Anai? 

Antonis papurtė galvą ir atsiduso. 


— Ar tarp mūsų visuomet taip bus? 

— Ką nori pasakyti? 

— Kodėl mudu negalime normaliai pasikalbėti, kaip kiti žmo- 
nės? Apie orą, teatrą? Mes kalbame apie tavo darbą, kas nėra pati 
maloniausia tema. Bet, manyčiau, tai vis ir suveda mus. 

— Turi galvoje mirtį? 

— Ir smurtą. — Jis palinko į priekį ir įsmeigė į ją skvarbias kaip 
lazeriai akis. — Mudu tokie panašūs, tu ir aš. Tavyje yra tamsos, ir 
būtent tai mus sieja. Mes abu suprantame. 

— Suprantame ką? 

— Kad tamsa reali. 

— Aš nenoriu žiūrėti į pasaulį iš tos pusės, — pasakė ji. 

— Bet tu matai įrodymą kiekvieną kartą, kai ant tavo stalo atsi- 
duria lavonas. Tu žinai, kad pasaulis nėra vien saulės švytėjimas; aš irgi. 

— Ir ką mes įnešame į tokią draugystę, Antoni? Tamsą ir pražūtį? 

— Pajutau tai tavyje jau tuomet, kai susitikome pirmą kartą. 
Tai teka tavo gyslomis dėl to, kas esi. 

Kas esu. Mirusiųjų karalienė. Monstrų dukra. Jos venomis teka 
tamsa, nes toks pat kraujas teka jos motinos Amaltėjos gyslose, žudi- 
kės, kurį visą likusį gyvenimą praleis kalėjime. 

Jo žvilgsnis buvo toks įdėmus, kad Mora negalėjo žiūrėti jam į 
akis. Ji sutelkė dėmesį į lagaminėlį, kurį jis buvo pasidėjęs ant stalo. 
Jie buvo pažįstami beveik dvejus metus, tačiau jis galėdavo išmušti ją 
iš pusiausvyros vien žvilgsniu ir priversti ją pasijusti egzemplioriumi, 
tyrinėjamu per padidinamąjį stiklą. 

— Aš čia ne tam, kad kalbėtume apie mane, — pasakė ji. — 
Pažadėjai papasakoti man tiesą apie Aną. 

Jis linktelėjo. 

— Bent jau tiek, kiek 72//w papasakoti. 

— Ar žinojai, kad ji buvo kankinama? 

— Taip. Ir mes žinojome, kad ją vis dar persekioja prisiminimai 


apie tai, kas atsitiko jai ir jos vyrui Argentinoje. 

— Vis dėlto jūs ją pasamdėte. Įdarbinote kaip pažeidžiamų 
vaikų psichologę. 

— Ją pasamdė Ivensongo mokyklos taryba. 

— Tu veikiausiai davei asmeninį pritarimą. 

Jis linktelėjo. 

— Remdamasis jos rekomendacijomis, jos akademinėmis kva- 
liikacijomis. Jos atsidavimu nusikaltimų aukoms. Ir ji buvo viena 
iš mūsų. 

— Metisto klubo narė. 

— Jai asmeniškai teko patirti smurtą. Prieš dvidešimt dvejus 
metus Ana su savo vyru dirbo tarptautinėje kompanijoje Argen- 
tinoje, kai buvo pagrobti. Abu, Ana ir jos vyras, buvo kankinami. 
Jos vyras, Frenkas, buvo nužudytas. Žudikai taip ir liko nesugauti. 
Toji patirtis išmokė Aną, kad teisingumu negalima pasitikėti. Kad 
monstrai gyvena tarp mūsų. Ji metė darbą toje kompanijoje, grįžo į 
koledžą ir tapo nusikaltimo aukų psichologe. Prieš šešiolika metų ji 
prisidėjo prie mūsų. 

— Tavęs telefonų knygoje nerasi. Iš kur ji sužinojo apie klubą? 

— Kaip ir kiti mūsų nariai. Per tarpininką. 

— Ji buvo užverbuota? 

— Jos vardą pasiūlė vienas klubo narys, kuris dirbo teisėsaugos 
institucijoje. Ana patraukė jo dėmesį, nes jai puikiai sekėsi dirbti psi- 
chologe. Jis žinojo, kad jos vyras buvo nužudytas. Kad jai ypač sekasi 
dirbti su vaikais ir kad ji turi daug kontaktų teisėsaugos įstaigose bei 
vaikų apsaugos tarnybose visoje šalyje. — Jis kilstelėjo lagaminėlį, 
kurį buvo atsinešęs į biblioteką ir pasidėjęs ant stalo. — Kai sužinojau 
apie jos mirtį, dar kartą peržiūrėjau jos narystės bylą. 

— Visi nariai turi bylas? 

— Medžiaga pradedama rinkti, kai pasiūlomas kandidatas. Aš 
redagavau slaptą informaciją, tačiau tuo, ką turiu, galiu pasidalyti 


su tavim. 

— Man negalima patikėti visos bylos? 

— Mora. — Antonis atsiduso. — Nors tavimi pasitikiu, kai 
kuri informacija yra skirta tik nariams. 

— Tai kam išvis man rodai? 

— Nes tu įsivėlei į tyrimą. Stebėjai skrodimą. Užsakei detalų 
Anos kraujo toksikologinį tyrimą, todėl aš spėju, jog tu abejoji jos 
savižudybe. O kai tau kyla klausimų, aš suklūstu. Nes žinau, kaip 
puikiai išmanai savo darbą. 

— Aš dar neturiu įrodymų, kurie patvirtintų mano abejones. 

— Ber kažkas sukėlė tau įtarimą. Tavo pasąmonė užfiksavo kaž- 
ką, ko tu dar nesuvoki. Tu jauti, kad kažkas negerai. — Jis palinko 
arčiau. — Aš teisus? 

Mora prisiminė tuščią cukrinę. Ir keistą pokalbį telefonu tarp 
ir jį atvertė. 

Pirmame puslapyje buvo Anos nuotrauka, dar prieš jai pražils- 
tant. Daryta prieš šešiolika metų, kai ji buvo pasiūlyta klubui. Kaip 
visuomet, ji vilkėjo kuklią suknelę ilgomis rankovėmis ir aukšta 
apykakle. Šitaip apsirengusi ji atrodė ekscentriška, tačiau dabar Mora 
žinojo, kad po šiais drabužiais buvo norėta paslėpti kankinimų ran- 
dus. Tačiau nei Anos šypsenoje, nei jos akyse nebuvo užuominos apie 
patirtas kančias ar būsimą savižudybę. 

Mora atsivertė lapą su sausais biografiniais duomenimis. Gimė 
Berlyne, JAV karininko ir jo žmonos šeimoje. Mokėsi Džordžo 
Vašingtono universitete Kolumbijos apygardoje ir įgijo psichologės 
kvalifikaciją. Ištekėjo už Franklino Veliverio. Kartu su vyru dirbo 
tarptautinėje kvaliikuotų darbuotojų ieškančioje kompanijoje, tu- 
rinčioje filialus Meksikoje, Čilėje ir Argentinoje. 

Ji atvertė kitą lapą ir pamatė laikraščių straipsnius apie poros pa- 
grobimą ir vėlesnį Franklino nužudymą Argentinoje. Kitoje iškarpoje 


buvo kalbama apie tai, kad žudikai nebuvo sulaikyti. 

— Ana asmeniškai patyrė teisėsaugos neveiklumą, — pasakė 
Sensonas. — Todėl ji tapo viena iš mūsų. 

— Vargu ar galima trokšti tokios narystės. 

— Nė vienas iš mūsų neįstojo į klubą panoręs taip, kaip norima 
įstoti į užmiesčio klubą. Mes buvome priversti jungtis, nes, išgyvenus 
asmenines tragedijas, mumyse liko pykčio, nevilties ar širdgėlos. Mes 
suprantame tai, ko nesupranta eiliniai žmonės. 

— Blogi. 

— Tai vienas iš žodžių tam nusakyti. — Jis parodė į aplanką. — 
Ana neabejotinai tai suprato. Po vyro mirties ji metė darbą, sugrįžo 
į JAV ir įstojo į koledžą. Tapo psichologinės pagalbos specialiste. Ji 
stengėsi kovoti su blogiu dirbdama su aukų šeimomis. Mes pasiūlėme 
jai galimybę išnaudoti žinias efektyviau, pakeisti visą gyvybių kartą. 
Būti ne tik psichologe patarėja, bet ir mūsų mokyklos žvalge. Per savo 
ryšius su vaikų apsaugos tarnybomis ir teisėsaugos institucijomis ji 
galėjo atrasti perspektyvių mokinių visoje šalyje. 

— Ieškodama aukų nužudymo bylose? Taikydamasi į sužeis- 
tuosius? 

— Mes jau kalbėjomės apie tai, Mora. Žinau, tu nepritari. 

— Nes man nepatinka, kaip jūs verbuojate vaikus savo tikslams. 

— Pažiūrėk į Džiulijaną, kaip jis pražydo. Ir pasakyk, kad ši 
mokykla jam neišėjo į gera. 

Ji neatsakė, nes neturėjo kuo atsikirsti. Ivensongas buvo ta vieta, 
kur Džiulijanas ir turėjo būti. Vos per kelis šiuos mėnesius jis sustiprėjo 
tiek fiziškai, tiek dvasiškai. 

— Ana žinojo, kad pasiseks čia jam, — tarė Sensonas. — Jei 
būtume rėmęsi vien Vajomingo mokyklos pažymiais, niekas nebūtų 
įvertinęs jo kaip perspektyvaus kandidato. Jis praleidinėdavo pamokas, 
mušdavosi, vogdavo. Bet Ana įžiūrėjo jame kovotoją. Ji žinojo, kad 
jis padėjo tau išgyventi tuose kalnuose vien iš gailesčio. Ir ji suprato, 


kad jis bus toks mokinys, kokio mums reikia. 

— Vadinasi, sprendimą priėmė ji? 

— Anos pritarimas buvo lemiamas. Ji išrinko pusę mokinių, 
kuriuos čia matai. — Jis patylėjo ir pridūrė: — Įskaitant Klerę Vord 
ir Vilą Jablonskį. 

Mora kurį laiką svarstė šią informaciją. Prisiminė pokalbį Anos 
kabinete, kuriame dalyvavo ir Džeinė, apie šiuos tris vaikus ir ar juos 
kas nors sieja. Tada Ana pasakė, jog tai tik sutapimas, ir ši versija 
neverta tolesnio nagrinėjimo. Vis dėlto žūties dieną Ana skaitinėjo 
būtent šių trijų vaikų bylas. 

Kambaryje buvo taip tylu, kad Mora girdėjo savo pačios širdies 
plakimą. Tylą dar labiau sustiprino besiartinantys žingsniai, ir, jai 
atsisukus, iš šešėlių išniro keturios figūros ir įžengė į blausios šviesos 
ratą. 

— Mums reikia pasikalbėti su jumis, — tarė Džiulijanas. Šalia 
jo stovėjo trys palydovai. Tže trys. Vilas, Tedis ir Klerė, trijulė, kurių 
nelaimėms dar nesimatė galo. 

Nors buvo beveik vienuolikta vakaro ir šie vaikai turėjo būti 
lovose, Sensonas pasitiko juos su tokia pačia pagarba, kokią būtų 
parodęs bet kuriam suaugusiajam. 

— Kas tau kelia nerimą, Džiulijanai? — paklausė jis. 

— Šįryt Šakalai buvo susirinkę pasikalbėti apie daktarę Veli- 
ver, — pasakė berniukas. — Ir nuo to laiko šiems trims nariams 
pavyko kai ką išsiaiškinti. Bet mums reikia jūsų pagalbos, kad galė- 
tume tirti toliau. 

Mora atsiduso. 

— Džiulijanai, žinau, tu nori padėti, bet jau vėlu. Ponas Sen- 
sonas ir aš turime... 

— Mes norime pamatyti savo bylas, — įsiterpė Klerė. — Mes 
norime žinoti viską, ką policija žino apie mus ir mūsų tėvus. Viską. 

— Aš neturiu tokios informacijos, Klere. 


— Bet galite ją gauti, ar ne? Arba detektyvė Ricoli gali. 

— Tyrimas dar nebaigtas. O tai reiškia, kad ši informacija negali 
būti atskleista visuomenei. 

— Mes — ne visuomenė, — tarė.Klerė. — Kalbame apie mus, 
apie mūsų gyvenimus, ir mes turime teisę žinoti. 

— Taip, jūs turite teisę žinoti, kai paaugsite. Tačiau šie doku- 
mentai yra tarnybiniai, ir juose yra dalykų, kurių galite nesuprasti. 

— Nes mes per jauni, kad susidorotume su tiesa? Juk tai norite 
pasakyti? Kad trylikamečiai dar per maži, kad suprastų. Tarsi neži- 
notumėt, kas mes ar ką išgyvenome. 

— Žinau, Klere, — tyliai ištarė Mora. — Ir suprantu. 

— Ką suprantate? Ji buvo sužeista į galvą? Štai ką jūs žinote apie 
mane, bet nė nenutuokiate, ką tai iš tiesų reiškia. Pabusti ligoninėje 
ir neprisiminti, kaip ten patekai. Nežinoti, kad tavo mama ir tėtė 
negyvi. Jaustis taip, tarsi niekada nebegalėtum perskaityti visos kny- 
gos, išmiegoti visą naktį ar netgi susilaikyti neištarus vieno prakeikto 
sakinio. — Ji prisidėjo ranką prie galvos. — Padarę skylę mano kau- 
kolėje, jie tuo pačiu sugadino man gyvenimą. Aš niekada nebebūsiu 
tokia kaip kiti. Visada būsiu keistuolė. Todėl nepasakokite man, kad 
žinote ar suprantate mane. 

Berniukai, priblokšti to protrūkio, žiūrėjo į ją apstulbę. Galbūt 
netgi žavėdamiesi. 

— Atsiprašau, — tarė Mora. — Tu visiškai teisi, Klere, aš neži- 
nau.-— Ji pažiūrėjo į Vilą ir Tedį. — Kaip nežinau, kokie buvo jūsų 
gyvenimai. Aš pjaustau kūnus ir žiūriu, kas yra viduje, bet tai viskas, 
ką sugebu. Jūs trys — jums teks papasakoti man tai, ko negali papa- 
sakoti jūsų bylos. Apie savo gyvenimus ir kas jūs esate. 

— Kaip ir sakė Klerė, mes keistuoliai, — tarė Vilas, ir Tedis 
liūdnai linktelėjo pritardamas. — Mes tie, su kuriais niekas nenori 
draugauti. Tarsi visi žinotų, jog mes nešame nelaimes, ir nenorėtų 
turėti su mumis nieko bendra, kad neužsikrėstų. — Vilas nunarino 


galvą. — Ir baigtų gyvenimą taip, kaip baigė daktarė Veliver. 

— Nėra jokių įrodymų, kad daktarės Veliver mirtis buvo ne 
savižudybė. 

— Galbūt, — pasakė Vilas, — bet tą dieną, kai ji mirė, ant jos 
stalo gulėjo mūsų bylos. Tarytum ji atsivertė jas ir buvo prakeikta. 

— Mora, — prakalbo Džiulijanas, — mes norime, kad padėtum 
mums tirti. Mes turime informacijos. 

— Šakalai — puikus klubas, Džiulijanai. Tačiau šiuo reikalu 
užsiima profesionalūs tyrėjai. 

— Vadinasi, tai skirta tik profams, ar ne? 

— Tiesą sakant, taip. 

— Kas, jei mes radome kai ką, ko nerado profesionalai? — Jis 
dirstelėjo į Klerę. — Parodyk jiems. 

Tik tuomet Mora pastebėjo Klerės rankose albumą. 

— Tai mano šeimos albumas, — pasakė Klerė, ištiesdama jį 
Morai. 

Mora atvertė albumą ir išvydo jauną vyrą ir moterį, stovinčius 
prie Romos Koliziejaus; abu buvo šviesiaplaukiai, abu stulbinamai 
gražūs. 

— Tavo tėvai? 

— Taip. Mano tėtis dirbo ambasadoje. Jis buvo valstybės pa- 
reigūnas. 

— Jiedu buvo graži pora, Klere. 

— Bet aš norėjau parodyti ne tai. — Klerė atvertė albumą ties 
paskutiniaisiais puslapiais. — Pažiūrėkite į šią nuotrauką, kokteilių 
vakarėlis. Čia mano tėtis kalbasi su vienu vyru. Ir ar matote moterį, 
stovinčią šone, žalia suknele? Ar žinote, kas ji? 

— Kas? 

— Mano motina, — tarė Vilas. 

Mora nustebusi atsisuko į jį. 

— Tu tikras? Gal ši moteris tiesiog panaši į ją? 


— Tai s/krai mano mama. Atpažįstu šią suknelę. Ji visuomet 

vilkėdavo ją per vakarėlius. Ji buvo žalia, su auksiniu dirželiu, ir ji 
sakydavo man, jog tai pati brangiausia suknelė, kokią ji kada nors 
pirko, bet kokybė visuomet atsiperka. Toks buvo jos devizas; ji visą 
laiką man tai kartodavo. — Vilo balsas nuslopo, pečiai nulinko, ir 
jis tyliai pridūrė: — Tai mano mama. 

Mora pažiūrėjo į užrašą: LIEPOS 4-OJI, SU GIMTADIENIU, 
AMERIKA! 

— Metai nepažymėti. Mes nežinome, kada daryta ši nuotrauka. 

— Esmė ta, — tarė Džiulijanas, — kad jie buvo kariu, tame 
pačiame vakarėlyje. Ir žinote, kas dar buvo ten? 

— Jis, — tarė Klerė. Ji parodė į šviesiaplaukį vyriškį, nuotraukoje 
besikalbantį su Erskinu Vordu. Jis stovėjo profiliu į kamerą ir atrodė 
aukštesnis už Vordą, plačių pečių ir tvirto kūno sudėjimo. Nors ap- 
linkui visi gėrė vyną, jo rankose buvo alaus skardinė. 

— Tai mano tėvas, — pasakė Tedis. 

— Ryšys yra, — tarė Džiulijanas. — Mes vis dar nežinome, 
kodėl jie buvo nužudyti ar kodėl kažkas po visų šių metų persekioja 
jų vaikus. Tačiau tai yra įrodymas, kurio jums trūko. Klerės tėtis. 


Tedžio tėtis. Vilo mama. Jie pažinojo vienas kitą. 


Nuskenuotas vaizdas spindėjo Frosto kompiuterio ekrane; nuotrau- 
koje svečiai vilkėjo puošniais drabužiais, kai kurie sėdėjo, kiti stovėjo, 
dauguma laikė rankose taures. Šioje scenoje centrinės Agūros buvo 
Erskinas Vordas ir Nikolas Klokas, stovintys vienas priešais kitą, tačiau 
tik iš dalies pasisukę į objektyvą, tarsi kažkas būtų ką tik šūktelėjęs: 
„Šypsokitės, ponai!“ Vilo motina, Olivija, stovėjo nuošaliau su kita 
moterimi, tačiau jos žvilgsnis buvo nukreiptas į Erskiną Vordą. Džeinė 
peržvelgė kitus veidus, ieškodama šios trijulės sutuoktinių, tačiau 
nepastebėjo jų tarp šių pasiturinčių ir aiškiai gerokai apsvaigusių 


vakarėlio dalyvių. 

— Tai išraiška moters, kuri aiškiai neabejinga Vordui. — Frostas 
parodė į Oliviją. 

— Tu įžiūri tai jos veide? 

— Ne todėl, kad kas nors taip žiūrėtų į mane. 

— Gal tai tiesiog senos draugės žvilgsnis. Tokios, kuri gerai jį 
pažįsta. 

— Tuomet keista, kad mes nerandame jokio kito ryšio, siejančio 
Oliviją ir Erskiną. Jei jie taip gerai vienas kitą pažinojo. 

Džeinė atsilošė kėdėje ir pasimasažavo kaklą. Buvo jau beveik 
vidurnaktis, ir visi kiti Žmogžudysčių skyriaus darbuotojai buvo išėję 
namo. Ir mes jau turėtume būti namuose, pagalvojo ji, tačiau šios 
nuskenuotos nuotraukos, kurias Mora atsiuntė elektroniniu paštu 
į Bostono policiją, užlaikė Džeinę su Frostu visą pastarąją valandą. 
Mora atsiuntė aštuonias nuotraukas iš Vordų šeimos albumo — pi- 
knikas kieme, oficialios vakarienės, susibūrimai viduje ir lauke. Nė 
vienoje iš tų nuotraukų Džeinė nepastebėjo nei Olivijos Jablonski, 
nei Nikolo Kloko; ši nuotrauka buvo vienintelė, kurioje jie pasirodė 
kartu su Erskinu Vordu. Liepos ketvirtosios vakarėlis, metai nežinomi, 
patalpoje dar mažiausiai tuzinas svečių. 

Kur ir kada buvo daryta ši nuotrauka? 

Frostas peržiūrėjo kitas septynias nuotraukas ir stabtelėjo ties 
Vordų šeima, sėdinčia ant baltos sofos. Klerė atrodė maždaug aš- 
tuonerių. Jie buvo pasipuošę, Erskinas pilku kostiumu, Izabelė pui- 
kiai pasiūta suknele ir švarkeliu. Už jų stovėjo prašmatniai papuošta 
eglė. 

— Čia tas pats kambarys kaip ir nuotraukoje su kokteilių va- 
karėliu, — pasakė Frostas. — Matai židinį dešinėje? Jis yra ir kitoje 
nuotraukoje. O čia... — Jis padidino kambario kampą. — Argi tai 
ne tie patys apvadai? 

— Taip, — sutiko Džeinė. Ji prisimerkė ir pamėgino įskaityti 
užrašą iš albumo: MŪSŲ PASKUTINĖS KALĖDOS DŽORDŽTAUNE. 

trauka daryta Kolumbijos apygardoje. 

— Ten ir vyko tas kokteilių vakarėlis. Kyla klausimas, kodėl Ni- 
kolas Klokas ir Olivija Jablonski buvo pakviesti į diplomatų vakarėlį? 
Nikolas — finansininkas. Olivija — medicininės įrangos pardavimų 
atstovė. Kaip ir kur šie trys žmonės susipažino? 

— Grįžk prie tos kitos nuotraukos, — pasakė ji. 

Frostas atidarė kokteilių vakarėlio nuotrauką, kuris, kaip dabar 
jie žinojo, vyko Vašingtone. 

— Jie čia atrodo jaunesni, — tarė Džeinė. Ji atsisuko su kėde į 
savo stalą, pasičiupo Vordų bylą ir atsivertė Erskino Vordo gyvenimo 
aprašymą. — Užsienio tarnybos pareigūnas, tarnavo Romoje ketu- 
riolika metų, Vašingtone penkerius. Po to buvo išsiųstas į Londoną, 
kur po metų buvo nužudytas. 

— Vadinasi, šis kokteilių vakarėlis vyko kažkuriuo metu per 
Vordų penkerių metų laikotarpį Kolumbijos apygardoje. 

— Taip. — Ji užvertė bylą. — Kaip ši trijulė susipažino? Manau, 
abiem vienu metu šovė ta pati mintis. 

— Romoje, — užbaigė Frostas ir susijaudinęs atsitiesė kėdėje. — 
Pameni, ką sakė tas vyrukas iš NASA? Neilas ir Olivija nekantriai 
laukė kelionės į Romą — kur jie kadaise susipažino. 

Džeinė vėl atsisuko į stalą ir pasigriebė Jablonskių bylą. 

— Visą šį laiką mes koncentravomės į Neilą ir jo darbą. Vaikė- 
mės to kvailo mėšlo apie NASA ir ateivius, nors turėjome pasidomėti 
Olivija. — Romioji Olivija su savo nuobodžiu darbu, nesmagiai 
stoviniuojanti šalia savo vyro per NASA susibūrimus. Olivija, kuri 
nuolatos keliaudavo į užsienį pardavinėti medicinos įrangos. Ką tu iš 
tiesų pardavinėjai, Olivija? 

Džeinė susirado reikiamą puslapį. 


— Štai. Olivijos ir Neilo Jablonskių santuokos data. Prieš pen- 

kiolika metų. Ji susipažino su būsimuoju vyru Romoje, ir tai turėjo 
įvykti tuo pačiu metu, kai Erskinas Vordas dirbo ambasadoje. 

— O šis vyrukas? — Frostas parodė į Tedžio tėvą, Nikolą Kloką, 
įspūdingo sportiško stoto vyrą, turintį pakankamai drąsos gerti alų, 
kai visi kiti gurkšnoja vyną, avėti sportinio stiliaus batelius ir vilkėti 
golfo marškinėlius kostiumuotųjų būryje. — Ar galime daryti prie- 
laidą, kad Nikolas Klokas buvo Romoje tuo pačiu metu? Ar jie buvo 
ten visi trys? 

Džeinė pasklaidė bylą. 

— Mes per mažai žinome apie Kloką. Turime tik tai, ką mums 
atsiuntė Šv. Tomo policija. 

— Jis ten buvo tik turistas. Niekas negalėjo jo pažinoti. 

— Užtat kas nors turėtų pažinoti jį Providense, kur jis dir- 
bo. — Ji atsivertė reikiamą lapą. — Štai. „Džarvis ir Makreinas“, 
finansų konsultantai, Čepmeno gatvė. — Ji pakėlė galvą. — Mūsų 


kita stotelė. 


Aš vis tiek nenorėjau į Kvebeką. 

Klerė niūrojo kieme stebėdama, kaip jos klasės draugai lipa į 
autobusą. Ji pasakė Vilui nenorinti kiurksoti ištisas valandas autobu- 
se, tačiau šis buvo naujas, blizgantis, o ne koks barškantis geltonas 
kledaras, kokiu naudojosi dauguma mokyklų. Brunas užpylė dar 
daugiau druskos ant žaizdos garsiai paskelbdamas pro langą apie 
įmantrybes salone. 

— Ei, pažiūrėkit, čia yra televizorius! Ausinės! Belaidis ryšys! 

O čia dar ta Brajena su savo princesėmis išėjo iš pastato, trauk- 
damos paskui save dailius mažus lagaminėlius, ir nužingsniavo- per 
žvyruotą kiemą lyg karališka procesija. Kai jos ėjo pro šalį, Klerė 
išgirdo, kaip viena iš jų tyliai nusišaipė: Lunatikė. 

— Nevykėlė, — atšovė Klerė. 

Brajena atsisuko. 

— Pasakysiu čia, garsiai ir aiškiai, kad visi girdėtų. Mano kam- 
barys užrakintas. Jei kai grįšiu, ko nors truks — be: 40 — mes visi 
žinosime, kas tai padarė. 

— Lipk į autobusą, Brajena, — atsiduso panelė Sol, kartu su 
panele Duplesis bandydama suginti mokinius į autobusą. — Turime 


judėti, jei norime nuvažiuoti ten iki pietų. 

Brajena metė pagiežingą žvilgsnį į Klerę ir įlipo į autobusą. 

— Ar viskas gerai, Klere? — švelniai pasiteiravo panelė Sol. 

Iš visų Ivensongo mokytojų panelė Sol buvo jos mylimiausia, nes 
ji žiūrėjo į tave, tarsi iš tikro matytų ir išgyventų. Ir dabar ji tikriausiai 
mato tai, kas akivaizdu: kad ir kaip Klerė neigė, jog norėjo važiuoti 
su jais, jai siaubingai nesinorėjo likti mokykloje. 

— "Tai tik todėl, kad esi naujokė Ivensonge, — pasakė panelė 
Sol. — Į kitą kelionę būtinai važiuosi. O ir jūs keturiese smagiai 
praleisite savaitgalį likę mokykloje vieni. 

— Gal, — liūdnai atsiliepė Klerė. 

— Ponas Romanas pastatė jums šieno ryšulių, jei norėsite pa- 
šaudyti iš lanko. Kai grįšime, jūs būsite patyrę šauliai. 

Ar nebijai, kad nugalabysiu dar vieną vištą? — pagalvojo Klerė, 
tačiau neprasižiojo, kol panelė Sol neįlipo į autobusą ir durys ne- 
užsidarė. Išleidęs dūmų debesį, autobusas pajudėjo ir nulingavo po 
akmenine arka. Klerė išgirdo už nugaros lojimą ir pamatė prašvilpiant 
pro šalį juodą kailį, kai Džiulijano šuo nusivijo autobusą. 

— Meški! — šūktelėjo Klerė. — Grįžk! 

Šuo nekreipė į ją dėmesio ir išlėkė iš kiemo. Klerė nusekė paskui 
Meškį iki ežero pakraščio, kur jis staiga sustojo ir užvertė nosį. Jo, 
regis, nebedomino autobusas, kuris tęsė kelionę ir dingo už posūkio. 
Jis pasisuko ir pasileido priešinga kryptimi. 

— Kur tu leki? — sušuko Klerė. Atsidususi ji nusekė paskui jį 
aplink pastatą į taką, vedantį kalnagūbrio link. Šuo jau brovėsi pro 
krūmus, dabar gerokai greičiau, taip greitai, kad jai teko paspartinti 
žingsnį, kad pasivytų jį. — Meški, ateik čia, — paliepė ji. Ir nusivy- 
lusi nulydėjo jį akimis, kai šis palindo po krūmokšniais. Štai tau ir 
paklusnumas; net šuo nerodo jai jokios pagarbos. 

Pusiaukelėje į kalnagūbrį ji liovėsi jį vijusis ir klestelėjo ant 
akmens. Iš čia galėjo matyti mokyklos stogą. Vaizdas buvo ne toks 


įspūdingas kaip iš Šakalų buveinės, tačiau pakankamai gražus, ypač 

tokį giedrą rytą, su ant ežero atsispindinčia saule. Autobusas jau ti- 
kriausiai išvažiavo pro vartus ir rieda į Kvebeką. Vidurdienį jie pietaus 
kokiame nors prašmatniame prancūziškame restorane — bent jau 
taip gyrėsi Brajena — paskui važiuos į Kvebeko istorijos muziejų ir 
kelsis liftu į kalno viršūnę. 

Tuo tarpu aš sėdėsiu čia ant šio kvailo akmens. 

Ji atsilaužė kerpės gabaliuką ir nusviedė jį žemyn. Kažin, ar Vilas 
su Tedžiu jau baigė pusryčiauti? Gal jie norėtų pašaudyti iš lanko su 
ja. Tačiau užuot pasukusi atgal, Klerė išsitiesė ant nugaros, pasirąžė 
kaip besišildanti gyvatė ir užsimerkė. Išgirdo šuns inkštimą, pajuto, 
kaip Meškis brūkštelėjo šonu jai per džinsus. Ji paglostė jam sprandą, 
mėgaudamasi jo minkštu kailiu. Kodėl šuns draugija taip ramina? Gal 
todėl, kad nuo jų nereikia slėpti jausmų, nereikia dirbtinai šypsotis, 
kad jiems įtiktum. 

— Gerasis senasis Meškis, — sumurmėjo ji ir atsimerkusi pa- 
žiūrėjo į jį. — Ką čia man atnešei? 

Šuo buvo kažką įsikandęs, kažką, ko nenorėjo gražiuoju atiduoti. 
Tik jai gerokai trūktelėjus, jis pagaliau paleido savo grobį. Tai buvo 
odinė pirštinė, juoda. Kur šiuose miškuose Meškis rado pirštinę? Ji 
dvokė ir buvo ištepta šuns seilėmis. 

Klerė vaipydamasi paėmė ją ir pakilnojo. Pirštinė buvo sunkoka. 
Pažvelgusi vidun, pamatė kažką boluojant ir stipriai papurtė. Pama- 
čiusi, kas iš jos iškrito, Klerė riktelėjo ir nurepečkojo atgal, toliau nuo 
daikto, kuris dvokiantis gulėjo ant akmens. 


Tai buvo žmogaus plaštaka. 


— Tokius radinius visada aptinka šunys, — pasakė daktarė Ema 
Oven. 
Mora ir Meino medicinos ekspertė stovėjo po taškuota lapija; 


aplinkui jų veidus dūzgė vabzdžiai, ore tvyrojo lavono dvokas. Mora 

galvojo apie kitus kūnus, kuriuos jai teko tirti per savo karjerą, taip 
"pat išknistus šunų, kurių nosys visuomet sureaguoja į tokį išlaikytą 
lobį. Nors šie palaikai gulėjo už šimtų žingsnių įkalnėje, Meškis pa- 
juto kvapą ir atsekė paskui jį į šią tankmę, kur tankūs krūmokšniai 
beveik dengė kūną. Vyras, iš pažiūros raumeningas ir tvirtas, buvo 
apsirengęs maskuojančios spalvos kelnėmis, tamsiai žaliu neperpu- 
čiamu bliuzonu, marškinėliais ir avėjo žygeivio batus. Prie kulkšnies 
tebebuvo prisegtas dantytas peilis, o šautuvas su teleskopiniu taikikliu 
buvo atremtas į akmenį netoliese. Jis gulėjo ant kairiojo šono, atkišęs 
dešinįjį skruostą ir kaklą stichijoms. Maitėdos jau buvo atlikę savo 
darbą, godžiai apdoroję galvą ir veidą, išgraužę nosies kremzles ir iš- 
gremžę dešiniąją akiduobę, kuri dabar žiojėjo tuščia, švariai išskobta. 
Plėšrūnai, pagalvojo Mora, pastebėjusi dantų žymes ant išlikusios 
odos, skylutes ploname akiduobės kaule. Greičiausiai kojotai. Arba, 
šioje atokioje vietovėje, galbūt vilkai. Netgi tarp susipynusių vijoklių 
mirties priežastį buvo nesunku pastebėti: aliumininė strėlė, kurios 
antgalis buvo įstrigęs į kairiąją akį, o galo plunksnos nudažytos tam- 
siai žalia spalva. 

Kitomis aplinkybėmis Mora galbūt būtų pagalvojusi, jog tai tik 
nelaimingas medžioklis, kurį pakirto kito medžiotojo nerūpestingai 
paleista strėlė. Tačiau šis vyras buvo Ivensongo valdose, ir nuo to 
akmens, į kurį buvo atremtas jo šautuvas, puikiai matėsi slėnis ir mo- 
kykla. Gali būti, jog jis stebėjo, kas atvyksta į mokyklą ir kas išvyksta. 

Nors ir užgrūdinta bjaurių kvapų, Mora turėjo nusisukti, kai 
kūną užkėlė ant plastikinio užtiesalo; pajudintas lavonas paskleidė tokį 
dvoką, kad Mora sugaikščiojo ir užsidengė ranka nosį. Daktarės Oven 
padėjėjai buvo tinkamai apsirengę ir užsidėję kaukes, tačiau Mora, 
stovinti tik kaip stebėtoja, tenkinosi vien pirštinėmis ir antbačiais — 
didelio miesto medicinos ekspertė, bandanti įrodyti, jog ji per daug 
mačiusi, kad ją nugalėtų pūvančio lavono tvaikas. 


Daktarė Oven pritūpė prie lavono. 

— Kūno sustingimo beveik nelikę, — pareiškė ji, kilnodama 
galūnes. 

— Praeitą naktį buvo beveik vienuolika laipsnių, — tarė vienas 
iš valstijos policijos detektyvų. — Šilta. 

Medicinos ekspertė kilstelėjo aukos marškinėlių kraštą ir ati- 
dengė pilvą. Autolizė buvo matoma net iš ten, kur stovėjo Mora. 
Mirtis sukelia visą kaskadą pakitimų minkštuosiuose audiniuose, kai 
išsiskiriantys fermentai ardo baltymus ir skaido membranas. Kraujo 
ląstelės skyla ir teka pro kraujagyslių sieneles, ir toje medžiagų sriuboje 
ima puotauti bakterijos, kurios pripildo pilvą dujų. Nepaisydama 
dvoko, Mora atsitūpė šalia daktarės Oven. Ji pamatė melsvas venas, 
vagojančias išsipūtusį pilvą, ir suprato, kad jei jos nusmauks žemyn 
kelnes, pamatys nuo tų pačių dujų išsipūtusį kapšelį. 

— Dvi — keturios paros, — tarė daktarė Oven. — Sutinkate? 

Mora linktelėjo. 

— Sprendžiant iš sąlyginai nedidelės žalos, padarytos plėšrūnų, 


aš būčiau linkusi pritarti trumpesniajam pomirtiniam laikotarpiui. 


Labiausiai nukentėjo galva, kaklas ir... — Mora nutilo ir pažvelgė į 
kaulėtą strampą, kyšantį iš bliuzono rankovės, — ... ranka. Riešas 
tikriausiai buvo plikas. Todėl jie jį ir nugraužė. — Kažin, ar Meškis 


paragavo šio dvokiančio prizo prieš atnešdamas jį Klerei? Po šito jo 
draugiškas lyžtelėjimas nebebus toks malonus. 

„Daktarė Oven aptapšnojo aukos bliuzoną ir kelnes. 

— Čia kažkas yra, — pasakė ji ir ištraukė iš kelnių kišenės ploną 
piniginę. — Ir mes žinome jo tapatybę. Vairuotojo pažymėjimas, 
išduotas Virdžinijoje. Raselas Remsenas, šimtas aštuoniasdešimt 
penki centimetrai, aštuoniasdešimt šeši kilogramai. Rudi plaukai, 
mėlynos akys, trisdešimt septynerių metų amžiaus. — Ji nužvelgė 
lavoną. — Gali būti. Tikėkimės, kad pavyks rasti jo dantų rentgeno 
nuotraukas. 


Mora stebeilijosi į aukos veidą, pusiau nugraužtą, pusiau ištinusį 


268 


ir aptekėjusį kūno skysčiais. Sveikoji akis pūpsojo išsprogusi. Dešinėje 
pusėje maitėdos buvo nugraužę nuo kaklo odą ir raumenis iki pat 
iškirptės, ir toje vietoje medžiaga buvo apkramtyta ir apirusi jiems 
bandant prisigauti iki krūtinės ląstos. Toliau būtų buvę išdoroti širdis 
ir plaučiai, ištrauktos ir suėstos kepenys bei blužnis. Galūnės būtų 
buvusios atplėštos nuo sąnarių ir nedideliais gabaliukais išnešiotos į 
guolius mažyliams. Miškas taip pat atliktų savo dalį, vijokliai apsivytų 
šonkaulius, vabzdžiai surytų tai, kas liktų. Po metų, galvojo ji, iš Raselo 
Remseno liktų tik kauliukai, išsibarstę tarp medžių. 

— Šis vyrukas turėjo neįprastą medžioklinį šautuvą, — pasakė 
policijos detektyvas, apžiūrinėdamas ginklą, atremtą į akmenį. Pirš- 
tinėtomis rankomis jis atnešė jį daktarei Oven ir pakreipė taip, kad 
matytųsi gamintojo ženklas ant uokso. 

— Koks tai šautuvas? — paklausė Mora. 

— M110. „Knight's Armament“, pusiau automatinis su kojelė- 
mis. — Jis pažiūrėjo į ją, aiškiai susižavėjęs. — Puiki optika, dvide- 
šimties šovinių dėtuvė. Šaudo 308 kalibro ar 7,62 NATO šoviniais. 
Efektyvus šaudymo nuotolis — aštuoni šimtai metrų. 

— Nieko sau, — nusistebėjo daktarė Oven. — Su tokiu galima 
nušauti elnią kitoje apygardoje. 

—— Jis neskirtas elnių medžioklei. Tai karinis ginklas. Labai geras 
ir labai brangus snaiperio šautuvas. 

Mora paniurusi pažiūrėjo į negyvėlį. Į jo maskuojamos spalvos 
kelnes. 

— Kąjjis čia veikė su snaiperio šautuvu? 

— Na, elnių medžiotojas galėtų tokiu naudotis. Jis gana paran- 
kus, jei nori pakloti elnią iš didelio nuotolio. Bet tai būtų tas pat, kas 
važiuoti rolsroisu į vietinę bakalėją. — Jis papurtė galvą. — Kokia 
likimo ironija. Jis stovi čia apsiginklavęs moderniausia įranga, o jį 
patiesia toks primityvus daiktas kaip strėlė. — Jis dirstelėjo į daktarę 


Oven. — Kaip suprantu, tai ir bus mirties priežastis? 


269 


— Žinau, kad mirties priežastis atrodo akivaizdi, Kenai, bet 
palaukime, kol bus atliktas skrodimas. 

— Žinojau, kad taip pasakysi. 

Daktarė Oven atsisuko į Morą. 

— Jei norite, rytoj galite prisidėti prie manęs morge. 

Mora pagalvojo apie bjaurius kvapus ir dujas, kurie pasklis 
prapjovus šį išsipūtusį nuo irimo pilvą. 

— Manau, šį kartą atsisakysiu, — tarė ji atsistodama. — Turėčiau 
leisti atostogas toli nuo Mirties. Bet Ji vis susiranda mane. 

Daktarė Oven irgi atsistojo, ir jos mąslus žvilgsnis sutrikdė Morą. 

— Kas čia vyksta, daktare Ailz? 

— Kad aš žinočiau. 

— Iš pradžių savižudybė. Dabar šitai. Ir aš nė negaliu pasakyti, 
kas ta/ yra. Nelaimingas atsitikimas? Žmogžudystė? 

Mora tyrinėjo strėlę, kyšančią iš negyvėlio akies. 

— Šaulys turėjo būti patyręs. 

— Nebūtinai, — įsiterpė policijos detektyvas. — Taikinio cen- 
tras šaudymo iš lanko taikinyje yra mažesnis už akiduobę. Bet kuris 
padorus lankininkas galėtų pataikyti į jį iš šimto ar dviejų šimtų pėdų 
atstumo, ypač iš arbaleto. — Jis patylėjo. — Jei, žinoma, jis norėjo 
pataikyti į šį taikinį. 

— Nori pasakyti, jog tai galėjo būti nelaimingas atsitikimas, — 
tarė daktarė Oven. 

— Aš tik svarstau versijas, — atsiliepė policininkas. — Tarkim, 
du bičiuliai atėjo pamedžioti į šias vietas be leidimo. Vyrukas su lan- 
ku pastebi elnią, susijaudina ir paleidžia strėlę. Bet vaje — krenta jo 
bičiulis. Vyrukas su lanku išsigąsta ir sprunka. Niekam nieko nesako, 
nes žino, jog jie buvo svetimoje valdoje. Arba jis lygtinai paleistas. O 
gal tiesiog nenori rūpesčių. — Jis truktelėjo pečiais. — Visai įmanoma. 

— Tikėkimės, jog taip ir buvo, — pasakė Mora. — Nes kita 


versija man nepatinka. 

— Kad šiuose miškuose bėgioja žudikiškai nusiteikęs šaulys? — 
"tarė daktarė Oven. — Nerimą kelianti mintis, kai mokykla taip arti. 

— Yra ir dar viena nerimą kelianti mintis. Jei šis vyras neme- 
džiojo, tai ką jis čia veikė su snaiperio šautuvu? 

Niekas neatsakė, tačiau atsakymas atrodė akivaizdus, kai Mora 
pažvelgė į slėnį apačioje. Jei būčiau snaiperis, galvojo ji, tai šioje vietoje 
ir laukčiau. Kur galėčiau pasislėpti tarp krūmų, bet aiškiai matyčiau 
pilį, kiemą, kelią. 

Bet kas gi buvo taikinys? 

Tas klausimas nedavė jai ramybės ir vėliau, kai ji ropštėsi taku 
žemyn, per akmenis, po saule, šešėliuose ir vėl po saule. Ji galvojo 
apie snaiperį, rymantį ant kalvos virš jos. Įsivaizdavo taikiklio linijas 
ant savo nugaros. Šautuvą, galintį pataikyti iš aštuonių šimtų metrų 
nuotolio. Pusė mylios. Ji nė nesuvoktų, kad ją kažkas stebi, taikosi į 
ją. Kol nepajustų kulkos. 

Pagaliau ji išsipainiojo iš krūmokšnių ir išgriuvo į užpakalinę 
mokyklos pievelę. Valydamasi nuo drabužių šakeles ir lapus, išgirdo 
piktus vyriškus balsus. Jie sklido iš eigulio trobelės miško pakrašty. 
Mora prisiartino prie trobelės ir pro praviras duris pamatė vieną iš 
detektyvų, su kuriuo pirmiau matėsi ant kalnagūbrio. Jis stovėjo 
viduje su Sensonu ir ponu Romanu. Nė vienas neišgirdo jos įeinant 
į vidų, kur Mora išvydo daugybę išrikiuotų įrankių. Kirviai, virvės, 
sniegbačiai. Ir mažiausiai tuzinas lankų su pilnomis strėlių strėlinėmis. 

— Šios strėlės niekuo neišsiskiria, — kalbėjo Romanas. — Jų 
gali rasti bet kurioje sporto prekių parduotuvėje. 

— Kas gali naudotis visa šia įranga, pone Romanai? 

— Visi mokiniai. Čia juk mokykla, o gal jūs nepastebėjote? 

— Jis daugelį metų moko vaikus šaudyti iš lanko, — pasakė 
Sensonas. — Šis gebėjimas moko juos disciplinos ir susikaupimo. 
Vertingos savybės, reikalingos mokantis visų kitų dalykų. 


— Ir visi mokiniai mokosi šaudyti iš lanko? 

— Visi tie, kurie nori, — pasakė Romanas. 

— Jei jūs tiek daug metų mokote šaudyti iš lanko, tai tikriausiai 
ir pats esate geras šaulys, — tarė detektyvas Romanui. 

— (Ganėtinai, — suniurnėjo eigulys. 

— Ką tai reiškia? 

— Aš medžioju. 

— Elnius? Voveres? 

— Voverė per daug liesa, kad varginčiausi. 

— Bet pataikytumėt? 

— Galiu pataikyti ir jums į akį iš šimto žingsnių atstumo. Juk 
tai jums rūpi, ar ne? Ar aš paklojau tą vyruką ant kalnagūbrio. 

— Jūs turėjote progą apžiūrėti lavoną, ar ne? 

— Šuo nuvedė tiesiai pas jį. Nereikėjo nė apžiūrinėti. Aišku 
kaip dieną, kaip jis mirė. 

— Ne taip paprasta pataikyti iš lanko į akį. Ar kas nos moky- 
kloje tai sugebėtų? 

— Priklauso nuo nuotolio, ar ne? 

— Šimtas metrų? 

Romanas paniekinamai prunkštelėjo. 

— Išskyrus mane, niekas. 

— Nė vienas iš mokinių? 

— Niekas pernelyg nesistengia. Arba nesugeba. 

-— Kas jus išmokė? 

— Pats išmokau. 

— Ir jūs medžiojate tik su lanku? Niekada su šautuvu? 

— Nemėgstu šautuvų. 

— Kodėl ne? Atrodytų, su šautuvu būtų lengviau sumedžioti 
elnią. 

Sensonas neiškentė: 

— Manau, ponas Romanas jau papasakojo viską, ką norėjote 


žinoti. 

— Paprastas klausimas. Kodėl jis nesinaudoja šautuvu? — De- 
"tektyvas stebeilijosi į Romaną, laukdamas atsakymo. 

— Tau nebūtina atsakyti, Romanai, — pasakė Sensonas. — 
Paskambinsiu advokatui. 

Romanas atsiduso. 

— Ne, aš atsakysiu. Man regis, jis ir taip jau žino apie mane. — 
Jis pažvelgė policininkui į akis. — Prieš dvidešimt penkerius metus 
aš nužudžiau žmogų. 

Moros aiktelėjimas stojusioje tyloje pagaliau patraukė polici- 
ninko dėmesį. 

— Daktare Ailz, gal malonėtumėt išeiti? Norėčiau tęsti pokalbį 
be pašalinių. 

— Tegu lieka, man nerūpi, — pasakė Romanas. — Geriau dabar 
viską pasakyti, kad neliktų jokių paslapčių. Aš niekada ir nenorėjau 
to slėpti. — Jis pažiūrėjo į Sensoną. — Bet jūs manėte, jog taip bus 
geriau. 

— Jūs žinote apie tai, pone Sensonai? — pasiteiravo policinin- 
kas. — Ir vis tiek leidžiate jam čia dirbti? 

— Tegu Romanas papasakoja, kaip viskas buvo, — tarė Senso- 
nas. — Jis turi teisę būti išklausytas. 

— Gerai. Kalbėkite, pone Romanai. 

Eigulys nuėjo prie lango ir parodė į kalvas. 

— Aš ten užaugau, vos už kelių mylių nuo to kalnagūbrio. 
Mano senelis dirbo čia ūkvedžiu, rūpinosi pilimi dar gerokai prieš 
jai tampant mokykla. Tuomet niekas čia negyveno, pastatas stovėjo 
tuščias ir laukė pirkėjo. Aišku, kad čionai užklysdavo pašalinių. Vieni 
pamedžiodavo ir išeidavo. Pasiimdavo savo elnią ir išeidavo. Bet kiti, 
jie pridarydavo rūpesčių. Tai langus išdaužo, tai verandą padega. Arba 
dar blogiau. Su jais susidūręs, nežinodavai, su kuriais turi reikalą... 

Jis giliai įkvėpė. 


— Sutikau jį štai ten, išeinantį iš miško. Tą naktį nešvietė mė- 

nulis. Jis išniro taip staiga. Toks stambus vyrukas, su šautuvu. Mes 
pamatėme vienas kitą, ir jis kilstelėjo savo šautuvą. Nežinau, ką jis 
pagalvojo. Ir niekada nesužinosiu. Galiu tik pasakyti, kad sureagavau 
grynai instinktyviai. Iššoviau jam į krūtinę. 

— Iš šautuvo. 

— Taip, pone. Iš šratinio. Jis iškart parkrito. Tikriausiai mirė 
nespėjęs įkvėpti. — Romanas atsiduso ir atsisėdo, staiga dešimčia 
metų pasenęs, pasidėjęs ant kelių randuotas rankas. — Man buvo ką 
tik suėję aštuoniolika. Bet jūs tikriausiai tai žinojote. 

— Aš pasidomėjau jūsų praeitimi. 

Romanas linktelėjo. 

— Šiose vietose nėra paslapčių. Žinia, jis irgi nebuvo šventasis, 
net jei ir buvo gydytojo sūnus. Bet aš jį nužudžiau, todėl sėdau į 
kalėjimą. Kerveriems metams už netyčinį nužudymą. — Romanas 
pažiūrėjo į savo rankas, sudiržusias nuo lauko darbų. — Nuo tada 
niekada nebeimu į rankas šautuvo. Todėl taip gerai šaudau iš lanko. 

— Gotfridas Baumas pasamdė jį, vos tik jį paleido, — tarė 
Sensonas. — Už jį nėra geresnio žmogaus. 


— Vis dėlto jam teks vykti į miestą ir duoti parodymus. — Po- 


licininkas atsisuko į eigulį. — Eime, pone Romanai. 
— Direktorius Baumas kai kam paskambins, Romanai, — tarė 
Sensonas. — Jis pasitiks tave mieste. Nesakyk nė žodžio, kol jis ne- 


atvažiuos su advokatu. 

Romanas nusekė paskui policininką iki durų, tada staiga sustojo 
ir pažiūrėjo į Sensoną. 

— Nemanau, kad šiąnakt grįšiu. Todėl noriu perspėti, kad tu- 
rite didelę problemą, pone Sensonai. Aš žinau, jog nenužudžiau to 


žmogaus. Todėl geriau suraskite, kas tai padarė. 

Vasariškas rūkas gaubė greitkelį į Providensą, ir Džeinė vairavo 
ištempusi kaklą, įdėmiai stebėdama automobilius ir sunkvežimius, 
judančius priešaky jų lyg vaiduoklius migloje. Šiandien jiedu su 
Frostu vaikosi dar vieną vaiduoklį, galvojo ji žvelgdama į kelią pro 
priešakinį langą, nuo kurio valytuvai braukė pilką miglą. Nikolo 
Kloko, Tedžio tėvo vaiduoklį. Gimęs Virdžinijoje, ekonomistas, 
baigęs Vest Pointą, didžiulis gamtos mylėtojas, buriuotojas. Vedęs, 
trys vaikai. Dirbo finansų konsultantu „Džarvio ir Makreino“ 
kompanijoje ir dažnai keliaudavo į užsienį. Neteistas, jokių baudų, 
jokių žinomų skolų. 

Bent jau toks Nikolas Klokas atrodė popieriuje. Patikimas pi- 
lietis. Šeimos žmogus. 

Priekyje ant kelio raitėsi rūko kamuoliai. Nėra nieko patikimo, 
nieko realaus. Nikolas Klokas, kaip ir Olivija Jablonski, buvo vai- 
duoklis, tylomis judantis iš vienos valstijos į kitą. Ir ką iš tiesų reiškia 
finansų konsultantas? Dar vienas miglotas darbo aprašymas, kuris 
leidžia įsivaizduoti kostiumuotą verslininką su lagaminėliu, kalbantį 
dolerių kalba. Paklausk, ką toks žmogus daro, ir tie du žodžiai finansų 
konsultantas aptrauks akis lyg migla. 


Kaip ir medicininės įrangos pardavimų atstovė. 


Žo 


Šalia jos keleivio vietoje Frostas atsiliepė į telefono skambutį. 
Džeinė dirstelėjo į jį, kai po minutėlės jis ištarė: 

— Gal juokaujate? Kaip, po galais, 447 nutiko? 

— Kas? — paklausė ji. 

Jis mostelėjo ranka, sutelkęs dėmesį į pokalbį. 

— Tai jūs taip ir nebaigėte tyrimo? Ir daugiau nieko negalite 
pasakyti? 

— Kas čia skambina? — paklausė Džeinė. 

Pagaliau jis baigė kalbėtis ir atsisuko į ją išplėtęs akis. 

— Prisimeni tą GPS imtuvą, kurį nuėmėme nuo išsinuomoto 
automobilio? Jis dingo. 

— Skambino iš laboratorijos? 

— Jie sako, kad jis prapuolė iš laboratorijos kažkuriuo metu 
praeitą naktį. Jie spėjo jį tik paviršutiniškai apžiūrėti. Ant jo nebuvo 
gamintojo ženklo, visiškai neatsekamas. Naujausias įrenginys. 

— Jėzau. Akivaizdu, jog pernelyg modernus, kad liktų Bostono 
policijos rankose. 

Frostas papurtė galvą. 

— Dabar man rimtai neramu. 


Džeinė stebeilijosi į miglos sūkurius kelyje. 


— Pasakysiu tau, kam dar labai neramu, — tarė ji, stipriau 
suspausdama -vairą. — Gabrieliui. Vakar vakare jis buvo pasirengęs 
surišti mane ir įmesti į spintą. — Ji patylėjo. — Išsiunčiau Reginą 


pas savo mamą. Dėl visa ko. 
— Gal ir aš galėčiau pasislėpti pas tavo mamą? 
Ji nusijuokė. 
— Štai kas man patinka tavyje. Tu nebijai pripažinti, kad bijai. 
— O tau nebaisu? Ar tai nori pasakyti? 
Kurį laiką ji vairavo tylėdama, žvelgdama pro švytruojančius 


valytuvus į greitkelį, miglotą kaip ateitis. Galvojo apie iš dangaus 

krentančius lėktuvus, kulkas, sutraiškančias kaukoles, ryklius, besi- 
maitinančius žmonių kūnais. 

— Net jei mes ir bijome, — tarė ji, — ar turime kitą pasirinki- 
mą? Kai esi paniręs iki kaklo, vienintelė išeitis — išsiveržti ir užbaigti 
visa tail. 

Kai privažiavo Providenso priemiesčius, migla virto smulkiu lie- 
tumi. „Džarvio ir Makreino“ kompanijos buveinė buvo pietrytiniame 
miesto kampe, netoli pramoninio uosto, nykiame rajone su daugybe 
apleistų pastatų ir ištuštėjusių gatvių. Kai jie susirado reikiamą adresą, 
Džeinė jau buvo pasiruošusi tam, ką jie išvys. 

Dviaukštį plytinį sandėlį supo tuščios stovėjimo aikštelės. Ji 
nužvelgė išblukusius grafičius, lentomis užkaltus pirmojo aukšto 
langus ir suprato, jog šis pastatas stovėjo tuščias mėnesius, galbūt 
net metus. 

Frostas pažiūrėjo į šukes ant šaligatvio. 

— Nikolas Klokas nusipirko septyniasdešimt penkių pėdų jachtą 
dirbdamas čia? 

— Akivaizdu, kad jis dirbo ne tik čia. — Džeinė atidarė dure- 
les. — Eime, apsidairysime. 

Jie išlipo iš automobilio į dulksną, ir Džeinė užsisegė savo švar- 
kelį bei pasistatė apykaklę. Debesys kabojo taip žemai, kad atrodė, 
jog pats dangus slenka žemyn, stumdamas juos į tamsą. Traiškydami 
šukes perėjo per gatvę ir pamatė, kad durys užrakintos. 

Frostas atsitraukė ir nužvelgė viršutinius langus, kurių dauguma 
buvo išdaužti. 

— Nematau čia jokių „Džarvio ir Makreino“ žymių. 

— Aš patikrinau mokesčių registrą. Jie yra šios nuosavybės 
savininkai. 

— Ar panašu, kad čia kažkas vyktų? 

— Apeikime iš kitos pusės. 


Jie pasuko už kampo, praėjo pro sulūžusių dėžių krūvas, perpil- 

dytą konteinerį. Už pastato Džeinė pamatė tuščią stovėjimo aikštelę, 
kur pro plyšius tarp trinkelių jau stiebėsi piktžolės. 

Užpakalinių durų spyna buvo išplėšta. 

Ji stumtelėjo duris batu, ir šios girgždėdamos prasivėrė, atideng- 
damos tamsią erdvę viduje. Džeinė stabtelėjo ant slenksčio, pajutusi 
pirmus nerimo šiurpulius. 

— Kk-erai, — sušnabždėjo Frostas; jo balsas pasigirdo taip arti, 
kad ji net krūptelėjo. — Tai dabar turėsime apieškoti šį šiurpų pastatą. 

— Tam ir atsivežiau tave. Kad nepraleistum viso smagumo. 

Jie susižvalgė ir vienu metu išsitraukė ginklus. Čia buvo ne jų 
jurisdikcija, ne jų valstija, tačiau nė vienas nedrįso žengti į tą tamsą 
neginkluotas. Džeinė užžiebė prožektorių ir pašvietė į vidų. Pamatė 
betono grindis, suglamžytą laikraštį. Jos širdies ritmas pagreitėjo, ir 
ji peržengė slenkstį. 

Viduje buvo dar vėsiau, tarsi tarp šių plytų sienų būtų susikau- 
pusi drėgmės ir šalčio terpė, kurioje bet kas galėtų veistis. Ir tykoti. 
Ji išgirdo už savęs Frostą, ir jie pajudėjo į pastato gilumą, prožektorių 
spinduliais švytruodami pro stulpus ir sulūžusias dėžes. Frostas ne- 
tyčia paspyrė alaus skardinę, ir aliuminio barkštelėjimas ant betono 
nuaidėjo it šūvis. Jie abu sustingo, kol garsas nurimo. 

— Atsiprašau, — sušnabždėjo Frostas. 

Džeinė sunkiai iškvėpė. 

— Ką gi, dabar visi tarakonai žino, kad mes čia. Bet neatrodo, 
kad čia dar kas nors... — Ji sustojo ir užvertė galvą į lubas. 

Virš jų sugirgždėjo grindys. 

Staiga jos širdis ėmė plakti dar smarkiau besiklausant judesių 
viršuje. Frostas neatsiliko nė per žingsnį, kai ji pasuko metalinių laiptų 
link. Jų apačioje Džeinė stabtelėjo ir pažiūrėjo į antrą aukštą, kur pro 
langą skverbėsi pilka šviesa. Gali būti, kad jų girdėtas garsas nieko 
nereiškia. Tiesiog pastatas sėda. Medinės grindys traukiasi. 


Ji ėmė kopti metaliniais laiptais, sulig kiekvienu žingsniu su- 

keldama silpną žvangėjimą, nuo kurio tamsa virpėjo ir skelbė: Mes 
ateiname. Netoli viršaus pritūpė prakaituotais delnais ir lėtai kilstelėjo 
galvą, norėdama apsižvalgyti per turėklo viršų. 

Kažkas atskriejo į ją iš šešėlių. 

Ji krūptelėjo, kai daiktas prašvilpė pro pat skruostą. Išgirdo, 
kaip už jos į sieną sudužo stiklas ir pamatė atgal į šešėlius it krabas 
nuropojančią figūrą. 

— Aš jį matau, matau jį! — šūktelėjo ji Frostui, ropšdamasi į 
laiptų aikštelę. — Policija! — suriko ji, įsmeigusi akis į kampe su- 
sigūžusį tamsų kamuolį. Žmogus klūpojo susirietęs, jo juodą veidą 
dengė šešėliai. — Parodyk rankas, — įsakė Džeinė. 

— Aš pirmas čia atėjau, — pasigirdo kimus balsas. — Eikite 
sau. — Figūra iškėlė ranką, ir Džeinė pamatė joje kitą butelį. 

— Tučtuojau mesk jį! — paliepė ji. 

— Jie sakė, kad galiu čia apsistoti! Jie man leido! 

— Padėk butelį. Mes tik norime pasikalbėti! 

— Apie ką? 

— Apie šią vietą. Šį pastatą. 

— Jis mano. Jie atidavė jį man. 

— Kas? 

— Vyrai juodame automobilyje. Sakė, kad jis jiems nebereika- 
lingas ir kad galiu čia apsistoti. 

— Gerai. — Džeinė nuleido ginklą. — Gal pradėkime nuo 
pradžių. Visų pirma, kuo jūs vardu, pone? 

— Denzelis. 

— Pavardė? 

— Vašingtonas. 

— Denzelis Vašingtonas. Ką tu pasakysi. — Ji atsiduso. — Ką 
gi, tebūnie. Taigi, Denzeli, gal abu nuleiskime ginklus ir atsipalaiduo- 
kime. — Ji įsikišo ginklą į dėklą ir kilstelėjo abi rankas. — Sutarta? 

— O jis? — tarė Denzelis, parodydamas į Frostą. 

— Kai tik nuleisite butelį, pone. 

Po minutėlės Denzelis išraiškingu mostu pastatė butelį tarp 
savo kojų. 

— Galiu per sekundę pakelti ir mesti, — tarė jis. — Todėl 
nekvailiokite. 

— Ar seniai čia gyvenate? — paklausė Džeinė. 

Denzelis užžiebė degtuką ir pasilenkęs uždegė žvakę. Liepsnos 
šviesoje ji pamatė šiukšlinas grindis, kėdės lūženas. Jis pasistatė žvakę 
prie savęs, susivėlęs afroamerikietis apdriskusiais drabužiais. 

— Keletą mėnesių. 

— Kiek? 

— Septynis, aštuonis. Tikriausiai. 

— Ar per tą laiką buvo kas nors užsukęs apžiūrėti pastato? 

— Tik žiurkės. 

— Jūs gyvenate čia vienas? 

— Kodėl klausiate? 

— Denzeli. — Džeinė jautėsi kvailai vien tardama tą vardą. — 
Mes bandome išsiaiškinti, kam iš tiesų priklauso šis pastatas. 

— Sakiau jums. Man. 

— Ne Džarviui ir Makreinui? 

— Kas jie? 

— O Nikolas Klokas? Ar esate girdėjęs tą vardą? Kada nors 
sutikęs jį? 

Denzelis staiga atsisuko ir užriko ant Frosto: 

— Ką ten darote? Bandote nušvilpti mano daiktus? 

— Čia nėra ką vogti, žmogau, — tarė Frostas. — Aš tik dairausi. 
Matau daug geležies drožlių ant grindų. Čia, matyt, buvo koks nors 
senas įrankių gamybos cechas... 

— Paklausykite, Denzeli, mes nenorime jums įkyrėti, — tarė 
Džeinė. — Mums tik reikia sužinoti, kuo buvo verčiamasi šiame 


pastate maždaug prieš dvejus trejus metus. 

— Nieko čia nebuvo. 

— Jūs jau tuomet žinojote apie šį pastatą? 

— Čia mano rajonas. Aš turiu akis. 

— Pažįstate vyrą, vardu Nikolas Klokas? Metro aštuoniasdešimt 
penkių, šviesiaplaukį, atletišką? Maždaug keturiasdešimt penkerių, 
patrauklų? 

— Kodėl klausinėjate manęs apie gražius vyrus? 

— Aš tik klausiu, ar esate matęs Nikolą Kloką. Jo įmonė regis- 
truota šiuo adresu. 

Denzelis prunkštelėjo. 

— Maryt, verslas buvo :/krai sėkmingas. — Jo galva pasisuko 
į Frostą, ir jis vėl pratrūko: — Jums sakyk nesakęs, ar ne? Liepiau 


liautis šniukštinėjus po mano namus. 


— Kas čia dabar, velniai rautų, — tarė Frostas, žiūrėdamas pro 
išdaužtą langą. — Kažkas lenda į mūsų automobilį! 
— Ką? — Džeinė atskubėjo prie lango ir pažiūrėjo žemyn į 


savo subaru. Keleivio durelės buvo atdaros. Ji išsitraukė ginklą ir 
paskubomis tarė: — Eime! 

— Niekur jūs neisite, — pasakė Denzelis, netikėtai įremdamas 
ginklo vamzdį Džeinei į galvą. — Meskite ginklus. Abu. — Jo balsas, 
praradęs nerūpestingą gaidą, tapo šaltas ir atžarus. 

Džeinė numetė savo gloką ant grindų. 

— Jūs irgi, detektyve Frostai, — paliepė vyras. 

Jis žino mūsų vardus. 

Antrasis ginklas dunkstelėjo ant grindų. Denzelis sugriebė Džei- 
nę už švarkelio ir parklupdė ją. Ginklas tebebuvo įremtas jai į galvą, 
taip stipriai, kad atrodė, jog grąžtas tuoj pramusš skylę jos kaukolėje. 
Kas atras jų kūnus šiame apleistame pastate? Praeis dienos, netgi 
savaitės, kol kas nors pastebės jos tuščią automobilį. Kol kas nors 


atseks jo savininką. 

Frostas dribtelėjo ant kelių šalia jos. Džeinė išgirdo mobiliojo 
mygtukų pypsėjimą, tada Denzelis tarė: 

— Turime problemą. Nori, kad ją išspręsčiau? 

Ji žvilgtelėjo į Frostą ir jo akyse pamatė siaubą. Jei jie ketina 
pasipriešinti, tai paskutinė galimybė. Jie dviese prieš vieną ginkluotą 
vyrą. Vienas iš jų tikrai žus, bet kitam gali pavykti pasprukti. Daryk tai 
dabar, kol jis kalbasi telefonu ir nekreipia dėmesio. Ji įsitempė, įkvėpė, 
galbūt paskutinį kartą. Pašok, pulk, nukreipk dėmesį... 

Ant laiptų sužvangėjo žingsniai, ir Denzelis staiga atitraukė 
vamzdį nuo jos galvos ir paėjėjo į šoną. Atimdamas bet kokią viltį 
išmušti iš jo rankų ginklą. 

Žingsniai atidundėjo iki laiptų viršaus ir pasuko jų link, kulnais 
garsiai kapodami medines grindis. 

— O, tai tikrai problema, — pasigirdo stulbinamai pažįstamas 
balsas. Moters balsas. — Galite atsistoti, detektyvai. Manau, metas 
liautis apsimetinėjus. 

Džeinė atsistojo, atsisuko ir pamatė Kerolę Miki. Tačiau prie- 
šais ją stovėjo ne ta sulakuota blondinė, kuri tvirtino esanti Olivijos 
Jablonski kolegė iš Leidekerio ligoninės aprūpinimo skyriaus. Ši 
moteris buvo su prigludusiais mėlynais džinsais, juodais batais, o 
vietoje moteriško šviesaus šalmo, sulipdyto laku, šviesūs plaukai buvo 
surišti į uodegą, pabrėždami dailius atsikišusius žandikaulius. Kadaise 
ji buvo tikra gražuolė, tačiau metai paliko žymę jos veide, o aplink 
akis driko smulkių raukšlelių tinklas. 

— Kaip suprantu, tokios kompanijos kaip Leidekerio ligoninės 
aprūpinimas nėra, — tarė Džeinė. 

— Aišku, kad yra, — atsiliepė Kerolė. — Jūs matėte mūsų kata- 
logą. Mes prekiaujame moderniausiais vežimėliais ir dušo kėdutėmis. 

— Tik jūsų pardavimų atstovų, regis, niekuomet nėra biure. Ar 
jie iš tiesų egzistuoja, ar, kaip Olivija Jablonski, skraido po pasaulį 


vykdydami CŽV operacijas? 

Kerolė ir Denzelis susižvalgė. 

— Tai labai platus loginis šuolis, detektyve, — pagaliau ištarė 
Kerolė, tačiau Džeinė suprato pataikiusi į taikinį. 

— Ir jūsų vardas ne Kerolė, ar ne? — tęsė ji. — Nes aš žinau, 
kad jis tikrai ne Denzelis. 

— Kol kas tiks ir šie vardai. 

— Jie klausinėjo manęs apie Nikolą Kloką, — tarė Denzelis. 

— Žinoma. Jie ne kvailiai. — Kerolė pakėlė nuo žemės ginklus 
ir grąžino juos Džeinei su Frostu. — Todėl nusprendžiau, jog metas 
mums pradėti dirbti kartu. Ką manote? 

Džeinė paėmė savąjį gloką ir akimirką jos galvoje šmėstelėjo 
mintis atsukti ginklą į Kerolę ir pasiųsti ją velniop su savo nesąmo- 
nėmis apie bendradarbiavimą. Šie žmonės taikėsi į ją, privertė ją ir 
Frostą klūpoti laukiant mirties. Šito taip lengvai nepamirši. Tačiau ji 
susitvardė ir įsikišo ginklą į dėklą. 

— Ir kaipgi jūs čia atsidūrėte? 

— Mes žinojome, kad važiuojate čionai. Sekėme jus. 

— Ši vieta — dar viena Leidekerio kompanija, — tarė Frostas. — 
Dar vienas išgalvotas verslas, tik šis buvo Nikolo Kloko priedanga. 

— Ir jūs atvažiavote čionai, ieškodami jo, — tarė Kerolė. 

— Ber Klokas negyvas. Jis žuvo per sprogimą jachtoje. 

— Jie to nežino. Mes jau kurį laiką skleidžiame gandus, neva 
Klokas gyvas, kad jis pasidarė plastinę operaciją. 

— Kas jo ieško? — pasiteiravo Džeinė. 

Kerolė ir Denzelis vėl susižvalgė. Po minutėlės ji, fodės, apsi- 
sprendė ir tarė Denzeliui: 

— Eik ir stebėk gatvę. Palik mus vienus. 

Trumpai linktelėjęs, jis išėjo iš kambario, ir jie išgirdo jį nu- 
dundant žemyn. Kerolė žiūrėjo pro langą ir neištarė nė žodžio, kol 
nepamatė savo bendrininko lauke. 


Ji atsisuko į Džeinę ir Frostą. 

— Dėžutės dėžutėse. Štai kaip Kompanija kontroliuoja infor- 
maciją. Jis žino tiek, kiek yra jo mažoje dėžutėje, bet nieko daugiau. 
Todėl aš dabar duosiu dėžutę, kuri priklausys tik jums. Šia informacija 
negalėsite su niekuo dalintis. Supratote? 

— O kas žino viską? — paklausė Džeinė. — Kam priklauso 
visos dėžutės? 

— Negaliu pasakyti. 

— Negalite ar nesakysite? 

— "Tai neįeina į jūsų dėžutę. 

— Vadinasi, mes nesužinosime, kur šioje hierarchijoje jūsų vieta. 

— Aš žinau pakankamai, kad vadovaučiau šiai operacijai. Pa- 
kankamai, kad judviejų knaisiojimasis sukeltų grėsmę viskam, dėl 
ko aš dirbau. 

— CŽV neturi įgaliojimų vykdyti operacijas JAV teritorijoje, — 
pastebėjo Frostas. — Tai neteisėta. 

— Bet būtina. 

— Kodėl šiuo reikalu neužsiima FTB? 

— Tai ne jų jovalas. O mūsų. Mes tiesiog valome tai, kas turėjo 
būti užbaigta prieš daugelį metų. 

— Romoje, — tyliai ištarė Džeinė. 

Kerolė neatsakė, tačiau staiga sustingo, ir tai tik patvirtino 
Džeinės versiją. Viskas prasidėjo Romoje. Kur Nikolo, Olivijos ir 
Erskino gyvenimai susipynė kažkokio pražūtingo įvykio metu, ir to 
įvykio atgarsiai vis dar skamba jų vaikų gyvenimuose. 

— Kaip jūs sužinojote? — pagaliau ištarė Kerolė. 

— Prieš šešiolika metų jie visi buvo Romoje. Erskinas buvo 
užsienio reikalų pareigūnas. Olivija dirbo vadinamąja pardavimų 
atstove. — Džeinė patylėjo, tada pagrįstai spėjo: — O Nikolas 
keliavo kaip „Džarvio ir Makreino“, tik popieriuje egzistuojančios 


kompanijos, konsultantas. 

Iš Kerolės veido Džeinė matė, kad jos spėjimas pasitvirtino. 
"Moteris nukreipė žvilgsnį į langą ir atsiduso. 

— Jie buvo tokie išpuikę. Tokie velniškai pasitikintys savimi. 
Mums ne kartą buvo pavykę anksčiau, tai kas gi galėjo atsitikti? 

Mums. 

— Jūs irgi ten buvote, — tarė Džeinė. — Romoje. 

Kerolė atsitraukė nuo lango, batais kapodama medines grindis. 

— Tai buvo įprasta operacija. Tik Olivija buvo naujokė ko- 
mandoje. Visi kiti buvome dirbę kartu anksčiau. Mes gerai žinojome 
Romą, ypač Erskinas. Roma buvo jo pagrindinė bazė, ir jo vietiniai 
pagalbininkai buvo parengti. Visi žmonės buvo savo vietose. Mums 
tereikėjo surengti antpuolį, sučiupti taikinį ir išgabenti jį iš šalies. 

— Norite pasakyti... pagrobti? 

— Jūs tarsi smerkiate mane. 

— Dėl grobimo? Taip, esu linkusi nepritarti. 

— Pritartumėt, jei pažinotumėt tą asmenį. 

— Kitaip tariant, jūsų auką. 

— Nusikaltėlį, atsakingą tiek tiesiogiai, tiek netiesiogiai, už 
šimtų žmonių mirtis. Kalbame apie amerikiečius, detektyve. Mūsų 
šalies piliečius, nužudytus daugybėje šalių. Ne tik kariškius, tačiau 
taip pat nekaltus žmones užsienyje. Turistus, verslininkus, šeimas. 
Kai kuriuos monstrus reikia naikinti visuomenės labui. Neabejoju, 
kad jūs tai suprantate, turint galvoje jūsų profesiją. Juk galų gale tai 
jūs ir darote. Medžiojate monstrus. 

— Bet mes darome tai pagal įstatymą, — tarė Frostas. 

— Įstatymas neveiksmingas. 

— Įstatymas apibrėžia, kada mes peržengiame ribą. 

Kerolė paniekinamai prunkštelėjo. 

— Leiskite spėti, detektyve Frostai. Jūs buvote skautas. 

Džeinė žvilgtelėjo į partnerį. 


— Kaip pirštu į akį. 

— Mes darome tai, ką reikia padaryti, — tarė Kerolė. — Visi 
žino, kad kartais tenka griebtis kraštutinių priemonių, bet niekas 
nenori to pripažinti. Niekas nenori būti už tai atsakingas. — Ji pri- 
siartino prie Džeinės, pakankamai arti, kad įbaugintų. — Jei norite 
saugesnio pasaulio, jums reikia žmonių, kurie atliktų juodą darbą. 
Tie žmonės — tai mes. Mes turėjome izoliuoti monstrą. 

— Jūs kalbate apie ypatingą nusikaltėlio perdavimą, — tarė 
Frostas. 

— Koks nešališkas požiūris. Techniškai kalbant, taip. Prieš 
šešiolika metų mūsų misija buvo pagrobti jį, įsodinti į privatų lėktu- 
vą ir nuskraidinti į sulaikymo įstaigą linkusioje bendradarbiauti 
šalyje. 

— Apklausai? Kankinimams? — pasiteiravo Džeinė. 

— Tai gerokai švelniau, nei jis elgėsi su savo aukomis. Šis žmogus 
veikė skatinamas ne politinių ar religinių įsitikinimų. Jis darė tai dėl 
pinigų ir užsidirbo milijonus. Perveskit jam pakankamai grynųjų, ir 
jis susprogdins naktinį klubą Balyje. Arba užgrobs lėktuvą iš Hitrou. 
Jo pinigai suteikė jam neliečiamybę — mažų mažiausiai, per įpras- 
tus kanalus. Mes žinojome, kad jis niekada nesusilauks teisingumo 
Italijoje. Todėl įvykdėme teisingumą kitu keliu. Mes turėjome vie- 
ną — vienintelę — galimybę jį sučiupti. Jei būtume susimovę, Ikaras 
būtų pasprukęs ir pasislėpęs. Turint omeny jo ryšius, mes niekada 
nebebūtumė gavę kitos progos. 

— Ikaras? 

— Tai tik kodinis vardas. Jo tikrasis vardas nesvarbus. 

— Spėju, operacija nelabai pavyko, — tarė Džeinė. 

Kerolė sugrįžo prie lango ir įsistebeilijo į gatvę pro suskilinėjusį 
stiklą. 

— O, mes misiją įvykdėme. Patykojome jo prie jo mėgstamo 
restorano, kur jis pietavo su žmona, vaikais ir dviem asmens sargybi- 


niais. Kai jie pasirodė, buvome pasiruošę. Vienas iš mūsų komandos 

pradūrė asmens sargybinių automobilio padangą. Kitas narys ėmė 
"persekioti Ikarą ir jo šeimą. — Kerolė atsigręžė į juos. — Ar esate 
kada nors vairavę kalnų keliais ten? 

— Aš nesu buvusi Italijoje, — pasakė Džeinė. 

— O aš niekada negalėsiu ten sugrįžti. Tik ne po to, kas atsitiko. 

— Sakėte, kad įvykdėte misiją. 

— Taip. Velniškai kruvinu būdu. Mes persekiojome Ikaro auto- 
mobilį. Keturiese, dviem automobiliais, nepaprastai vingiuotu keliu. 
Ir jau buvome bepasiveją, kai iš už posūkio išlėkė sunkvežimis. Ikaras 
atsimušė į turėklą ir susimėtė. Sunkvežimis trenkėsi jam į šoną. — 
Kerolė papurtė galvą. — Siaubingas vaizdas. Jo žmona ir vyresnysis 
sūnus žuvo iš karto. Jaunesnysis merdėjo. 

— O Ikaras? — paklausė Frostas. 

— O, jis buvo gyvas. Ne tik kvėpavo, bet ir priešinosi. Nikolas 
ir Erskinas surišo jį ir įmetė į vieną iš mūsų automobilių. Po šešių 
valandų Ikaras buvo lėktuve, surakintas ir užmigdytas. Jis pabudo už 
grotų. Ir žinote, kokie buvo jo pirmieji žodžiai pamačius mane? Zu 
lavonas. Visi jūs lavonai. 

— Jūs nužudėte jo šeimą, — pastebėjo Džeinė. 

— Tai buvo nelaimingas atsitikimas. Atsitiktinės civilių aukos. 
Bet mes atlikome misiją. Sunkvežimio vairuotojas buvo per daug 
sukrėstas, kad papasakotų ką nors naudingo apie mus italų policijai. 
Erskinas liko toliau dirbti ambasadoje. Nikolas grįžo į savo išgalvotą 
fhinansų konsultanto gyvenimą. 

— O Olivija toliau pardavinėjo neegzistuojančias antis. 

Kerolė nusijuokė. 

— Olivija bent jau grįžo namo su suvenyru. Ji kelioms savai- 
tėms liko Italijoje. Susipažino su kvaištelėjusiu turistu, vardu Neilas 
Jablonskis. Matyt, žvakių šviesoje, Romos restorane, netgi kvaiša 
atrodo gerai. Po metų ji ištekėjo už jo. 


— Ir jūs visi gyvenote savo gyvenimus. 

— Taip ir turėjo būti. 

— Kas atsitiko? 

— Ikaras paspruko. 

Per stojusią tylą Džeinė suvedė galus. Išsiaiškino priežastį, kodėl 
buvo išžudytos trys šeimos. 

— Kerštas, — ištarė ji. 

Kerolė Linktelėjo. 

— Už tai, ką mes padarėme jam ir jo šeimai. Per tuos trylika 
metų kalėjime jis virto dar didesniu pabaisa. Visą tą laiką brandino 
savo neapykantą, maitino ją, augino, kol jinai jį užvaldė. Pasprukti 
jam padėjo kažkas iš kalėjimo darbuotojų, nes tai buvo vienintelis 
būdas. Neabejoju, savo pagalbininkui jis pasiūlė milžiniškus pinigus. 
Kai dingo mums iš akių, mes nė nenutuokėme, kur jis išvyko ar net 
kaip atrodė. Mes taip ir neaptikome jo slaptų sąskaitų, tad jis vis dar 
valdo didžiulį turtą. Esu tikra, jis nusipirko naują veidą. Ir naujų 
draugų aukštose vietose. 

— Sakėte, jis praleido kalėjime trylika metų, — pasakė Frostas. 

— Taip. 

Džeinę. — Tikriausiai todėl Nikolas Klokas su savo šeima susikrovė 
daiktus ir išplaukė jachta. 

Kerolė linktelėjo. 

— Dingus Ikarui, Nikolui pasidarė neramu. Mums visiems 
buvo neramu, tačiau jis vienintelis nervinosi taip, kad išrautų save 
su šaknimis ir mestų Kompaniją. Aš nemaniau, kad Ikarui pavyks 
lengvai susekti mus. Kol neįsimaišė Italijos valdžia. 

— Kodėl? — pasiteiravo Džeinė. 

— Kaltinkite politiką, „WikiLeaks“, ką norite. Pasklido gandas, 
kad CŽV atliko ypatingą nusikaltėlio perdavimą Italijoje. Ir italai 
staiga supyko. Pažeistas jų suverenumas. Per CŽV operaciją žuvo 


trys nekalti civiliai. Mūsų pavardės buvo nurylėtos, tačiau pinigai 

atveria visas duris. Ypač didžiuliai pinigai. — Ji sugrįžo prie lango ir 
įsistebeilijo į kiemą, lieknas siluetas pilkoje šviesoje. — Pirmieji žuvo 
Erskinas ir jo žmona. Nušauti Londono gatvelėje. Po kelių dienų žuvo 
ir Olivija su savo vyru, kai nukrito jų lėktuvas. Aš bandžiau susisiekti 
su Nikolu, tačiau mano žinutė pasiekė jį per vėlai. Per savaitę netekau 
visų trijų savo kolegų. 

— Kaip jums pasisekė išlikti gyvai? — garsiai pagalvojo Džeinė. 

— Pasisekė? — Kerolė karčiai nusijuokė. — Vargu ar galima 
taip pasakyti apie mano gyvenimą. Labiau jaučiuosi pasmerkta. Vis 
dairausi per petį. Miegu atmerkusi vieną akį. Taip gyvenu dvejus me- 
tus, ir nors Kompanija daro ką gali, kad apsaugotų mane, aš niekada 
nesijausiu visiškai saugi. Ir tie trys vaikai taip pat. 

— Ar Ikaras išdrįstų tai padaryti? Nužudyti vaikus? 

— O kam dar jis juos medžiotų? Jis nužudė Nikolą, Oliviją ir 
Erskiną, visus per vieną savaitę. Dabar jis medžioja jų vaikus, naikina 
šeimos linijas iki paskutinio išlikusiojo. Negi nesuprantate, ką jis nori 
pasakyti? Tai žinia visiems, kas drįs stoti jam skersai kelio ateityje. 
Tik sutrukdyk man, ir aš išžudysiu visus, kuriuos tu myli. — Kerolė 
atžingsniavo atgal prie Džeinės, ir dabar jos veide nuovargio raukšlės 
buvo įsirėžusios dar giliau. — Jis bandys dar kartą. 

Išgirdusi pravažiuojančio automobilio ūžesį, Kerolė krūptelėjo ir 
nuskubėjo prie lango. Ji nulydėjo akimis automobilį. Ir nors variklio 
gausmas jau seniai nuslopo, vis dar tebestovėjo prie lango, dairydamasi 
galimo puolimo. 

Džeinė išsitraukė mobilųjį. 

— Paskambinsiu Meino valstijos policijai. Paprašysiu, kad 
atsiųstų Žmones... 

— Negalime jais pasitikėti. Negalime pasitikėti 27ekuo. 

— Tiems vaikams reikia apsaugos. 

— Tai, ką jums papasakojau, yra slapta informacija. Negalite ja 


dalintis su jokia teisėsaugos struktūra. 

— Arba ką, jums teks mus nužudyti? — purkštelėjo Džeinė. 

Kerolė prisiartino prie jos, ir jos veide nebuvo nė lašelio humoro. 

— Neabejokite. Jei reikės, taip ir padarysiu. 

— Tai kodėl tuomet pasakojate mums visa tai? Jei tai tokia 
didelė paslaptis? 

— Nesjūs jau įklimpote. Nes jūsų įsikišimas gali viską sugadinti. 

— Ką būtent? 

— Geriausiu atveju galbūt mano paskutinę galimybę pričiupti 
Ikarą. Bent jau toks mano planas. Patalpinti vaikus į vieną vietą, ir 
jis nesugebės atsispirti tokiai pagundai. 

Džeinė ir Frostas apstulbę susižvalgė. 

— Jūs viską sup/anavote? — tarė ji. — Jūs nusiuntėte tuos vaikus 
į Ivensongą: 

— Iš pradžių tai tebuvo atsargumo priemonė, ne planas. Kom- 
panija manė, kad jie bus saugūs ten, kur gyvena, bet aš abejojau. Aš 
stebėjau juos. Ir kai buvo užpulta mergaitė... 

— Jūs buvote ta Geroji samarietė. Paslaptinga blondinė, kuri 
stebuklingai išdygdavo įvykio vietoje. O paskui pradingdavo. 

— Likau su Klere tol, kol įsitikinau jos saugumu. Kai atvyko 
policija, aš pasišalinau. Pasirūpinau, kad ji būtų perkelta tiesiai į 
Ivensongą, kur jau dirbo vienas iš mūsų žmonių. 

— Daktarė Veliver. 

„Kerolė linktelėjo. 

— Ana pasitraukė iš Kompanijos seniai, po to, kai Argentinoje 
buvo nužudytas jos vyras. Bet mes žinojome, kad galime ja pasitikėti. 
Taip pat žinojome, jog Ivensongas pakankamai nuošali ir saugi vieta, 
kur mergaitė galės ramiai gyventi. Todėl nusiuntėme į Ivensongą ir 
kitą vaiką. 

— Vilą Jablonskį. 

— Visiškas atsitiktinumas, kad jo nebuvo namuose, kai sprogo 


bomba. Aš atvykau kaip tik laiku, kad spėčiau jį išgabenti. 

— Tai kas atsitiko su Tedžiu Kloku? Jūs žinojote, kas bus. Ži- 
nojote, kad jis taps kitu taikiniu. 

— To užpuolimo neturėjo būti. Namą saugojo ginkluota ap- 
sauga. Ber kažkas atsitiko. 

— Taip manote? — atšovė Džeinė. 

— Mano agentai budėjo prie namo kiaurą parą. Bet tą naktį 
jiems buvo įsakyta palikti postus. 

— Kas jiems įsakė? 

— Jie tvirtino, kad aš paskambinau. Bet tai netiesa. 

— Jie melavo? 

— Kiekvienas turi savo kainą, detektyve. Tereikia siūlyti vis 
daugiau ir daugiau, kol sutiksi. — Kerolė ėmė neramiai sukti ratus 
po kambarį. — Dabar aš nežinau, kuo galiu pasitikėti ir kaip toli toji 
grandinė siekia. Tik žinau, kad už viso šito stovi jis, ir jis dar nebai- 
gė. Jam reikia tų trijų vaikų. Ir manęs. — Ji stabtelėjo ir pažiūrėjo į 
Džeinę. — Aš turiu viską užbaigti. 

— Kaip? Jei negalite pasitikėti nė savo žmonėmis. 

— Todėl aš ėmiau veikti 52 Kompanijos žinios. Darau tai, kaip 
man reikia, su žmonėmis, kuriuos pasirinkau pati ir kuriais galiu 
pasikliauti. 

— Ir jūs pasakojate visa tai, nes pasitikite mumis? — Džeinė 
dirstelėjo į Frostą. — Tai bent pokytis. 

— Judu bent jau nesate papirkti Ikaro. 

— Iš kur žinote? 

Kerolė nusijuokė. 

— Du Žmogžudysčių skyriaus detektyvai, ir vienas iš jų skau- 
tas. — Ji pažiūrėjo į Frostą. — O taip, aš pasidomėjau jumis. Ir 
nejuokavau, kai pavadinau jus skautu. — Ji atsisuko į Džeinę. — O 
jūs garsėjate tam tikra reputacija. 

— Tikrai? — tarė Džeinė. 


— Nejįsižeiskite, jei pavadinsiu jus 42/e. Taip jie vadina tokias 

moteris kaip mes. Nes mes neieškome kompromisų ir nedarome nieko 
atmestinai. Mes varome kamuolį iki pat vartų. — Ji lengvai linktelėjo 
Džeinei. — Gerbiu kitas kales. 

— Vaje, jaučiuosi pamaloninta. 

— Noriu pasakyti, — tarė Kerolė, — kad metas mums dirbti 
kartu. Jei norite, kad tie vaikai liktų gyvi, jums reikia manęs, o man 
reikia jūsų. 

— Ar turite numačiusi konkretų planą, ar mūsų sąjunga bus 
tik įš principo? 

— Jei nekurčiau planų, seniai būčiau negyva. Mes priversime 
Įkarą išlįsti į dienos šviesą. 

— Kaip: 

— Įtrauksime vaikus. 

— Nežinau, — tarė Frostas, — man nepatinka tai, ką girdžiu. 

— Jūs nieko negirdėjote. 

— Jūs paminėjote vaikus. Mes jokiu būdu nesutiksime, kad 
jiems grėstų pavojus. 

— Jiems jau gresia pavojus, negi nesuprantate? — atkirto Kero- 
lė. — Tik dėl manęs Klerė ir Vilas dabar gyvi. Nes aš juos išgelbėjau. 

— Ir dabar norite jais pasinaudoti? — Frostas pažiūrėjo į Džei- 
nę. — Tu supranti, ką ji planuoja? 

— Leisk jai kalbėti, — tarė Džeinė, įsmeigusi akis į Kerolę. 

Ji nieko nežinojo apie šią moterį, netgi jos tikro vardo, ir 
Džeinė dar nebuvo nusprendusi, ar gali ja pasitikėti. Kalių garbės 
kodeksas veiksmingas tik tuomet, jei pažįsti kitą kalę. O Džeinė 
žinojo tik tiek, kiek matė: atletišką keturiasdešimtmetę blondinę 
brangiais batais ir dar brangesniu laikrodžiu. Moterį, gaubiamą 
vos pastebimos nevilties. Jei tai, ką jiems papasakojo Kerolė, yra 
tiesa, tuomet ji pradėjo dirbti Kompanijai būdama dvidešimties 
su viršum. Pastaruosius dvejus metus ji nuolatos keliavo iš vietos į 


vietą prisidengusi skirtingais vardais, kas būtų buvę sunku, jei turėtų 

šeimą. Ji tarsi vienišas vilkas, galvojo Džeinė. Kovotoja, kuri padarys 
"viską, kad tik liktų gyva. 

— Žinau, jūs nerimaujate dėl vaikų, — tarė Kerolė. — Bet jei 
mes neužbaigsime šito reikalo, jie niekada nebus saugūs. Kol dar gyvi, 
jie primena Ikarui apie jo nesėkmę. O jis turi parodyti pasauliui, kad 
su juo negalima juokauti. Kad jei pereisi jam kelią, jis nepasigailės 
tavęs. Pagalvokite, kokie bus jų gyvenimai, jei mes nenužudysime 
jo. Kiekvienais metais jiems reikės naujų tapatybių, naujų namų. 
Jie bėgs ir bėgs. Aš žinau, ką tai reiškia, ir tai tikrai ne vaikų jėgoms. 
Tuo labiau ne paauglių, kuriems reikia draugų ir pastovumo. Tai jų 
geriausias šansas turėti normalų gyvenimą, ir jiems netgi nebūtina 
to žinoti. 

— Kaip jūs nuslėpsite tai nuo jų? 

— Jie jau ten, kur ir turi būti. Saugioje vietoje. Kelias į mokyklą 
stebimas. Mokykloje dirba mokytojai, kurie pajėgs juos apginti. 

— Pala. Norite pasakyti, kad Antonis Sensonas žino apie tai? 

— Jis tik žino, kad jiems gresia pavojus ir reikia apsaugos. Aš 
paprašiau daktarės Veliver, kad pasakytų jam tik tiek, be jokių smulk- 
menų. 

— Tai jis nežino apie šią operaciją? 

Kerolė nudelbė akis. 

— Netgi daktarė Veliver nežinojo. 

— O dabar ji negyva. Kaip tai atsitiko? 

— Aš nežinau, kodėl ji nusižudė. Tačiau mokyklos teritorijoje 
jau dirba du mano agentai, ir netrukus jų bus daugiau. Šie vaikai yra 
paskutiniai išlikę gyvi, ir aš apsaugosiu juos. Bent jau tiek esu skolinga 
savo kolegoms. 

— Ar jums tikrai rūpi vaikai? — tarė Džeinė. — O gal neri- 
maujate dėl savęs? 

Tiesa atsispindėjo Kerolės veide, surauktuose antakiuose, nežy- 


miai pakreiptoje galvoje. 

— Taip, aš noriu susigrąžinti savo gyvenimą. Bet to nebus, kol 
nesučiupsiu jo. 

— Jei atpažinsite, kai pamatysite jį. 

— Bet koks ginkluotas pašalinis bus nušautas. Tapatybes išsi- 
aiškinsime vėliau. | 

— Iš kur žinote, kad Ikaras pasirodys pats? 

— Nes aš jį suprantu. Šie vaikai — labai vertingas taikinys. Aš 
irgi. Jis norės asmeniškai pamatyti, kaip mes mirštame. Turėdamas 
mus visus vienoje vietoje, jis negalės atsispirti masalui. — Ji žvilgtelėjo 
į savo laikrodį. — Aš tik švaistau čia laiką. Turiu važiuoti į Meiną. 

— Ko tikitės iš mūsų? — paklausė Džeinė. 

— Kad nesikištumėte. 

— Tedis Klokas — 2220 atsakomybė. Be to, ponia, čia ne jūsų 
jurisdikcija. 

— Man mažiausiai reikia, kad du nieko nenutuokiantys farai 
imtų šaudyti į savo šešėlius. — Suskambo jos telefonas. Nusisukusi 
ji trumpai atsiliepė: — Kalbėk. 

Nors Džeinė nematė moters veido, vis dėlto pastebėjo, kaip 
staiga įsitempė jos nugara ir išsitiesino pečiai. 

— Mes atvažiuojame, — tarstelėjo ji ir nutraukė pokalbį. 

— Kas atsitiko? — paklausė Džeinė. 

— Mokyklos apylinkėse dirbo mano agentas. 

— Dirbo? 

— Ką tik buvo rastas jo kūnas. — Kerolė pažiūrėjo į Džeinę. — 


Regis, prasidėjo paskutinis veiksmas. 

— Mums reikia evakuotis, — tarė Sensonas, atrakindamas seifą 
įdomybių kambaryje. Seife gulėjo pistoletas. Jis paskubomis sukišo 
devynių milimetrų šovinius į dėtuvę, ir Morą nustebino jo akivaiz- 
džiai profesionalus elgesys su ginklu. Ji niekuomet nebuvo mačiusi 
jo laikant ginklą; jis aiškiai mokėjo ne tik juo naudotis, bet ir buvo 
pasirengęs tai padaryti. — Jei pažadintume vaikus dabar, — tarė 
jis, — galėtume išvažiuoti po dešimties minučių. 

— Ir kur mes juos vežtume? — atsiliepė Mora. — Už šių vartų 
mes pažeidžiami. Tu pavertei šią pilį tvirtove, Antoni. Turi apsaugos 
sistemą, neįveikiamas duris. — /r ginklą, pagalvojo ji stebėdama, kaip 
jis įkiša dėtuvę į vietą. — Džeinė liepė mums užsirakinti ir laukti, kol 
ji atvyks. Taip ir turėtume daryti. 

— Kad ir kokia saugi ši pilis, mes čia esame nejudantys taikiniai. 

— Viduje saugiau nei už vartų. Džeinė aiškiai pasakė telefonu. 
Likite kartu. Viduje. Niekuo nepasitikėkite. 

Jis užsikišo ginklą už diržo. 

— Eime, apsižvalgysime paskutinį kartą, — tarė jis ir išėjo iš 
kambario. 

Sutemus oras atvėso, ir kai Mora nusekė paskui jį į vestibiulį, 


temperatūra, rodės, dar labiau nukrito. Ji apglėbė save rankomis ir 

stebėjo, kol jis tikrino laukujes duris, elektroninį apsaugos pultą, ir 
įsitikino, jog sistema įjungta, visos zonos stebimos. 

— Detektyvė Ricoli galėjo pasakyti mums daugiau telefonu, — 
tarė Sensonas, eidamas į valgomąjį, kur patikrino langus ir užrak- 
tus. — Mes nežinome, su kuo, po galais, kovojame. 

— Ji sakė, jai neleidžiama pasakoti mums daugiau. Mes tiesiog 
turime daryti tai, ką ji liepia. 

— Jos sprendimas gali būti klaidingas. 

— Ašja pasitikiu. 

— O manimi ne. — Tai buvo ne klausimas, o teiginys, ir jie abu 
žinojo, jog tai tiesa. Sensonas atsisuko į ją, ir Mora pajuto trikdantį 
jaudulį. Tačiau ji matė pernelyg daug šešėlių jo akyse, pernelyg daug 
paslapčių. Ir dar ji prisiminė jo stulbinamai laisvą elgesį su ginklu, 
dar vieną detalę, kurios nežinojo apie jį. 

— Aš nė nežinau, kas tu esi, Antoni, — ištarė ji. 

— Vieną dieną, — tarė jis su nežymia šypsena, — galbūt pa- 
norėsi sužinoti. 

Jie išėjo iš valgomojo ir pasuko į biblioteką. Dabar, kai daugu- 
ma mokinių ir darbuotojų buvo išvykę, pilis atrodė keistai tyli, ir šią 
vėlyvą valandą buvo nesunku patikėti, kad esi joje visiškai vienas. Jie 
buvo paskutinieji apleistos citadelės gyventojai. 

— Kaip manai, ar kada nors išmoksi pasitikėti manimi, Mo- 
ra? — paklausė jis, judėdamas nuo lango prie lango, tarsi niūrus 
sargybinis, einantis tarnybą tamsoje. — Ar toji įtampa visuomet išliks 
tarp mūsų? 

— Galėtum padaryti pradžią ir būti atviresnis su manimi, — 
tarė ji. 

— Mums abiem praverstų šis patarimas. — Jis patylėjo. — Tu 
ir Danielis Brofis. Jūs vis dar kartu? 


Išgirdusi Danielio vardą, Mora sustojo it įbesta. 


— Kodėl klausi? 

— Nes noriu išgirsti atsakymą. — Jis atsisuko į ją, tačiau nuo 
"nišos krintantys šešėliai slėpė jo akis. 

— Meilės neįmanoma apibrėžti, Antoni. Tai sudėtingas ir skaus- 
mingas dalykas. Kartais be pabaigos. 

— Dar viena priežastis, kodėl mudu tokie panašūs. Ką jau kalbėti 
apie mūsų asmenines tragedijas, mūsų darbus. Mes abu vieniši, — 
tyliai ištarė jis. 

Bibliotekos tyloje netikėtas telefono skambutis išgąsdino labiau 
nei paprastai. Kol jis ėjo per kambarį prie aparato, ji stovėjo neju- 
dėdama, sutrikdyta jo žodžių. Ir sukrėsta jų teisingumo. Taip, mes 
vieniši. Abu. 

— Daktarė Ailz šalia, — ji išgirdo jį sakant į ragelį. 

Skambina Džeinė, pagalvojo Mora. Bet kai paėmė ragelį, išgirdo 
Meino medicinos ekspertės balsą. 

— Aš tik norėjau pasiteirauti, ar gavote mano žinutę. Nes taip 
ir nesulaukiau jūsų skambučio, — tarė daktarė Ema Oven. 

— Jūs skambinote? Kada? 

— Apie septintą. Kalbėjausi su vienu iš mokytojų. Tokiu niur- 
gzliu tipu. 

— Tikriausiai su daktaru Paskantonijumi. 

— Būtent. Greičiausiai jis pamiršo jums pasakyti. Jau ruošiausi 
eiti į lovą, bet pamaniau, paskambinsiu dar kartą, kadangi jūs prašėte 
paspartinti tai. 

— Kalbate apie toksikologinį tyrimą? 

— Taip. Ir turiu jūsų kai ko paklausti. Ar daktarė Veliver tikrai 
buvo psichiatrė? 

— Ji buvo gydanti psichologė. 

— Ką gi, matyt, ji šiek tiek eksperimentavo ir su savo protu. 


Toksikologinis tyrimas parodė lizergo rūgšties dietilamidą. 

— To negali būti. | 

— Mes dar patikrinsime tai didelio slėgio skysčių chromato- 
grafijos tyrimu, tačiau panašu į tai, kad jūsų daktarė Veliver žaidė 
su LSD. Taip, žinau, kai kurie psichiatrai taiko jį gydyme. Neva tai 
padeda atverti protą dvasiniams potyriams, ir taip toliau. Tačiau ji 
dirbo mokykloje, dėl Dievo meilės. LSD vartojimas tikrai nėra pa- 
vyzdinė elgsena. 

Mora stovėjo nejudėdama, taip stipriai prispaudusi prie ausies 
ragelį, kad girdėjo savo pačios pulsą. 

— Tas krytis nuo stogo... 

— Tikėtina, tai buvo haliucinacijų rezultatas. Arba ūmi psicho- 
zė. Pamenate tą CŽV eksperimentą prieš keletą metų, kai jie davė 
numatyti, kokia bus subjekto reakcija į narkotiką. 

Mora prisiminė kristalus ant vonios kambario grindų, išsibars- 
čiusius, kai kažkas tuštino cukrinę į tualetą. Arsikratydamas įkalčių. 

— ... teks perkvalifikuoti mirties priežastį. Tai ne savižudy- 
bė, — kalbėjo daktarė Oven. — Krytis iš didelio aukščio nurijus 
haliucinogenų. 

— LSD galima sintetinti, — įsiterpė Mora. 

— Chm, manyčiau, taip. Argi iš pradžių jis nebuvo išskirtas iš 
kažkokio grybelio, augančio ant rugių? 

O kas išmano apie augalus daugiau nei profesorius Davidas Pa- 
skantonijus? 

— O Dieve, — sušnabždėjo Mora. 


— Kas nors ne taip? 


— Turiu eiti. — Ji padėjo ragelį ir atsisuko į Sensoną, kuris 
stovėjo šalia žiūrėdamas į ją klausiamu žvilgsniu. — Mes negalime 
čia likti, — tarė ji. — Turime pasiimti vaikus ir tučtuojau išvykti. 


— Kodėl? Mora, kas pasikeitė? 
— Žudikas, — pasakė ji. — Jis jau viduje. 

„DU. 


— Kur kiti? — paklausė Mora. 

Džiulijanas žvelgė į juos nuo tarpdurio apsimiegojusiomis aki- 
mis. Jis buvo iki pusės nuogas, tik su trumpikėmis, o jo plaukai styrojo 
į visas puses. Mieguistas paauglys, aiškiai tenorintis grįžti atgal į lovą. 
Jis žiovaudamas pasitrynė smakrą, kur kalėsi pirmieji tamsūs šeriai. 

— Argi jie ne lovose? 

— Vilo, Tedžio ir Klerės nėra kambariuose. 

— Jie buvo, kai žiūrėjau paskutinį kartą. 

— Kada tai buvo? 

— Nežinau. Gal pusę vienuolikos. — Staiga Džiulijanas paste- 
bėjo ginklą, užkištą už Sensono diržo, ir sunerimęs atsitiesė. — Kas 
vyksta? 

— Džiulijanai, — tarė Mora. — Mums reikia juos surasti. Bet 
tyliai. 

— Luktelėkit, — tarė jis, nerdamas atgal į kambarį. Po minutė- 
lės jis pasirodė su mėlynais džinsais ir sportbačiais. Lydimas Meškio, 
nuskubėjo koridoriumi ir įžengė į Vilo ir Tedžio kambarį. 

— Nesuprantu, — suraukęs kaktą tarė Džiulijanas. — Abu 
berniukai buvo čia, jau su pižamomis. 


— Jie nesiruošė kur nors eiti? 

— Jie žino, kad šiąnakt turėjo likti viduje. Ypač šiąnakt. — Džiu- 
lijanas apsisuko ir patraukė koridoriumi. Mora ir Sensonas nusekė 
paskui jį į Klerės kambarį, kur visi sustojo žvelgdami į netvarkingai 
paskleistas ant stalo knygas, kampe gulinčią palaidinukę ir nešvarias 
kojinaites. Nieko, kas keltų nerimą, tiesiog tipiška paaugliška ne- 
tvarka. — Keista, — tarė Džiulijanas. — Jie ne kvailiai, kad išeitų. 

Staiga Mora suvokė, kokia gili tyla aplinkui. Gili kaip žemė, 
kaip kapas. Jei šioje pilyje ir būtų kitų gyvų dvasių, tai ji negalėtų jų 
išgirsti. Bijojo net pagalvoti, kad reiktų apieškoti kiekvieną kambarį, 
kiekvieną nišą ir laiptinę tvirtovėje, į kurią jau įsibrovęs žudikas. 

Ji krūptelėjo, išgirdusi šuns inkštimą. Meškis žiūrėjo į ją keistai 
protingu žvilgsniu. 

— Jis gali padėti juos surasti, — tarė Mora. — Jam tik reikia 
jų kvapo. 

— Bet jis ne pėdsekys, — pastebėjo Džiulijanas. 

— Vis tiek šuo, su šuns uosle. Jis gali juos susekti, jei mums 
pavyktų išaiškinti jam, ko ieškome. — Ji dirstelėjo į Klerės nešvarių 
drabužių krūvą. — Duok jam pauostyti juos, — tarė ji. — Pažiūrė- 
kime, kur jis mus nuves. 

Džiulijanas išsitraukė iš kišenės pavadėlį, prisegė prie Meškio 
apykaklės ir nusivedė jį prie nešvarių skalbinių krūvos. 

— Nagi, drauguži, — paragino jis. — Pauostyk. Čia Klerės 
kvapas. Tu juk pažįsti Klerę, ar ne? — Jis suėmė didžiulę šuns galvą 
netgi šventas. Jis užsimezgė Vajomingo kalnuose, kur berniukas ir šuo 
išmoko pasikliauti vienas kitu, kur išgyvenimą lėmė visiškas savitarpio 
pasitikėjimas. Mora stebėdamasi pamatė, kaip šuns akyse suspindo 
supratimas. Meškis pasisuko į duris ir sulojo. 

— Eime, — tarė Džiulijanas. — Eime ieškoti Klerės. 

Meškis truktelėjo pavadėlį ir išsivedė berniuką iš kambario. 


Tačiau užuot pasukęs pagrindinės laiptinės link, šuo nusliūkino ko- 

ridoriumi tuščio Aygelio pusėn, kur šešėliai atrodė gilesni, kur žiojėjo 

atdaros durys, demonstruodamos tuščius kambarius su apdangstytais 
baldais. Jie praėjo pro aliejiniais dažais tapytą paveikslą, iš kurio, ro- 
dės, moteris raudonais drabužiais žiūrėjo į Morą keistai spindinčiu 
žvilgsniu, tarsi ji žinotų kažkokią paslaptį. 

— Jis veda mus senųjų tarnų laiptų link, — pasakė Sensonas. 

Meškis stabtelėjo viršuje ir pažvelgė į apačią, tarsi svarstytų, ar 
išmintinga leistis į tą tamsą. Tada dirstelėjo į Džiulijaną, kuris link- 
telėjo jam. Skirtingai nei pagrindinių laiptų, šie ąžuoliniai turėklai 
nebuvo išpuošti įmantriais raižiniais; medį per dešimtmečius buvo 
nugludinusios daugybės tarnų rankos, kurios tvarkė šią pilį ir maitino 
svečius. Ore, rodės, tvyrojo šaltis, tarsi tų seniai išėjusių tarnų šmėklos 
tebeklaidžiotų po šį koridorių, nesiliaudamos mojuoti šluotomis ir 
bėgioti su pusryčių padėklais. Mora beveik pajuto, kaip viena iš tų 
šmėklų prašvilpė pro ją it šaltas vėjelis, ir atsigręžusi pažiūrėjo sau per 
petį, tačiau už jos tebuvo apleisti laiptai į tamsą. 

Jie nulipo žemyn du laiptatakius ir leidosi toliau, rūsio link. Mora 
niekada nebuvo nuėjusi taip toli, į giliausią Ivensongo dalį. Atrodė, 
jog šie laiprai vedė į paties kalno šerdį, į uždaras erdves. Ji užuodė tai 
ore, jautė laiptinės drėgmėje. 

Jie nulipo į laiprų apačią ir įžengė į didžiulę virtuvę, kur Mora 
pamatė masyvias nerūdijančio plieno virykles, milžinišką šaldytuvą ir 
prie lubų pritvirtintus kablius, ant kurių kabėjo puodai ir keptuvės. 
Tai štai kur čirškinama kiaušinienė pusryčiams ir kepama duona. 
Šią valandą virtuvė buvo tuščia, indų ir virtuvės reikmenų rietuvės 
laukė ryto. 

Staiga Meškis įsitempė ir įsmeigė akis į rūsio duris. Jo šeriai ant 
sprando pasišiaušė, ir jis suurzgė. Moros nugara pašiurpo. Kažkas 
buvo už tų durų, kažkas, kas sukėlė nerimą šuniui, privertė jį pritūpti, 
tarsi ruoštųsi pulti. 


Sužvangėjo metalas, garsiai kaip mušamųjų lėkštės. 

Mora pašoko besitrankančia širdimi; garso aidas pamažu išblėso. 
Ji pajuto Sensono ranką, gniaužiančią josios, tačiau neprisiminė, kada 
jis ją sugniaužė. Ji tiesiog buvo ten, tarsi jis visą tą laiką būtų ją raminęs. 

— Man regis, aš jį matau, — tyliai ištarė Sensonas. Ramiai. Jis 
paleido Moros ranką ir pajudėjo per virtuvę. 

— Antoni... 

— Viskas gerai. Gerai. — Jis apėjo virtuvės stalą ir atsiklaupė, 
dingdamas iš akių. Nors Mora negalėjo jo matyti, ji girdėjo jo balsą, 
švelniai murmantį. — Ei, tu saugus. Mes čia, sūnau. 

Ji ir Džiulijanas neramiai susižvalgė, tada nusekė paskui Sensoną 
aplink stalą. Sensonas klūpojo šalia drebančio Tedžio Kloko. Berniukas 
buvo susivijęs į kamuolį, prisitraukęs kelius prie krūtinės ir apglėbęs 
juos rankomis. 

— Regis, jam viskas gerai, — pasakė Sensonas, pažiūrėdamas 
į Morą. 

— Ne, negerai, — atsiliepė ji. Suklupusi šalia Tedžio, Mora 
prisitraukė jį į glėbį ir priglaudė prie krūtinės. Vaikas buvo sušalęs, jo 
oda buvo ledinė, ir jis taip drebėjo, kad net dantys barškėjo. — Viskas 
gerai, — sumurmėjo ji. — Aš tave laikau, Tedi. 

"= Jis buvo čia, — sušnabždėjo berniukas. 

— Kas? 

— Aš atsiprašau, atsiprašau, — suaimanavo jis. — Neturėjau 
palikti jų ten, bet išsigandau. Ir pabėgau... 

— Kur kiti, Tedi? — paklausė Džiulijanas. — Kur Klerė ir Vilas? 

Berniukas įsikniaubė Morai į petį, tarsi mėgintų pasislėpti sau- 
gioje vietoje, kur niekas negalėtų jo surasti. 

— Tedi, turi papasakoti mums, — tarė Mora, atplėšdama jį nuo 
savęs. — Kur kiti? 

— Jis nuvedė visus į kambarį... — Berniuko pirštai beviltiškai 
susmigo jai į ranką. 


Mora atplėšė jo pirštus, priversdama vaiką pažiūrėti į ją. 

— Tedi, kur jie? 

— Aš nenoriu grįžti į tą kambarį! 

— Turėsi mums parodyti. Mes būsime šalia. Tik parodyk mums 
tą vietą, daugiau nieko. 

Berniukas virpulingai iškvėpė. 

— Ar galiu... galiu pasilaikyti šunį? Noriu, kad šuo liktų su 
manimi. 

— Žinoma, vaike, — tarė Džiulijanas. Jis priklaupė ir padavė 
Tedžiui pavadėlį. — Būk su juo, ir jis apsaugos tave. Meškis nieko 
nebijo. 

Tai, rodės, suteikė Tedžiui drąsos, kurios jam reikėjo. Jis netvirtai 
atsistojo, spausdamas rankoje šuns pavadėlį, tarsi tai būtų gelbėjimosi 
ratas, ir pajudėjo per virtuvę prie durų. Tada giliai įkvėpė ir nuspaudė 
rankeną. Durys atsivėrė. 

— Tai senasis vyno rūsys, — pasakė Sensonas. 

— Ten, — sušnabždėjo Tedis, stebeilydamas į tamsą. — Aš 
nenoriu eiti. 

— Viskas gerai, Tedi. Gali palaukti čia, — tarė Sensonas. Jis 
pažvelgė į Morą ir pirmas žengė laiptais žemyn. 

Sulig kiekvienu žingsniu žemyn oras darėsi vis tvankesnis ir 
drėgnesnis. Virš galvos kabėjo plikos lemputės, gelsva šviesa apšvie- 
čiančios tuščias vyno lentynas, kur kadaise gulėjo tūkstančiai butelių, 
be abejonės, tik geriausio prancūziško vyno geležinkelių magnatui ir jo 
svečiams. Vynas jau seniai buvo išgertas, ir lentynos stovėjo apleistos 
tarytum tylus paminklas auksiniam ekstravagancijos amžiui. 

Jie priėjo sunkias duris su tvirtai į mūrą įkaltais vyriais. Senas 
sandėlis. Mora žvilgrelėjo į Džiulijaną. 

— Kodėl tau nesugrįžus į virtuvę ir nepalaukus su Tedžiu? 

— Su juo Meškis. Jam viskas bus gerai. 

— Aš nenoriu, kad tu tai matytum. Prašau. 


Bet Džiulijanas atkakliai liko stovėti šalia jos, kai Sensonas 

kilstelėjo sklendę. Viršuje, virtuvėje, ėmė kaukti Meškis, ir nuo to 
aukšto beviltiško garso Moros nugara pašiurpo iš baimės. Sensonas 
atidarė duris. Mora užuodė kvapą iš vidaus. Prakaito dvoką. Siaubo 
tvaiką. Tai, ko ji labiausiai bijojo, slypėjo priešais ją tamsoje. Keturi 
kūnai, atremti į sieną. 

Vaikai. Dieve brangus, tai vaikai. 

Sensonas surado mygtuką ir uždegė šviesą. 

Vienas iš kūnų kilstelėjo galvą. Klerė pažiūrėjo į juos išplėtusi 
akis ir įnirtingai sumykė, tačiau jos burna buvo užklijuota lipniąja 
juosta. Sukruto ir kiti; Vilas, virėjas ir daktaras Paskantonijus, visi 
surišti lipniąja juosta, iš visų jėgų stengėsi kažką pasakyti. 

Jie gyvi. Jie visi gyvi! 

Mora priklaupė šalia mergaitės. 

— Džiulijanai, ar turi savo peilį? 

Šuo užkaukė dar klaikiau, dar garsiau, tarsi maldaudamas pa- 
skubėti, paskubėti! 

Įgudusiu judesiu Džiulijanas atlaužė savo kišeninį peilį ir atsi- 
klaupė. 

— Nejudėk, Klere, kitaip negalėsiu tavęs išlaisvinti, — paliepė 
jis, tačiau mergaitė muistėsi baimingai išplėtusi akis, tarsi negalėtų 
kvėpuoti. Mora nuplėšė juostą nuo jos burnos. 

— Tai spąstai! — suriko Klerė. — Jis neišėjo! Jis čia pat... — Jos 
balsas nuslopo, o akys susmigo į kažką už Moros nugaros. 

Apdujusi nuo kraujo ūžimo ausyse Mora atsisuko ir pamatė 
vyrą, stovintį tarpduryje. Pamatė plačius pečius ir blizgančias akis 
tamsiais dažais išteptame veide, tačiau jos dėmesys nukrypo į ginklą 
jo rankose. Su duslintuvu. Kai jis iššaus, niekas neišgirs kurtinančio 
sprogimo; mirtis ateis su tyliu dunkstelėjimu, kuris bus girdimas tik 
šiame akmeniniame rūsyje, giliai palaidotame po kalnu. 

— Meskite savo ginklą, pone Sensonai, — paliepė jis. — Zuč- 


tuojau. 

Jis žino mūsų vardus. 

Sensonas neturėjo pasirinkimo; jis išsitraukė iš už diržo ginklą 
ir numetė jį ant grindų. 

Džiulijanas, jau klūpojęs šalia Moros, sugriebė ją už rankos. Tik 
šešiolikos, toks jaunas, pagalvojo ji, stipriai suspausdama jo ranką. 

Meškis vėl sustūgo, iš pykčio. Ir iš nevilties. 

Džiulijanas staiga kilstelėjo galvą, ir Mora pamatė jo apstulbusį 
veidą. Jie abu vienu metu suvokė, jog čia kažkas ne taip. Jei Meškis 
tebėra gyvas, kodėl jis mūsų negina? 

— Paspirkite jį man, — pasakė vyras. 

Sensonas spirtelėjo ginklą batu, ir tasai nuslydo grindimis. Su- 
stojo beveik prie pat tarpdurio, kur stovėjo vyras. 

— Dabar klaupkitės. 

Tai štai kaip viskas baigsis, pagalvojo Mora. Visi klūpės. Visi 
gaus po kulką į galvą. 

— Darykit, ką pasakiau! 

Sensonas nuolankiai nunarino galvą ir atsiklaupė. Tačiau tai 
buvo tik bandymas pamėginti dar vieną, paskutinį, kartą. Tarytum 
sprinteris, atsiplėšęs nuo starto linijos, Sensonas pašoko ir puolė ant 
ginkluoto žudiko. 

Jie abu išgriuvo pro duris ir nusirito per tamsų rūsį. 

Sensono ginklas tebegulėjo ant grindų. 

Mora pašoko, tačiau, nespėjusi pačiupti ginklo, pajuto kitą ranką 
ant savosios. Ir vamzdį, įremtą į savo galvą. 

— Atgal! 4rga/!— riktelėjo Tedis Morai. Jo rankos virpėjo, tačiau 
pirštas jau buvo ant gaiduko. Jis šūktelėjo per petį: — Aš ją nušausiu, 
pone Sensonai. Prisiekiu, tikrai nušausiu! 

Mora vėl parklupo ant grindų. Ir priblokšta klūpojo, kol Sensoną 
įstūmė atgal į kambarį ir parklupdė šalia jos. 

— Ar pasirūpinai šunimi, Tedi? — paklausė žudikas. 


— Pririšau jį virtuvėje. Jis nenusitrauks. 

— Surišk jiems rankas. Paskubėk, — tarė vyras. — Jie pasirodys 
bet kurią minutę, ir mes turime būti pasiruošę. 

— Išdavikas! — Klerė spjovė į Tedį, kai šis atplėšė gabalą lip- 
niosios juostos ir ėmė rišti Sensono rankas jam už nugaros. — Mes 
buvome tavo draugai. Kaip galėjai šitaip pasielgti su mumis? 

Nekreipdamas į ją dėmesio, berniukas ėmėsi Džiulijano rankų. 

— Tedis atviliojo mus čia, — tarė Klerė Morai. — Sakė, kad jūs 
laukiate mūsų, bet visa tai tebuvo spąstai. — Ji stebeilijosi į berniuką, 
ir jos balsas buvo duslus iš pykčio. Nors ir pasmerkta, mergaitė nė kiek 
nebijojo, netgi nepaisė jai gresiančio pavojaus. — Čia tavo darbas. 
Viską padarei tu. Pakabinai tas kvailas lėles iš šakų. 

Tedis atlupo kitą gabalą juostos ir tvirtai apvyniojo ja Džiulijano 
riešus. 

— Kam man būtų reikėję tai daryti? 

— Kad įbaugintum mus. Kad išgąsdintum. 

— Aš to nedariau, Klere. Tos lėlės turėjo išgąsdinti mane. Pri- 
versti 24ne šauktis pagalbos. 

— O daktarė Veliver, kaip galėjai taip pasielgti su ja? 

Tedžio akyse šmėstelėjo apgailestavimas. 

— Aš nenorėjau jos nužudyti! Tai turėjo tik sutrikdyti ją. Ji dirbo 
jiems. Vis stebėjo mane, laukė, kada aš... 

. — Tedi, — nukirto vyras. — Pameni, ko tave mokiau? Kas pa- 
daryta, tas padaryta, ir mes turime judėti toliau. Tad baik savo darbą. 

— Klausau, pone, — atsiliepė berniukas, atplėšdamas dar gabalą 
juostos. Jis taip stipriai apvyniojo Moros riešus, kad jokios pastangos 
nebūtų padėjusios išsilaisvinti. 

— Šaunuolis. — Vyras ištiesė Tedžiui naktinio matymo žiūro- 
nus. — Dabar eik į viršų ir stebėk kiemą. Praneši man, kai jie atvyks, 
ir kiek jų bus. 


— Aš noriu likti su tavim. 

— Tau čia nesaugu, Tedi. 

— Bet aš noriu padėti! 

— Jau pakankamai padėjai. — Vyras uždėjo ranką ant berniuko 
galvos. — Tavo vieta ant stogo. Tu — mano akys. — Jis dirstelėjo į 
diržą, išgirdęs signalizacijos pypsėjimą. — Ji jau prie vartų. Užsidėk 
ausines, Tedi. Zžk. — Jis išstūmė berniuką iš kambario ir išėjo paskui jį. 

— Aš buvau tavo draugė, — riktelėjo Klerė prieš užsiveriant 
durims. — Aš pasitikėjau tavim, Tedi! 

Jie išgirdo trakštelint spyną. Viršuje, virtuvėje, tebelojo ir tebe- 
kaukė Meškis, tačiau durys slopino garsą, ir jis atrodė tolimas kaip 
kojoto kiauksėjimas. 

Mora stebeilijosi į uždarytas duris. 

— Tai buvo 7ėdis, — sumurmėjo ji. — Visą šį laiką, nė karto 
nepagalvojau... 

— Nesjis tik vaikas, — piktai atkirto Klerė. — Niekas nekreipia 
į mus dėmesio. Niekas mumis netiki. Kol nenustebiname jūsų. — Ji 
užvertė galvą į lubas. — Jie nužudys detektyvę Ricoli. 

— Ji atvažiuoja ne viena, — tarė Mora. — Sakė, kad atsiveža 
daugiau žmonių. Žmonių, kurie moka apsiginti. 

— Ber jie nepažįsta šios pilies kaip šis vyras. Tedis įsileisdavo jį 
sutemus. Jis žino visus kambarius, visus laiptus. Ir jis pasiruošęs jų 
atvykimui. 

Virtuvėje Meškis liovėsi staugęs. Matyt, netgi jis suvokė situacijos 
beviltiškumą. 


Džeine. Viskas priklauso nuo tavęs. 

Pilis atrodė negyvenama. 

Džeinė ir Frostas įsuko į Ivensongo automobilių aikštelę ir nu- 
žvelgė tamsius langus, dantytą stogą, dunksantį žvaigždėtame dangaus 
fone. Niekas nepasitiko jų prie vartų, niekas neatsiliepė telefonu, kai 
ji prieš pusvalandį paskambino iš automobilio, išnaudodama pasku- 
tinį silpną mobiliojo signalą. Už jų sustojo juodas universalas, ir pro 
langą Džeinė pamatė Kerolę ir jos dviejų palydovų siluetus. Vienas 
buvo Denzelis, kitas — raumeningas ir tylus vyras skusta galva. Kai 
jie prieš valandą buvo sustoję degalinėje, nė vienas iš vyrų neištarė nė 
žodžio; buvo aišku, kad šiai operacijai vadovauja Kerolė. 

— Kažkas čia ne taip, — tarė Džeinė. — Mes turėjome suža- 
dinti jutiklius kelyje, tad Mora turi žinoti, jog mes atvykome. Kur 
visi dingę? 

Frostas žvilgtelėjo į Kerolės automobilį. 

— Jausčiausi kur kas geriau, jei mums padėtų Meino valstijos 
policija. Reikėjo jiems paskambinti. Velniop tą CŽV. 

Trinktelėjo durelės, ir iš automobilio išlipo Kerolė su savo vyrais. 
Džeinės nuostabai, jie visi segėjo ginklus. Denzelis jau žingsniavo 
pastato link. 


Džeinė iššoko iš automobilio. 

— Ką jūs darote? 

— Turime patekti į vidų, detektyve, — pasakė Kerolė, užsidė- 
dama ausines. — Dabar eikite prie lauko durų ir pasikalbėkite vidaus 
telefonu. Tegu jie išgirsta jūsų balsą, nusiramina ir įsileidžia mus. 

— Mes atvažiavome paimti vaikų ir nugabenti juos į saugią vietą. 
Juk šitaip susitarėme. Kam jums visa ta Rembo amunicija? 

— Planas pasikeitė. 

— Kada? 

— Kai aš nusprendžiau pirmiausia apieškoti pastatą. Kai mes 
pateksime į vidų, jūs liksite laukti automobilyje, kol mes pranešime, 
jog pastatas saugus. 

— Sakėte, tai bus :/4 evakuacija. Tik dėl šios priežasties mes 
sutikome padėti jums pakliūti į vidų. Dabar, regis, planuojate štur- 
muoti pilį. 

— Tai neišvengiama atsargumo priemonė. 

— Velniop tai. Ten vaikai. Neketinu leisti jums šaudyti. 

— Prie lauko durų, detektyve. Zučtuojau. 

— Jos neužrakintos, — sugrįžęs pasakė Denzelis. — Mums jų 
nereikia. 

Kerolė atsisuko į jį. 

— Ką? 

— Ką tik patikrinau. Durys neužrakintos. 

— Dabar žinau, kad kažkas negerai, — tarė Džeinė. Ji žengė 
pastato pusėn. 

Kerolė tučtuojau užstojo jai kelią. 

— Grįžkite į automobilį, detektyve. 

— Ten mano draugė. Aš eisiu į vidų. 

— Aš taip nemanau. — Kerolė kilstelėjo ginklą. — Paimk iš 
jų ginklus. 

— Fi! — šūktelėjo Frostas, kai Denzelis parklupdė jį ir Džei- 


nę. — Gal visi apsiraminkime šiek tiek? 

— Tu žinai, ką su jais daryti, — tarstelėjo Kerolė Denzeliui. — 
Jei man prireiks tavęs viduje, pranešiu. 

Džeinė nulydėjo akimis Kerolę ir jos skustą palydovą. 

— Poniute, tau galas! — riktelėjo ji. 

— Tarsi jai rūpėtų, — nusijuokė Denzelis. Jis uždėjo koją ant 
jos strėnų ir stumtelėjo į priekį. Džeinė griuvo veidu ant grindinio 
akmenų. Jis suėmė jos rankas jai už nugaros, ir ji pajuto plastikinius 
antrankius, įsirėžiančius jai į riešus. 

— Mulkis, — iškošė ji. 

— Ooo. Nepagailėk meilių žodžių. — Jis nuėjo prie Frosto ir 
žaibiškai surakino jį. 

— Jūs visada taip elgiatės? — paklausė Džeinė. 

— Taip elgiasi 77. Ledo karalienė. 

— Ir tu nieko prieš? 

— Svarbu, kad darbas būtų atliktas. Ir visi liktų patenkinti. — Jis 
atsitiesė, paėjėjo į šoną ir tarė į mikrofoną. — Čia viskas sutvarkyta. 
Taip, supratau. Tiesiog pranešk, kada. 

Džeinė pasivertė ant šono ir pažiūrėjo į pastatą, tačiau Kerolė ir 
kitas vyras jau buvo dingę viduje. Šią akimirką jie sėlina tais tamsiais 
koridoriais, jų kraujyje pulsuoja adrenalinas, ir jie pasirengę šauti į 
bet kokį šešėlį. Jų misija yra ne išgelbėti gyvybes; vaikai tik mario- 
netės kare, sukeltame moters, turinčios vieną tikslą. Moters, kurios 
gyslose ledas. 

Denzelio žingsniai atidundėjo atgal, ir pakėlusi galvą Džeinė 
pamatė jį stovintį virš jos. Žvaigždėto dangaus fone jo ginklas buvo 
tarsi prailginta ranka, juoda mirties lazdelė. Ji prisiminė, ką Kerolė 
jam pasakė, tu žinai, ką daryti, ir tie žodžiai staiga įgavo naują ir 
bauginančią prasmę. Tada Denzelis žengė dar žingsnį, šįkart nuo jos. 
Jis visiškai į ją nežiūrėjo. Jo galva tamsoje pasisuko į kairę, paskui į 
dešinę, ir ji išgirdo jį sušnabždant: 


— Kas per velniava? 

Kažkas suzvimbė ore, tarsi peilis, skrodžiantis šilką. 

Denzelis nuvirto jai ant krūtinės, tėškėsi taip smarkiai, kad oras 
išsiveržė jai iš plaučių. Prispausta jo svorio, Džeinė muistėsi, bandyda- 
ma įkvėpti. Ji pajuto, kaip jo kūną supurtė priešmirtinės konvulsijos 
ir kažkas šiltas bei drėgnas susigėrė į jos palaidinukę. Ji girdėjo Frostą, 
šaukiantį jos vardą, bet negalėjo pajudėti po ta sunkia našta, negalėjo 
nieko padaryti, tik stebėti, kaip artinasi žingsniai. Lėtai, atsargiai. 

Ji užvertė akis į naktinį dangų. Į žvaigždes, į tūkstančius žvaigž- 
džių. Paukščių takas spindėjo kaip niekada anksčiau. 

Žingsniai sustojo. Virš jos palinko vyras; jo akys spindėjo juo- 
dais dažais išteptame veide. Džeinė žinojo, kas bus toliau. Kruvinas 
Denzelio kūnas ant josios pasakė jai viską, ką reikėjo žinoti. 


Ikaras jau čia. 


2 


Juos perspėjo šuo. Pro rūsio duris Klerė vėl išgirdo šuns staugimą, 
pakankamai garsų, kad aidas persiristų per vyno rūsį ir užkiltų laiptais. 
Ji nežinojo, kas privertė jį prabilti. Gal suprato, kad jų laikas baigėsi, 
kad Mirtis jau lipa laiptais jų pasiimti. 

— Jis grįžta, — tarė Klerė. 

Tame beoriame kambaryje ji užuodė baimę, aštrią ir virpančią, 
gyvulių, laukiančių skerdynių, tvaiką. Vilas prisispaudė arčiau jos; jis 
buvo drėgnas nuo prakaito. Pagaliau jam pavyko nusismaukti juostą 
nuo savo burnos, ir jis prisilenkęs jai sušnabždėjo: 

— Pasislink už manęs ir išsitiesk, Klere. Kad ir kas atsitiktų, 
tiesiog apsimesk negyva. 

-— Ką tu darai? 

— Bandau apsaugoti tave. 

— Kodėl? 

— Negi nesupranti? — Jis pažiūrėjo į ją, ir nors tai buvo tas 
pats putnusis, spuoguotasis Vilas, kurį ji taip gerai pažinojo, Klerė 
pamatė kažką naujo jo akyse, kažką, ko nebuvo pastebėjusi anksčiau. 
Tas kažkas taip spindėjo, kad buvo sunku nepastebėti. — Kitos pro- 
gos tai pasakyti neturėsiu, — sušnabždėjo jis. — Bet aš noriu, kad 


žinotum, jog... 

Klanktelėjo užraktas. Jie abu sustingo, kai durys girgždėdamos 
"atsidarė, ir pamatė ginklo vamzdį pirštinėtose rankose. Vamzdis nu- 
brėžė arką kambaryje, tarsi ieškotų taikinio, bet nerastų. 

Į vidų įžengė skustagalvis vyras ir šūktelėjo: 

— Jo čia nėra! Užtat kiti čia. 

Paskui jį į kambarį įėjo moteris, liekna ir grakšti, paslėpusi 
plaukus po kepuraite su snapeliu. 

— Tas šuo ne veltui kaukė, — tarė ji. Jie sustojo vienas šalia 
kito, du atėjūnai juodais drabužiais, nužvelgdami kambarį su surištais 
kaliniais. Moters žvilgsnis apsistojo ties Klere, ir ji tarė: — Mudvi 
buvome susitikusios. Ar prisimeni, Klere? 

Žvelgdama į moterį, Klerė staiga prisiminė žibintų šviesas, le- 
kiančias tiesiai į ją. Prisiminė, kaip naktis apsivertė aukštyn kojomis, 
kaip dužo stiklai ir aidėjo šūviai. Ir prisiminė angelą sargą, kuris 
stebuklingai pasirodė ir ištraukė ją iš sudaužyto automobilio. 

Duokš man ranką, Klere. Jei nori gyventi. 

Moteris pažiūrėjo į Vilą, kuris spoksojo į ją išsižiojęs. 

— Mudu irgi pažįstami, Vilai. 

— Jūs ten buvote, — sumurmėjo jis. — Tai jūs... 

— Kažkas turėjo tave išgelbėti. — Ji išsitraukė peilį. — O dabar 
parodykite man, kur tas vyras. — Ji pavartė ašmenis, tarsi siūlytų 
atlygį už jų bendradarbiavimą. 

— Išlaisvinkite mane, — skubiai prabilo Sensonas, — ir aš 
padėsiu jums jį pričiupti. 

— Deja, šis žaidimas ne civiliams, — tarė moteris. Ji nužvelgė 
jų veidus. — O kur Tedis? Ar kas nors žino, kur jis? 

— Velniop Tedį, — atkirto Klerė. — Jis išdavikas. Jis įviliojo 
mus į spąstus. 

— "Tedis nesuvokia, ką daro, — tarė moteris. — Jam buvo me- 


luojama, jis buvo papirkinėjamas. Padėkite man jį išgelbėti. 

— Jis nepasirodys. Jis slepiasi. 

— Ar žinote, kur? 

— Ant stogo, — pasakė Klerė. — Ten jis turėtų laukti. 

Moteris dirstelėjo į savo partnerį. 

— Tuomet teks užlipti ir jį pasiimti. — Užuot išlaisvinusi Sen- 
soną, moteris priklaupė ir nupjovė Klerės raiščius. — Tu gali mums 
padėti, Klere. 

Su palengvėjimu atsidususi, Klerė pasitrynė riešus ir pajuto, kaip 
kraujas suplūdo į rankas. 

— Kaip? 

— Tu jo klasės draugė. Jis paklausys tavęs. 

— Jis nieko neklausys, — tarė Vilas. — Jis padeda tam vyrui. 

— Tas vyras, — tarė moteris, atsisukdama į Vilą, — atėjo nu- 


žudyti jūsų. Jis nori nužudyti mus visus. Aš persekioju jį jau trejus 


metus. — Ji pažiūrėjo į Klerę. — Kaip mes pateksime ant stogo? 
— Bokšte yra durys. 
— Vesk mus ten. — Moteris padėjo Klerei atsistoti. 


— O jie? — Klerė parodė į likusiuosius. 

Moteris numetė ant grindų peilį. 

— Jie gali patys išsilaisvinti. Tačiau turi likti čia. Taip saugiau. 

— Ką? — užprotestavo Klerė, bet moteris jau tempė ją iš kam- 
bario. 

— Negaliu leisti, kad jie man trukdytų. — Moteris užtrenkė 
duris. 

Iš vidaus pasigirdo Sensono keiksmai ir šūksniai. 

— Atidarykite duris! 

— Taip neteisinga, — spyrėsi Klerė. — Palikti juos visus už- 
rakintus. 

— Taip reikia. Taip bus geriau jiems, geriau visiems. Įskaitant 
Tedį. 

— Man nerūpi Tedis. 

— Bet man rūpi. — Moteris stipriai papurtė Klerę. — Dabar 
vesk mus į bokštą. 

Jie užlipo iš vyno rūsio į virtuvę, kur Meškis vėl lojo, netekęs 
vilties ir beveik užsismaugęs, negalėdamas išsilaisvinti iš pavadėlio. 
Klerė norėjo jį atrišti, tačiau moteris nusitempė ją tarnų laiptų link. 
Vyras ėjo pirmas, įdėmiu žvilgsniu matuodamas laiptelius virš jų. 
Klerė dar nebuvo mačiusi žmonių, mokančių judėti taip tyliai kaip 
šiedu. Jie sėlino kaip katės, negirdimais žingsniais, kraipydami akis. 
Įsprausta tarp jų, Klerė nematė nei kas vyksta priekyje, nei už jos, 
todėl sutelkė dėmesį į laiptus ir stengėsi judėti taip pat tyliai kaip šis 
vyras ir moteris. Tikriausiai jie kokie nors slaptieji agentai, galvojo 
ji, ir atvyko jų išgelbėti. Išgelbės netgi Tedį, nors jis ir išdavikas. Ji 
turėjo daug laiko pagalvoti apie tai, kol sėdėjo tame kambaryje suriš- 
tomis rankomis, klausydamasi virėjo verkšlenimo ir kimaus daktaro 
Paskantonijaus šnopavimo. Ji prisiminė visas įtartinas detales, į kurias 
nekreipė dėmesio. Kaip Tedis niekuomet niekam neleisdavo žiūrėti į 
jo kompiuterio ekraną, ir visuomet spusteldavo išėjimo klavišą, kai ji 
įeidavo į kambarį. Jis siuntinėdavo tam vyrui žinutes, galvojo ji. Visą 
šį laiką jis padėjo žmogui, kuris atėjo jų nužudyti. 

Ji tik nežinojo kodėl. 

Jie buvo jau trečiame aukšte. Vyras stabtelėjo ir atsisuko į Klerę. 

— Ten, — sušnabždėjo ji, parodydama į spiralinius laiptus, 
vedančius į bokštą. Į daktarės Veliver kabinetą. 

Jis ėmė kopti akmeniniais laiptais, ir Klerė sliūkino už jo. Laiptai 
buvo statūs, ir ji tegalėjo matyti jo klubus bei prie diržo kadaruojantį 
komandoso peilį. Buvo taip tylu, kad ji girdėjo jų drabužių šiugždė- 
jimą judant laiptais. 

Durys į bokštą buvo praviros. 

Vyras stumtelėjo jas ir sugraibė šviesos jungiklį. Jie išvydo 
daktarės Veliver stalą, dokumentų spintą. Sofą gėlėtais apmušalais ir 


minkštus pagalvėlius. Klerė puikiai žinojo šį kambarį. Kiek valandų 

ji praleido štai ant šios sofos, pasakodama Veliver apie savo bemieges 
naktis, galvos skausmus, košmarus? Šiame kambaryje, dvelkiančiame 
smilkalais, išdažytame švelniomis šviesiomis spalvomis, su magiškais 
kristalais, Klerė jautėsi pakankamai saugi, kad atskleistų paslaptis. Ir 
daktarė Veliver kantriai klausydavosi, linksėdavo savo susišiaušusiais 
žilais plaukais, pasistačiusi šalia puodelį žolelių arbatos. 

Klerė stovėjo prie durų, kol vyras su moterimi paskubomis 
apieškojo kabinetą ir gretimą vonios kambarį. Jie patikrino už stalo, 
atidarė spintą. Tedžio nebuvo. 

Moteris pasuko prie durų, kurios vedė ant stogo. Prie tų pačių 
„durų, pro kurias Veliver išžengė mirtinam šuoliui. Moteriai išėjus į 
lauką, kambarį perkošė vasariško vėjo gūsis, šiltas ir prisigėręs pušų 
kvapo. Klerė išgirdo skubius žingsnius, tada riksmą. Po akimirkos 
moteris sugrįžo, tempdama už marškinių Tedį, ir berniukas sudribo 
ant grindų. 

Tedis pažiūrėjo į Klerę. 

— Tu jiems pasakei! Tu mane išdavei. 

— Kodėl neturėčiau? — atšovė Klerė. — Po to, ką mums padarei. 

— Tu nesupranti, kas šie žmonės! 

— Užtat žinau, kas esi žu, Tedi Klokai. — Klerė nusitaikė spirti 
jam, bet moteris sugriebė ją už pečių ir nutempė į kampą. — Stovėk 
čia, — įsakė ji, tada atsisuko į Tedį. — Kur jis? 

"Tedis susisuko į kamuolį ir papurtė galvą. 

— Koks jo planas? Pasakyk man, Tedi. 

— Aš nežinau, — suaimanavo berniukas. 

— Aišku, kad žinai. Tu pažįsti jį geriau nei kas kitas. Tiesiog 
pasakyk man, ir viskas bus gerai. 

— Jūs jį nužudysite. Tam ir atėjote čionai. 

— O tau nepatinka matyti, kaip žudomi žmonės? Ar ne? 

— Nepatinka, — sušnabždėjo Tedis. 


— Tada tau nepatiks ir tai. — Moteris skubiai atsisuko ir įrėmė 

ginklą Klerei į kaktą. Klerė sustingo, per daug sukrėsta, kad ką nors 
pasakytų. Tedis priblokštas nutilo, ir jo akys išsiplėtė iš siaubo. 

— Pasakyk man, Tedi, — tarė moteris. — Antraip ištaškysiu 
tavo draugės smegenis ant šios gražios sofos. 

Moters partnerį, rodės, irgi apstulbino toks įvykių posūkis. 

— Ką, velniai rautų, darai, Džastina? 

— Bandau priversti bendradarbiauti. Taigi, Tedi, ką manai? Ar 
nori pamatyti, kaip miršta tavo draugė? 

— Aš nežinau, kur jis! 

— Skaičiuoju iki trijų. — Vamzdis įsirėžė giliau į Klerės kak- 
tą. — Vienas... 

— Kodėl jūs taip elgiatės? — suriko Klerė. — Maniau, kad jūs 
gerieji! 

— Du. 

— Sakėte, kad atėjote mums padėti! 

— Trys. — Moteris kilstelėjo ginklą ir iššovė į sieną, apiberdama 
smulkiu tinku Klerės galvą. Piktai purkštelėjusi, ji nukreipė dėmesį 
į Tedį. 

Klerė nedelsdama nuropojo į šalį ir virpėdama sudribo už stalo. 
Kas čia vyksta? Kodėl jie atsigręžė prieš mus? 

— Kadangi tai nesuveikė, — tarė moteris, — gali būti, kad tu 
iš tiesų nežinai, kur jis. Todėl imamės plano B. — Ji sugriebė Tedį 
už rankos ir ėmė tempti jį stogtakio link. 

— Baik tas nesąmones, — pasakė jos partneris. — Jie tik vaikai. 

— Reikia tai padaryti. 

— Mes atėjome Ikaro. 

— Aš pasakysiu, kas mūsų taikinys. — Ji nuplėšė nuo Tedžio 
galvos ausines ir išsitempė jį pro duris ant stogtakio. — Dabar paka- 
binsime masalą, — tarė ji ir permetė berniuką per turėklus. 


Tedis sukliko, iš visų jėgų bandydamas išsilaikyti ant stataus, 

šiferiu dengto stogo. Nuo skrydžio žemyn į mirties glėbį jį telaikė 
moters ranka. 

Ji prakalbo į berniuko mikrofoną. 

— Ne, čia ne Tedis. Spėk, kas kybo ant stogo? Toks mielas 
berniukas. Man tereikia jį paleisti, ir iš jo liks šlapia dėmė ant asfalto. 
— Vaikas čia niekuo dėtas, — paprieštaravo jos partneris. 

Moteris nekreipdama į jį dėmesio toliau kalbėjo į mikrofoną. 

— Žinau, kad esi šiuo dažniu. Ir žinai, kas vyksta. Taip pat žinai, 
kaip tai sustabdyti. Aš niekada nemėgau vaikų, todėl man tai nesukels 
sunkumų. O jis darosi vis sunkesnis. 

— To jau per daug, — tarė vyras, pajudėdamas jos link. — Iš- 
kelk vaiką. 

— Nesikišk, — paliepė ji. Ir išrėkė į Tedžio mikrotoną. — Tris- 
dešimt sekundžių! Tai viskas, ką turi! Pasirodyk, arba aš jį paleidžiu. 
— Džastina, — pasakė vyras. — Iškelk vaiką. Tučtuojau. 

— Jėzau Kristau. — Moteris perkėlė Tedį per turėklą ir paleido. 
Tada nusitaikė į savo partnerį ir iššovė. 

Šūvio jėga parbloškė jį aukštielninką. Jis atsimušė į stalą ir nusly- 
do ant grindų, dunkstelėdamas galvą visai šalia tos vietos, kur gūžėsi 
Klerė. Ji įsispoksojo į skylę virš jo kairės akies. Iš šios plūdo kraujas 
ir sunkėsi į daktarės Veliver rožėmis išmargintą kilimą. 

Ji jį nužudė. Ji nužudė savo pagalbininką. 

-Džastina pasilenkė, paėmė mirusio kolegos ginklą ir užsikišo 
už diržo. Tada nusviedė į šoną Tedžio ausines ir prakalbo į savo 
mikrofoną. 

— Kuresi, velniai rautų? Taikinys pakeliui į bokštą. Man reikia 
tavęs zedelsiant. 

Ant laiptų pasigirdo žingsniai. 

Moteris akimirksniu stvėrė Tedį ir prisidengė juo tarsi gyvu 
skydu nuo vyro, kuris tą akimirką įžengė pro duris. Tai buvo tas pats 


vyras, kurį Klerė anksčiau manė esant priešą. Bet dabar ji visiškai 


318 


nieko nebesuprato, nes ji manė moterį esant jų gelbėtoją. Ir ji manė, 
kad šis vyras, kuris ją surišo, su savo juodais dažais ištepliotu veidu ir 
kamufliažiniais drabužiais, buvo atėjęs nužudyti jų. Kuris iš jų mano 
draugas? 

Vyras pamažu prisiartino, nutaikęs ginklą į moterį. Bet ugnies 
linijoje stovėjo Tedis, išblyškęs ir virpėdamas moters gniaužtuose. 

— Paleisk jį, Džastina. Tai tik tarp mudviejų, — tarė jis. 

— Žinojau, kad galų gale priversiu tave išlįsti į paviršių. 

— Šie vaikai niekuo dėti. 

— Jie — mano koziris, ir štai tu čia. Kaip matau, vis dar geros 
formos. Nors tavo senasis veidas man labiau patiko. — Ji stipriau 
prispaudė vamzdį prie Tedžio smilkinio. — Tu žinai, ką daryti, Nikai. 

— Tu vis tiek jį nužudysi. 

— O galir ne. Užtat tu tikrai turėsi stebėsi štai ką. — Ji iššovė, 
ir Tedis sukliko. Iš kulkos nuplėštos ausies tekėjo kraujas. — Kitą 
kartą šausiu į smakrą, — tarė ji. — Tad mesk ginklą. 

— Aš atsiprašau, tėti. Atsiprašau, — kūkčiojo Tedis. 

Tėti? 

Vyras numetė ginklą ir liko stovėti priešais ją neginkluotas. 

— Negi manai, kad ateičiau pas tave neturėdamas atsarginio 
varianto, Džastina? Nužudyk mane, ir viskas išlėks į orą tavo akyse. 

Klerė stebeilijo vyrą, ieškodama panašumų tarp Nikolo Kloko, 
kurį matė fotografijoje su savo tėvu, ir šio vyro. Tie patys platūs pe- 
čiai, tie patys šviesūs plaukai, tačiau nosis ir smakras kitokie. Plastinė 
chirurgija. Argi ne taip sakė Džastina? 7avo senasis veidas man labiau 
patiko. 

— Jūs turėtumėt būti miręs, — sumurmėjo Klerė. 

— Tikrai maniau, kad pasirodysi po įvykių Itakoje, — tarė 
Džastina. — Kažką darysi, kad išgelbėtum Olivijos sūnų. Bet, matyt, 
labiau rūpėjo savas kailis. 


Staiga Klerė suprato, kad ši moteris užsakė Bobo ir Barbaros 

nužudymą. Ji nužudė Vilo tetą ir dėdę, ir viską darė tik tam, kad 
priverstų Nikolą Kloką prisikelti iš numirusiųjų. Dabar ši moteris 
vėl pasiųs jį į numirėlių pasaulį. Kaip ir juos visus. 


Daryk ką nors. 


yv- o 


vo- eo 


ji buvo sutelkusi visą dėmesį į Kloką. 

Klerė palinko virš negyvėlio kūno. Pakišo ranką po jo klubais, 
ieškodama peilio. 

— Jei mane nužudysi, — tarė Klokas, — tau irgi galas. Kie- 
kviena didesnė naujienų agentūra savo elektroninėse pašto dėžutėse 
ras vaizdo laikmeną. Visus įkalčius, kuriuos surinkau prieš tave per 
šiuos pastaruosius metus, Džastina. Viską, ką Erskinui, Olivijai ir 
man pavyko iškasti. Kompanija uždarys tave į tokią gilią belangę, 
kad pamirši, kaip atrodo dangus. 

Džastina nepaleido Tedžio, laikė prikišusi ginklą prie jo žandi- 
visą pragaištingų įvykių grandinę? 

“| Klerė apčiuopė peilio rankeną. Pamėgino ištraukti jį iš dėklo, 
tačiau negyvo žmogaus svoris spaudė jį prie grindų. 

Nikolas Klokas prabilo ramiai, bandydamas ją įtikinti: 

-— Tau nebūtina šito daryti. Leisk man išsivesti berniuką. Leisk 
mums abiem dingti. 

— O aš visą likusį gyvenimą svarstysiu, kada tu pasirodysi ir 
imsi kalbėti. 

— Tiesa neabejotinai išaiškės, jei aš mirsiu, — tarė Klokas. — 
Apie tai, kaip padėjai Ikarui pabėgti iš kalėjimo. Kaip nusiaubei jo 
sąskaitas. Liko vienintelis neatsakytas klausimas — kur išmetei jo 
kūną po to, kai išgavai jo prisijungimo kodus ir nukankinai? 


— Tu neturi įrodymų. 

— Turiu pakankamai, kad prispausčiau tave. Galų gale mes trys 
"'suvedėme galus. Tu žudei savus, Džastina, ir tik dėl pinigų. Tu žinai, 
kas bus toliau. 

Ant laiptų sudundėjo žingsniai. 

Daryk tai dabar. Tai tavo paskutinis šansas. 

Klerė ištraukė peilį ir pašoko. Nusitaikė į artimiausią taikinį, kurį 
galėjo pasiekti: užpakalinę Džastinos šlaunies dalį. Ašmenys perskrodė 
medžiagą ir susmigo į kūną beveik iki rankenos. 

Džastina riktelėjo ir susvirduliavo, paleisdama Tedį. Nikolas 
Klokas akimirksniu nėrė ant grindų. Prie savo ginklo. 

Džastina iššovė pirmoji. Trys pokštelėjimai. Kraujas nudažė 
sieną už Kloko nugaros, kai jam griūnant iš žaizdos trykštelėjo ryškiai 
raudona čiurkšlė. Jis sudribo ant nugaros, jo akys apsiblausė. 

— Tėti! — sukliko Tedis. — 7ėri/ 

Išbalusiu nuo skausmo ir pykčio veidu Džastina atsisuko į Kle- 
rę, mergaitę išdrįsusią jai pasipriešinti. Mergaitę, dukart išvengusią 
Mirties, kad susitiktų su Ja dabar ir čia. Klerė pamatė, kaip prie jos 
galvos priartėjo slopintuvas. Pamatė, kaip Džastina ištiesino ranką 
ir pasirengė šauti. Tai buvo paskutinis vaizdas, kurį Klerė matė prieš 
užsimerkdama. 

Sprogimo banga nusviedė ją į stalą. Šįkart ne koks pokštelėji- 
mas, o griaustinio trenksmas, nuo kurio jai suūžė ausyse. Ji laukė 
skausmo. Kokio nors skaudulio, tačiau tejuto savo pačios karštligišką 
kvėpavimą. 

Tada pasigirdo nevilties kupinas Tedžio klyksmas: 

— Padėkite jam! Prašau, padėkite mano tėčiui! 

Klerė atsimerkė ir pamatė detektyvę Ricoli, palinkusią virš Niko- 
lo Kloko. Džastina gulėjo ant nugaros, tuščiomis akimis spoksodama 
į lubas, o po jos galva kaupėsi kraujo bala. 

— Frostai! — šūktelėjo Ricoli. — Pakviesk Morą! Turime su- 


žeistąjį. 

— Tėti, — ašarojo Tedis, taumpydamas Kloko ranką, nejusdamas 
savo paties skausmo, savo kraujo, tebevarvančio iš nuplėštos ausies. — 
Tu negali mirti. Prašau, nemirk. 

Džastinos kraujas plėtėsi, judėjo it ameba Klerės link, grasinda- 
mas ją praryti. Sudrebėjusi Klerė atsistojo ir nusvirduliavo į kampą, 
toliau nuo lavonų. Toliau nuo mirties. 

Ant laiptų pasigirdo daugiau žingsnių, ir į kambarį įgriuvo Mora. 

— Čia Tedžio tėvas, — tyliai ištarė Ricoli. 

Daktarė Ailz atsiklaupė ir pridėjo pirštus prie vyro kaklo. 
Tada atsegė jo marškinius, apnuogindama po jais neperšaunamą 
liemenę. Tačiau kulka buvo įsirėžusi į kūną virš liemenės, ir Klerė 
pamatė kraujo upeliuką, srūvantį iš žaizdos ir sutekantį po daktarės 
Ailz keliais. 

— Jūs galite jį išgelbėti, — šaukė Tedis. — Prašau, maldauju... 

Jis tebekūkčiojo tą žodį, kai iš jo tėvo akių išblėso paskutinis 


sąmoningas švytėjimas. 


DD. 


Nikolas Klokas neatgavo sąmonės. 

Kraujagyslių chirurgai iš Rytų Meino medicinos centro susiuvo 
jo plyšusią viršutinę tuščiąją veną, pašalino iš plaučių hemotoraksą ir 
pareiškė, kad operacija pavyko, tačiau Klokas iš narkozės nepabudo. 
Jis kvėpavo pats, ir jo gyvybiniai organai veikė stabiliai, tačiau sulig 
kiekviena praeinančia diena komoje Džeinė išgirsdavo vis daugiau 
pesimizmo daktarų balsuose. Prarasta daug kraujo, smegenų bipoper- 
Juzija. Permanentinis neurologinis deficitas. Jie jau nebekalbėjo apie 
išgijimą; dabar kalbos sukosi apie ilgalaikę slaugą ir perkėlimą į slaugos 
namus, apie Folio kateterius, maitinimo vamzdelius ir kitus daikčiu- 
kus, kuriuos Džeinė buvo mačiusi netikrame Leidekerio ligoninės 
medicininės įrangos kataloge. 

Nors ir komos būsenos, Nikolas Klokas surado būdą papasakoti 
pasauliui tiesą. 

Praėjus septynioms dienoms po susišaudymo, žiniasklaidoje 
pasirodė vaizdo įrašas. Pirmieji jį parodė A/ Jazeera, paleido į eterį, 
kur jo niekas nebegalėjo sulaikyti. Per kitas keturiasdešimt aštuonias 
valandas interneto ir televijos žiūrovai visame pasaulyje pamatė Ni- 
kolą Kloką, ramiai ir nuosekliai atpasakojantį įvykius, vykusius prieš 


šešiolika metų Italijoje. Jis papasakojo, kaip buvo susektas ir areštuotas 

teroristas finansininkas, kodiniu Ikaro vardu. Jis atskleidė jo įkalinimo 
detales ir papasakojo apie taikytus jam neįprastus tardymo metodus. 
Jis papasakojo ir apie tai, kaip nesąžininga CŽV agentė Džastina 
Maklelan padėjo Ikarui pabėgti iš griežto režimo kalėjimo Šiaurės 
Afrikoje. Ši informacija nebūtų nustebinusi ar paveikusi jau seniai 
ciniškai nusiteikusio pasaulio. 

Tačiau šalis sukruto išgirdusi apie amerikiečių šeimų žudynes 
Amerikos žemėje. 

Bostono policijos departamento konferencijų salėje šešetas 
detektyvų, tyrusių Akermanų šeimos nužudymą, sėdėjo žiūrėdami 
CNN vakaro naujienas, laidą, kurioje buvo smulkiai pasakojama, 
kas iš tiesų nutiko Akermanams. Šeimą nužudė ne imigrantas iš 
Kolumbijos, vardu Andresas Zapata; jie buvo išžudyti dėl tos pačios 
priežasties kaip ir kitos dvi globėjų šeimos: norint priversti Nikolą 
Kloką patikėti, jog jo sūnui, Tedžiui, gresia neišvengiamas pavojus. 


Norint priversti Kloką išlįsti iš savo slėptuvės. 


Z6l, kol Džastina manė mane esant negyvą, Tedis buvo saugus. 

Jai nebuvo reikalo jo žudyti. Jei būčiau pasiėmęs jį ir pabėgęs, 
Džastina būtų medžiojusi mus visą likusį gyvenimą. Mums 
būtų tekę nuolatos dairytis per petį. Tedis žino, kad aš gyvas. 
Jis supranta, kodėl nusprendžiau likti nematomas. Tai dėl jo; 
žik jo labui. 

Bet dabar viskas pasikeitė. Matyt, Džastina perėmė vieną 
iš mūsų žinučių, ir ji žino, kad aš gyvas. Man liko nedaug 
laiko. Tai gali būti paskutinė galimybė pasidalyti informacija, 
kurią rinkau šiuos pastaruosius dvejus metus. Informacija 
apie tai, kaip Džastina Elizabeta Maklelan padėjo pabėgti 
teroristui, vardu Ikaras. Kad ji beveik neabejotinai nužudė 
Ikarą, kai išgavo iš jo sąskaitų numerius ir slaptažodžius. Kad 


ji arba jos samdyti agentai yra kalti dėl Vordų, Jablonskių ir 

mano paties šeimos išžudymo. Nes mes ėmėme domėtis jos 
staigiu praturtėjimu. Mes pradėjome tyrimą, ir ji turėjo mus 
sustabdyti. Mūsų šeimos buvo tik nekalti pašaliniai. 

Trys išlikę vaikai — Klerė, Vilas ir Tedis — dabar tapo 
įkaitais šioje medžioklėje. Džastina surinko juos į būrį kaip 
masalą, kad ištrauktų mane į dienos šviesą. Ji naudojasi vi- 
sais savo šaltiniais, tiek oficialiais, tiek neoficialiais, ir bando 
įtikinti CŽV kad Ikaras tebėra gyvas. Kad jis jos taikinys. 

Tačiau iš tiesų jai reikia mangs. 

Jei kas nors žiūri $į vaizdo įrašą, tai reiškia, kad Džastinai 
pavyko. Tai reiškia, kad kalbuosi su jumis iš kapo. Tačiau tiesa 
neturi numirti su manimi. Ir aš, Nikolas Klokas, prisiekiu, 


jog viskas, ką čia pasakiau, yra tiesa... 


Džeinė nužvelgė kitus prie stalo sėdinčius detektyvus. Krovis, 
sučiaupęs lūpas, piktai dėbsojo į ekraną, ir nieko nuostabaus: jo, 
kaip pagrindinio Akermanų bylos tyrėjo, viešas triumfas buvo ką tik 
sutalžytas kūju, ir visi Bostono kriminalinių naujienų žurnalistai tai 
žinojo. Tas skubotas sprendimas dėl Andreso Zapatos visam laikui 
suterš jo reputaciją. Krovis sugavo Džeinės žvilgsnį ir piktai nuvėrė 
ją akimis. 

Šią akimirką Džeinė turėjo pasijausti nugalėtoja, kad apgynė savo 
instinktus, tačiau ji nė nešyptelėjo. Nikolas Klokas guli ištiktas komos, 
iš kurios gali ir nebepabusti, tad Tedis vėl lieka be tėvo. Ji galvojo 
apie tai, kiek žmonių žuvo: Klokai, Jablonskiai, Vordai. Akermanai, 
Templai, Bakliai. Negyvi, visi negyvi, nes viena moteris nesugebėjo 
atsispirti neišmatuojamo turto vilionei. 

Laida baigėsi. Kai kiti detektyvai atsistojo, Džeinė liko sėdėti 
savo vietoje, mąstydama apie teisingumą. Apie tai, kad mirusiesiems 
iš jo jokios naudos. Jiems jis visada ateina per vėlai. 


— Sauniai pasidarbavai, Ricoli, — tarė leitenantas Marketis. 

Ji pažiūrėjo į jį, stovintį tarpduryje. 

— Ačiū. 

— Tai kodėl atrodai lyg būtum palaidojusi savo geriausią draugą? 

— Kažkaip nejaučiu pasitenkinimo. 

— Juk tu pričiupai Džastiną Maklelan. Kaip gali nesidžiaugti? 

— Gal todėl, kad negaliu prikelti mirusiųjų? 

— Mums už tai nemoka. Mes tik valytojai. — Jis susiraukęs 
pažiūrėjo į suskambusį mobilųjį. — Spauda visai pakvaišo. O tai 
negerai, nes ši istorija velniškai delikati. 

— Nesąžininga agentė? Mirę amerikiečiai? — Džeinė piktai 
prunkštelėjo. — Baik juokus. 

— Federalai užmovė mums antsnukius. Todėl kol kas — jokių 
komentarų, supranti? — Jis pakreipė galvą. — O dabar eik iš čia. 
Važiuok namo, išgerk alaus. Tu to nusipelnei. 

Tai buvo maloniausi žodžiai, kokius Markeris jai buvo kada nors 
pasakęs. Alus iš tiesų skambėjo viliojamai. Ir ji jo nusipelnė. Džeinė 
surinko dokumentus į krūvą, paliko juos ant stalo ir išėjo iš skyriaus. 

Tačiau namo nevažiavo. 

Ji nuvyko į Brukliną, pas žmogų, kurį ši laida prislėgė lygiai 
taip pat. Pas žmogų, kuris neturėjo į ką atsiremti. Kai privažiavo prie 
namo, lengviau atsiduso pamačiusi, jog dar nėra nė vieno TV furgono, 
tačiau reporteriai netruks prisistatyti. Visi Bostono reporteriai žino, 
kur gyvena daktarė Mora Ailz. 

Viduje degė šviesa, ir Džeinė išgirdo klasikinės muzikos garsus, 
gailų smuiko dejavimą. Jai teko paskambinti į duris du kartus, kol 
jos pagaliau atsidarė. 

— Sveika, — tarė Džeinė. — Ar matei per televiziją? Visas 
internetas gaudžia! 

Mora liūdnai linktelėjo. 

— Smagumai dar tik prasideda. 


— Todėl ir atvažiavau. Pamaniau, tau praverstų draugija. 

— Bijau, kad su manimi nebus labai linksma. Bet džiaugiuosi, 
kad tu čia. 

Džeinė nusekė paskui Morą į svetainę, kur ant staliuko pamatė 
atidarytą butelį raudonojo vyno ir beveik tuščią taurę. 

— Kai pasistatai visą butelį, reiškia, nusimato rimtas išgėrimas. 

— Ar norėtum taurės? 

— Gal galiu išsitraukti iš tavo šaldytuvo alaus? 

— Prašom. Ten dar turėtų būti likęs butelis nuo tavo paskuti- 
niojo apsilankymo. 

Džeinė nuėjo į virtuvę ir pamatė nepriekaištingai nublizgintus 
stalviršius ir švarutėlaičius puodus. Virtuvė atrodė švari kaip operacinė, 
bet tokia jau ta Mora. Viskas savo vietose. Staiga Džeinei ji pasirodė 
nyki be įprasto chaoso, netgi be menkiausios užuominos apie netvar- 
ką. Tarsi čia negyventų jokia gyva dvasia. Tarsi Mora, taip kruopščiai 
išgramdžiusi savo gyvenimą, būtų pašalinusi iš jo bet kokį džiaugsmą. 

Ji susirado butelį alaus, tikriausiai gulėjusį ten kelis mėnesius, ir 
atidarė jį. Tada sugrįžo į svetainę. 

Smuikas tebevirkavo, tačiau garsas buvo sumažintas. Jos susė- 
do ant sofos. Mora gurkšnojo vyną, o Džeinė atsargiai truktelėjo iš 
butelio alaus, bijodama aplaistyti švarius sofos apmušalus ar brangų 
persišką kilimą. 

— Turėtum jaustis visiškai pateisinusi savo veiksmus po viso 
šito, — tarė Mora. 

— Aba. Atrodau kaip tikras proto bokštas. Smagiausia buvo 
įgelti Kroviui. — Ji nugėrė dar gurkšnį alaus. — Bet to negana, ar ne? 

— Ko negana? 

— Užbaigti bylą. Žinoti, kad pasielgėme teisingai. Nes Nikolas 
Klokas veikiausiai niekada nebepabus. 

— Ber vaikai saugūs, — pasakė Mora. — Štai kas svarbiausia. 
Šįryt kalbėjausi su Džiulijanu, ir jis sako, kad Klerė su Vilu jaučiasi 


gerai. 

— Tačiau ne Tedis. Abejoju, ar jis kada nors viską pamirš, — 
ištarė Džeinė, stebeilydama į alų. — Vakar mačiau jį globėjų na- 
muose. Berniuką grąžinome Inigų šeimai, kuri rūpinosi juo prieš tai. 
Neištarė man nė žodžio, nė vieno žodelio. Man atrodo, jis kaltina 
mane. — Ji pažiūrėjo į Morą. — Kaltina visus mus. Tave, mane, 
Sensoną. 

— Kad ir kaip būtų, Tedis visuomet laukiamas Ivensonge. 

— Kalbėjaisi apie tai su Sensonu? 

— Šiandien po pietų. — Mora ištiesė ranką į vyno taurę, tarsi 
jai reikėtų pastiprinimo šiai temai. — Jis man pateikė įdomų pasiū- 
lymą, Džeine. 

— Kokį pasiūlymą? 

— Dirbti Metfisto klubui teismo medicinos konsultante. Ir 
prisidėti prie Ivensongo kolektyvo, kur galėčiau „formuoti jaunus 
protus“, kaip jis pasakė. 

Džeinė kilstelėjo antakius. 

— Ar tau neatrodo, kad iš tiesų jis siūlo kai ką asmeniškesnio? 

— Ne, jis pasakė būtent taip. Aš turiu spręsti pagal jo žodžius. 
O ne pagal tai, kaip aš juos interpretuoju. 

— Jėzau, — atsiduso Džeinė. — Judu einate ratais vienas aplink 
kitą, tarsi abu būtumėt akli. 

— Jei nebūčiau akla, ką būtent matyčiau? 

— Kad Sensonas tinka tau kur kas geriau nei Danielius. 

Mora papurtė galvą. 

— Nemanau, kad šiuo metu turėčiau rinktis bet kokį vyrą. Bet 
aš svarstau jo pasiūlymą. 

— Nori pasakyti, svarstai apie išėjimą iš Medicinos ekspertų 
biuro? Apie išvykimą iš Bostono? 

— Taip. Būtent. 

Smuikas pravirko aukšta, liūdna nata. Nata, kuri, rodės, smeigė 


Džeinei tiesiai į krūtinę. 

— Tu rimtai apie tai galvoji? 

Mora paėmė grotuvo pultelį ir išjungė muziką. Tarp jų pakibo 
sunki kaip aksomo užuolaidos tyla. Mora nužvelgė baltą odinę sofą, 
spindinčius raudonmedžio baldus. 

— Aš nežinau, kas bus toliau, Džeine. 

Langus nušvietė automobilio šviesos, ir Džeinė atsistojusi pa- 
žvelgė pro užuolaidos kraštą. 

— Deja, aš žinau, kas bus toliau. 

— Kas? 

— Ką tik privažiavo TV furgonas. Prakeiktos hienos negali 
sulaukti spaudos konferencijos. Netrukus jie bus ant tavo slenksčio. 

— Man buvo liepta nesikalbėti su jais. 

Džeinė paniurusi atsisuko į ją. 

— Kas tau liepė? 

— Prieš pusvalandį man paskambino. Iš gubernatoriaus kabi- 
neto. Vašingtonas juos spaudžia laikyti viską paslaptyje. 

— Per vėlu. CNN jau paleido laidą. 

— Ir aš jam taip pasakiau. 

— "Tai tu visiškai nesikalbėsi su spauda? 

— Ar mes turime pasirinkimą? 

— Pasirinkimas visada yra, — tarė Džeinė. — Ką nori daryti tu? 

Mora pakilo nuo sofos ir priėjo prie Džeinės. Jiedvi stebėjo, 
kaip operatorius traukia iš furgono įrangą, ruošdamasis invazijai į 
Moros namus. 

— Lengviausia būtų, — pasakė Mora, — tiesiog pasakyti jiems 
jokių komentarų. 

— Niekas negali priversti mūsų kalbėti. 

Kol Mora mąstė apie tai, privažiavo antras TV furgonas. 

— Ber argi ne taip visa tai ir prasidėjo? — tarė ji. — Per daug 
paslapčių. Per daug žmonių nesakė tiesos. O kai uždegi ryškią šviesą, 


paslaptis netenka savo galios. 

Ką ir padarė Nikolas Klokas su savo vaizdo įrašu, pamanė 
Džeinė. Uždegdamas tiesos šviesą jis sumokėjo už tai savo gyvybe. 
Bet išgelbėjo savo sūnų. | 

— Žinai, Mora, kaip tik tai sugebi geriausiai. Tu uždegi šviesą 
ir priverti mirusiuosius atskleisti savo paslaptis. 

— Bėda ta, kad, regis, aš bendrauju tik su mirusiaisiais. Man 
reikia žmogaus, kurio kūno temperatūra būtų šiek tiek didesnė už 
aplinkos. Ir aš nesitikiu jo surasti šiame mieste. 

— Labai nusiminčiau, jei išvyktum iš Bostono. 

— Tu čia turi šeimą, Džeine. O aš ne. 

— Jei nori šeimos, atiduosiu tau savo tėvus. Tegu jie varo iš proto 
tave. Ir dar pridėsiu Frenkį, kad pajustum tikrą džiaugsmą. 

Mora nusijuokė. 

Šis džiaugsmas yra tavo, tavo vienos. 

— Aš noriu pasakyti, kad šeima savaime nepadaro mūsų lai- 
mingų. Negi tau nesvarbus tavo darbas? Ir... — Džeinė patylėjo, tada 
tyliai pridūrė: — Ir tavo draugai? 

Gatvėje pasirodė dar vienas TV furgonas, ir jos išgirdo trinksint 
dureles. 

— Mora, — tarė Džeinė, — aš nebuvau gera draugė. Žinau tai. 
Bet, prisiekiu, kitą kartą pasistengsiu labiau. — Ji nuėjo prie staliuko 
ir paėmė Moros taurę bei savo alaus butelį. — Tad išgerkime už tai, 
kad draugai liktų draugais. | 

Jos šypsodamosi susidaužė iš išgėrė. 

Suskambo Džeinės mobilusis. Ji išsitraukė telefoną iš rankinės 
ir pamatė ekrane Meino kodą. 

— Ricoli, — atsiliepė ji. 

— Detektyve, čia daktaras Šteinas iš Rytų Meino medicinos 
centro. Aš neurologas, kuris rūpinasi ponu Kloku. 

— Taip, mes kalbėjomės aną dieną. 


— Aš, chm, nežinau, kaip čia geriau pasakius, bet... 

— Jis mirė, — užbaigė Džeinė, jau nuspėjusi šio skambučio 
" tikslą. 

— Ne! Tiksliau... aš taip nemanau. 

— Kaip galite nežinoti? 

Kitame laido gale pasigirdo gilus atodūsis. 

— Iš tiesų mes negalime paaiškinti, kaip tai atsitiko. Tačiau kai 
šiandien po pietų slaugytoja užėjo į jo palatą, jo lova buvo tuščia, o 
intraveninė sistema atjungta. Mes jau keturias valandas jo ieškome 
po visą ligoninę, tačiau neradome. 

— Keturias valandas? Jis dingo taip seniai? 

— Gal ner ilgiau. Mes tiksliai nežinome, kada jis dingo iš palatos. 

— Daktare, aš netrukus jums atskambinsiu. — Džeinė nu- 
traukė pokalbį ir tučtuojau surinko Inigų namų numerį. Vienas sig- 
nalas. Du. 

— Kas atsitiko, Džeine? — paklausė Mora. 

— Dingo Nikolas Klokas. 

— Ką? — Mora išpūtė akis. — Maniau, kad jis ištiktas komos. 

Ragelyje pasigirdo Nensės Inigo balsas. 

— Alio? 

— Ar Tedis namie? — išpylė Džeinė. 

— Detektyve Ricoli, čia jūs? 

— Taip. Ir man neramu dėl Tedžio. Kur jis? 

— Savo kambaryje. Grįžo iš mokyklos ir iškart nuėjo į savo 
kambarį. Kaip tik ruošiausi kviesti jį vakarienės. 

— Prašau, pažiūrėkite, ar jis ten. Tučtuojau. 

Nensės Inigo žingsniai sugirgždino laiptus, ir ji paklausė Džeinės: 

— Ar galite pasakyti, kas atsitiko? 

— Dar nežinau. 

Džeinė išgirdo, kaip Nensė pasibeldė į duris ir šūktelėjo: 

— Tedi, ar galiu įeiti? Tedi? — Tyla. Tada sunerimęs šūksnis: — 


Jo čia nėra! 

— Apieškokite namus, — paliepė Džeinė. 

— Pala. Minutėlę, čia ant jo lovos guli raštelis. Tedžio rašysena. 

— Kas jame parašyta? , 

Ragelyje pasigirdo popieriaus šiugždėjimas. 

— Jis adresuotas jums, detektyve, — tarė Nensė. — Čia rašoma: 
Ačiū jums. Dabar viskas bus gerai. Ir viskas. 

Ačiū jums. Dabar viskas bus gerai. 

Džeinės akyse stojo Nikolas Klokas, stebuklingai atbundantis iš 
komos, išsitraukiantis kateterius ir išeinantis iš ligoninės. Matė Tedį, 
paliekantį ant lovos raštelį ir išsėlinantį iš Inigų namų į naktį. Jiedu 
tiksliai žinojo, kur eina, nes juos abu jungė ta pati kryptis: bendra 
tėvo ir sūnaus ateitis. 

— Ar numanote, ką reiškia šis laiškelis? — paklausė Nensė. 

— Taip. Manau, tiksliai žinau, ką tai reiškia, — tyliai atsiliepė 
Džeinė ir padėjo ragelį. 

— Vadinasi, Nikolas Klokas gyvas, — tarė Mora. 

— Ne tik gyvas. Jis pagaliau atgavo savo sūnų. — Džeinė pa- 
žvelgė pro langą, už kurio vis augo TV furgonų ir reporterių minia. 
Ir nors ji šypsojosi, automobilių žibintų šviesos susiliejo pro netikėtai 
užplūdusias ašaras. Ji kilstelėjo alaus butelį į naktį ir sušnabždėjo: 

— Už tave, Nikolai Klokai. 

Zaidimas baigtas. 


54. 


Kraują lengviau nuplauti nei prisiminimus, galvojo Klerė. Ji stovėjo 
daktarės Veliver kabinete, žvelgdama į naujutėlaičius kilimus ir baldus. 
Ant nublizgintų paviršių atsispindėjo saulė, o kambaryje dvelkė gaiviu 
oru ir citrinomis. Pro atvirus langus ji girdėjo ežere besiirstančių mo- 
kinių juoką. Šeštadienio garsai. Žvalgantis po kambarį, buvo sunku 
patikėti, kad čia įvyko kai kas siaubinga, taip nuodugniai mokykla 
pakeitė jį. Tačiau joks švarinimas negalėjo ištrinti vaizdų, įsirėžusių 
Klerės atmintyje. Ji žiūrėjo į blyškiai žalią kilimą, ir ant šių vynuogie- 
nojų ir uogų regėjo į ją spoksančias negyvo žmogaus akis. Nusisuko 
į sieną, ir ant jos išvydo Nikolo Kloko kraują. Pažiūrėjo į stalą ir 
pamatė netoliese tebegulintį Džastinos kūną, suvarpytą detektyvės 
Ricoli šūvių. Visur, kur tik žvelgė, šiame kambaryje ji matė lavonus. 
Jame tebegyveno ir daktarės Veliver dvasia, šypsojosi jai nuo stalo, 
gurkšnodama niekad neišsenkantį puodelį arbatos. 

Tiek daug vaiduoklių. Ar ji kada nors liausis juos mačiusi? 

—- Klere, eini? 

Ji atsigręžė į tarpduryje stovintį Vilą. Jau nebematė jame to 
rubuilio spuoguoto Vilo; dabar ji matė savo Vilą, berniuką, kuris 
paskutiniąją akimirką, kai jau manė, jog jie visi mirs, bandė apginti 


ją. Klerė dar nebuvo tikra, ar tai meilė; ji netgi nežinojo, ką jaučia 

jam. Tik žinojo, kad jis padarė tai, ko joks kitas berniukas niekada 
nebuvo padaręs dėl jos, o tai šį tą reiškė. Galbūt reiškė viską. 

Be to, jo gražios akys. 

Ji paskutinį kartą apžvelgė kambarį, tylomis atsisveikino su 
vaiduokliais ir linktelėjo. 

— Ateinu. 

Jie kartu nulipo laiptais ir išžengė į kiemą, kur jų draugai mėga- 
vosi saulėtu šeštadieniu taškydamiesi ežere ar voliodamiesi ant žolės. 
Laidydami strėles į taikinį, kurį ponas Romanas pastatė tą rytą. Klerė 
ir Vilas pasuko taku, kurį dabar abu gerai žinojo, taku, vedančiu į 
kalvą, vingiuojančiu pro medžius per kerpėmis apžėlusius akmenis, 
pro dygius kadagių krūmokšnius. Jie priėjo akmeninius laiptus, už- 
kopė į terasą ir įžengė į trylikos akmenų ratą. 

Kiti jau laukė. Klerė pamatė įprastus veidus: Džiulijano, Bruno, 
Artūro, Lesterio. Tą skaistų rytą medžiuose čiulbėjo paukščiai, o Meš- 
kis snaudė ant saulės įkaitinto akmens. Ji nuėjo prie terasos krašto ir 
pažiūrėjo žemyn į dantytą pilies stogą. Jis kilo iš slėnio tarsi senovinis 
kalnas. Ivensongas. Namai. 

— Skelbiu Šakalų susirinkimo pradžią, — tarė Džiulijanas. 


Klerė sugrįžo į ratą ir prisidėjo prie kitų. 


PADĖKOS ŽODIS 


Po daugiau nei dviejų dešimtmečių kaip rašytoja labiausiai ėmiau ver- 
tinti tvirtas draugystes, kurias užmezgiau šiame darbe, o ypač su savo 
nuostabiąja literatūros agente Meg Ruley ir puikiąja redaktore Linda 
Marrow. Jūs ištikimai lydite mane mano kelyje, ir aš keliu martinio 
taurę už jus abi! Taip pat dėkoju Ginai Centrello, Libby McGuire ir 
Larry Finlay už tikėjimą manimi visus šiuos metus, dėkoju Sharonai 
Propson už malonumu tapusias knygų pristatymų keliones, Jane'ai 
Berkey ir Peggy Gordijn už patikimus ir taiklius patarimus ir Angie ei 
Horejsi už jos šmaikštumą ir išmintį. 

Rinkdama medžiagą E/ikusiesiems, klioviausi patikimais šaltiniais. 
Dėkoju savo sūnui Adamui už jo profesionalius patarimus apie gin- 
klus, Peggy Maher, Enidiai Santiago-Arce ir jų nuostabiems kolegoms 
NASA Godardo kosminių skrydžių centre už kantrumą atsakinėjant 
į senų „Žvaigždžių kelių“ gerbėjų klausimus, ir Bobui Gleasonui 
bei Tomui Doherty už tai, kad taip mielaširdingai priėmė mane į tą 
nepaprastai smagią ekskursiją. 

Labiausiai esu dėkinga savo vyrui Jacobui. Po visų šių metų tu 

„ pensionatą, prieglobstį, kur smurtą patyrusios jaunos aukos mo- 


duložcinė skubiai išgabena Ted; į mažai kam prieinamą Ivensongo 


kosi išgyventi pavojingame pasaulyje. Tačiau Džeinė baiminasi, 
kad paslaptingi Ivensongo geradariai yra ne vieninteliai, stebin- 
tys už užrakintų vartų ir giliai miškuose pasislėpusią mokyklą. 
Kai ant medžio aptinkamos krauju išteptos keistos lėlės, Džeinė 
supranta, kad jos nuojauta neklydo. O kai ji susipažįsta su Vilu 
Jablonskiu ir Klere Vord, mokiniais, kurių tragiška praeitis stul- 
binamai primena Tedžio praeitį, jai galutinai paaiškėja, jog ratus 


aplinkui sukantis grobuonis yra nusižiūrėjęs ne vieną auką. 


Padedama savo patikimos partnerės, teismo medicinos ekspertės 
Moros Ailz, Džeinė ryžtasi apsaugoti šiuos našlaičius. Deja, vaikų 
likimas pasmerktas, nebent Džeinei ir Morai pavyktų atskleisti 
šiurpią paslaptį ir sustabdyti aklai tikslo siekiantį žudiką. 

